
MOSSAD: PRIN ÎNŞELĂCIUNE VEI FACE RĂZBOI. 


TRIPLĂ 0 mr H DIN TEMELII SILLICON VALLEY. O ARMĂ 
IOLOGICĂ BĂZATĂ PE ADN UMAN ȘI DEGHIZATĂ SUB FORMA UNUI 
“TRATAMENT CÙ. EFECTE MIRACULOASE PĂTRUNDE PE PIAȚA NEAGRĂ 
“DESTINATĂ EXCLUSIV.ELITELOR. UN KIDON MOSSAD E ARUNCAT FĂRĂ VOIA 
N LUIÎNVÂLTOAREA UNEI INVESTIGAȚII CE AMENINȚĂ SĂ DEZVĂL 
ÎNTUNECATE CU IMPLICAȚIIANTERNAȚIONALE. ACUZAT PE NEDREPE DE 
CRIMĂ PE CARE N-A COMIS-O, E NEVOIT SĂ URMĂREASCĂ FIRUL BANILOR 
ÎN TIMP CEE Mur Ir PROFESIONIȘTI TRIMIŞI DE ENTITATEA 
ECUNOSCUTĂ DIN SPATELE „A CEEA GE PARE A FI INVENŢIA SECOLUL 
TELLIGENEX AR PUTEA SGHIMBA OMENIREA PENTRU TOTDEAUNA, ÎNSĂ 
TR-O LUME SCUFUNDAȚĂ ÎN UMBRE;=BINELE POATE FI DETURNAT CU 
ȘURINȚĂ SPRE 0 DESTINAȚIE NECUNOSCUTĂ NU EXISTĂ COINCIDENȚE 
AGCINDENTE, TOTUL E DINAINTE! PLANIFICAT ȘI EXECUTAT DE O ARMATĂ 
EVĂZUTĂ CREATĂ ÎNTR-O FABRICĂ SECRETĂ A FANTOMELOR. 

ONFRUNTĂ CU O IUBIRE INTERZISĂ CU UN POTENȚIAL DEZASTRUOS. 

Monica Ramirez locuiește în SUA, unde a publicat nouă 
romane. Bucureşteancă, absolventă a Belford University 
din California, cu o diplomă de Creative Writing, 
membră a EWA - Espionage Writers of America, şi a 
Romanian Crime Writers Club, a debutat în România 
cu Asasin La Feminin, primul volum tradus în limba 
română din seria de spionaj/romance Alina Marinescu, 
apărut la editura Blue Ink Waters Press din America 
in ordinea care urmează: The Unwilling Assassin, 
Whispered Identities, Balance of Power, Beyond Smoke 
und Shadows, Abyss, Requiem for an Assasin. Editura 
Hoson Books i-a publicat cele două romane istorice de 
ilragoste, Intimate Strangers Affair şi Kit Black, precum 
“| thriller-ul Blackout. 


\u mai apărut în România: Seria Alina Marinescu, 
„are include şase volume: Asasin la feminin, Identități 
arela Balanța puterii, Bariere de fum, Abis şi Recviem 
peniru un asasin, Kit Black, Cum se scrie un best-seller 

] vlimica americană de scriere creativă cu ajutorul 
„oii poţi transforma o idee într-un roman de succes, 
susțin apei, Viață dublă la Veneţia, Fantoma de 
ji luu, Gemini - Seria GEMINI, vol.1 şi Rogue - Seria 
SPINI, vol. 2. 


ua are în lucru mai multe proiecte editoriale, 
i ui i Protocol 9, crime fiction, Cealaltă jumătate 
E vi Wriller/romance/fantasy, Tranzacţii mentale, 
Si i oimance/paranormal, precum şi Ghostwriter, 


ST rr e/paranormal. 


Prin înşelăciune vei face război. 

Nu există coincidente și accidente, totul e dinainte 
planificat şi executat de o armată nevăzută creată 
într-o fabrică secretă a fantomelor. 


Mossad 


institutul de biochimie moleculară 


UȘA se închise în spatele lor cu un şuier lugubru. 
Emad Modirzadeh, consilier militar de rang înalt în 
unitățile de elită al-Quds ale Gărzii Revoluţionare 
Iraniene şi agent veteran VAJA - Vezarat-e Ettelaat 
Jomhuri-ye Eslami-ye Iran, Ministerul Iranian pentru 
Informaţii şi Siguranță Naţională - se gândi că sunetul 
semănase cu vocea lui Allah care-l certa pentru ceea 
ce urma să facă. Întoarse capul şi-l privi peste umăr pe 
generalul Amir Ali Hajizadeh, citind în privirea dură 
ca oţelul aprobare şi susținere. Ceea ce nu însemna 
prea mult, având în vedere că generalul afişa mereu 
expresia potrivită. Trebuia să-l studiezi cu atenţie 
pentru a-i cunoaşte adevărata stare de spirit. Emad alese 
să n-o facă. Se confruntau cu clasica dilemă morală, 
chiar dacă hotărârea fusese deja luată și era cea mai 
bună soluţie. Nevoile celor mulți le depășeau pe cele 
ale câtorva, indiferent cât erau de valoroşi. Pe undeva, 
Emad se simţi dator cu un discurs semnificativ despre 
posteritate şi sacrificiu, dar cuvintele mari nu-şi aveau 
locul pe acel coridor steril. În schimb, privi în jos la 

detonatorul din mână, gândindu-se la viitorul țării. 
Crima schimba întotdeauna pe cel care-o comitea. Cu 
acel gând, apăsă butonul roşu. Nu putea vedea ori auzi 
ce se întâmplă de cealaltă parte a ușii laboratorului, însă 
ştia cum acționează gazul toxic paralizant. Îşi imagină 
cei șase savanţi cum îşi strângeau mâinile, felicitându- 
se reciproc pentru finalizarea cu succes și prezentarea 
impecabilă a serului Intelligenex. Un adevărat triumf de 
care puteau fi mândri. Apoi gazul paralizant avea să le 
transforme euforia în isterie, inundându-le trupurile cu 
adrenalină în timp ce minţile tot mai greoaie aveau să 
înregistreze şi să catalogheze mirosul alcaloid. Nu exista 
niciun antidot, nimic nu putea inversa hiperconstricția 
zdrobitoare a diafragmelor. Plămânii urmau să li se 
golescă permanent de aer. Emad îşi înclină capul şi 
închise ochii, fără să poată înlătura imaginile feţelor 
schimonosite de durere, în urechi răsunându-i urletele 
inutile. Deschise ochii, încercând să-şi concentreze 
atenţia la secundele ce se perindau pe cadranul ceasului 
digital. Știuse de la bun început că ziua aceea urma să 
sosească. 

„« 58... 59... 60 de secunde de la detonare. 

Fără îndoială, acum se ajutau unii pe alţii, încercând 
să pompeze aer în piepturile rigide. Zurvan probabil 
făcuse pereche cu Farzad, Moshen cu Izad şi Bijan cu 
Ghazi. Ca profesionişti, ştiau prea bine că e inutil, dar ca 
soți şi taţi ce altceva puteau face? Aveau să lupte până la 
ultima suflare. Oricum, nu mai dura prea mult. 

— Nu contează, spuse cu voce joasă. Sunt martiri, 
chiar dacă noi doi suntem singurii care vom şti vreodată 
despre sacrificiul lor suprem. 

Nu intenționase să gândească cu voce tare. Dar 
era adevărat, sacrificiul acelor savanţi urma să asigure 
secretul absolut al serului Intelligenex, arma biologică 


minune cu care aveau să vindece lumea întreagă de 
cancerul israelian. După care urmau marionetele lor, 
americanii. Prin comparaţie, ce însemnau şase vieți? 
Îşi cobori din nou privirea la ceas. Aveau nevoie de cel 
puţin zece minute pentru ca sistemul de ventilaţie al 
laboratorului să curețe gazul din aer. Abia atunci puteau 
intra pentru a recupera toate materialele de studiu, 
formula şi serul în sine. Acoperirea acelui proiect secret 
era la fel de etanşă precum sigiliul laboratorului. 

— Te-ai autodepăşit, Emad, întrerupse tăcerea 
generalul Ali Hajizadeh. Mi-ai spus că proiectul e 
unul măreț, dar oportunităţile pe care le prezintă serul 
Intelligenex nu par a fi limitate. Vom putea controla pe 
oricine, obținând absolut tot ce ne-am dorit vreodată. 
Cum ţi-a venit ideea? 

— De-a lungul carierei mele, am avut marele 
privilegiu să văd multe proiecte avangardiste în stadiu 
incipient. Unul dintre ele m-a inspirat peste măsură, 
zâmbi Emad cu modestie. Cu câţiva ani în urmă, i-am 
întâlnit pe cei şase martiri ai noştri, cu toţii cercetători 
străluciți în medicina moleculară. M-au informat atunci 
că aplicaseră instrumente analitice moderne datelor 
colectate în timpul zecilor de mii de experimente 
medicale efectuate asupra prizonierilor politici, căutând 
factori ce accelerează metabolismul uman. Ceea ce-a 
devenit platforma de plecare pentru serul Intelligenex. 
Metabolismul uman transformă alimentele şi băuturile 
în combustibil, un proces extrem de complex ce 
variază foarte mult de la individ la individ. Diferenţele 
metabolice înseamnă că unii oameni ard în mod firesc 
mai multă grăsime, țesuturile musculare sunt extrem 
de bine dezvoltate, se bucură de mai multă energie şi 
gândesc mult mai clar decât alții. Cercetătorii noştri s-au 
concentrat pe aspectele mentale ale metabolismului şi 
pe factorii care îmbunătăţesc claritatea gândirii. 

— Cu alte cuvinte, metabolismul are un impact 
asupra IQ-ului meu? 

— La început pare puţin cam absurd, ştiu, da! 
gândeşte-te la experienţa proprie. Nu judeci mai clai 
după ce bei o cafea decât după un coniac? Nu te simți 
mult mai bine după ce mănânci o salată în loc de cartofi 
prăjiți? Ori după un antrenament fizic şi un duş fierbinte 
în loc de o după-amiază la birou? Toate aceste acțiuni 
afectează în orice moment puterea psihică. Mergând pe 
aceeaşi idee, oamenii noştri au identificat elementele de 
care are nevoie organismul pentru a optimiza funcţia 
cognitivă. 

— Ceva mai mult decât alimente sănătoase şi odihnă 
suficientă? 

— Imaginează-ţi metabolismul ca un fel de pâlnie 
cu materii prime, mâncarea şi odihna în partea de sus, 
puterea cognitivă în partea de jos și zeci de procese 
metabolice complexe la mijloc. În loc să modifice 
unul dintre numeroasele procese metabolice, oamenii 
noştri au abordat problema cu totul altfel. O abordare 
strălucită, aş adăuga, prin faptul că au reuşit să lărgească 
capătul îngust al pâlniei. 

— Cu alte cuvinte, creierul primeşte mai mul! 
combustibil? 

— În general, da. 

— Cu ce rezultat? Mintea funcţionează mereu la fel 
de eficient ca în zilele bune? 

— Nu, răspunse Emad, savurând momentul. Fiecare 
zi în parte va fi cu mult mai bună decât cea mai eficientă 
Zi. 

Generalul Ali Hajizadeh îşi înclină capul într-o parte, 
privindu-l cu atenţie. 


Cam cât de bună? 


Cam cu douăzeci de puncte IQ mai bună. Pare 
puin, dar testele arată că douăzeci de puncte ar 
Putea reprezenta o creştere medie, indiferent de bază. 
Lucrurile devin cu mult mai interesante la capătul înalt 
al spectrului. Spre exemplu, luăm o persoană cu un IQ de 
sută patruzeci şi-i administrăm Intelligenex. Imediat, 
valoarea IQ-ului creşte la o sută şaizeci. Nu pare cine ştie 
ie, dar douăzeci de puncte în plus o trec de la una într-o 
tă de persoane la una în douăzeci de mii de persoane. 
[Dintr-o dată, în loc să fie cea mai deşteaptă persoană din 
icăpere, devine cea mai deşteaptă dintr-o corporație 
inlreagă. 

Știu oameni care și-ar tăia mâna stângă pentru un 
wilel de avantaj competitiv, comentă generalul. La naiba 
iu stânga, poate chiar mâna dreaptă. 

Emad încuviință din cap. 

Și chestia asta chiar funcţionează? întrebă generalul 
“după câteva momente. 

De fiecare dată, zâmbi Emad. 

Deci planul tău e să oferi conaţionalilor noştri 
un avantaj în ceea ce priveşte inteligența pură față de 
„uncurenţa străină? 

Emad clătină din cap. 

Nu. 

Generalul Ali Hajizadeh îl privi cu mirare. 

De ce nu? 

Să spunem doar că procesul în sine face mai mult 
ecât să crească IQ-ul unei persoane. E un fel de explozie 
letală cu efect întârziat, o armă biologică cu potenţial de 
personalizare în funcţie de ADN-ul pacientului. Şi cel 
mal important e că putem face absolut totul în cel mai 
mare secret cu ajutorul bio-bombei pe care am creat-o 
lot cu ajutorul prietenilor noştri martiri după o altă 

idee pe care am reținut-o de-a lungul anilor. Proiectul 
iniţial se referea la o bombă specială de mărimea unei 
boabe de mazăre ce putea fi introdusă în rezervorul cu 
combustibil al unei maşini şi aruncată în aer printr- 
un simplu semnal radio. M-am gândit că dacă reuşim 
să înlocuim materialul explozibil cu o picătură din cea 
mai recentă otravă creată chiar aici în laborator, atunci 
am putea amenința și anihila pe oricine în funcţie de 
necesități. 


Sunetul strident al telefonului îl făcu să tresară. 
Meir Levi realiză că adormise pe canapea cu tratatul de 
medicină moleculară în braţe. Bethea plecase în vizită la 
sora ei, Maia şi Jacob erau deja în pat. Înainte să plece, 
Bethea le pregătise hainele pentru şcoală şi banii pentru 
prânz, instruindu-l aproape obsedant în legătură cu 
fiecare mic detaliu. Ca de obicei, îşi făcea prea multe griji; 
aveau să se descurce de minune singuri timp de două 
zile. Probabil acum suna pentru a-l anunţa că ajunsese 
cu bine şi-a verifica dacă-i pusese pe copii la culcare. 
Meir se frecă la ochi și întinse mâna după telefon. 

— Da, iubito, copiii dorm deja, spuse pe un ton amuzat. 

— Ascultă-mă cu foarte mare atenţie. Vocea era 
glacială şi computerizată, tonul unul ferm. Du-te în 
camera Maiei. 

Meir sări ca fript în picioare şi alergă la etaj. Ca 
doctor personal al premierului israelian Isaac Rosen, 
ştia că păşește în permanenţă cu o proverbială sabie a 
lui Damocles deasupra capului, pericolul extinzându-se 
şi asupra familiei. Înainte de-a se îndrepta spre camerele 
copiilor, intră în dormitorul principal şi scoase pistolul 
Beretta M9A3 din lada de sub pat. Îl simţea ciudat de 


greu în mână, reamintindu-i de perioada petrecută în 
armată. Spera ca reflexele să-i fi rămas la fel de bune 
pe cât își amintea. Ajunse la ușa camerei fiicei sale 
şi-o găsi dormind liniștită în patul ei. Nu era nimeni 
în cameră şi nici loc suficient pentru ca un adult să se 
poată ascunde, plus că se aflau la etajul doisprezece 
într-o clădire securizată. Meir privi oricum pe geam şi 
nu văzu nimic altceva în afara Mării Galileii strălucind 
argintie în lumina lunii pline. Maia se mişcă, lumina 
lunii strecurându-se în părul ei roșcat. Părea un înger 
cu o aureolă de culoarea cuprului bine lustruit. Răsuflă 
ușurat şi traversă coridorul pentru a intra în camera 
micuțului Jacob, care dormea la fel de liniştit ca sora lui 
mai mare. 

Se reîntoarse în camera Maiei și se așeză pe marginea 
patului, ducând din nou telefonul la ureche. 

— Dacă-ţi arde de glume proaste, ţin să te informez 
că toate apelurile sunt interceptate şi urmărite. Mâine 
dimineaţă o să încapi pe mâna poliţiei. 

— Taci şi ascultă, răspunse vocea metalică. Am 
nevoie de o mostră ADN a premierului Rosen şi tu o să 
mi-o livrezi mâine dimineaţă la prima oră. 

— Poftim?! Eşti nebun, nu pot să fac asta. N-aş face 
niciodată aşa ceva. 

— Bineînţeles că poţi, Meir. E o alegere simplă, un 
târg între noi doi. Tu-mi dai mostra și eu îi îngădui fiicei 
tale să trăiască. 

Meir îşi simţi inima în gât. Aruncă telefonul din mână 
şi cobori scările într-un suflet, îndreptându-se spre uşa 
de la intrare cu arma pregătită în poziţie de tragere. Totul 
părea în ordine. Verifică de două ori ecranul sistemului 
de securitate, înjurând printre dinți imaginea uşor 
neclară. Gardianul părea să fie la postul său. Meir apăsă 
butonul interfonului. 

— Ceva neobişnuit, Uri? 

— Nimic, domnule. 

— Mulţumesc. Ţine ochii deschişi. 

— Da, domnule. 

Meir se întoarse în camera fiicei sale şi culese telefonul 
de pe jos. Maya continua să doarmă liniştită, așa că vorbi 
încet, chiar dacă pe un ton ferm. 

— Du-te dracu' de nebun! 

— Nu, Meir, fiica ta e cea care se va duce dracu” şi tu 
eşti cel care-o trimite acolo. Ultima şansă, chiar nu vreau 
să fac asta. 

Interlocutorul lui nu părea beat ori drogat şi tonul, în 
ciuda sunetului metalic, părea hotărât. Meir îşi încleştă 
maxilarul. Era absurd! Se afla lângă patul fiicei sale, cu 
arma în mână. Probabil era o verificare a securităţii, un 
fel de test. Sever, dar nu fără precedent. 

— "Ţi-am dat deja răspunsul meu. 

— Bun, ţine minte că tu ai făcut asta. 

Scena care urmă i se întipări pe retină lui Meir 
pentru vecie, revăzând-o iar şi iar pentru tot restul vieţii. 
Brusc, Maia deschise ochii, o expresie înspăimântată 
întipărindu-se pe faţa ei angelică. 

— Papa, şopti şi începu să tremure ca şi când ar fi fost 
posedată. 

Apoi pur şi simplu închise ochii şi muri. Leo privi 
înmărmurit, creierul lui refuzând să priceapă. Părea că 
cineva stinsese o lumină. Lumina Maiei. Lumina vieții 
lui. Îngerul lui se pierduse. Câteva minute mai târziu sau 
poate secunde, ori ore, nu putea fi sigur, telefonul sună 
din nou. 

— Te omor! Te prind şi... 

— Ascultă-mă cu atenţie, Meir, îl întrerupse vocea 
metalică. Du-te în camera lui Jacob... 


& 


San Francisco, California 


CLINCNECUL vesel al linguriţei din argint 
in cristalul paharului cu şampanie amuţi cei cincizeci de 
invitaţi. Quinn Altman se aplecă spre fratele său. 

— Cine e vorbitorul? întrebă în şoaptă. 

Noah înghiți bucata de friptură din gură, ştergându- 
şi buzele cu un şervețel. 

— Câteodată uit că faci parte dintr-o lume atât de 
diferită. Collin Acker, investitorul care l-a recrutat pe 
tata la Bionovo. 

Într-adevăr, Quinn chiar aparţinea unei lumi extrem 
de diferite. În timp ce Noah şi tatăl său făceau parte din 
elita antreprenorilor în domeniul medical, Quinn lucra 
pentru Mossad. Un bărbat brunet, înalt şi bine făcut 
cu ochi căprui alerți şi trăsături bine proporţionate, 
Kidonul Mossad se mișca cu o fluiditate de predator ce 
sugera agilitatea şi experiența unui agent de teren care-şi 
desfăşura activitatea într-o zonă înconjurată de țări arabe 
ostile. Un adevărat cameleon, unul dintre cei mai buni 
agenţi operativi ai Mossadului despre care se zvonea că 
poate dispărea fără urmă în mijlocul unei conversații. 

— Seamănă cu George Clooney, comentă Quinn pe 
un ton plat. Fermecător şi alunecos, plus adaosul potrivit 
de accent britanic. 

Noah îi aruncă o privire amuzată. 

— Se spune că e la fel de puternic în Silicon Valley 
cum e Clooney la Hollywood. 

Cei doi frați se aflau la o masă de patru persoane în 
restaurantul La Folie, un local de lux din Russian Hill 
ce pe lângă preparatele sezoniere şi ingredientele bio 
provenite de la fermele locale din Marin County şi 
Sonoma County oferea o ambianţă elegantă şi servicii 
de top. Noah stătea lângă iubita lui, Stephanie Kinnman, 
Quinn lângă un scaun gol ce în mod normal ar fi 
aparținut capului familiei, John Altman. Dar tatăl lor 
fusese invitat la masa principală ca un fel de omagiu 
pentru activitatea susținută de investitor şi Quinn se 
resemnase cu ideea că mai avea două săptămâni de 
vacanță, timp suficient pentru cine liniştite în familie. 
Se bucura să-l vadă atât de fericit pe Noah. Stephanie 
era iubirea vieții lui, fratele său mai mare se îndrăgostise 
iremediabil de ea la prima vedere. Până şi acum, un 
an mai târziu, tot îl fascina de fiecare dată când erau 
împreună. Era frumoasă şi strălucitoare, îndrăzneață şi 
curajoasă, plină de compasiune şi bunăvoință. Noah era 
total fermecat, incapabil să-şi mai imagineze viața fără 
ea. 

— Mă bucur să văd că aţi venit într-un număr atât de 
mare. O seară absolut minunată la cel mai bun restaurant 
din San Francisco, alături de cei mai importanţi directori 
şi investitori din Silicon Valley. Ne aflăm aici pentru a 
sărbători cea de-a şaizecea aniversare şi pensionarea 
celui mai frumos om pe care l-am cunoscut vreodată, 
spuse Collin, ajustându-și microfonul. 


< 


Ca la un semn, izbucniră ropote de aplauze şi toată 
lumea se ridică în picioare. După un minut de urale 
și aplauze susținute, Collin făcu un semn cu mâna şi 
oaspeţii îşi ocupară din nou locurile. 

— Permiteţi-mi să vă spun câte ceva despre John, 
detalii pe care sunt convins că nu le cunoaşteţi... 

Quinn se aplecă din nou spre fratele său. 

— Care-i faza cu tine? 

— Adică? 

— Habar n-am, nu prea eşti în apele tale, ceva e-n 
neregulă. 

Fraţii nu avuseseră niciodată secrete unul față de 
altul. Quinn era cu doar optsprezece luni mai tânăr 
şi rivalitatea din copilărie se transformase automat 
în dragoste frățească necondiționată. Erau extrem de 
apropiaţi, în ciuda faptului că Noah trăia în Statele Unite 
şi se vedeau destul de rar. 

— Nimic grav, îți spun mai târziu, îi şopti Noah fără 
să-l privească. 

— 'Trăiam cu impresia că eu sunt misteriosul familiei, 
comentă Quinn. 

— Misterios? Cine-i misterios? întrebă Stephanie, 
părând mult mai interesată de discuţia lor decât de 
discursul lui Acker. 

Noah îi aruncă o privire lui Quin, avertizându-l tacit 
să încheie subiectul. 

— Singurul mister interesant din seara asta e de ce 
Quinn n-o seduce pe Sophie, spuse pe un ton amuzat. 

— Cine e Sophie? arcui Stephanie o sprânceană. 

— Chelnerița noastră. Nu şi-a dezlipit privirea de la 
fratele meu toată seara. 

— Sunt singurul invitat îmbrăcat în blugi, zâmbi 
Quinn. Probabil mă crede vreun rebel. 

— Nu e doar asta. Noah îi făcu semn ospătăriței. 
Crede-l pe cuvânt pe fratele tău mai mare. Stephanie, 
ajută-mă, şopti atunci când ospătărița se apropie de 
masa lor. 

— Domnul Altman se întreba unde studiezi, făcu 
Stephanie un semn spre Quinn atunci când ospătărița se 
opri în dreptul mesei lor. 

Sophie îşi întoarse privirea la Quinn, în ochii ei 
oglindindu-se o combinaţie simpatică de flirt şi confuzie. 

— Putem trece peste numele de familie? 

— Aşa mă cheamă, replică Quinn cu o umbră de 
amuzament în voce. 

— Şi mai cum? 

— E secret. 

Sophie îşi muşcă buza de jos, nefiind prea sigură dacă 
glumea. 

— Şi de ce vrei să ştii dacă sunt studentă? 

— Stephanie a întrebat, nu eu. 

— Oh, spuse Sophie pe un ton rănit. 

— Eu n-am nevoie să întreb, ştiu deja că studiezi 
biologia marină la San Francisco State University, afirmă 
Quinn. 

Sophie şi Stephanie îl priviră mirate. 

— De unde ştii? întrebă Sophie. 

— Are dreptate? interveni Stephanie. 

— Quinn are întotdeauna dreptate, comentă Noah. 
Nu ştiu cum, dar credeţi-mă că știe ce face. Îi făcu un 
semn lui Sophie să se aplece spre el pentru a-i şopti la 
ureche: Fratele meu e spion. 

Sophie arcui o sprânceană, întorcând capul să-l 
privească pe Quinn cu un interes sporit. O rundă de 
aplauze întrerupse momentul. Acker îşi încheiase 
discursul, cedându-i locul unui alt invitat de onoare. 
Sophie se aşeză pe scaunul gol de lângă Quinn. 


| 
| 
| 


— Cum de ştii asta despre mine, ai vreo aplicaţie de 
recunoaştere facială pe telefonul mobil? 

Quinn îi zâmbi şi rămase tăcut. 

— Ştiu cum funcţionează chestiile astea, insistă 
Sophie. I-am citit pe Ludlum și pe Flynn. 

— Am evaluat o potenţială ameninţare, răspunse 
Quinn cu o mină serioasă. 

Sophie îşi duse mâinile la piept. 

— Serios, par atât de amenințătoare? 

— Mi-a fost clar de la bun început că ascunzi ceva 
printre meniuri, cel mai probabil o carte, în niciun caz 
o bombă. Ludlum, Flynn ori poate vreun manual. Viaţa 
m-a învăţat să nu presupun niciodată nimic, aşa că am 
verificat. 

— Luni am un test la chimie, ridică Sophie din umeri. 
Și, totuşi, cum ai dedus de la un simplu manual de chimie 
că sunt studentă la biologie marină? 

— Cursurile avansate de chimie nu prea au legătură 
cu scufundările. 

— Ce te face să crezi că sunt scafandru? 

— Eşti bronzată inegal pe faţă şi pe mâini, ceea ce 
sugerează că porți în mod frecvent costum de scafandru 
cu glugă. 

În mod clar, Sophie gusta din plin acea întrecere 
mentală. 

— Poate navighez ori fac surfing. Până la urmă, 
suntem în San Francisco, toată lumea are hobby-uri 
legate de ocean. 

— Nu, tu faci scufundări, surferii nu poartă costume 
cu glugă. Şi partea cu hobby-ul nu se potrivește, lucrezi 
prin şcoala postuniversitară pe post de chelneriță și eşti 
suficient de ocupată încât să fii nevoită să studiezi pe 
ascuns. N-ai timp pentru un hobby. 

Sophie îl studie cu interes pentru o clipă. 

— Când navigaţi, în seara asta sau mâine dimineaţă? 

— Dimineaţă, după micul dejun. 

— Aşteaptă-mă când termin tura, poate ieşim pe 
undeva, zâmbi Sophie înainte de-a se ridica de pe scaun 
pentru a se reîntoarce la datorie. 

Noah îi aruncă o privire lui Stephanie care râse 
amuzată, părând extrem de mulțumită. Cu părul 
castaniu închis, ochii de un albastru cu reflexe indigo, 
buzele pline şi trupul mlădios părea mai degrabă o 
celebritate de la Hollywood. 

— Cu plăcere, îi şopti ea, făcându-i jucăuş cu ochiul. 


a 


Timpul minte. Se maschează într-o formă simetrică 
de-o uniformitate perfectă, folosind ceasuri şi calendare 
pe post de complici. Ne alunecă printre degete prin 
prezent către un viitor previzibil şi câteodată spre o altă 
dimensiune fără nicio legătură cu trecutul de acum un 
minut. Timpul este cea mai mare înșelăciune şi Quinn 
urma să treacă prin cea mai lungă şi agonizantă zi din 
viaţa lui. Ziua care avea să-i schimbe radical toată viaţa, 
momentul definitoriu pentru înainte şi după. Sigur, în 
acel moment habar n-avea. Pentru că nu știm niciodată, 
timpul nu ne permite să privim decât într-o singură 
direcție. Motiv pentru care Quinn nu anticipă catastrofa 
ce avea să urmeze atunci când cineva ciocăni la ușa 
camerei de hotel. 

— Cine e? întrebă Sophie. 

Quinn întoarse capul s-o privească. 

— Eşti amestecată în vreo chestie dubioasă? 

— Nu cred, răspunse ea, ridicându-se în şezut fără să 
se obosească să-şi acopere trupul gol. De ce mă întrebi? 
Mă caută poliţia? 


Glumea, desigur, dar o cam nimerise. 

— Da. 

Sophie îşi trase cearșaful până la gât, dar nu se panică. 
Moment în care Quinn înţelese că poliţiştii nu se aflau 
acolo pentru ea. Un sentiment ciudat i se declanșă în 
stomac, un avertisment sinistru trimițându-i fiori reci 
pe şira spinării. 

— Imediat! strigă prin uşă. Două minute să-mi iau 
ceva pe mine! 

Îşi trase blugii pe el și apoi tricoul, se încălță şi-şi puse 
jacheta din piele neagră. Șaisprezece secunde. 

— Îmi pare rău, îi oferi un zâmbet liniştitor lui Sophie 
inainte de-a deschide ușa. 

— Quinn Altman? întrebă unul dintre cei doi ofițeri 
de poliţie. 

— Eu. 

— Vino cu noi, te rog. 

Quinn le verifică cu atenţie legitimaţiile, apoi întoarse 
capul s-o privească pe Sophie. 

— Se pare că n-o să mă pot ţine de cuvânt în legătură 
cu micul dejun. 

— E ok, înţeleg, răspunse ea cu părere de rău. Mă 
bucur că te-am cunoscut. 

Era clar că nu prea înţelegea ce se întâmplă şi nici 
nu-și dorea foarte tare să afle. Ceea ce-i convenea de 
minune lui Quinn. Relaţiile serioase erau de domeniul 
fratelui său, în viața lui n-aveau loc decât partidele de 
sex sălbatic de-o singură noapte. 


Departamentul de Poliţie din San Francisco părea mai 
mult un conac spaniol decât un birou guvernamental, 
cu tot cu o grădină luxuriantă, pereţi cu stucatură albă 

şi ţiglă roşie pe acoperiș. Ofițerul Salinas deschise ușa 
camerei de interogatorii şi-i făcu semn lui Quinn să ia 
loc, apoi se întoarse să plece. 

— Detectivul Nordell vine imediat. 

— Crezi că poţi să-mi aduci nişte cafea? Cât mai mare 
şi cât mai neagră. 

— Sigur, răspunse Salinas, dar tonul lui era ambiguu 
şi nu-i putea vedea fața. 

În timp ce ușa fu încuiată de dinafară, implicaţiile 
cuvintelor ofițerului îl izbiră în plin. Se așteptase la 
o anumită prezență a CIA-ului, poate chiar o vizită 
a vreunui agent scorțos. Până la urmă, un operator 
Mossad se afla pe teritoriul Statelor Unite, așa că era de 
la sine înțeles că avea să fie reperat, identificat şi luat la 
întrebări dacă se află acolo pentru bussisess or pleasure. 
Dar Langley n-ar fi implicat niciodată un detectiv. 
Sentimentul ciudat din stomac i se amplifică. Îşi cobori 
privirea la ceasul de la mână. 10:49 a.m. Familia lui 
probabil se delecta cu un mic dejun copios pe la vreun 
restaurant de fiţe. I se atrăsese atenţia că trebuie să se 
întoarcă la iaht în jurul prânzului. În ultimul timp, 
tatăl lui punea mare preț pe respectarea până la ultima 
virgulă a unui plan dinainte stabilit, la fel și Noah. Chiar 
dacă abia le cunoscuse, Martha, noua soție a tatălui său, 
precum Şi Stephanie păreau mult mai relaxate. La naiba, 
spera ca planurile de călătorie să nu fie date peste cap 
din cauza lui. Din nou. 

Quinn îşi scoase telefonul mobil să-l sune pe fratele 
lui, amintindu-şi apoi că i se terminase bateria în noaptea 
trecută. Tocmai se gândea să bată în ușă pentru a cere un 
telefon, când auzi paşi pe coridor. Uşa se deschise și în 
încăpere intră un bărbat de aproximativ cincizeci de ani 
cu păr cărunt şi ochi negri pătrunzători. 


— Detectiv Stan Nordell, se prezentă în timp ce luă 
loc pe scaunul din fața lui, fără să-i ofere mâna şi fără să 
pomenească nimic despre cafea. 

— Văd că n-ai adus cafea. 

— Poate mai târziu, mormăi Nordell, scoțând un 
reportofon din buzunar pentru a-l pune pe masă. 
Domnule Altman, cu ce ocazie prin San Francisco? 

Din nou, Quinn avu o senzaţie de rău augur. În mod 
clar, CIA n-avea nicio legătură cu motivul pentru care 
se afla acolo. Ştia că n-ar fi avut niciun sens să încerce 
să afle mai multe detalii de la Nordell. Interogatoriile 
nu funcționau aşa. Pentru că asta era, nu o discuţie 
politicoasă cu un detectiv oarecare, ci un interogatoriu. 
De ce şi în legătură cu ce, n-avea nici cea mai vagă idee. 

— În vacanţă, răspunse cu o expresie neutră. Azi plec 
într-o croazieră de două săptămâni până la San Diego 
impreună cu familia mea. 

— Câte persoane? 

— Cinci, inclusiv cu mine. Tatăl meu, soţia lui, fratele 
meu şi logodnica lui. Îl serbăm pe tata, ieri a împlinit 
şaizeci de ani, aşa că aseară am petrecut pe cinste. 

— Croazieră privată? se interesă Nordell pe un ton 
plat. 

— Da, inaugurăm iahtul cel nou al tatălui meu. 

În mod normal, probabil Quinn ar fi spus barcă în 
ciuda faptului că Briza Mării era un iaht de lux. Şi încă 
unul de referință. Nu-i stătea în fire să arunce cu vorbe 
mari, dar îi era deja foame și-l încerca o durere de cap 
datorată lipsei acute de cofeină. 

— Când ai ajuns în Statele Unite? întrebă Nordell, 
scoțând un carneţel şi un pix din buzunar pentru a nota 
ceva. 

— Ieri, în jurul orei patru după-amiaza. Am zburat 
cu El Al de la Ben Gurion până la Zurich şi de acolo cu 

Swiss Air. Poţi să verifici. Noah m-a luat de la aeroport și- 
am mers direct la iaht să ne pregătim pentru petrecerea 
de la restaurantul La Folie. 

— La Folie, repetă Nordell. Frumos. Şi-ai mers la o 
petrecere de fiţe într-un local exclusivist îmbrăcat aşa? 

— Am un cui împotriva modei. 

Răspunsul păru să-l dezamăgească puţin pe Nordell. 
Adevărul era că Noah aproape îl forțase să vină, 
amenințându-l că sună personal la Institut pentru a 
face scandal. Serviciul de informaţii al Israelului avea 
un nume cu o semnificaţie în mod deliberat înșelătoare. 
Operatorii Mossad se refereau simplu la sediu ca la 
Institut. Atât şi nimic mai mult. La fel şi Noah, care nu 
era direct angajat de către Mossad, doar un membru 
al sayanim, reţeaua globală de voluntari ce puteau 
fi bancheri care ofereau agenților bani în situații de 
urgență, medici care-i tratatau în secret în eventualitatea 
în care erau răniţi ori recepţioneri care le ofereau camere 
de hotel în contul unor identități false și vehicule ce nu 
puteau fi detectate. Noah fusese recrutat la mijlocul 
anilor “90, în timpul unui val de atacuri teroriste 
palestiniene împotriva țintelor israeliene din Europa. 
După moartea mamei lor într-un atac terorist, Quinn se 
înrolase în armata israeliană. Restul venise de la sine. 

— Până la ce oră ai stat la petrecere? reluă Nordell. 

— Până pe la două dimineaţa. 

— Şi unde te-ai dus după? 

— La hotelul în care m-au găsit colegii tăi. 

— De ce nu te-ai întors la iaht? 

— Am cunoscut o femeie la petrecere şi-am optat 
pentru intimitate. 

— Faci des chestia asta? 

— Nu suficient de des. 

— Eşti evaziv. 


— Şi tu indiscret. 

N-avea chef să admită că ultima oară se întâmplase 
cu aproximativ patru luni în urmă, în timpul unei 
misiuni din Grecia. Printr-o simplă coincidenţă, numele 
ei fusese tot Sophie. 

Nordell notă ceva, apoi închise carneţelul. 

— Povesteşte-mi despre logodnica fratelui tău. 

Quinn rămase nemișcat şi poate o idee cam prea 
rigid, intrigat de întorsătura discuţiei. 

— Stephanie e doctorand în matematică la 
Universitatea Princeton. Ea şi Noah şi-au anunţat 
logodna aseară, aşa că am avut un motiv în plus să 
sărbătorim. 

Nordell îl studie cu atenţie. 

— E foarte frumoasă. 

Frumoasă era puţin spus, Stephanie era de-a dreptul 
spectaculoasă. 

— Este. Și incredibil de inteligentă. Sunt foarte fericit 
pentru Noah, se potrivesc incredibil de bine. 

— Care e relaţia ta cu ea? 

— Relaţia mea? Cu Stephanie? Niciuna, abia dacă o 
Cunosc. 

Nordell se ridică şi se aplecă înainte, sprijinindu-se cu 
palmele pe masă. Quinn nu ştia sigur dacă-l izbise brusc 
o criză de hemoroizi ori încerca să adopte o atitudine de 
gorilă alfa. 

— Dacă n-ai o relaţie cu ea, atunci de ce-a petrecut 
noaptea trecută în cabina ta de pe iaht? 

Quinn păstră o expresie pasivă, dar în adâncul lui 
era de-a dreptul şocat. Stephanie și Noah locuiau deja 
împreună de două luni, ceea ce însemna că împărțeau 
acelaşi pat seară de seară. Ce se schimbase noaptea 
trecută? 

Noah tocmai o cunoscuse pe Stephanie. Se îndrăgostise 1 
până peste cap şi într-o seară am ieşit toţi trei la cină. 


reveni la asta mai târziu. 


— Nu ştiu, din moment ce n-am fost acolo. După cum 


am spus, mi-am petrecut noaptea la un hotel, împreună 
cu o femeie. Chestie uşor verificabilă. 


— Şi nu ţi se pare ciudat comportamentul lui 


Stephanie? Să-şi petreacă noaptea logodnei departe de 1 
logodnicul ei? 


— N-am fost niciodată logodit, aşa că nu mă pot 


pronunța. Dar ştiu că fratele meu sforăie cumplit după 
ce bea, deci e posibil ca Stephanie să fi căutat un loc mai 
liniştit unde să poată dormi. | 


— Când ai cunoscut-o pentru prima oară? 
Quinn încercă să-şi ţină nervii în frâu, întrebându-se 


dacă era mereu atât de frustrant să te afli pe partea aceea 
a mesei. Ori poate Nordell avea un talent special de-a 
irita oamenii. 


— Prima oară implică un fel de şablon şi nu e cazul 1 


pentru că nu există unul. Cu excepţia zilei de ieri, ne-am 1 
mai văzut doar o singură dată. | 


— Vrei să-mi spui unde şi când? 
— Acum un an, în New Jersey. Eram în vacanţă şi 


— Şi în rest nu te-ai mai văzut cu ea? 
— Nu. 
— Eşti sigur? Pentru că ea susține altceva. Dar vom 


— Stai puţin, Stephanie e aici? 

Nordell zâmbi cu o expresie enigmatică. 

— În camera alăturată, stă de vorbă cu colega mea. 
Quinn sări în picioare şi se aplecă spre el. 

— Cred că e timpul să-mi spui despre ce naiba 


vorbim. S-a întâmplat ceva? 


— Stai jos. 
— Numai după ce mă lămurești. 


— E pentru binele tău. Nordell îl privi cu ceva ce 
semăna a părere de rău. Trebuie să-ţi dau nişte vești și 
nu cred că o să-ţi fie prea uşor. 

Ceva în vocea detectivului îl făcu să se cutremure. 


Quinn se aşeză pe scaun, cuprins de cele mai groaznice 
presimţiri. 

— Îmi pare rău să te informez că fratele, tatăl şi mama 
ta vitregă au decedat în dimineaţa asta. Cauza pare a fi 
otrăvirea cu monoxid de carbon. 

Quinn rămase cu privirea fixată la fața detectivului. 
Lacrimile începură să-i alunece în voie pe obraji, 
privirea i se înceţoşă. Nu putea scoate o vorbă. Creierul 
lui nu putea procesa ştirile. Cu doar câteva ore în urmă, 
se bucurau cu toţii de viaţă. John lucrase ca un rob timp 
de patruzeci de ani și în sfârşit ajunsese acolo unde 
visase dintotdeauna. Acum ar fi trebuit să-şi petreacă 
următorii patruzeci de ani trăindu-şi visul. Și Noah... 
Dumnezeule, era cumplit! Noah era jumătatea lui mai 
bună, conservatorul. Fratele mai mare şi mai responsabil. 
Doar cu un an şi jumătate mai mare, dar cu şase paşi 
înainte în viaţă, un master în medicină avangardistă sub 
centură, o femeie incredibilă alături şi toată viaţa înainte. 
Un orizont fără margini. Cosciugul nu se potrivea în 
peisaj. 

— Stephanie a sunat la 911 la şase dimineaţa după 
ce-a descoperit cadavrele, continuă Nordell. O patrulă 
de poliţie a ajuns la fața locului la şase şi cinci minute, 
paramedicii la şase şi zece. Nu s-a mai putut interveni în 
niciun fel, au fost pronunțaţi morţi la şase şi jumătate. 
Partenerul meu şi cu mine am ajuns o jumătate de oră 
mai târziu. Eşti cât de cât familiarizat cu otrăvirea prin 
monoxid de carbon? 

Quinn înclină încet din cap, dar gândurile îi rămaseră 
la Noah. Într-o viaţă plină de riscuri şi umbre, fratele său 

rămăsese mereu singura constantă din viața lui. Trăiau 
la o jumătate de lume distanţă unul de altul şi erau la fel 
de diferiți precum apa și vinul, dar trecuseră prin viață 
ca o echipă formată din doi oameni. Acum Quinn era 
complet singur şi deja se rătăcise. 

Nordell continuă să vorbească, însă cuvintele treceau 
pe lângă el. 

— E relativ uşor de diagnosticat în cazul unei doze 
fatale pentru că obrajii capătă o nuanţă stacojie. Vedem 
asta de cel puţin câteva ori pe an, fie că e vorba despre 
sinucideri ori accidente. Astfel încât... 

Operatorul de elită din Quinn se trezi brusc ca o 
lumină de siguranţă în timpul unei pene de curent. 

— De ce n-a fost ucisă şi Stephanie? îl întrerupse pe 
Nordell. 

— Asta am investigat de la bun început. Ei bine, 
sursa monoxidului de carbon a fost, evident, motorul 
iahtului. Mai trebuie stabilit ce s-a întâmplat, de ce 
n-au funcționat sistemul de evacuare şi măsurile de 
protecție. Tehnicienii noştri sunt încă la faţa locului. În 
ceea ce priveşte supraviețuirea lui Stephanie, după cum 
spuneam, a dormit în cabina ta şi s-a trezit devreme 
pentru a lucra pe punte. Se pare că are o prezentare 
importantă. Ştii ceva despre asta? 

— Îşi susține teza de doctorat în câteva săptămâni, e 
foarte stresată în legătură cu asta. Un subiect complicat... 
se pare că aplicanţii eşuează frecvent prima oară, unii nu 
reuşesc niciodată. 

— Doctorat în matematică, mormăi Nordell. Deci are 
o minte brici. 

— Stephanie e cu adevărat briliantă. 

Imediat ce rosti cuvintele, Quinn intui raționamentul 
lui Nordell. Ştia ce încerca să facă. Agonia se transformă 
instant într-o mânie copleșitoare. Înainte ca mintea lui 

amorţită să poată calcula următoarea mişcare, cineva 
ciocăni la uşă. Nordell se ridică de pe scaun şi ieşi pe 
coridor. 

Quinn rămase nemișcat, neștiind cum să facă față 
celei mai cumplite zile din viaţa lui. Inspiră adânc 
o dată, de două ori. Mintea îi lucra cu furie, își auzea 
pulsul în urechi și se simțea sfâşiat pe dinăuntru. Ştia 
cum să-şi controleze reacţiile fizice. Controlul de sine 
reprezentase mereu o cerință profesională vitală. Însă 
durerea ameninţa să-l nimicească și nu putea lăsa să se 
întâmple una ca asta. Nu acum. Nu până când Nordell 
credea în nevinovăția lui. Trebuia să-şi eradicheze 
complet emoţiile dacă voia să-şi recapete luciditatea, 
aşa că recurse la pregătirea de operator. Îşi imagină că-şi 
pictează agonia pe pânza minţii, un amalgam gri închis 
aspru şi umed de lacrimi. Împături totul în jumătate şi 
din nou în jumătate, până când agonia fu redusă la o 
dimensiune uşor de manevrat. Apoi o ascunse în cel mai 
întunecat colţ al sufletului său, ştiind prea bine că nu era 
decât o soluţie temporară. 

UȘA se deschise şi un detectiv complet diferit îşi 
făcu apariția. Minionă, cu forme bine proporționate şi 
cu cel puțin douăzeci de ani mai tânără decât Nordell. 
Un contrast uriaș şi bine venit. Primul gând care-i trecu 
minte fu că probabil ori era foarte bună, ori extrem de 
bine conectată să obțină un post de detectiv într-o lume 
preponderent a bărbaţilor. Al doilea gând fu că nici de 
data aceea nu i se adusese cafea. În schimb, femeia ţinea 
în mână un rucsac pe care-l puse cu grijă pe podea. Se 
apropie de el cu o mână întinsă şi un zâmbet politicos. 

— Detectiv Emily Creasy. Aș vrea să ne uităm 
împreună la ceva... de fapt, la patru lucruri. 

Trase fermoarul rucsacului, de unde extrase nişte 
pungi din plastic transparent folosite pentru depozitarea 
în siguranţă a probelor şi puse una dintre ele pe masă. 

— Poţi privi, dar te rog să nu atingi nimic, spuse 
Emily, studiindu-l cu atenţie în timp ce Quinn îşi cobori 
privirea la pungă. 

Părea goală. Emily puse a doua pungă pe masă, fără 
să-şi dezlipească privirea de la el. La început i se păru tot 
goală, dar apoi privi mai atent şi văzu ceea ce părea a fi 
o bucată de scotch transparent. Quinn își înclină capul 
într-o parte, mutându-și privirea la prima pungă, în 
care descoperi o altă bucăţică de scotch. Cea de-a treia 


pungă conţinea un tub gol de superglue rulat cu grijă 
ca pentru a stoarce și ultima picătură. Cea de-a patra 
pungă conţinea ceva cu totul şi cu totul diferit şi mintea 
lui refăcu un puzzle absolut cumplit. Într-o fracțiune de 
secundă, cea mai groaznică zi din viaţa lui se transformă 
intr-o pură nenorocire. Probabil Emily i-o citi în ochi, 
pentru că pe buze îi pluti umbra unui zâmbet satisfăcut. 

— Recunoşti chestia asta? 

— Vreau să vorbesc cu un avocat, răspunse Quinn cu 
voce joasă. 

Detectivul Creasy nu oftă dramatic şi nici nu clătină 
dezamăgită din cap, doar se ridică în picioare și părăsi 
incăperea. 

— Cred că avocatul tău tocmai a sosit, spuse peste 
umăr înainte de-a închide uşa în urma ei. 

Ceea ce rezolvase un mister, creând imediat un altul. 
Quinn înţelegea acum de ce se grăbise să-i aducă probele. 
Dorise să-i poată studia reacţia înainte de-a se afla sub 
tutela unui avocat. O mişcare tactică impresionantă. Pe 
de altă parte, habar n-avea cum putuse sosi avocatul lui 
din moment ce nu avea unul. Nici măcar nu cunoştea 
vreun avocat în California. Oare Stephanie se ocupase 
de acel aspect? 

Uşa se deschise din nou şi doi bărbaţi îmbrăcaţi în 
costume închise la culoare păşiră în încăpere. Quinn 
îi recunoscu pe amândoi. Primul era Collin Acker, 
vorbitorul carismatic şi maestrul de ceremonii al 
petrecerii de la restaurantul La Folie. Nu-i ştia numele 
celui de-al doilea, dar îl văzuse în mod sigur la petrecere. 

— Albert Difabio, avocatul domnului Altman, spuse 
cel de-al doilea bărbat în direcția camerei de supraveghere 
amplasată în colțul din dreapta al încăperii. Vă rugăm 
respectuos să ne acordaţi intimitate deplină. 

Câteva momente mai târziu, luminiţa roşie a camerei 
de supraveghere se stinse şi Collin Acker se apropie de 
Quinn. 

— Albert e cel mai bun avocat de apărare penală 
din Bay Area şi fost puşcaş marin, deci vorbiţi oarecum 
aceeaşi limbă. În clipa în care am auzit ce s-a întâmplat, 
mi-am permis să-l sun și i-am cerut să te reprezinte 
pentru orice eventualitate. Collin oftă, punându-i 
o mână pe umăr. Îmi pare foarte rău pentru ce s-a 
întâmplat, tatăl tău a fost cel mai bun om pe care l-am 
cunoscut vreodată. 

Quinn îl studie cu atenţie pentru câteva secunde, 
remarcând cu o oarecare surprindere că privirea în 
care sclipea tăişul unui laser radia o energie aparte, 
ceea ce-i conferi un sentiment paradoxal de uşurare şi 
disconfort în același timp. Albert emana aceeași energie 
ciudată. Ambii bărbați probabil proiectau cumva în 
mod involuntar avantajele unor cariere de succes în 
faimosul Silicon Valley. În orice caz, începu să se simtă 
ceva mai bine la ideea că nu mai lupta singur împotriva 
detectivilor care-l transformaseră deja în suspectul ideal. 

— Mulţumesc că aţi venit, spuse într-un târziu. 

— Ce ţi-au spus până acum? întrebă Albert. 

— Nimic în mod special, dar având în vedere faptul 
că mai degrabă m-au interogat în loc să mă consoleze, 
e clar că tratează incidentul ca pe o crimă şi că eu sunt 
suspectul principal. Chiar înainte să veniţi, detectivul 
Creasy mi-a arătat patru pungi cu probe. Primele două 
conțineau bucăţi de scotch transparent, a treia un tub gol 
de superglue. N-am înţeles ce vrea, nu însemnau absolut 
nimic pentru mine. Cea de-a patra pungă, însă, conţinea 
o bucată de țeavă din PVC cu manşoane la ambele 
capete. Mi-am amintit că am văzut-o de curând, motiv 
pentru care am refuzat să mai vorbesc cu detectivii şi- 
am cerut un avocat. 


— Ceea ce e mereu o idee bună, comentă Albert. 
Unde ai mai văzut ţeava? 

— În cabina mea de pe Briza Mării, am găsit-o pe 
pat, alături de un tub cu superglue şi o rolă de scotch 
transparent. Le-am studiat puţin, întrebându-mă ce 
căutau acolo, după care le-am pus într-un sertar. Nu 
m-am mai gândit la ele până când detectivul Creasy n-a 
scos punga cu ţeava. În momentul în care am văzut-o, 
cea mai neagră zi din viața mea a devenit un coşmar 
pentru că am înțeles două lucruri. Unu, familia mea n-a 
murit într-un accident, au fost uciși. Doi, totul a fost 
inscenat în aşa fel încât să pară că eu sunt criminalul. 

Albert îl privi cu îngrijorare, în mod clar 
impărtăşindu-i concluzia. Cine şi de ce trebuia să mai 
aştepte, deocamdată erau nevoiţi să se ocupe de probele 
impotriva lui. 

— Deci poliția are amprentele tale pe ceea ce se 
presupune că ar fi bucata de țeavă îndepărtată în mod 
intenţionat pentru a elibera monoxidul de carbon în 
interiorul iahtului. Şi dacă acest lucru se dovedeşte a fi 
adevărat, atunci fără îndoială bucăţile de scotch şi tubul 
cu superglue au legătură cu crima şi amprentele tale se 
află pe ele. Ți-au luat amprentele? 

Quinn îl privi pe sub sprâncene. 

— N-au nevoie, amprentele mele se află deja în sistem. 

— Trebuie să-i spui cine eşti şi cu ce te ocupi, interveni 
Collin. Albert e avocatul tău, e foarte important să 
cunoască povestea sub toate aspectele ei. 

Quinn oftă şi încuviință din cap. 

— M-am născut în State, dar la un moment dat am 
plecat în Israel și m-am înrolat în armată. Acum lucrez 
pentru Mossad. 

— Şi din câte înţeleg, averea familiei e o evoluţie 
recentă? 

— Tata a fost medic în Forţele Aeriene timp de douăzeci 
de ani, după care a petrecut ultimii cincisprezece ani 
lucrând în domeniul biotehnologiei. Compania pentru 
care a lucrat și în care era acţionar a fost cumpărată anul 
trecut de o corporație farmaceutică majoră. Preţul a fost 
o jumătate de miliard de dolari, din care tatălui meu i-au 
revenit în jur de zece milioane de dolari. La început se 
gândea să se pensioneze, dar după cum probabil ştii, 
Collin l-a convins să se alăture unei alte companii aflate 
la început de drum. Bionovo Pharmaceuticals. Mama 
mea vitregă n-a fost prea încântată la ideea că renunță la 
pensie. Ca un compromis, tata a cumpărat Briza Mării 
şi-a organizat o croazieră pentru ziua lui de naștere. 
Cum se întâmplă de multe ori în Silicon Valley, Bionovo 
a dat faliment şi ziua de naştere a devenit şi o petrecere 
de pensionare. 

— Deci în momentul ăsta tu moștenești aproximativ 
zece milioane, deduse Albert. 

— N-am văzut testamentul, dar e posibil. Martha nu 
avea copii. 

— Ai acces la bani? 

— Da. 

Albert îşi trecu o mână prin păr, masându-şi apoi 
ceafa. 

— Cu ce te ocupi mai exact în cadrul Mossadului? 

— Sunt operator de teren. Agent... spion, depinde 
cum vrei să-i spui. 

— În cazul ăsta, aş avea dreptate să presupun că ai 
multe cunoştinţe practice atunci când vine vorba despre 
lucruri mecanice precum motoarele şi armele de toate 
felurile, inclusiv substanțele explozive şi toxice? 

Quinn încuviință din cap cu o expresie gravă. 

— Investigaţii, culegere de informaţii? 

Quinn înclină din nou din cap. 


— Acum înţelegi magnitudinea situaţiei cu care ne 
confruntăm? întrebă cu voce joasă. Un mobil al crimei de 
zece milioane de dolari, mijloace, oportunităţi şi probabil 
dovezi fizice convingătoare. Plus că se explorează relația 
mea cu Stephanie, logodnica fratelui meu, probabil din 
unghiul geloziei. 

Albert îl privi cu o expresie sumbră. 

În acel moment, uşa se deschise și în încăpere intrară 
detectivii Nordell şi Creasy, urmaţi de doi ofițeri de 
poliţie în uniformă. 

— Quinn Altman, eşti arestat pentru uciderea lui 
John Altman, Martha Altman şi Noah Altman, declară 
Nordell pe un ton solemn. 


Procurorul adjunct, Robert Brown, un bărbat brunet 
cu ochi căprui şi bărbie proeminentă îi studie oarecum 
pe furiș pe cei doi detectivi din fața lui. Nordell făcea 
parte din vechea gardă, ştia cum să lucreze sistemul şi 
în plus beneficia de anumite avantaje, fiind căsătorit 
cu una dintre surorile primarului Farell. Cu un aspect 
mereu şifonat, aducea cumva cu faimosul locotenent 
Colombo din punct de vedere fizic, dar Robert ştia 
din proprie experiență că asemănările se opreau atunci 
când venea vorba despre arta deducţiei ori a şarmului 
personal. Emily Creasy, pe de altă parte, nu semăna 
deloc cu un detectiv dintr-un serial de televiziune. 
Minionă şi plină de energie, părea mai degrabă PR-ul 
unei corporaţii de top. Lucrau împreună pentru prima 
oară şi era extrem de curios să vadă ce poate. Din câte 
auzise, era diligentă, eficientă şi extrem de fermecătoare 
în ciuda resentimentelor multora dintre colegi datorită 
unei cariere fulminante pe care o atribuiau mai mult 
corectitudinii politice decât competenţelor ei. 

| — Sunt deja familiarizat cu toate probele şi detaliile 

| cazului, începu Robert pe un ton grav, însă aș vrea să 
ştiu mai multe despre cei implicaţi. Înţeleg că e posibil să 
ne confruntăm cu o potenţială complicaţie diplomatică. 4 
Suspectul principal lucrează pentru guvernul israelian? 

Nordell încuviință din cap cu o grimasă. 

— Asta nu schimbă cu nimic datele problemei. 

Robert îşi îndreptă privirea spre Emily. 

— Cred că aş vrea să aud de la detectivul Creasy cu 
cine avem de-a face. 

Emily zâmbi şi începu să vorbească liber, o mare 
diferență față de Nordell care nu scotea nicio vorbă fără 
să-şi consulte mai întâi notițele. | 

— Quinn Altman, fiul lui John Altman, fost medic 
al Forțelor Aeriene şi al Elisei Altman, o fostă gimnastă 
olimpică israeliană care a decedat la Tel Aviv în urma 
—— unui atac terorist. Elise era în vacanţă cu sora ei, 

36 amândouă aflându-se printre victimele unui sinucigaș 
palestinian care s-a aruncat în aer într-o cafenea din 
centrul orașului. Noah Altman, singurul său frate, a 
murit împreună cu tatăl în timpul incidentului în cauză. 1 
Quinn a plecat în Israel după moartea mamei, s-a înrolat | 
în armată şi-a făcut parte din trupele de elită Sayeret 
Matkal, timp în care a atras atenţia Mossadului. A fost 
recrutat pentru a deveni un Kidon, operator special 
într-o celulă ultrasecretă a serviciului de securitate 
israelian. 

— Hai să lăsăm toate amănuntele astea fără nicio 
valoare, mormăi Nordell. Mie mi-e foarte clar că ne 
confruntăm cu un asasin profesionist al cărui tată a 
devenit multimilionar. Quinn e un ucigaș extrem de 
capabil şi bine instruit care pur şi simplu şi-a dorit banii. 

— Mda, e o modalitate de-a privi lucrurile, comentă 
Emily pe un ton glacial. 

— Ai alta mai bună? 

— Hai să nu ne pierdem în detalii, interveni Robert. 
Ce altceva mai ştim despre el? 

— Nu mare lucru, având în vedere pentru cine 
lucrează, răspunse Nordell. Călătoreşte peste tot prin 
lume şi probabil e un as al operațiunilor ilegale. Toată 
lumea ştie cum operează Mossadul. 

— E un erou israelian, care întâmplător e şi cetățean 
american, comentă Emily pe un ton sec. | 

— Şi femeia cu care şi-a petrecut noaptea, aţi găsit-o? 

— Da, am verificat-o, spuse Nordell. Sophie Agard 
studiază biologia marină la San Francisco State 
University şi e ospătăriță la restaurantul La Folie. E 
curată, s-au întâlnit la petrecere şi-au petrecut noaptea 
impreună. Cam atât. 

— Şi logodnica fratelui? 

— Stephanie Kinnman a fost suspectul nostru inițial, 
interveni Emily. Dar în timp ce Quinn moşteneşte o 
grămadă de bani după moartea familiei sale, Stephanie 
n-are niciun mobil plauzibil pentru crimă, din moment 
ce pierde absolut totul. N-are nicio logică. 

— Există vreo şansă ca Stephanie şi Quinn să fi lucrat 
împreună? 

— Ne-am gândit şi la varianta asta, dar pare puţin 
probabil, explică Nordell. Plus că avem un caz foarte 
solid împotriva lui. Mobil extrem de plauzibil, mijloace 
clare, oportunităţi, talente speciale, nu văd de ce ne-am 
mai complica degeaba. 

Robert îşi îndreptă privirea către Emily. 

— Eşti de acord cu asta? 

— Nu în totalitate, cred că ar trebui s-o aducem şi pe 
Stephanie în faţa juraţilor. Nu cred că o vor acuza, dar e 
o şansă să aflăm tot ce ştie. 

Robert o privi cu un aer gânditor. 

— Bine. Se pare că avem suspectul şi planul de 
bătălie. Îl cunosc pe avocatul lui Quinn, e unul dintre cei 
mai buni, dacă nu chiar cel mai bun. Aşa că ne trebuie 
un dosar solid, nu vreau surprize. Procurorul general « 
urmăreşte cazul îndeaproape, o crimă triplă la clubul de 
iahturi a făcut furori printre contribuabili. Cât de curând 
o să mă tragă de mânecă pentru o condamnare rapidă și 
fără complicații. 


6 luni mai târziu 


San Francisco County Jail 


— De ce naiba faci chestia asta tot timpul, amice? Mă 
doare numai când mă uit la tine. 

Quinn nu-şi întrerupse abdomenele. Privirea i 
se îndreptă spre celula vecină şi noul ei ocupant, un 
buldozer asiatic cu păr lung până la umeri și tatuaje pe 
aproape tot bustul. Piele sănătoasă, deci nu consuma 
droguri, privire inteligentă şi lucidă. 

812... 813... 814... 

— Mă plictisesc dacă stau degeaba şi nu fac nimic, 
răspunse într-un târziu. 

— Ei, haide, omule, mă iei de prost? Nimeni nu face 
o mie de abdomene cu capul în jos şi tot atâtea flotări 
zilnice pentru simplul motiv că se plictiseşte. 

— Pentru ce eşti aici, violență domestică? 

— Ce? 

— "Ţi-ai omorât iubita? 

— Nu, frate, Cindy e bine mersi. A fost doar un 
accident, problema e că bătrânul ei e poliţist. Și în cazul 


OPS FILES: 
INTELLIGENEX 


U» 
wO 


il i sete 


N 
kl 
= 
PI 
< 
[e e 
< 
= 
zZ 
la) 
= 


40 


unui tip de mărimea mea, oamenii presupun tot felul de 
chestii, înţelegi? 

Quinn înţelegea, dar nu răspunse imediat. Era cea 
mai lungă conversaţie pe care o avusese cu cineva în 
timpul celor şase luni în care așteptase procesul în 
închisoarea districtuală. N-avea chef să-şi piardă timpul 
încercând să-i cunoască pe ceilalți deținuți, aşa că alesese 
să considere acel loc drept o tabără de antrenament. 
În timp ce anchetatorii lui Albert căutau adevăratul 
criminal, plus un mobil plauzibil pentru cele trei crime, 
Quinn se concentrase pe antrenament și acum se afla în 
cea mai bună formă fizică din toată viaţa lui. Ce altceva 
ar fi putut face? 

860... 861... 862... 

În același timp, îşi antrena mintea într-un mod pe 
care nu-l mai folosise niciodată. Citise în Memoria 
inteligentă, o carte pe care-o găsise pe rafturile bibliotecii 
închisorii că o persoană putea face progrese incredibile 
antrenându-şi mintea doar o singură oră pe zi timp de 
un an. Ceea ce i se păruse foarte tare şi în același timp 
sublim de terapeutic. Descoperise că se putea forța să 
blocheze practic orice durere fizică şi emoţională dacă 
se concentra pe un obiectiv convingător. Şi în timp ce nu 
plănuia să rămână în închisoare timp de un an întreg, 
îşi putea dedica o oră pe zi acelui scop. După șase luni, 
ajunsese la memorarea la prima vedere a patruzeci şi 
nouă de cuvinte aleatorii şi o sută patruzeci şi șapte de 
cifre diferite. Preferata lui era memorarea cărților de joc. 
În momentul acela, însă, se concentra la antrenamentul 
fizic. Şi la noul vecin de celulă. 

888... 889... 890... 

— Îmi place să mă antrenez până exorcizez toate 
gândurile, spuse într-un târziu. E mai ușor aşa, înduri 
mai... 


Un baston din oțel îl lovi peste picioare. Își lăsă tălpile 
să alunece printre zăbrelele celulei şi se răsuci în picaj 
pentru a absorbi căderea pe deltoidul stâng. Scrâşni din 
dinţi la valul de durere. 

— Mâinile şi picioarele trebuie să rămână mereu în 
interiorul celulei, spuse ofițerul Greaney cu un rânjet 
satisfăcut. 

Fără să răspundă, Quinn începu să facă flotări. 

În dap A 

— Eşti ok, frate? întrebă noul deţinut. 

— Nu m-a lovit suficient de tare încât să mă facă să- 
mi schimb planurile de vacanţă. 

— Planuri de vacanţă? De ce eşti aici? 

— Triplă omucidere. Dar am un avocat bun. 

— Aşa jegoşi sunt toți gardienii pe-aici? 

— Greaney e un caz aparte şi nu cred că mă place 
foarte tare. Confundă rangul cu superioritatea şi 
niciodată n-am stat prea bine la capitolul ăsta. În plus, 
cred că suferă de-o durere de dinţi constantă. Îi pute 
mereu gura. 

Pi. ARI (e a 7 SR 

Pe la cel de-al cincilea set de flotări, se auziră pași pe 
coridor. 

— Ai un vizitator, anunţă ofițerul Hicks. Avocatul. 

Quinn se încălță şi se apropie de ușă. Hicks o descuie, 
escortându-l spre zona destinată vizitelor. 

— Hei, amice, mă cheamă Marcus Keiko! strigă noul 
vecin de celulă după el. Dă-i numele meu avocatului, 
spune-i că am cu ce plăti! 

Ofiţerul Hicks îl conduse pe un coridor lung fără 
ferestre, la capătul căruia se afla o uşă securizată ce 
făcea legătura cu zona destinată vizitelor. Închisorile 
erau diferite față de penitenciare prin faptul că erau 
concepute pentru sejururi relativ scurte, timp în care 

deținuții îşi aşteptau procesele. Chiar dacă închisoarea 
districtuală avea şapte sute de locuri şi şase sute 
patruzeci de ocupanţi, nu dispunea de toate facilităţile 
unui penitenciar. Nu exista o sală de antrenamente ori . 
o cameră privată pentru vizite, aşa că deținuții trebuiau î 
să folosească un telefon pentru a vorbi cu vizitatorii 
prin fereastra separatoare din plexiglas gros. Quinn nu 
avea prea mulţi vizitatori. În afara avocatului, singurul 
său vizitator fusese Kyle Aaron, atașat diplomatic la 
consulatul Israelului din San Francisco. Quinn citi în 
ochii lui Albert că noutățile nu erau deloc bune. Ambii 
bărbaţii întinseră mâna după receptorul telefonului pe 
care-l duseră la ureche. 

— Anchetatorii mei n-au descoperit nicio pistă solidă 
care să ne conducă pe urmele criminalului, îl informă 
Albert cu o umbră de regret în voce. Niciun martor n-a 
observat vreo activitate suspectă în jurul iahtului, nimeni 
n-a văzut alți oameni pe punte. Nu există niciun mobil 
credibil pentru ca juraţii să creadă că o altă persoană ar 
putea fi implicată. Nu s-au găsit amprente adiţionale. În 
schimb, au confirmat faptul că secțiunea de ţeavă pe care 
se află amprentele tale se potriveşte perfect cu restul ţevii 
conectate la motor. 

Speranţele lui Quinn se năruiră. Nu reușeau să facă 
niciun progres, anchetatorii lui Albert păreau nişte 
hamsteri care alergau pe loc într-o roată ce se învârtea 
fără oprire. Timpul li se scurgea printre degete. 

— Ceva veşti bune? Măcar una? întrebă fără să-şi 
trădeze disperarea. 

— Există urme fine de talc pe bucăţile de scotch cu 
care s-au acoperit detectoarele de monoxid de carbon, 
ceea ce susține ipoteza noastră că adevăratul ucigaș a 
folosit mănuși din latex. Dar, sincer, asta e o chestiune 
mai mult circumstanțială față de dovezile deţinute de 
acuzare. 


— Altceva? 


— Mă tem că da. După cum ştii, punctul de plecare 
Al fiecărei investigații pentru crimă e întrebarea cine 
beneficiază cel mai mult în urma morţii victimei. 
O întrebare la care fiecare jurat va dori un răspuns 
satisfăcător. Moştenirea ta dă urmăririi penale un mobil 
de zece milioane de dolari, în timp ce apărarea n-are 
nimic palpabil în mână. Eşti singura persoană care 
profită din punct de vedere financiar în urma morții 
familiei. Un alt potenţial mobil pentru crimă ar fi gelozia 
şi Stephanie e suficient de atrăgătoare pentru a-l putea 
invoca cu uşurinţă. Dar ca să funcţioneze trebuie să 
identificăm criminalul. Stephanie jură că nu mai există 
un alt bărbat în viaţa ei. Anchetatorii mei au ţinut-o sub 
supraveghere strictă şi confirmă că e adevărat. 

Stephanie îi scrisese de câteva ori, scrisori lungi şi 
deznădăjduite despre vise zdrobite şi amintiri dureroase 
ce-l implicau pe Noah. 

— Oricum ar fi, nu cred că varianta cu Stephanie ne- 
ar ajuta prea tare, continuă Albert. Procurorul adjunct 
vrea sânge, te-a poziționat imediat în rolul suspectului 
principal, bazându-se pe faptul că ai negat o relație mai 
strânsă între tine şi ea. 

— Nu e vorba despre nicio relaţie, oftă Quinn 
exasperat, n-am făcut decât să-i răspund la un e-mail pe 
care mi l-a trimis acum ceva vreme. Pur şi simplu am 
uitat despre asta în primă fază. 

— De acord, dar realizezi cum s-ar putea juca acuzarea 
cu asta? Nu trebuie decât să vândă juraţilor ipoteza că 
eşti îndrăgostit de ea, anunţul logodnei te-a dat complet 
peste cap. Vor spune că eşti un bărbat îndrăgostit fără 
speranţă şi mai ales furios, plus că vrei banii. 

— Cu alte cuvinte, mă informezi că mai e o lună până 
la începerea procesului şi n-ai nimic pentru mine în 
afara unui jumătate de milion de dolari în taxe legale? 

— Şi un plan B, îl privi Albert cu subînţeles. 

— Poate ar fi trebuit să începi cu asta. 

— Robert Brown, procurorul adjunct îmi datorează 
câteva favoruri. L-am sunat, am, aplicat puțină presiune 
şi până la urmă a fost de acord cu un aranjament drăguţ 
bazat pe un scenariu alternativ. 

— Ce fel de scenariu? 

— Ceva a rămas blocat în țeava de eşapament... să 
spunem că un şobolan s-a înțepenit şi-a murit acolo. Ai 
înlăturat problema, dar n-ai reușit să reasamblezi totul 
în mod corect. 

— Un scenariu cam tras de păr. 

— După cum am spus, Robert mi-e dator. 

— Şi cum rămâne cu detectoarele de monoxid de 
carbon acoperite cu scotch, gurile de aerisire lipite cu 
superglu şi restul ajustărilor care au anulat sistemele de 
siguranță? 

— Vor fi considerate circumstanţiale şi ignorate. 

Albert începea să capete o aură de zână bună. 

— Bun, deci la ce mă aştept? 

— Robert renunţă la cele trei capete de acuzare de 
crimă de gradul I şi merge pe ucidere din culpă. 

— Asta ce înseamnă? 

— O sentinţă de la unu până la patru ani. Te scot cu 
doi. 

— Doi ani? 

— Doi ani pentru fiecare capăt de acuzare. Şase ani 
în total. 

Quinn se gândi la consecințele ireparabile a şase ani 
în captivitate. 

— Şi în felul ăsta devin nici mai mult nici mai puţin 
decât un criminal condamnat pentru uciderea propriei 
familii. 


Albert îl privi tăcut. 
— Spune-i lui Robert că refuz, prefer s 
riscul procesului. 


Le 


Trecură patruzeci şi patru de ore de la 
cu Albert până când Quinn primi următi 
Din nou, nu vreo veste bună, mai mult un « 
intr-o sâmbătă dimineaţa, cu trei săptămâni | 
inainte de începerea procesului. În general 
din închisoare era mult mai plăcută în 
Deținuţii erau nerăbdători să-şi primească y 
gardienii aveau o atitudine ceva mai relaxa 
sosi la duș. Trei munţi de mușchi îl înconjur 
in care rămase singur. 

— Bună, frumușşelule, spuse cel din mij 
un pas înainte şi identificându-se astfel d 
grupului. Am auzit că eşti în căutare de com 

În mod clar, cei trei nu erau genii sti 
nici proşti, încercând să-l inducă în eroa! 
de viol pentru a-l îndepărta de cea de crim 
de luptă validă, din moment ce războiul se 
înşelăciune. Dar Quinn nu se lăsă păcălit, 
ciuda aparențelor, deţinea un avantaj cl: 
naturii crimei și-a avalanşei de dovezi inc! 
cauțiunea fusese respinsă până la începerea 
Nici faptul că era un asasin profesionist 
dispară fără urmă nu-l ajutase prea mult. 
fusese condamnat încă. La fel şi restul de 
toții îşi aşteptau procesele. Prin urmare, cei t 
trăiau cu speranța libertăţii şi aveau multe 
dacă moartea lui nu părea una accidentală. / 
oferea un avantaj major şi asta pentru că lui 
mai păsa de aparențe. Alte avantaje în acea | 
erau tactica, tehnica şi atitudinea. 

— Păi, ai auzit bine. Quinn se îndreptă agale spre 
lider, umbra unui zâmbet plutindu-i pe buze. Şase luni 
de singurătate sunt mai mult decât suficiente. 

În timp ce liderul digera acea răsturnare neașteptată 
de situație, Quinn se lăsă brusc pe un genunchi şi-i 
înfipse pumnul în testicolele expuse, îngăduind furiei 
mocnite timp de şase luni de zile să se desfăşoare în voie. 
Lovitura fu devastatoare, obiectivul fiind să-l scoată din 
ecuaţie pe unul dintre ei înainte ca cineva să realizeze 
că bătălia deja începuse. În timp ce proaspătul eunuc 
se îndoi de la mijloc şi vomită aproape instantaneu, 
Quinn se ridică şi pivotă spre dreapta, unde livră o triplă 
combinaţie rapidă de lovituri celui de-al doilea agresor. 
Cotul drept în plexul solar îl privă de abilitatea de-a 
respira pe moment, o lovitură cu podul palmei sub nas 
transformă acea realitate temporară în una permanentă şi 
pentru final îl apucă de cap pentru a-l izbi cu genunchiul 
în plină față. Impactul fu unul groaznic, sunetul sinistru 
trimițându-i un fior rece de-a lungul coloanei vertebrale. 
În mod normal, cel de-al treilea atacator ar fi trebuit să 
facă un pas în spate pentru a evalua situația. Dar n-o 
făcu. În schimb, se năpusti spre Quinn așa cum doar 
namilele care cântăresc peste suta de kilograme sunt 
înclinate s-o facă. Nu avu timp să se ferească, așa că 
în timp ce genunchiul lui îl termina pe numărul doi, 
numărul trei îl dobori la pământ. Singurul avantaj al 
namilei era greutatea superioară dar, din păcate pentru 
el habar n-avea ce să facă în continuare. Quinn folosi 
acel moment de ezitare în favoarea lui. În ultimii zece 
ani, guvernul israelian îl trimisese în misiuni complicate 
şi dificile. Ucide ori fi ucis de duşmani care nu ezitau 
niciodată. Adversari care nu se blocau niciodată şi nu se 
gândeau de două ori înainte să apese pe trăgaci. Quinn 
învățase să facă absolut orice pentru a supravieţui. Aşa 


că-i puse o mână în spatele capului ras şi-i înfipse un 
deget în ochiul drept. Cât putu de tare. Fără ezitări, fără 
jumătăţi de măsură. O mișcare distrugătoare alimentată 
de furie şi frustrare. Tipul fu cuprins de spasme şi se 
inmuie pe loc. Atacatorul doi rămăsese nemișcat acolo 
unde căzuse, dar eunucul se străduia să se ridice în 
picioare. Quinn se apropie de el şi-l prinse cu ambele 
mâini de cap, izbindu-l cu toată forța de perete. 

Se băgă sub unul dintre dușuri, curățându-și rapid 
voma şi sângele de pe piele, în timp ce scană cu privirea 
scena din faţa lui. Ceva nu era bine. Se şterse cu un prosop 
şi-şi trase la repezeală hainele pe el, apoi îl repoziționă 
pe numărul doi, mânjindu-i un deget cu sângele ce se 
scurgea din ochiul distrus al numărului trei. Mulțumit 
că nu existau dovezi fizice care să contrazică povestea că 
trei bătăuşi se luaseră la harță și se decimaseră unul pe 
altul, plecă în căutarea celui de-al patrulea tip. Pentru că 
trebuia să existe şi un al patrulea. În mod normal ar fi 
trebuit să stea de pază la ușă pentru a nu lăsa pe nimeni 
să intre, sprijinindu-se de un perete şi încercând să pară 
cât mai inofensiv pentru gardienii care s-ar fi întâmplat 
să treacă pe acolo. 

Quinn se apropie de ușă fără să facă niciun zgomot, 
plănuind s-o deschidă rapid şi să-l prindă de gât ori de 
incheietura mâinii pentru a-l trage înăuntru, unde se 
putea ocupa de el în linişte. Însă atunci când deschise 
uşa, îngheță pe loc. Pentru că omul din faţa lui purta 
uniformă de gardian. Ofiţerul Greaney se întoarse, pe 
faţa lui perindându-se mai întâi uimirea, apoi furia şi în 
cele din urmă teama. Quinn stăpâni bestia interioară care 
preluase controlul până în acel moment, îngăduindu-i 
totuşi să i se reflecte în ochi. 

— Nu există decât două modalităţi de-a face față 
acestei situaţii, spuse cu voce joasă. Am fost amândoi 
aici ori niciunul. 

Greaney înghiți în sec. Quinn îl ţintui cu privirea 
pentru câteva momente, apoi trecu pe lângă el fără alt 
cuvânt. Aproape îi intui frământările interioare: mândria 
luptându-se cu frica, curiozitatea cu instinctul de auto- 
conservare. Apoi urmă decizia şi Greany se îndepărtă. 


[e 


— De ce-ţi petreci atât de mult timp cu cărțile alea de 
joc în mână? întrebă Marcus, sprijinindu-se de grilajul 
celulei. 

— Chiar vrei să ştii? 

— Da, omule, doar n-am întrebat să mă aflu-n treabă. 

— Scoate-ţi cărțile tale, o să-ți arăt. 

Marcus se execută imediat. 

— Arată-mi fiecare carte de joc pe rând, cât poți tu 
de repede. 

— Cât de repede pot? 

— Cu cât mai repede, cu atât mai bine. 

Vasul de toaletă era aproape de grilaj, așa că Marcus 
închise capacul şi-l folosi pe post de masă. Arătă rapid 
câte o carte de joc, punând-o apoi cu faţa în jos pe 
capacul de toaletă. 

— Mai repede, îl îndemnă Quinn. 

Marcus clătină din cap și mări viteza. 

— Ok, şi acum? întrebă după ce termină pachetul de 
cărți. 

Quinn recită toate cărțile în ordinea arătată, 
amuzându-se în secret de expresia şocată a noului său 
prieten. 

— Ai un vizitator, spuse ofițerul Hicks, apărând în 
dreptul gratiilor. 

— Avocatul? 

— Nu prea arată a avocat. 


Quinn îl cântări din priviri. Hicks putea să-l conducă 
intr-o cameră întunecată, unde Greaney l-ar fi putut 
iștepta împreună cu o altă echipă de bătăuși. Și cu toate 
astea, nu putea refuza să-l urmeze. Dar Hicks îl conduse 
spre zona de vizitare. 

Stephanie îşi ridică privirea în momentul în care se 
deschise uşa, părând un far strălucitor pe un țărm atacat 
de furtună. Purta un costum deux-pieces bleumarin 
inchis ce-i scotea în evidență nuanţa indigo a ochilor. 
Amândoi întinseră mâna după receptorul telefonului. 

— Bună, Quinn, îi zâmbi trist, privindu-l cu 
ingrijorare. 

— Bună, Stephanie. Ce pot face pentru tine? 

— E incredibil să te văd închis în locul ăsta. Noah 
vorbea mereu despre tine ca despre fratele mai mic care 
poate face orice, oricând, oricum... Mă simt ca o nebună 
că am venit, nici nu ştiu ce-aş putea spune, clătină din 
cap şi privi în jos. 

Quinn inspiră adânc. Habar n-avea că Noah vorbise 
aşa despre el. Habar n-avea că vorbise despre el, punct. 

— E clar că am judecat totul greşit, reluă Stephanie. 
Uită de mine, ce pot face eu pentru tine? Probabil ar fi 
trebuit să-ţi aduc mâncare. Sau, nu ştiu, un televizor. 

— Spune-mi ce te îngrijorează, Stephanie, cel mai 
bun lucru pe care l-ai putea face pentru mine ar fi să-mi 
dai alte probleme pentru care să-mi fac griji. În felul ăsta 
poate uit de ale mele. 

Stephanie îşi ridică privirea la el. 

— Cineva încearcă să mă omoare. 

Cineva încercase să-l omoare şi pe el, dar nu avea de 
gând să i-o spună. Avea vreo două teorii în legătură cu 
asta pe care le întorcea pe toate părţile în minte. Prezenţa 
lui Stephanie acolo se potrivea cu ambele. 

— Povestește-mi, o îndemnă cu blândeţe. 

— Acum două zile nu m-am simţit prea bine, aşa 
că am plecat mai devreme de la facultate cu gândul să 
mănânc ceva şi să mă bag devreme în pat. Când am ieșit 
din clădire, am dat cu ochii de un tip imens poziționat, 
cumva pe diagonală pe trotuarul de vizavi. Stătea pur şi ` 
simplu acolo, sorbind dintr-o cafea. Am simţit fiori reci 
pe şira spinării. Poate o să mă crezi nebună, dar emitea 
o energie de predator pe care-am perceput-o ca fiind 
îndreptată spre mine, cu toate că n-am putut fi sigură 
din cauza ochelarilor de soare. 

— Cum arăta? 

— Era mai solid decât tine, tunsoare în stil militar, 
îmbrăcat într-un costum negru. Ar fi putut fi un agent 
al Serviciului Secret, cu excepţia faptului că purta un 
tricou negru în loc de cămașă albă şi cravată. 

Quinn nu putea să nu admire felul în care lucra 
mintea ei, cu o precizie matematică perfectă. Se gândise 
la fiecare detaliu în parte şi eliminase surplusul, păstrând 
doar detaliile importante. Stephanie era una dintre acele 
persoane care surprindeau pe toată lumea pentru că le 
depăşea întotdeauna aşteptările. Când o femeie e atât de 
atractivă, te aştepţi să mizeze pe acel aspect. Mult timp 
pierdut în oglindă, tone de selfie-uri şi comportament 
frivol. Însă Stephanie părea că nici măcar nu era 
conștientă de impactul pe care-l avea asupra celor din 
jur. În ciuda frumuseţii aproape şocante, mintea era cel 
mai bun atu de care dispunea. 

— Şi ce s-a întâmplat mai departe? o întrebă, dorindu- 
şi dintr-o dată s-o poată atinge pentru a o consola. 

— M-am îndreptat spre garaj şi tipul m-a urmat. 
Nu lipit de mine, dar suficient de aproape încât să mă 
ajungă din doi paşi mai serioşi. Am mai fost urmărită 
şi înainte. Obsesiv. Dar atunci a fost vorba despre un 
nebun care s-a convins singur că nu poate trăi fără mine. 


Nu s-a întâmplat nimic grav, dar experienţa în sine a 
lost înfricoşătoare şi m-a determinat să mă înscriu la 
nişte cursuri de auto-apărare. Am învăţat să mă folosesc 
de dinţi, coate, genunchi, chestii de bază. În fine, mă 
pregăteam să mă sui în maşină şi să blochez portiera, 
când am văzut un al doilea tip. Aceeași dimensiune. 
Aceeaşi ținută. Aceeaşi atitudine amenințătoare. Stătea 
intr-un SUV Escalade negru parcat cu fața spre garaj. În 
momentul în care l-am văzut, mi-am schimbat direcția 
și m-am apropiat de un grup de tineri care jucau Frisbee. 
Le-am povestit ce se întâmplă şi unul dintre ei a lansat un 
Frisbee spre capul tipului care mă urmărea. N-a schițat 
niciun gest, doar a înclinat o idee capul, astfel încât să-i 
treacă la un centimetru de ureche. Aproape robotic. M-a 
privit fix pentru câteva momente, după care s-a suit în 
SUV şi-au plecat. 

Quinn era convins că fusese înspăimântător. Din 
păcate, nu era decât începutul. 

— Ai reuşit să reții numărul maşinii? 

— Da. Şi asta nu e tot. Când am ajuns acasă, am văzut 
acelaşi SUV negru parcat la colțul străzii. Am simțit 
că inima mi se transformă în gheață. Am continuat să 
conduc, n-am mai oprit în fața casei mele. Am vrut 
să mă pierd în mulțime, aşa că m-am dus la mall, am 
comandat o cafea şi m-am aşezat la o masă pentru a mă 
gândi foarte serios la opțiunile mele. 

— Şi la ce concluzie ai ajuns? 

— Păi, e clar că n-am fost o ţintă aleatorie, nu le-am 
atras atenţia total întâmplător. Şi nu cred că mă spionau, 
tipii ăştia păreau mai mult genul Terminator decât 
Bond. Singura concluzie logică e că sunt profesioniști şi 
încearcă să mă ucidă ori poate să mă răpească. 

— O concluzie cât se poate de corectă. E remarcabil 
că ţi-ai păstrat calmul în circumstanţele astea. Ce-ai 
făcut mai departe? 

— Primul lucru pe care l-am făcut a fost să mă asigur 
că rămân în viață pe termen scurt. Al doilea să încerc să- 
mi dau seama cum să continui s-o fac pe termen lung, 
spuse Stephanie, privindu-l în mod deschis. g 

— Şi planul ăsta mă implică cumva şi pe mine, deduse 
Quinn cu un zâmbet slab. În ciuda faptului că sunt 
închis şi mă aşteaptă un proces în care toate dovezile 
sunt Împotriva mea. 

Stephanie ridică din umeri. 

— N-am prea mulți prieteni care nu sunt 
matematicieni complet rupți de realitate. Oameni buni, 
dar care nu mă pot ajuta cu nimic. Tu, pe de altă parte, 
aproape mi-ai devenit familie. Ştiu că eşti extrem de bine 
instruit pentru a rezolva situații de genul ăsta. Bănuiesc 
că poți face mai multe din spatele gratiilor decât marea 
majoritate a oamenilor din exterior. 

— Ce propui, mai exact? 

— Eclarcăoricineţi-a ucis ție familia şi mie logodnicul 
nu se va opri aici. Ne vor şi pe noi morți pentru un motiv 
care deocamdată îmi scapă. Singura opţiune logică e să 
ne aliem şi să începem propria noastră investigaţie. 

— În cazul ăsta, ai noroc, se aplecă Quinn spre ea, 
fixând-o cu privirea. Pentru că sunt pe punctul de-a 
evada din închisoare. 


VeNIră după el la miezul nopţii. Ofiţerul 
Greaney şi un alt gardian cu față de viezure, pe nume 
Willis. Greaney lovi cu bastonul în zăbrelele celulei. 

— În picioare! 

Mirosul respirației sale puturoase îl luă pe nepregătite. 
Aproape că ar fi preferat bastonul. Quinn încercă să 
nu respire în timp ce-şi punea adidașii. Willis scoase 
o pereche de cătușe şi-i făcu semn să se întoarcă cu 
spatele pentru a scoate mâinile printre zăbrele conform 
protocolului închisorii. Greaney îi aştepta, părând 
nerăbdător să folosească bastonul. Într-un fel sau altul, 
Quinn ştia că nu avea să mai vadă niciodată celula 412. 

— Succes, frate, murmură Marcus atunci când trecură 
pe lângă celula lui. 

Greaney rămase la aproximativ cinci metri în spatele 
lui în timp ce se deplasau pe coridoarele întunecate, 
suficient de departe încât să nu se afle în raza lui de 
acţiune, destul de aproape încât să-i poată aplica o 
lovitură devastatoare în caz de nevoie. Quinn nu mai 
traversase niciodată închisoarea pe timpul noapții. 
Întunericul părea să amplifice sunetele și mirosurile 
neplăcute, zidurile opresive amenințând să-l zdrobească. 
Trecură printr-o poartă securizată şi pătrunseră într-un 

hol pătrat. Ritmul sacadat al ghetelor gardienilor răsuna 
cu ecou prin semiîntuneric. Apoi un clic înfundat şi 
scârțâitul lugubru al unei uşi din oţel. Intrară într-o 
încăpere unde erau aşteptaţi de doi bărbaţi în jachete 
albastre cu însemne galbene. FBI. Cel mai scund dintre 
cei doi se apropie şi-i studie fața, comparând-o cu 
fotografia pe care-o ţinea într-o mână. 

— Quinn Altman? 

Quinn își ridică privirea la el. 

— Da. 

Bărbatul se întoarse pe călcâie pentru a se apropia 
de o masă aflată în centrul încăperii, unde completă şi 
semnă nişte documente. Economia de mișcări şi precizia 
letală cu care executa cele mai neînsemnate gesturi îl 
trădau mai mult decât pistolul din tocul de la subraţ. În 
mod clar, un profesionist. Quinn trase cu ochiul. Ordin 
de transfer de custodie semnat de un judecător federal. 

— Îl preluăm noi de aici, spuse agentul. Poţi să-i scoţi 
cătuşele. 

Willis se execută fără comentarii. Quinn semnă nişte 
hârtii şi primi o pungă sigilată din plastic cu toate lucrurile 
personale. Agentul FBI îi puse un alt set de cătuşe. 
Nimeni nu spuse nimic. Câteva minute mai târziu, păşiră 
afară în aerul cald şi umed al primăverii californiene 
şi se îndreptară spre un Suburban negru cu numere 
guvernamentale. Quinn se sui în spate, cu agentul scund 
după el. Celălalt agent se sui la volan şi porni motorul, 
apoi schimbă vitezele şi-o luă spre nord, pe Calle Real. În 
mai puţin de un minut, luminile închisorii se pierdură în 
urma lor. Quinn își ridică braţele. 

— Scoate-mi prostiile astea. 

Kyle Aaron, oficial ataşat diplomatic la Consulatul 
Israelului din San Francisco şi neoficial agent Mossad, 
zâmbi vădit amuzat. 


— Păcat de un accesoriu care pune punctul pe i la 
ð vestimentație de excepţie, spuse în timp ce-i scoase 
cătuşele. 

— Mersi, eşti un dulce. Şi pe tine te prinde rolul de 
agent FBI, replică Quinn, întorcând capul pentru a scana 
cu privirea bulevardul întunecat din spatele lor. Poate 
n-ar fi rău să te gândeşti la o schimbare de carieră... ceva 
mai lejer, să fii sigur că apuci pensia. 

— Şi să pierd toată distracţia de care am parte acum? 
râse Kyle. Fata ta a sunat imediat după ce-a plecat de la 
tine, adăugă pe un ton serios. Nu ştiu dacă asta înseamnă 
că poţi avea încredere în ea, dar măcar e un semn bun. 

— Ai acte pentru amândoi? 

— Da. Kyle îi înmână un plic masiv. Două identități 
false complete, Conner şi Emma Yates. Plus pașapoarte 
pentru eventualitatea în care călătoriți împreună. 
Cuplurile atrag mai puţin atenţia. Permise de conducere 
din Indiana şi carduri de credit. 

— Plicul e cam greu pentru acte. 

— M-am gândit că n-ar fi rău să aveţi şi două telefoane 
curate. 

— Îmi place cum gândești. Ce i-aţi spus lui Stephanie? 

— Din punct de vedere operativ, habar n-are de 
nimic. Nu ştie decât că ajungi în curând. 

— Perfect. Unde e acum? 

— Într-un hotel la aproximativ zece minute de aici. 
Cheia e în plic, cu tot cu numărul camerei. Kyle se 
întinse după o geantă de voiaj aflată pe scaunul din față 
al pasagerului. Ți-am adus niște haine. 

Quinn îşi scoase salopeta portocalie şi scotoci prin 
geantă, alegând o pereche de blugi şi un tricou albastru. 
Arcui o sprânceană când zări un Sig Sauer P320 pe 
fundul genții. 

— Văd că mi-ai adus noul Sig. 

— Mă bucur că ai observat. 

— Toate chestiile astea în plus le-ai băgat tu din 
burtă ori au fost aprobate de Institut? întrebă Quinn, 
referindu-se la Mossad pe numele folosit doar în cercul 
restrâns al celor din interior. 

— Normal că ai sprijinul Institutului. Am investigat 
Bionovo Pharmaceuticals aşa cum ai cerut și-am 
descoperit o potenţială conexiune iraniană. Ai toate 
detaliile în plic. Bătrânul a devenit extrem de interesat, 
rânji Kyle. 

Bătrânul, Moshe Cohen, păstorea Institutul israelian 
de informaţii şi operaţiuni speciale cunoscut drept 
Mossad, una dintre cele mai eficiente agenţii de spionaj 
de pe planetă. Sediul localizat în Glilot Junction era anost 
şi mai ales anonim. Nicio emblemă nu atârna deasupra 
intrării, nicio inscripție nu proclama identitatea 
ocupantului. De fapt, nimic nu sugera că acolo activa una 
dintre cele mai temute şi respectate servicii de informaţii 
din lume. O inspecție mai amănunțită a structurii ar fi 
dezvăluit însă existența a două clădiri una într-alta cu 
propriile surse de alimentare, propriile conducte de apă 
şi canalizare, propriul sistem securizat de comunicații. 
Angajaţii dispuneau de două chei. Una deschidea o 
uşă fără marcaje în hol, cealaltă opera ascensorul. Însă 
existau şi angajaţi a căror muncă era mult prea sensibilă, 
fiind astfel obligați să pătrundă în clădire la negru, prin 
garajul subteran. Quinn era unul dintre ei. 

— Ce mai face, bătrânul? 

— La fel ca întotdeauna. Are nevoie de Kidoni buni, 
aşa că rezolvă-ți problemele şi mișcă-ţi fundul înapoi că 
avem treabă. Mă bucur că în sfârşit ţi-a venit mintea la 
cap şi-ai activat planul de urgență. 

— Voiam să epuizez toate opţiunile legale înainte 
de-a opera neconvențional. 


— Adică ai crezut că avocatul tău ar putea face vreo 
vrajă secretă? Din câte mi-ai spus, n-ai nicio şansă. 

Maşina parcă în fața unui Motel 6. 

& — Cine e judecătorul care a semnat ordinul de 
transfer? întrebă Quinn înainte să coboare. 

— Cineva inventat de Winks, îi făcu Kyle cu ochiul, 
referindu-se la unul dintre geniile în IT de pe ştatul de 
plată al Mossadului. Apropo, îi eşti dator vândut, ţi-a 
udat plantele toată perioada asta cât ai fost ocupat să fii 
cetățean model. 

— Şi câinele? 

— Ce câine? se încruntă Kyle. Să-mi bag... nu-mi 
spune că ai şi câine! 

Quinn zâmbi. 

— N-am, dar a meritat vrăjeala doar să-ţi văd faţa. 


Quinn ciocăni la uşa camerei de hotel. Probabil în alte 
circumstanţe ar fi folosit direct cheia, dar ştia că nervii 
lui Stephanie erau deja în pioneze. Plus că pe undeva o 
intuia ca pe o violare a intimităţii. Relaţia dintre ei era 
una neobişnuită, intimă şi incomodă în acelaşi timp. 
Putea număra pe degete numărul total de ore petrecute 
impreună, însă datorită tragediei comune prin care 
trecuseră se apropiaseră unul de altul mai mult decât de 
oricine altcineva de pe planetă. 

Stephanie deschise ușa şi Quinn păşi înăuntru. În 
aer se simţea un iz vag de lavandă. Destul de copleşitor 
pentru simțurile cuiva care petrecuse ultimele şase luni 
în închisoare. În minte îi răsări imaginea unui jacuzzi 
cu apă fierbinte, jeturi relaxante şi umeri goi. O ejectă 
imediat şi-şi trase două palme mentale. Femeia din fața 
lui aproape devenise soţia fratelui său. 

Stephanie încuie uşa în urma lui şi se întoarse să-l 
privească cu uimire amestecată cu uşurare. 

— Chiar ai evadat din închisoare? 

Quinn ridică din umeri. 

— Nu singur, am primit ajutor. 

— Colegii tăi din Mossad? 

— Nu cred că ar trebui să discutăm despre asta. 

— A trebuit să... faceţi rău cuiva? Ca să poţi evada, 
vreau să spun. 

În mod clar, Stephanie era extrem de tensionată 
și avea nevoie de informaţii pentru a procesa ce se 
întâmplă. Ceea ce nu era greu de înţeles. 

— Există două modalități de-a ieși din închisoare, 
îi explică Quinn cu blândeţe. Fie iei gardienii prin 
surprindere şi asta poate implica violenţă fizică, mai ales 
dacă lucrurile degenerează, fie manipulezi birocraţia. 
Noi am ales birocraţia. S-au folosit uniforme, documente 
false şi un hacker extrem de talentat cu acces la serverele 
Departamentului de Justiţie. Nu s-a pus problema 
gloanţelor. 

— Şi gărzile n-au bănuit nimic? 

— Am mizat pe dependenţa lor de birocraţie. 

— Sună riscant. 

— Norocul favorizează întotdeauna tupeul cât casa. 
Întreaga lume a gardianului se învârte în jurul lanţului 
de comandă. Ordinele sunt programate în sistemul lui 
nervos la fel ca respirația. Odată ce hacker-ul şi-a făcut 
treaba, băieții mei n-au mai avut mare lucru de făcut, 
doar să interpreteze un rol într-un mod cât mai credibil. 

Stephanie îşi cobori privirea la mâini. 

— Sper că nu te-am jignit pentru că am presupus 
violenţă şi... alte lucruri. 

— Nu trebuie să-ți faci griji. Înţeleg. Oamenii aud 
Mossad şi se gândesc imediat la lunetiști şi asasinate. 


Ceea ce nu înseamnă că nu folosim şi astfel de mijloace. 
Sigur că le folosim, dar numai atunci când nu există un 
alt mod de-a îndeplini misiunea. 

Stephanie îşi ridică privirea la el şi zâmbi. 

— Tu cum te simţi, eşti ok? o întrebă Quinn. 

— E puţin cam copleşitor, cu tot ce se întâmplă, dar 
mă simt mult mai bine acum că eşti aici. 

Dacă ar fi fost oricine altcineva, ar fi luat-o în braţe în 
acel moment. Însă la cum stăteau lucrurile, era mult mai 
sănătos să păstreze distanța. 

— Mă bucur că pot să-ți fiu de folos. Ar trebui să 
mergem. 

— Unde? E unu dimineaţa. Oh, te caută poliţia? 

— Nu. Din punctul lor de vedere, am devenit 
problema FBI-ului. Dar avem multe de făcut şi timpul 
nu e de partea noastră. 

Stephanie nu mai insistă pentru clarificări adiționale. 
Un sfert de oră mai târziu, Quinn conducea Fordul ei 
inspre nord, pe autostrada 101. Şoferii care veneau 
dinspre Los Angeles prin Valea Morţii, acolo unde 
termometrele fac implozie din cauza căldurii aveau un 
fel de şoc termic atunci când ajungeau în San Francisco, 
oraşul aşezat într-un golf şi înconjurat de dealuri înalte 
ca în cuva unei uriaşe maşini de spălat în care se învârte 
aerul umed şi rece venit dinspre ocean amestecat cu cel 
cald şi uscat din zona inland. Rupt de atmosfera tipic 
californiană şi neavând nimic care să amintească de vara 
continuă ce scaldă sudul coastei de vest, San Francisco 
colectase în timp cele mai importante companii on-line 
din lume, precum Facebook, Twitter ori Apple, devenind 
pe bună dreptate un soi de headquarters al Californiei 
scufundat în norii ce pluteau pe deaspra dealurilor şi pe 
sub poduri. Ceaţa curgea la vale în vălătuci pe străzile 
abrupte cu case în stil Victorian, tramvaiele urcau 

aproape vertical pe străzile scăldate în lumina aurie de-o 
calitate aparte. Un microclimat bântuit de ceaţă şi vânt 
datorită aşezării oraşului pe o peninsulă, între Pacificul 
rece şi golful San Francisco. F 

Quinn se încadră pe una dintre benzile cu direcțiå 
Golden Gate Brigde ce lega San Francisco de Marin 
County. Multă vreme se considerase imposibilă 
construirea unui pod peste Golden Gate din pricina 
distanței mari, a curenților turbionari, a adâncimii 
strâmtorii şi-a vânturilor puternice. Într-o zi cu soare, 
priveliştea putea fi de neuitat, cu golful San Francisco, 
insula Alcatraz şi oraşul de-o parte, şi Pacificul de 
cealaltă. Dar fenomenul cu adevărat unic era formarea 
ceții în urma contactului brizei reci cu apele calde 
ale golfului. Vălătucii de ceață înfăşurau mai întâi 
pilonul dinspre San Francisco, extinzându-se încet 
spre cel dinspre Sausalito. De cele mai multe ori ceața 
era joasă, lăsând să se vadă doar partea superioară a 
pilonilor într-un peisaj de basm modern. Industria 
calculatoarelor construise aici vestitul Silicon Valley, 
conurbaţia San Francisco Bay Area fiind împărțită de 
întinderile golfului interior rezultat dintr-o scufundare 
spectaculoasă a scoarței terestre prin celebrele falii 
tectonice San Andreas şi Hayward ale căror ramificații 
ieşeau la suprafață sub forma unor coline rotunde 
ciudate. San Mateo Bridge lega insula Alameda County 
de San Mateo County şi Trans Bay Bridge, bătrânul pod 
sobru şi sumbru făcea legătura între San Francisco şi 
Bay Area pornind din Portul Oakland și trecând prin 
tunelul Yerba Buena pentru a ieşi pe sus în Downtown 
San Francisco, deasupra unui mănunchi de străzi ce se 
strecurau pe nesimţite în inima metropolei. 

— Unde mergem? întrebă Stephanie într-un târziu. 

— Înapoi în Marin County, la tine acasă, răspunse 
Quinn, așteptând întrebarea inevitabilă. 


Stephanie nu-l dezamăgi. 

- Dacă puteai ieşi din închisoare în orice moment, 
ile ce-ai aşteptat atât de mult timp? 

Adevărul era că evadase doar ca să-i salveze ei viața. 
[lo datora lui Noah. Dar Stephanie nu avea nevoie să 
tie asta. 

— Pentru că am ajuns într-un moment în care 
avantajele de-a evada depăşeau avantajele de-a rămâne. 
Plus că s-a mai întâmplat ceva pe parcurs. 

— Ce anume? 

— Trei deţinuţi au încercat să mă omoare în duş azi 
dimineaţă, totul sub supravegherea unui gardian corupt. 
O încercare coordonată de asasinat. 

— De ce? Ce-ar putea câştiga cineva dacă te-ar ucide 
in închisoare? 

Quinn zâmbi. Îi plăcea cum sărea peste detalii, direct 
la ecuaţia necunoscută a problemei. 

— Am nevoie de cafea, spuse, întinzându-i unul 
dintre cele două iPhone-uri primite de la Kyle. Vezi dacă 
găseşti un Denny's deschis non-stop. 

O jumătate de oră mai târziu, ospătărița le umplea 
cănile cu cafea proaspătă. Stephanie sorbi cu grijă din 
lichidul fierbinte şi-şi ridică privirea la el, aşteptându-i 
răspunsul. 

— Există o persoană care are destul de multe de 
câştigat prin uciderea mea, aceeaşi persoană care mi-a 
ucis familia şi mi-a înscenat crima. 

Stephanie procesă rapid totul. 

— Asta n-are niciun sens. Dacă te voia mort, te-ar fi 
ucis în același timp cu ceilalți. În mod clar, înscenarea 
face parte din planurile criminalului. 

—  Judeci totul ca un matematician. Ai o logică 
fascinantă, dar asta nu e o situaţie în care poţi aplica o 
formulă universal valabilă. 

— Nu crezi că regulile logicii se aplică şi investigațiilor? 
arcui Stephanie o sprânceană. Sherlock Holmes n-ar fi 
de acord cu tine. 

— N-am spus asta. Și eu mă folosesc tot de logică 
doar că nu una matematică. 

— Matematica e cea mai pură formă de logică. 

— De acord, numai că situaţia de faţă nu e una finită, 
Continuă să evolueze, e volatilă. 

Stephanie se încruntă. 

— Desigur, aici vorbim despre regula junglei, nu 
despre algebră. Ai şi ceva suspecți? 

— Doi. Câte unul pentru pentru fiecare mobil de 
crimă în parte. 

— Cum ar fi? 

— Primul e foarte simplu. Banii. 

— Care acum îţi aparțin. 

— Deocamdată. Dacă-i păstrez ori nu e altă problemă. 
Cineva ar putea juca pe o strategie cu bătaie lungă, cineva 
cu abilitatea de-a prezice rezultatul unei serii complicate 
de evenimente... soluția unei ecuații lungi. 

Quinn îi studie cu atenţie fiecare expresie și 
microexpresie a feţei. Sigur că avusese nevoie de cofeină, 
dar principalul motiv pentru care nu purtau acea 
discuţie în maşină era faptul că voia s-o poată privi în 
ochi. Stephanie nu afişă uimirea protocolară cerută de 
regulile etichetei atunci când discuţia politicoasă deveni 
una cu tentă acuzatoare. Ceea ce spunea multe despre 
caracterul ei. 

— Cum aş putea beneficia eu din punct de vedere 
financiar din toată situaţia asta? Noah şi cu mine nici 
măcar nu eram căsătoriţi. 

— Amândoi ştim prea bine că mediul nostru juridic 
e unul foarte special. Oamenii acţionează în judecată 
pentru orice, e practic un sport naţional. În primul rând, 


imi înscenezi mie crimele. După care mă dai în judecată 
pentru daune. Ai fost aproape ucisă, eşti traumatizată. 
Juraţii te-ar privi cu mare simpatie, mai ales în cazul 
in care banii pe care-i ceri despăgubire ar proveni din 
buzunarul unui criminal condamnat. 

Stephanie digeră acuzaţia în tăcere, sorbind din cafea 
şi apoi punând cu grijă cana pe masă. 

— Şi al doilea? întrebă, privindu-l în mod deschis. 

Quinn înclină imperceptibil din cap. Văzuse ce-şi 
dorise să vadă. 

— Hai s-o luăm din loc, îţi spun în maşină. 

De data aceea, Stephanie se sui la volan. Porni motorul, 
schimbă vitezele şi demară o idee cam nervoasă. Poate 
acela era stilul ei, Quinn nu putea fi sigur pentru că n-o 
mai văzuse conducând niciodată. 

— De ce mi-ai spus toate astea? întrebă dintr-o dată. 
Dacă mă bănuieşti pe mine, cea mai inteligentă mișcare 
tactică ar presupune ignoranţa. 

— Tocmai ţi-ai răspuns la propria întrebare, plus că 
a fost o decizie tactică. Şansele de-a face o greşeală sunt 
imense, mai ales dacă sunt nevoit să-mi împart atenţia 
între două investigații diferite. Şi în momentul ăsta nu- 
mi pot permite nicio greşeală. Interpretările subtile nu 
sunt stilul meu şi nici n-am timp pentru aşa ceva. 

— Nu înţeleg ce vrei să spui. 

— O să vezi. 

— "Ţi-a spus cineva vreodată că eşti insuportabil de 
misterios? 

— Misterios e definiţia job-ului meu. 

Stephanie rămase tăcută o perioadă îndelungată, dar 
Quinn o simți cum se relaxează. Ceva se schimbase între 
ei. Acuzaţia fusese lansată, receptată şi înmagazinată, 
apoi catalogată drept nefondată. Quinn îi acordase 
încrederea lui în mod tacit şi Stephanie o acceptase. 

— Nu mi-ai răspuns la întrebare, reluă ea într-uli 
târziu. Care e cel de-al doilea mobil al crimei? 

— Mult mai complicat decât primul. O să-ți expun 
teoria mea şi tu-mi spui dacă are vreo logică. 

Stephanie se îndreptă pe scaun, în mod clar 
entuziasmată de acea propunere. | 

— Las-o mai moale cu viteza, nu vrem să fim 
remarcați. 

— Scuze. 

— Ok, să începem cu motivul pentru care mi s-au 
înscenat crimele într-un scenariu care să manipuleze 
ancheta poliției într-o direcție greșită. 

Stephanie se gândi pentru un moment. 

— Dar nu era mai bine să nu fi existat deloc o anchetă 
în cazul în care crimele păreau un accident? Cu siguranță 
ar fi fost mult mai simplu. 

— Ai dreptate, tocmai ai punctat esența problemei. 
Cea mai bună cale de-a evita o anchetă serioasă ar fi fost 
ca totul să pară un accident nefericit. Şi probabil fix aşa 
s-ar fi procedat... dacă ar fi fost posibil. 

— Dar n-a fost. 

— Exact. Următoarea întrebare e, de ce n-a fost 
posibil? Pentru că era esenţial să omoare cel puţin două 
persoane și una dintre ele trebuia să fie neapărat fratele 
meu. Ar fi fost foarte simplu să însceneze un accident 
în care tata şi Martha să fie ucişi. Erau mereu împreună 
şi un accident de mașină ar fi reprezentat soluţia ideală. 
Rapid, curat şi credibil. 

— Ar fi putut înscena un accident auto şi cu Noah în 
mașină. 

— Sigur, doar în cazul în care ar fi existat un program 
cât de cât previzibil. Dar Noah era mereu cu tine. 

— Nu tot timpul, clătină Stephanie din cap. Pleca 
destul de des. 


- Unde? 

- În Iran. Se presupune că Bionovo avea contracte 
acolo, plus medicamentul nou la care se lucra înainte să 
ilea faliment. 

Quinn dădu gânditor din cap. Era pentru a doua oară 
când cineva menţiona o conexiune iraniană. Interesant. 

— Bun, revenind la teoria mea, cel mai bun moment 
de acțiune a devenit aniversarea şi croaziera, ambele 
programate în avans, cu tot cu bilete de avion şi un 
program previzibil. Două săptămâni de oportunități pe 
bandă rulantă, plus un mediu controlat şi izolat. Perfect 
pentru o crimă cu premeditare. 

— N-am auzit niciodată de un accident letal cu un 
iaht. 

— Exact. Deci ce alte variante aveau? Nu există pirați 
in largul coastei californiene, mai rămânem cu otrăvire 
și explozii. 

— Bun, să presupunem că e adevărat. Să presupunem 
că ţi s-au înscenat crimele şi s-a mizat pe moştenire drept 
un mobil evident. De ce? În ce scop? Cine beneficiază de 
asta? 

— Tocmai asta e problema, spuse Quinn cu voce 
joasă. Habar n-am. 

În ciuda acelei situaţii aparent fără ieşire, începu să 
simtă ceva cu totul şi cu totul neaşteptat: un sentiment 
de uşurare. Procurorii, detectivii şi adevărații criminali 
erau totuși pe urmele lui, dar discuţia cu Stephanie îl 
făcea să se simtă mai bine în ideea că o problemă comună 
e pe jumătate rezolvată. Nu mai era cu desăvârşire 
singur în tot acel coşmar. Sigur, în închisoare îl avusese 
pe Albert, doar că prețul exorbitant cu care-l taxa zi de zi 
îl împiedicase să experimenteze vreun spirit de echipă. 

— N-am reușit să identific un mobil financiar direct 
pentru crimă, aşa că am ajuns la concluzia că trebuie să 

existe un beneficiu indirect, reluă, întorcând capul s-o 
privească pe Stephanie. 

— Cum ar fi? 

— Ceva în legătură cu afacerile în care erau implicați, 
Noah şi tata. 

Stephanie clătină din cap. 

— Dar n-au făcut niciun ban. Produsul la care se 
lucra se afla încă în studii clinice atunci când Bionovo 
Pharmaceuticals a dat faliment. 

— Adevărat, dar evaluările se bazează pe câştigurile 
viitoare şi în cazul societăților farmaceutice sunt convins 
că vorbim despre cifre cu multe zerouri. 

— Ce estimare a primit Bionovo? 

— N-am idee, dar cu cineva precum Acker implicat 
în finanțare, probabil una semnificativă. 

Quinn deduse din expresia lui Stephanie că nu era 
prea impresionată de raționamentul lui. 

— Oricum, nici nu mai contează. Bionovo a dat 
faliment cu câteva luni înainte de... incident. Valoarea 
i-a scăzut la zero, tatăl tău şi cu Noah s-au retras. 

— Ştiu. Fix aici m-am blocat. 

Stephanie îi aruncă o privire. 

— Ar mai exista şi o a treia opțiune, un al treilea mobil. 
Dacă totul nu e decât o simplă răzbunare împotriva ta? 
Te-ai gândit la asta? Bănuiesc că ţi-ai făcut ceva dușmani 
în domeniul în care activezi. 

— Corect. Opţiune pe care inițial am considerat-o 
drept singura viabilă. Am compus liste cu suspecți şi 
planuri de-a le da de urmă în timp ce făceam sute de 
mii de abdomene, tracțiuni şi flotări în celulă. Dar 
probabilitatea asta a dispărut în momentul în care cineva 
a ordonat să fim amândoi asasinați. 

— De ce? 


— Pentru că oricine a orchestrat chestia asta câștigase 
deja. Eu nu mai aveam nicio speranță, urma să fiu 
condamnat. Şi uciderea ta nu se potriveşte deloc cu 
scenariul ăsta. 


— De acord. 

— Cineva are un interes de afaceri pe care încearcă 
să-l protejeze, Stephanie. Un interes comercial pe care 
tatăl şi fratele meu l-au ameninţat într-un fel sau altul. 
Un interes de afaceri care e încă vulnerabil. 

— Şi ai de gând să-l expui? 

— Am de gând să-l distrug. 

— De unde începem? întrebă Stephanie pe un ton 
plat. 

— De la tipii care te-au urmărit. 

Marin County, San Francisco 


TreCcuseră două ore de când apusese 
soarele şi aproape îngheţaseră pe acoperişul vilei de 
vânzare aflată vizavi de casa lui Stephanie, când un 
SUV Escalade negru cu farurile stinse o coti pe stradă. 
O umbră întunecată alunecând prin noaptea ceţoasă. 
Stephanie tresări. Şoferul parcă, dar lăsă motorul pornit. 

— Ce fac? şopti Stephanie cu privirea fixată la maşină. 

— Verifică dacă lumina e aprinsă în casă. O să se 
anime într-o secundă, imediat ce ventilatorul mişcă 
perdelele. După două zile de eşecuri continue, sunt 
dornici de-o veste bună. 

SUV-ulrulă încet înainte, trecând de casa lui Stephanie 
pentru a parca la colțul străzii. De data aceea, şoferul opri 
motorul. Portierele se deschiseră, dar interiorul maşinii 
rămase întunecat. Stephanie îl avertizase că erau extrem 
de disciplinaţi. În plus, se părea că erau şi meticuloşi. 
Quinn zâmbi. Dacă avea dreptate, profesionalismul lor 
urma să lucreze în curând în favoarea lui. Stephanie 
avusese dreptate, cei doi erau mai înalți şi mai bine 
făcuţi decât el. Mintea ei analitică nu exagerase cu 
nimic, în ciuda fricii şi-a stresului. Nu purtau ochelari 


de soare, dar în rest corespundeau descrierii. Costume 
negre şi tunsori militare, genul Secret Service cu tricouri 
negre mai degrabă decât cămăşi albe şi cravate. Nu reuși 
să-şi dea seama dacă aveau arme, dar nici nu aveau 
nevoie. Stephanie era doar o femeie lipsită de apărare. Îi 
urmări cu privirea în timp ce se îndreptau spre casa ei, 
observând că nu încuiaseră maşina. 

— Rămâi aici, spuse cu voce joasă. 

Stephanie îi puse o mână pe braţ. 

— Eşti sigur? Poate ar trebui să chemăm poliția. 

— E ok, mă descurc. N-o să-şi dea seama ce li se 
intâmplă până nu e deja prea târziu. 

Quinn se rostogoli spre stânga, scoțându-şi iPhone- 
ul din buzunar pentru a apela singurul număr salvat în 
memorie. Când telefonul lui Stephanie începu să vibreze, 
escaladă partea laterală a vilei cu un etaj, folosind 
grilajul din fier aproape complet acoperit cu iederă. leşi 
din curte pe poarta din spate şi alunecă precum o umbră 
de-a lungul străzii fără să scoată niciun zgomot. 

— Nu mi-ai spus ce ai de gând să faci, auzi vocea lui 
Stephanie în dispozitivul de comunicaţie wireless din 
ureche. 

— Să-l anihilez pe unul dintre ei şi să-l iau la întrebări 
pe celălalt. Mă gândeam să-i atac atunci când ies din 
casă, dar acum cred că mai bine le fac o vizită în maşină. 
E mult mai intim și spaţiul mic e un avantaj pentru mine. 

Ajunse în dreptul maşinii şi deschise portiera din 
spate pentru a se strecura între spaţiul dintre scaune. Era 
imbrăcat în blugi negri şi un tricou negru cu mânecă 
lungă, mulțumit că aproape se contopea cu întunericul 
din jur. 

— Anunţă-mă când apar, spuse în timp ce-și trase 
o mască neagră de schi pe cap. Vor găsi casa goală şi e 
posibil să te aștepte acolo, dar mă îndoiesc cumva de 
asta. Cred că mai degrabă se vor întoarce la maşină. 

— De ce? întrebă Stephanie. 

— Pentru că le oferă mai multe opţiuni în cazul în 
care apari însoţită de cineva. 

Rămaseră tăcuţi. Quinn oftă uşor, gândindu-se că, 
toată viața lui fusese compusă din misiuni riscante. ` 
Filaj şi asalt. Măsuri şi contramăsuri. Câștigători şi 
învinşi. Asta era ce ştia cel mai bine. Zona lui de confort. 
Stephanie, pe de altă parte, îşi petrecuse timpul în 
compania teoriei probabilităților. Funcţii de distribuţie 
şi procese aleatorii, teoremele lui Kolmogorov şi 
Cardano. Fără îndoială, considera modul și tehnicile lui 
de operare la fel de stranii şi intimidante precum i se 
păreau lui ecuaţiile din mintea ei. 

— De ce Mossad? întrebă ea dintr-o dată, ca și când 
i-ar fi ghicit gândurile. 

— De ce nu? răspunse Quinn, îndreptându-şi privirea 
spre acoperişul unde ştia că se află. 

— Vin, şopti Stephanie. 

— Amândoi? 

— Amândoi. 

— Bun, închide. În caz de urgenţă, suni la 911 şi dai 
numărul de înmatriculare al SUV-ului. 

Mai devreme, Quinn făcuse o vizită la un magazin 
militar pentru masca neagră de schi, hainele negre de 
camuflaj şi un baston telescopic similar cu cele folosite 
de forțele de securitate pe care-l ţinea pregătit în mâna 
stângă. În mâna dreaptă avea arma Sig Sauer. Şoferul 
ajunse primul. Se sui în mașină şi porni motorul. 
Partenerul său urcă o secundă mai târziu. 

— Aaneja sebr ken? Aşteptăm aici? întrebă în farsi, 
aruncându-i o privire colegului său. 

Datorită informaţiilor primite de la Kyle, Quinn nu fu 
deloc luat prin surprindere. Implicarea iraniană tocmai 
fusese confirmată în mod oficial. 


— Aw mashan ra ma daned, bhetr aset penhan shewd. 
Tipa cunoaşte deja mașina, mai bine să ne ascundem, 
răspunse şoferul pe un ton tensionat. 

Quinn repetă în minte secvenţa de mişcări pe care-o 
plănuise, sperând că Stephanie nu avea să intervină în 
niciun fel, indiferent ce s-ar fi întâmplat. Şoferul băgă 
in viteză şi demară uşor. Un chinchet vesel anunță că 
centurile de siguranță nu fuseseră folosite. Ascultaţi-o, 
băieți, îi îndemnă Quinn în gând. Puneţi-vă naibii 
centura. Pasagerul se conformă, dar şoferul ignoră 
avertizarea. Maşina rulă încet pe stradă, căutând un 
loc ferit de parcare cu vizibilitate bună asupra vilei lui 
Stephanie. 

— Uite, maşina ei e aici, indică pasagerul. Probabil o fi 
prin vecini. La sala de sport? E vreo sală prin apropiere? 

— Nu ştiu, răspunse scurt şoferul. 

Quinn se adaptă din mers, pregătind arma şi bastonul 
telescopic. În mod clar profesioniști, cei doi îi intuiră 
prezenţa. Pasagerul se întoarse, dar nu mai apucă să 
recționeze în niciun fel pentru că bastonul îl izbi cu o 
putere devastatoare în tâmplă. Şoferul fu mai rapid decât 
colegul său. Îşi scoase Glock-ul şi pivotă în direcţia lui 
Quinn înainte ca sunetul înfundat al craniului fracturat 
să rezoneze prin spaţiul limitat. De acolo totul se 
desfăşură cu încetineala unui film la relanti. Quinn ridică 
arma, în timp ce şoferul descrise un arc de cerc cu arma 
țintită spre capul lui. Într-o fracțiune de secundă, totul 
avea să fie pierdut. Quinn se trase rapid în stânga lui, 
forțându-şi adversarul să-şi ajusteze traiectoria. Creierul 
nu avea nevoie să gândească. Inima nu avea nevoie să 
bată. Plămânii nu aveau nevoie să respire. Pentru acea 
fracțiune de secundă suspendată în timp nu conta decât 
cine apasă primul pe trăgaci. 

SUV-ul Escalade făcea parte dintre vehiculele de 
lux, bogat în piele şi ornamente lustruite, burduşit cu 
tehnologie. Crimă şi pedeapsă pentru portofel. Scaunul 
şoferului era conceput în așa fel încât ocupantul să aibă, 
senzaţia că stă pe nori pufoşi, cochilia din plastic dur 
ce proteja spatele şoferului de potenţialele picioare ale 
copiilor neastâmpăraţi fiind îmbrăcată în piele de cea 
mai bună calitate. În interior era dotat cu tuburi de 
încadrare şi sisteme de mişcare, elemente de încălzire și 
ventilatoare de răcire. Fire şi tije, perne şi senzori, un 
miracol al ingineriei moderne. Și în timp ce un Sig Sauer 
P320 de 9 mm era un miracol tehnologic în sine, Quinn 
nu putea şti cu siguranță dacă viteza de penetrare de 
360 de metri pe secundă avea să fie suficientă pentru a | 
străpunge toate obstacolele. Dar urma să afle în curând, 
pentru că nu mai avea timp să țintească spre cap. Apăsă 
—— detrei ori pe trăgaci în succesiune rapidă, continuând să 

72 ridicearma.Fese. Rinichi. Plămânul drept. Şoferul tresări 
cu fiecare glonţ în parte, capul îi căzu spre volan, arma 
| îi scăpă din mână. Quinn îşi ridică privirea la parbriz, 
realizând că în mai puţin de două secunde mașina avea 
| să se ciocnească de o camionetă parcată în curba străzii. 
i Se aruncă spre înainte, apăsând frâna cu mâna stângă, în 
timp ce cu dreapta ţinti arma spre scaunul pasagerului. 
Inutil. Trupul bărbatului era răsucit oarecum anormal, 
ochii privind drept înainte fără să vadă nimic. Mort. 
Ceea ce era o problemă, pentru că morții nu puteau fi 
interogați. 

i Quinn îşi puse un braţ în jurul umerilor lui Stephanie, 

| observând-o în timp ce-și muta privirea de la SUV-ul în 

| care se aflau cadavrele potențialilor ei ucigași. O simțea 
cum tremură, convins că șocul nu-i afecta cu nimic 


capacitatea de-a gândi coerent. Stephanie nu era genul 
de femeie care să-şi piardă sângele rece cu prea mare 
uşurinţă. Se aflau în Fordul ei, parcat la două mașini 
distanță de SUV. 

— Ce facem acum? 

Întrebarea era analitică, nu acuzativă, punctând 
marea problemă cu care se confruntau. Tocmai 
pierduseră unica pistă pe care o aveau. Quinn era uimit 
de luciditatea ei. 

— Eşti ok? Ştiu că n-are cum să-ţi fie uşor. 

— Nimic nu mai e uşor încă de la moartea lui Noah și 
cu n-am stat şase luni la închisoare, răspunse Stephanie 
pe un ton încărcat de tristeţe. Tipii ăştia au venit după 
mine, să mă omoare pe mine... de două ori. Şi tu eşti cel 
care mi-ai salvat viața. Oricât ar suna de îngrozitor, mă 
simt mult mai bine știind că nu-mi mai pot face niciun 
rău. Problema e că nu mai avem pe cine interoga şi sunt 
curioasă să aflu ce urmează. 

— Avem de luat o decizie tactică şi una strategică. 
Din punct de vedere tactic, trebuie să decidem ce facem 
cu cadavrele. Îi lăsăm aici ori îi ascundem? 

— De ce i-am ascunde? 

— Pentru a zăpăci inamicul de cap. E mereu o alegere 
bună. Pune-te puţin în locul asasinilor. Timp de-o 
săptămână n-au raportat decât eşecuri. Pun pariu că 
șeful lor e destul de supărat şi bănuiesc că nu e un tip 
prea simpatic. Lupta e oarecum pe viață şi de moarte, așa 
că presupun că le-a făcut morală, poate i-a şi ameninţat. 
Dacă ăștia doi dispar acum, nu va fi sigur dacă au fost 
uciși ori au dat bir cu fugiţii. 

Stephanie se gândi pentru câteva momente. 

— Unde i-am putea ascunde? 

— La o groapă de gunoi, spre exemplu. Și SUV-ul îl 
putem abandona, probabil îl fură cineva în următoarele 

câteva zile. Ori putem acoperi cadavrele cu o pătură și 
lăsăm maşina în parcarea pe termen lung din aeroport. 

O maşină cu farurile aprinse trecu pe lângă SUV. La 
naiba, cadavrele erau expuse. Era esenţial să ia o decizie 
cât mai repede. | 

— Şi decizia strategică? întrebă Stephanie într-un 
târziu. 

— Cred că tocmai s-a rezolvat de la sine. Ar trebui să 
mergem spre aeroport şi dacă tot mergem acolo... 

— Bun, deci ştim ce facem cu cadavrele, trase. 
Stephanie concluzia. | 

— Corect. Hai să dăm o fugă până la tine ca să te poţi. 
schimba şi să-ți faci bagajul. Dacă ai două pături vechi, 
soluţie de curățat geamuri şi prosoape de hârtie mă ocup. 
eu aici de tot. l 

— Ia-o mai uşor, Quinn, iar ai devenit criptic. | 

— Scuze, sunt puţin cam obosit. Şi cred că tocmai am 
conectat în minte asasinarea familiei mele cu cei doi tipi 
din SUV. 

— Dar n-am aflat nimic de la ei. 

— Da, aşa m-am gândit şi eu la început, după care 
mi-am dat seama că uit ceva esenţial. 

Quinn tăcu şi întoarse capul s-o privească, dorindu- 
şi să facă singură conexiunile evidente. Trebuia s-o lase 
să se descurce singură pentru a o ajuta să se simtă ca 
un partener cu drepturi egale. Lumina slabă a străzii îi 
ilumina pe jumătate faţa cu o expresie contemplativă. 1 
După câteva momente, îi mai oferi un indiciu. 

— Mai ţii minte discuţia noastră de azi-noapte în 
legătură cu un mobil plauzibil pentru crimă? 

Stephanie încuviinţă din cap. 

— Beneficii necunoscute într-o afacere care iar e 
necunoscută. 

— Acum gândeşte-te la cei doi tipi. Ce au în comun 
cu un interes de afaceri împărtăşit de Noah şi tata? 


— Păi, tocmai asta e, că n-am reuşit să aflăm nimic 


de la ei. 

Stephanie era în mod clar frustrată că nu putea 
inţelege. 

— În ce limbă vorbeau? o ajută Quinn. 

— Nu ştiu, n-am înţeles nimic. 

— Farsi. 

— Iran! exclamă Stephanie, înțelegând totul. De unde 
ştii? Vorbeşti limba? 

— Am făcut un curs intensiv de specializare când am 
lost recrutat de Mossad. Nu vorbesc ca un nativ, dar mă 
descurc binişor. 

— Noah pleca mereu în Iran. Nu poate fi o coincidenţă. 

— Îi ştii pe foştii lui colegi? 

— Compania a dat faliment. 

— Ştiu asta, dar în mod clar, aici e veriga lipsă. 

— Singura persoană pe care Noah a menţionat-o 
vreodată a fost coordonatorul clinic, doctorul Nima 
Esfahani. Mi-a dat numărul ei de telefon să-l pot 
contacta în caz de urgență atunci când era plecat. Pot 
să-l caut, cred că-l mai am pe undeva. 

— Excelent. Când ajungem la aeroport, o sunăm şi 
stabilim o întâlnire. 

— Vrei să spui că plecăm în Iran? 

— Numai după ce mă întâlnesc cu colegii mei. Avem 
nevoie de vize. 

A DOUG zi de dimineaţă, SUV-ul iranienilor 
fusese parcat într-un colț îndepărtat al Aeroportului 
Internaţional San Francisco, în timp ce Conner şi Emma 
Yates aveau bilete pentru zborul Lufthansa 9053 de la San 
Francisco la Frankfurt. Nu întâmpinară nicio problemă 
la check in, paşapoartele cu identități false făcându-şi 
treaba de minune. 

— Încearcă să aranjezi o întâlnire cu doctorul 
Esfahani, o îndemnă Quinn pe Stephanie în timp ce 
se îndreptau spre poarta de îmbarcare. Eu trebuie să 
vorbesc cu cineva şi vreau să folosesc un telefon public. 

— Tot la Teheran? 

— Nu, local. 

— La ora asta? arcui Stephanie o sprânceană. E abia 
şase dimineaţa. Chestia asta are vreo legătură cu planul 
tău strategic? 

— E doar primul pas, al doilea apel e cel mai 
important. Dar nu de aici, de la Frankfurt, în timpul 
escalei. După ce termini de vorbit cu Esfahani, poți să te 
îmbarci. N-are rost să fim văzuţi împreună. 

Quinn schimbă direcţia, îndreptându-se spre un 
telefon public nesupravegheat în mod direct de o cameră 
de securitate. O voce feminină îi răspunse la al doilea 


apel. 


— Departamentul de Poliţie din San Francisco. 

— Cu Robert Brown, vă rog. 

— Îmi pare rău, momentan nu e nimeni în biroul 
procurorului. 

— Trebuie neapărat să-i las un mesaj urgent. Mă 
puteți ajuta cumva? 

— Pot să încerc. 

Quinn dictă mesajul, apoi adăugă: 

— Vă rog să-i transmiteți şi numărul de telefon de la 
care sun. 

Douăsprezece ore şi nouă fusuri orare mai târziu, se 
opri în faţa altui telefon public, de data asta în aeroportul 
din Frankfurt. Stephanie îl privi uşor încruntată în timp 
ce forma numărul. Nu apelau direct, ci printr-un releu al 
Mossadului. Cu ajutorul acelui mic truc, locul de unde 
iniția apelul apărea drept necunoscut. 

— Procuratura San Francisco. 

— Cu Robert Brown, vă rog. Îmi aşteaptă apelul. 

— Un moment, vă rog. 

Stephanie îşi apropie capul de al lui Quinn pentru a 
asculta. 

— Domnule Altman? 

— Da. Avocatul meu şi detectivul Creasy sunt acolo? 

— Suntem cu toţii aici, după cum ai cerut, răspunse 
Albert pe un ton tensionat. La fel şi detectivul Nordell. 
Aşteptăm cu nerăbdare să ne explici ce se întâmplă. 

— În cazul ăsta, o să trec direct la subiect. Vă sun să 
negociem suma pentru cauțiune. 

Quinn aproape zâmbi, neauzind decât tăcere la 
celălalt capăt al firului. Îşi imagină expresiile întipărite 
pe fețele celor prezenţi, ochii măriți şi sprâncenele 
arcuite a mirare. Probabil până în acel moment fuseseră 
convinși că le auziseră şi văzuseră pe toate. Ei bine, avea 
de gând să le dovedească contrariul. 

Robert rupse primul tăcerea: 

— Cauţiunea a fost respinsă acum şase luni, domnule 
Altman. Sunt pe punctul de-a emite un mandat de 
arestare pe numele tău. Aș fi făcut-o deja dacă Albert, 
în calitate de avocat, nu m-ar fi convins că ne putem 
înțelege omeneşte. 

— M-am gândit că ar fi în interesul tuturor dacă s-ar 
reconsidera cererea mea de cauţiune, răspunse Quinn, 
În interesul tuturor şi mai ales al procuraturii. 

— Serios? Sunt foarte curios să aflu de ce, comentă 
procurorul pe un ton uşor ironic. 

Robert Brown obişnuia să-şi învăluie adversarii într-o 
privire în care se reflecta toată mizeria umană cu care 
se confruntase de-a lungul carierei presărate cu cazuri 
de violenţă în familie, pedofilie, crimă şi viol. Quinn 
îşi imagină acei ochi glaciali ce acum împrumutaseră 
sclipirea periculoasă a unei piscine întunecate în 
adâncurile căreia se ascundeau rechini pregătiți de atac. 

— Păi, unu, în presă va apărea cât de curând ştirea 
evadării mele dacă nu primesc cauţiune în cel mai scurt 
timp, ceea ce-l va pune într-o lumină extrem de proastă 
pe şeful tău. Şi doi, o catastrofă inimaginabilă pentru voi 
se poate transforma într-o situaţie favorabilă dacă apar 
la proces și nimeni nu pare incompetent. 

— Vrei să spui că intenţionezi să te prezinți la proces? 

— Absolut, cu condiţia să primesc cauțiune. Având 
în vedere circumstanţele, nu cred că cer prea mult. 

— Şi atunci de ce te-ai mai deranjat să evadezi? Ai 
stat deja în închisoare timp de şase luni, ce mai contau 
câteva săptămâni în plus? 

— N-a fost o chestiune de timp, mai mult una de 
necesitate. După ce-am mers pe cale legală și corectă, 
mi-a fost foarte clar că trebuie să demarez propria 
investigație pentru a-mi dovedi nevinovăția. 


| 
| 
| 


— Asta faci în prezent, investighezi? 

— Exact. Motiv pentru care am cerut ca detectivul 
Creasy să fie prezentă la convorbire. S-ar putea să am 
nevoie de ajutor. 

— Detectivul Nordell şi cu mine am încheiat deja 
investigația noastră, interveni Creasy. 

— Da, dar părerea ta personală e în totală contradicţie 
cu dovezile împotriva mea. Am dreptate sau nu? 

— Nu putem accepta așa ceva, preluă Robert controlul 
discuţiei înainte ca Emily să poată răspunde. Nu există 
un precedent pentru o astfel de procedură. 

Quinn încercă să-şi mențină dezamăgirea sub control. 
Avea nevoie de cauţiune, altfel şansele de-a îndepărta 
orice bănuială ce plana asupra lui şi-a redeveni un om 
liber scădeau de la zece la sută la aproape zero la sută. 
Însă aversiunea față de riscuri reprezenta un mod de 
viață pentru carieriştii care se bazau pe salarii şi pensii 
guvernamentale. 

— Poate n-ar fi rău să te sfătuieşti cu şeful tău înainte 
de-a lua o decizie, spuse pe un ton detaşat, încercând să 
pară mai sigur pe el decât se simţea. Mâine te sun înapoi 
şi discutăm. 


Detectivul Nordell izbi cu palma în biroul din fața lui 
imediat ce avocatul Albert Difabio părăsi încăperea. 

— Chiar vreau să-l distrug pe nenorocitul ăsta. 
Mai întâi manipulează sistemul şi ne face să părem 
incompetenţi, după care încearcă să se folosească de asta 
pentru a ne şantaja. Să-l ia naiba cu tot cu oferta lui. 

Robert se ridică de la birou și făcu câţiva pași în 
direcţia ferestrei. Ambii detectivi îl priviră tăcuți, ştiind 
prea bine că gândea mult mai bine în picioare. Oricine 
îi vizita biroul ajungea rapid la aceeași concluzie. 

Procurorul adjunct pusese nişte volume vechi ale legil 
Martindale-Hubbell sub picioarele biroului său pentru 
a-l înălța cu optsprezece centimetri, astfel încât să poată 
lucra din picioare. Dacă cineva făcea vreun comentarii 
în legătură cu acel aspect, Robert le răspundea că fiecare 
volum în parte cuprindea liste cu numele avocaţilor pe 
care-i distrusese în instanţă. 

— Cred că suntem cu toţii de acord asupra scopului 
final şi trebuie să ne asigurăm că nu-l subestimăm din 
nou pe Quinn Altman. După cum văd, avem două 
opţiuni pentru a-l pune înapoi în spatele gratiilor. Îl 
putem găsi ori îl putem păcăli. 

Creasy se aplecă înainte pe scaunul ei, părând 
nerăbdătoare să afle mai multe. 

— Cum adică? 

— Utilizarea unor tactici înșelătoare în astfel de 
situații e nu doar sancţionată, ci chiar recomandată. 
Poate ne gândim la ceva ce i-am putea spune următoarea 
dată când sună pentru a-l atrage într-o capcană. Cred 
că detectivul Creasy ar trebui să se concentreze pe acest 
aspect. 

— Bine, încuviință Emily cu un zâmbet slab. 

Nordell ridică privirea din carneţelul său. 

— Şi eu mă concentrez pe găsirea lui? 

Robert clătină din cap, cu privirea pierdută afară pe 
geam. 

— Nu vreau să atragem deloc atenţia asupra acestei 
situaţii. E mult prea sensibilă din punct de vedere politic. 
Asta înseamnă că nu poate fi menţionată în niciun 
document oficial. Având în vedere această limitare, 
precum şi faptul că în mod cert Altman a părăsit deja 
jurisdicţia noastră şi cel mai probabil chiar ţara, nu 
putem face nimic. Mâinile ne sunt legate... deocamdată. 


- Cum rămâne cu evadarea propriu-zisă? N-ar 
Irebui să investigăm? întrebă Nordell. 

- Nu încă, refuză Robert. Motivele rămân valabile. 
Deocamdată, în afara lui Altman şi-a avocatului său 
suntem singurii care ştiu că a existat o evadare. Aş vrea ca 
lucrurile să rămână aşa până când reuşim să remediem 
problema. Robert tăcu brusc, părând să cadă pe gânduri 
pentru câteva momente, apoi se întoarse către cei doi 
detectivi cu o expresie entuziasmată. Quinn Altman a 
moştenit zece milioane de dolari, nu-i aşa? 

— Da, răspunse Emily. Am încercat să punem 
sechestru pe moștenire, dar banii se află în afara 
teritoriului american. 

— Păi, atunci să-l facem să-i aducă înapoi. 

Nordell chicoti amuzat. 

— Pentru cauţiune? Îi cerem toată suma? În niciun 
caz nu va face asta, tipul e în vânt dacă pierde milioanele 
din bancă. Ar fi nebun de legat să accepte o astfel de 
ofertă. 

Robert înclină uşor din cap. 

— Lasă-mă pe mine să-mi fac griji în legătură cu 
asta. Între timp, ne trebuie un plan să-l prindem pe cont 
propriu. Dacă adăugăm evadarea la dosar, condamnarea 
pentru triplă omucidere e practic garantată. Cu puţin 
noroc, obținem o condamnare pe viață. 

ZBO UL companiei Turkish Airlines TK 898 
ateriză pe Aeroportul Internaţional Imam Khomeini la 
ora 17:30, ora locală. La oficiul de vize din aeroport era 
o vânzoleală teribilă, un fel de loterie a vizelor. Zeci de 
oameni aşteptau în fața unui ghişeu, privind cu jind la 
stiva de pașapoarte aflată de cealaltă parte a geamului 
despărțitor, în timp ce alți călători dormeau pe jos: 
backpackeri, pensionari din Germania în drum spre 
ruinele de la Persepolis, un grup de australieni bronzaţi 
tăvăliți peste bagaje în poziţii ciudate. Un japonez 
strecurase o hârtie de o sută de dolari în paşaport, 
încuviințând spăşit din cap în timp ce era mustrat de 
un ofițer. O solidaritate a aşteptării tivită cu nerăbdare 
și nevoia de-a bate din picior de frustrare. Quinn îi 
mulțumi în gând Cerului pentru vizele din pașapoarte, 
cu complimente din partea Departamentului Acte şi 
Documente al Mossadului. Se suiră într-un taxi fără 
frâne condus de un iranian simpatic, căruia îi vorbi în 
farsi pentru a-i da adresa hotelului. 

Străduţe înghesuite şi bulevarde blocate, milioane de 
oameni care veneau şi plecau într-o mişcare continuă 


prin gări şi metrouri, hipsteri prin cafenele moderne 
și mullahi cu un aer grăbit, chadoruri şi hijaburi lăsate 
cât mai pe spate, labirinturi de străduţe întortocheate 


bazaruri, comercianți şi 
cărucioare de marfă, scutere, turişti rătăciți, grafitti cu 
tentă anti-occidentală, miros de pâine caldă şi kebab, 
blocuri şi iar blocuri, parcuri şi iar parcuri, Teheranul era 
un amalgam de nou şi vechi în care moscheile cu ale lor 
iwanuri și minarete suple placate cu cărămidă colorată 
și ceramică în diferite nuanţe de albastru și clădirile 
istorice ridicate în tradiționalul stil persan stăteau alături 
de construcţii înalte din beton şi sticlă. Fosta ambasadă 
americană, denumită cuibul spionilor pe plan local era 
acoperită cu faimoasele grafhti-uri anti-americane, 
printre care se detașa o Statuie a Libertăţii cu un craniu 
în loc de faţă. Down with USA era mesajul predominant 
prin tot centrul oraşului uriaş cu cincisprezece milioane 
de locuitori şi încă vreo cinci milioane care făceau naveta 
zilnic. Rezultatul era un trafic monstruos în ciuda zecilor 
de autostrăzi cu benzi multiple şi a liniilor de metrou 
bine planificate. În depărtare, imaginea Ayatollahului 
Ali Khamenei se suprapunea peste muntele Tabriz 
ale cărui creste înzăpezite dominau fiecare capăt de 
bulevard şi stradă. Un poster înfățişându-l pe fostul 
preşedinte american Obama cu barbă în stil jihadist, 
un fel de Obsama stilizat privea nedumerit în direcția 
bulevardului aglomerat unde oameni pe jos, în maşini 
ori pe scutere se chinuiau să înainteze în vacarmul de 
nedescris al unui trafic infernal. 

Taxiul depăşi o piață de legume şi fructe, magazine 
cu mobilă scumpă şi un mall din sticlă. Quinn nu putu 
să nu se gândească la faptul că la doar câţiva kilometri 
începea Afganistanul, munţii și deşertul, armele şi 
talibanii, războiul fără sfârşit. Apoi la nord Asia Centrală 

și Turkmenistanul, ţara grandomaniei şi-a statuilor 
prezidenţiale ce se roteau după soare. Cu un buget de 
apărare de 6,3 miliarde de dolari, 545.000 de soldaţi 
activi, 2.409 de tancuri şi 481 de avioane de luptă,, 
Iranul se confrunta cu tot felul de embargouri, motiv. 
pentru care își dezvoltase propria industrie militară sub 
îndrumarea Gărzilor Iraniene Revoluţionare, construind 
tancuri şi rachete cu rază lungă, precum şi drone de 
ultimă generație. Iranul fusese implicat în numeroase 
conflicte de proximitate, furnizând bunuri şi luptători 
în Irak, Siria, Fâşia Gaza şi Liban. Organizaţia militantă 
Hezbollah era în mare măsură o prelungire a politicii 
externe iraniene în lumea arabă din Orientul Mijlociu, 
aliaţii cheie fiind Siria, grupurile militante şiite din Irak 
şi Liban, precum și Sudanul. 

Teoretic, lucrurile erau destul de stricte pentru 
iranienii de rând care aveau parte de o securitate 
severă şi condamnări drastice pentru oricine se 
opunea puterii, polițiile religioase putând face arestări 
pentru comportament indecent ori îmbrăcăminte 
necorespunzătoare religiei, inclusiv voalul obligatoriu 
pe care toate femeile trebuiau să-l poarte pe cap şi 
interdicția totală a alcoolului şi-a petrecerilor. Dansul 
în public era interzis în Iran, oamenii întâlnindu-se din 
când în când pe câte un teren de sport în aer liber, unde 
în timpul exerciţiilor sportive schițau mişcări fragile 
de dans, aleatorii, experimentale, parte dintr-un cod 
secret cunoscut doar de către participanți. Un tărâm 
de poveste îndepărtat, o Persie ce încerca să reziste 
eroic valului tot mai accentuat al globalizării. Teoretic. 
Pentru că practic, femeile nu prea mai purtau voalul, 
Teheranul era renumit pentru petrecerile extravagante, 
toată lumea avea acces la televiziune prin cablu, internet, 
fast-food de tip occidental, Coca-Cola de producţie 


autohtonă şi bere. Generaţia tânără ocolea moscheile 
in favoarea bazarurilor învăluite în iz de şofran, cel mai 
scump condiment din lume dacă se lua în considerare 
faptul că un gram conţinea peste o sută de specii diferite 
de plante. Restaurantele cu separeuri şi fântâni savante 
serveau un amalgam de mâncăruri tradiționale precum 
heryani, mâncare din carne de miel tocată şi asezonată 
cu mirodenii specifică regiunii Esfahan, ash reshte, supă 
cu tăieței, kashk, un fel de iaurt fermentat cu ceapă 
prăjită şi mentă, kotlet, chiftea umplută cu o combinaţie 
de carne de vită, cartofi, ouă, ceapă şi mirodenii, faludeh, 
lăieței semiînghețați îmbibaţi în sirop natural de pepene 
şi apă de trandafiri, orez cu şofran şi unt, kebab de pui cu 
iaurt în sos de sumak, turmeric şi piper, shishlik, frigărui 
pigantice de miel, supă de linte, măsline în sos de nuci, 
castraveți muraţi şi usturoi caramelizat. 

Războiul cu Irakul încă reprezenta un eveniment 
major pentru iranieni, din moment ce durase opt ani, 
muriseră sute de mii de oameni și impactul fusese similar 
cu cel resimţit de europeni după încheierea celui de-al 
Doilea Război Mondial. Imaginile martirilor erau încă 
afișate pe ziduri, cu tot cu decoraţii şi citate motivatoare. 
Relaţia iranienilor cu trecutul era una specială, de 
retrăire a evenimentelor și auto-victimizare în strânsă 
legătură cu moştenirea şiită. În acel spirit, sărbătoarea 
anuală Ashura devenise un moment propice pentru ca 
iranienii să comemoreze cu tristeţe şi regret moartea lui 
Husayn ibn Ali, nepotul lui Mohammad ucis în timpul 
bătăliei de la Karbala în anul 680. 

Cu toate astea, imaginea ajunsese să conteze enorm în 
Iran, femeile aflându-se în prima linie a bătăliei pentru 
frumusețe. Lipstick Jihad era numele folosit în glumă 
la Teheran atunci când se discuta despre emanciparea 
femeilor iraniene, un nume inspirat de cantitățile 

consistente de machiaj de pe fețele tinerelor, un fenomen 
în puternic contrast cu imaginea tradiţională a femei! 
iraniene învăluită în chador. Acum părul ieşea tot mal 
des la vedere de sub şalurile aruncate neglijent pe cap, 
mânecile hainelor se reduseseră la trei sferturi, rochiile 
largi şi lungi se scurtaseră, mulându-se tot mai mult pe 
corp până ajunseseră să fie asociate cu o a doua piele 
ori fuseseră înlocuite complet cu mantourile, un fel de 
rochie până la genunchi sau chiar mai scurtă care se 
purta cu pantaloni. Ochelarii de soare de firmă erau 
obligatorii daca voiai să fii şic, la fel un ceas de marcă 
şi un IPod agăţat la gât. Acolo unde chadorul nu era 
complet înlocuit, acum era asezonat cu o pereche 
de pantofi italieneşti cu toc înalt şi o geantă cu nume 
faimos adusă cu avionul din Dubai sau Istanbul, ori prin 
contrabandă peste munții iranieni. 

Tot mai des, iraniencele se aruncau sub bisturiul 
chirurgilor esteticieni, corectarea nasului devenind o 
obsesie naţională, o trăsătură fizică atât de evidentă 
încât iranienii obişnuiau să spună că e un fel de marcă 
a lor recunoscută peste tot în lume. Dacă în trecut era 
un motiv de mândrie, acum sub influența tiparului 
occidental de frumuseţe devenise un motiv de ruşine. 
Într-o societate contaminată de modele occidentale, 
femeile şi bărbaţii iranieni deveneau tot mai conştienţi 
de importanţa imaginii. Intervenţiile estetice deveniseră 
un motiv de mândrie, până și plasturele pus pe nas după 
operație căpătând porecla bandajul onoarei. Uneori, 
bărbaţii tineri îşi puneau un plasture pe nas fără să fi făcut 
vreo operaţie estetică, doar în ideea de-a impresiona 
fetele. Paradoxal era faptul că în Iran operaţiile estetice 
erau încuviințate de mullahi pe principiul că dacă o 
astfel de operaţie făcea viața oamenilor mai bună, atunci 
era corectă din punct de vedere islamic, ceea ce era 


valabil inclusiv pentru operaţiile de mărire a sânilor. Şi 
cum șalurile începuseră să dispară tot mai des, părul 
era foarte important, culoarea favorită fiind blondul ori 
măcar câteva şuviţe deschise la culoare. Mersul la stilist, 
cantităţile mari de fixativ şi ultimele coafuri la modă 
deveniseră obligatorii, atât pentru femei cât şi pentru 
bărbaţi. 

Dacă înainte se purtau rotunjimile apetisante confrom 
lradiţiei, acum iraniencele erau într-o permamentă luptă 
cu kilogramele. O luptă grea într-o țară în care dulciurile 
reprezentau o adevărată artă. lar piața se adaptase la 
noua modă. Peste tot apăruseră iaururile dietetice şi 
brânza cu conţinut scăzut de grăsimi. Băuturile favorite 
ale iranienilor, Coca Cola şi Zam Zam, se vindeau acum 
in varianta sugar free. Saloanele de cosmetică, sălile de 
pimnastică şi spa-urile moderne duceau bătălii cumplite 
cu celulita și kilogramele în plus. 'Teheranul era plin de 
astfel de cluburi selecte precum Farmanieh, Sadat ori 
Zarafshan. Evident, exclusiv pentru femei. La cele mixte, 
dimineaţa intrau numai femeile și după-amiaza bărbaţii. 
Toată lumea făcea sport sub influența canalelor străine și 
mai ales americane, adorând din priviri prezentatoarele 
subţiri ca trestia. Expresia grasă şi frumoasă din perioada 
dinastiei Qajare nu mai era valabilă. Femeile aveau acces 
privat dimineaţa devreme în parcul Laleh ca să poată 
face jogging, să se plimbe cu bicicletele şi cu rolele ori 
să poată participa la ore de gimnastică şi chiar de yoga 
în aer liber. 

Hotelul Marlik era poziționat la intersecţia S. 
Mofatteh Avenue cu Strada Somayyeh, între staţiile de 
metrou Darvazeh Dowlat şi Taleghani, la aproximativ 
trei kilometri și jumătate de centrul oraşului. Quinn şi 
Stephanie se cazară împreună pentru a menţine imaginea 
cuplului căsătorit din paşapoartele cu identități false şi 

căzură laţi pe patul rămas nedesfăcut, fără să mai fie în 
stare ca mai întâi să se dezbrace ori să se spele. 


a 


Quinn se trezi la miezul nopții şi intră în baie pentru 
un duș lung şi cât mai fierbinte. O jumătate de oră mai 
târziu, deschise ușa băii şi păşi în cameră învăluit într- 
un nor dens de abur, doar cu un prosop înfăşurat în 
jurul taliei. Starea relativă de relaxare i se dizolvă într-o 
fracțiune de secundă atunci când realiză că picase exact 
în capcana pe care crezuse că reușiseră s-o evite. În stânga 
lui, un tip masiv şi chel îmbrăcat într-un costum negru 
avea mâinile înfășurate în jurul gâtului lui Stephanie, 
părând gata să-l zdrobească ca pe o cutie goală de bere. 
În față, un alt tip cu o cicatrice pe obrazul stâng îi ţintea 
inima cu un pistol Makarov PMM I1J71H de 9 mm dotat 
cu amortizor. Profesioniști. 

— Îmbracă-te, spuse bărbatul cu pistolul pe un ton 
complet lipsit de orice inflexiune. 

Quinn derulă următoarele zece minute în minte 
ca pe un film pe repede înainte, căutând un moment 
potrivit pentru un atac surpriză. Elementele critice erau 
reprezentate de mâinile înfăşurate pe gâtul lui Stephanie 
şi degetul de pe trăgaciul Makarovului. Avea nevoie de 
o situație specială care să-i permită să le neutralizeze. 
Camera de hotel nu-l avantaja deloc, cei doi ocupaseră 
poziţii strategice şi aveau loc de manevră. Uşa ar fi fost mai 
bună, un punct de tranziţie care le-ar fi solicitat atenţia. 
Holul iar era o alegere proastă. În mod sigur, Chelul şi 
Cicatrice s-ar fi poziționat în spatele lor, beneficiind de 
unghiuri deschise de tragere, cu excepția cazului în care 
ar fi fost suficient de norocoşi încât să dea peste vreun 
grup de turişti. Însă Quinn nu se simţea deloc norocos. 


Coborârea cu liftul era exclusă. Nu puteai sta cu mâinile 
infipte în gâtul cuiva, din moment ce nu ştiai cât de 
des se deschideau ușile sau cine putea fi acolo. Quinn 
bănuia că cei doi urmau să aleagă scările, ceea ce-i oferea 
posibilități nebănuite. De obicei nu le folosea nimeni şi 
te puteai dezlănţui în voie. De acolo probabil aveau să 
le conduşi cât mai rapid la o maşină care-i aştepta cu 
motorul pornit, fără să treacă prin recepţia hotelului, 
ceea ce implica coridoare lăturalnice, stingătoare de 
incendiu şi cărucioare încărcate cu produse de curăţare. 
Toate potenţial utile, dar nu previzibile. Ori Quinn avea 
nevoie de ceva pe care să se poată baza. Odată suiți într-o 
maşină, mâinile şi picioarele le-ar fi fost imobilizate, 
şansele de evadare scăzând considerabil. Trebuia să 
acţioneze înainte de-a se ajunge atât de departe. De fapt, 
avea nevoie de un plan viabil înainte de-a părăsi camera. 
Îşi imagină scara, transformând-o mental într-un câmp 
de luptă. O junglă cu ziduri din beton şi şine metalice 
vopsite în gri. Şase etaje cu paliere duble, puncte de 
asalt şi viraje strânse, colțuri ascuţite şi promisiunea 
unei prăbuşiri letale în neant. Nu exista decât o singură 
opţiune. Își ridică mâinile încet şi-şi drese vocea. 

— Nu trage, îți dau dau tot ce vrei, spuse pe un ton 
umil. 

—  Îmbracă-te, repetă Cicatrice cu un rânjet 
dispreţuitor. 

Quinn îşi trase mai întâi tricoul, apoi blugii şi jacheta 
din piele, continuând să proiecteze aparenţa fricii, 
in timp ce mintea îi lucra cu furie. Scană cu privirea 
podeaua şi împrejurimile pentru a găsi ceva ce putea 
folosi pe post de armă. Nimic. Apoi îşi aminti pixul cu 
care completase formele vamale. Un cilindru simplu 
galben aflat în buzunarul din spate al blugilor, lângă 
agrafele pentru hârtie pe care le avea în permanență 

prin buzunare în caz că era nevoit să improvizeze rapid 
tot felul de unelte utile. Îşi legă şireturile la adidași şi se 
ridică încet, cu umerii căzuți, palmând pixul în timp ce 
braţele îi atârnau ca niște aripi stricate. Cicatrice îi făcu 


semn cu arma spre uşă. 

— Dă-i drumul. 

Prima regulă în astfel de cazuri era divide şi cucereşte, 
Quinn îi făcu semn cu capul lui Stephanie, invitând-o s-0 
ia înainte. Privirile li se întâlniră doar pentru o fracțiune 
de secundă, suficient cât Quinn să-i comunice tacit că 
trebuie să fie pregătită. Stephanie se conformă cu calm, 
părând că face abstracţie de mâinile din jurul gâtului. 

se Luaţi-o în dreapta, le indică Cicatrice drumul spre 
scări. 

Holul era complet pustiu. Stephanie se afla cu doi paşi 
în fața lui Quinn. Chelul îşi mutase mâinile pe umerii 
ei, astfel încât să nu atragă atenţia în cazul în care ar fi 
apărut cineva pe neașteptate. Cicatrice păși în spatele 
lui Quinn, înfigându-i ţeava pistolului între omoplați, 
Se deplasară în tăcere până când ajunseră la ușa cu 
suspensii hidraulice ce dădea înspre scări, pe care Chelul 
o deschise dintr-o singură mişcare. Stephanie păși în 
casa scării, urmată îndeaproape de Chel. Quinn propti 
ușa cu mâna dreaptă, aruncându-i o privire tipului cu 
cicatrice peste umăr, aşa cum fac oamenii atunci când 
vor să fie politicoşi cu persoana din spatele lor. Desigur, 
de obicei oamenii politicoşi n-au țeava unui pistol 
înfiptă în spate, dar punerea aceea în scenă îl plasa pe 
Cicatrice într-o poziţie oarecum vulnerabilă, forțându-l 
să facă o alegere. Oare ar fi trebuit să proptească la 
rândul lui uşa cu mâna în care ținea pistolul, să nu facă 
nicio mişcare, bazându-se astfel pe Quinn să-i țină ușa 
deschisă până la capăt ori să se răsucească total peste 
mână pentru a o sprijini cu stânga? Quinn era pregătit 


pentru toate variantele. Cicatrice alese prima variantă, 
sprijinind uşa cu patul pistolului. Era cu un cap peste 
Quinn şi cel puţin câteva kilograme de mușchi în plus, 


æ îl văzuse cum tremură de frică ceva mai devreme şi nu- 


şi făcea probleme. O greşeală de începător. Quinn se 
răsuci fulgerător, apucându-l de încheietura mâinii în 
care ţinea pistolul pentru a împinge în sus şi spre înainte, 
dezechilibrându-l. Cicatrice apăsă de două ori pe 
trăgaci, gloanţele înfigându-se cu ecou înfundat în tavan 
pentru a-i împroşca cu o ploaie fină de moloz. Ochelarii 
de soare îi zburară de pe ochi la impactul cu trupul lui 
Quinn şi plonjară amândoi în picaj. Quinn împinse cu 
putere în picioare în ultimul moment și se roti prin aer 
pentru a inversa poziţiile. Ateriză deasupra şi-i înfipse 
pixul în trahee, ceea ce-l descumpăni întrucâtva pe 
Cicatrice, dar nu-l scoase complet din joc. Mâna dreaptă 
îi rămase încleştată pe pistol. Quinn realiză că era 
complet descoperit în cazul în care Chelul era la rândul 
lui înarmat, dar nu-şi amintea să fi văzut vreo umflătură 
pe la subraţ, şold ori prin buzunare. Ceea ce nu era o 
certitudine în sine. Şi oricum nu avea prea mult timp 
să se gândească la asta, pentru că Cicatrice începu să 
îndrepte pistolul spre el și-l apucă cu ambele mâini de 
încheietura mâinii drepte. 

Chelul o eliberă pe Stephanie şi se pregăti să se 
repeadă în ajutorul colegului său, dar în acel moment se 
întâmplă ceva cu totul şi cu totul remarcabil. Stephanie 
se răsuci şi pur şi simplu sări pe el, înfășurându-și brațele 
şi picioarele în jurul lui pentru a-şi înfige dinţii în vena 
carotidă ca un vampir însetat de sânge proaspăt. Chelul 
urlă şi făcu trei paşi în spate, încercând s-o dezlipească 
de pe trupul lui, dar nu reuşi decât s-o determine să-şi 
afunde dinţii şi mai adânc în carne. Totul se întâmplă 
într-o fracțiune de secundă, precizia mişcărilor 

dezvăluind faptul că-şi planificase extrem de bine 
fiecare mișcare în parte, probabil repetându-le în gând 


pe drumul dintre camera de hotel şi casa scării. Apoi, . 


ca şi când asta nu fusese suficient, se lăsă să alunece 
înapoi pe pământ şi-l izbi puternic cu un genunchi între. 
picioare, smulgând în același timp cu dinţii o bucată 
mare de carne. Sângele ţâşni ca dintr-o fântână arteziană 
şi Chelul își duse ambele mâini la rană, izbindu-se de 
peretele din spatele lui pentru a se prelinge pe jos. 

Momentan, Stephanie le salvase vieţile, dar Quinn 
realiză că nu obţinuseră decât o amânare. În câteva 
secunde, Chelul avea să-și revină suficient de mult din 
şocul inițial pentru a începe din nou să funcţioneze 
măcar cât să-l ajute pe Cicatrice. Timpul li se scurgea 
printre degete. Continuă să se lupte pentru supremaţia 
pistolului, în timp ce-şi concentră toată atenţia pe pixul 
înfipt câțiva centimetri în trahee. Cicatrice era disperat 
să-l scoată şi trebuia să i-l înfigă până la capăt înainte să 
reuşească. Dar nu avea suficient spațiu de manevră în 
acea poziţie în timp ce încerca să menţină ţeava pistolului 
spre tavan, departe de el şi Stephanie. Se rostogoli pe 
spate cu toată puterea, trăgându-l pe Cicatrice după 
el, slăbindu-i astfel încordarea braţului cu pistolul şi se 
folosi de mişcarea de rotaţie pentru a-l îndrepta spre 
Chel. Se folosi de degetul lui Cicatrice pentru a apăsa 
de trei ori pe trăgaci, în același timp în care-şi sustrase 
mâna dreaptă pentru a-l izbi cu podul palmei în trahee. 
Pixul dispăru complet şi lumina i se stinse instantaneu 
în ochi. Mâna i se înmuie complet şi Quinn mai apăsă 
încă o dată pe trăgaci în direcția Chelului. Inutil, pentru 
că gloanţele precedente îl nimeriseră în zona pieptului. 
Corpul îi alunecase într-o parte, sângele prelingându-se 
liber din rana oribilă de la gât. 


Quinn sări în picioare şi se apropie din doi paşi de 
Stephanie pentru a o lua în braţe, simţind-o cum tremură 
va un copil într-o baie de gheaţă. 

— Eşti incredibilă, îi spuse cu admiraţie. Ne-ai salvat 
pe amândoi. 

O conduse spre scară şi-o aşeză pe a doua treaptă. Era 
plină de sânge pe faţă şi pe gât. 

— Închide ochii şi respiră adânc pentru câteva 
secunde. 

Ea dădu încet din cap dar nu închise ochii, părând că 
priveşte prin el într-o lume imaterială. Quinn se ridică 
pentru a căuta prin buzunarele Chelului, negăsind nimic 
altceva decât un cuțit subțire cu mâner din ceramică. 
Niciun act de identitate. Niciun telefon. Puse cuțitul în 
propriul buzunar şi-l controlă pe Cicatrice. O cheie cu 
logo-ul Mercedes, câteva bancnote de zece dolari şi o 
hârtie împăturită. Era curios să vadă ce conţinea, dar nu 
mai puteau rămâne pe loc. Întinse mâna spre Stephanie. 

— Trebuie să ne întoarcem în cameră să ne adunăm 
lucrurile. În cel mult cinci minute trebuie să dispărem 
de aici. Cineva poate folosi scările în orice moment şi 
până atunci trebuie să fim departe. 

Îşi aruncară lucrurile de-a valma în rucsaci, apoi 
Quinn scoase pașapoartele, portofelele şi telefoanele de 
sub saltea. Folosiră scările, ocolind cu grijă cadavrele 
pentru a părăsi hotelul pe uşa din spate. A doua zi, 
camerista urma să descopere că patul şi duşul fuseseră 
folosite, iar soţii Yates probabil plecaseră devreme fără 
să se mai obosească să treacă pe la recepție, ceea ce nu 
era ieşit afară din comun. 

— Încotro? întrebă Stephanie. 

—  Aşteaptă-mă aici, mă întorc într-un minut, 
răspunse Quinn, îndreptându-se spre parcarea hotelului. 

Dar ea continuă să-l urmeze. 

— Nu te mai comporta de parcă aş fi făcută din 
porțelan. Vorbeşte cu mine, spune-mi ce se întâmplă. 

Quinn se opri şi se întoarse cu faţa la ea. 

— Au venit cu o mașină și am cheia, ne putem folosi 
de ea. În plus, poate mai dăm peste alte indicii. Tipii ăia 
nu aveau telefoane mobile şi nici portofele. 

— E prea periculos, dacă-i aşteaptă cineva în maşină? 

— De-aia te-am şi rugat să mă aştepţi aici. Trebuie să 
ai încredere în mine, Stephanie, promit să-ţi explic totul 
odată ce suntem în siguranță. N-o pot face acum şi aici, 
suntem mult prea expuși. 

Stephanie își încleştă maxilarul şi Quinn realiză 
imediat ce greşeală imensă făcuse. Trebuia să se adapteze 
mai bine de atât la un partener amator. 

— Nu cred că mai e cineva în maşină, de obicei se 
operează în echipe de câte doi. Dacă există un al treilea, 
de ce-ar fi avut Cicatrice cheile maşinii în buzunar? În 
plus, acum am un pistol. i-am cerut să mă aștepți aici 
ca o simplă precauţie. Are sens ce spun? 

Stephanie încuviinţă din cap. 

— Mă întorc imediat, ok? 

— Ok. 

Quinn îi zâmbi şi-şi reluă drumul, făcând o notă 
mentală să includă şi ceva activităţi de destindere în 
programul lor haotic. Cât mai rapid cu putință, probabil 
la următoarea oprire. Ocoli hotelul și zări un camion 
ruginit care tocmai pleca din fața hotelului. Şoferul bărbos 
nu-i acordă nicio atenţie atunci când trecu prin dreptul 
lui. Pe partea opusă a străzii zări candidatul probabil: un 
van alb Mercedes cu un logo albastru pe ambele uși din 
spate. NIOC. Sherkat-e Melli-ye Naft-e Irân, National 
Iranian Oil Company, o corporație deținută de guvern 
sub conducerea Ministerului Petrolului cu sediul central 
în Teheran, cea de-a doua mare companie petrolieră din 
lume după Aramco a Arabiei Saudite. Quinn înconjură 


mașina cu grijă, confirmând vizual că e goală şi se 
“propie de uşa şoferului pentru a o descuia. Înăuntru 
descoperi o cutie mare din oţel inoxidabil şi o rolă de 
cablu din aluminiu. Cu ajutorul unei agrafe de hârtie 
deschise capacul cutiei de sub coloana de direcţie şi 
extrase siguranţa pentru consola de divertisment. Porni 
motorul, confirmând că sistemul GPS nu era funcţional, 
Apoi ocoli hotelul pentru a o lua pe Stephanie. 

— Nu ne pot urmări? întrebă ea în timp ce-şi punea 
centura de siguranţă. 

— Am dezactivat GPS-ul. În momentul ăsta cred că 
cel mai bine ar fi să ne regrupăm şi să regândim totul. 
Ce zici de cină? Oricum trebuie să mâncăm ceva şi cu 
ocazia asta putem sta cu un ochi pe maşină să vedem 
dacă apare cineva care nu se potriveşte în peisaj. 

— Crezi că aparține cu adevărat corporației NIOC 
ori e un fel de camuflaj? întrebă Stephanie în timp ce- 
şi scoase Iphone-ul din buzunar pentru a căuta un 
restaurant adecvat. 

— Camuflaj, cel mai probabil. Nu-mi pot imagina 
cum ar putea fi conectată o companie petrolieră cu 
Bionovo Pharmaceuticals. Dar trebuie să luăm ambele 
variante în considerare. O mare parte a problemei 
noastre e că habar n-avem cu ce ne confruntăm. Şi pe 
măsură ce trece timpul şi se întâmplă tot felul de chestii 
ciudate, încep să cred că e ceva mare. Foarte mare. 

— Adică? 

— Familia mea a fost ucisă și mi s-a înscenat mie 
totul. Până acum am privit situaţia prin perspectiva unei 
investigaţii pentru crimă. Dar dacă nu e deloc aşa? Dacă 
am minimalizat abordarea? Ce-ar fi dacă familia mea 
n-a fost decât o victimă colaterală a unui război cu mult 
mai mare? 

Restaurantul Seray-e Mehr din Shiraz, aflat în 
apropierea bazarului Vakil reflecta un spirit persan 
boem cu pereți colorați în nuanțe diferite de albastru 
şi împodobiți cu opere de artă contemporană realizate 
de artişti iranieni. Aleseră o masă de lângă fereastră 
pentru a putea supraveghea maşina parcată la colțul 
străzii. Un ospătar între două vârste pluti înspre ei cu 
un zâmbet imens pe față şi în câteva minute le alcătui 
un meniu pe care jură că nu aveau să-l uite vreodată, 
Chelo-khoresh, orez cu legume şi carne în sos de nuci 
şi rodie, borani cheghender qermez, salată de sfeclă roşie 
cu iaurt şi mentă, şi berh kewefth, chiftele cu carne de 
miel tocată, legume, zaatar şi sumac, plante aromatice 
folosite în bucătăria persană. Cum alcoolul era interzis 
cu desăvârşire, aleseră ceai de iasomie. Mâncarea era 
într-adevăr delicioasă, un amalgam exotic de arome și 
mirosuri îmbietoare. Quinn îşi ridică ceaşca cu ceai într- 
un toast cu iz amar. 

— Pentru supraviețuirea celui mai adaptat, regula 
principală a naturii. Am văzut multe la viața mea, dar rar 
mi-a fost dat să întâlnesc pe cineva care să se adapteze 
atât de rapid ca tine, Stephanie. Noah avea dreptate, ești 
uimitoare. 

Stephanie zâmbi cam fără tragere de inimă şi-şi ciocni 
ceaşca de a lui. 

— N-o să uit niciodată cum l-ai mușcat pe tipul ăla, 
continuă Quinn. A fost atât de perfect şi în acelaşi timp 
atât de neașteptat. De unde o astfel de ferocitate? 

— Ţii minte că ţi-am povestit despre cursul de 
autoapărare? 

— Sigur. 

— Instructorul ne-a învăţat să ne ieşim complet 
din caracter în faţa unei amenințări reale. Ne-a arătat 
nişte înregistrări îngrozitoare surprinse de camerele 


de supraveghere, tentative de furturi, răpiri şi violuri 
ca să nu ne facem iluzii greşite în legătură cu ce sunt 
unii oameni dispuși să facă pentru a-şi atinge scopurile. 
După care ne-a condiţionat să reacționăm la cuvântul 
viol ca la un declanșator psihologic, un fel de amintire 
instantanee a acelor imagini oribile pentru a ne putea 
asuma mentalitatea de luptă. Ne punea să strigăm 
cuvântul în timp ce exersam tehnicile de apărare, așa 
că azi am ţipat viol în minte şi mi-am înfipt dinţii în 
punctul cel mai vulnerabil fără să mă mai gândesc la 
nimic altceva. 

— Impresionant, o să țin minte chestia asta, arcui 
Quinn o sprânceană. Și-o să-i fac cinste cu o bere 
instructorului tău dacă o să-l întâlnesc vreodată. 

— Sincer, nu m-am gândit niciodată că va trebui să 
mă folosesc de ceea ce-am învățat. 

Quinn îşi puse mâna peste a ei. 

— Sper să nu mai fii nevoită s-o faci. 

Stephanie îl fixă cu privirea şi rămaseră ochi în ochi 
pentru câteva secunde, după care Quinn își drese vocea 
şi-şi retrase mâna. 

— Ai reuşit să dai de doctorul Esfahani? 

— Nu. l-am lăsat un mesaj că-i facem o vizită mâine 
dimineaţă. Ce te aştepţi să aflăm de la ea? 

Quinn oftă şi ridică din umeri. Aceea era marea 
intrebare. Se aflau la începutul a ceea ce începea să 
semene tot mai mult cu o investigaţie internațională 
complexă, un labirint încâlcit cu multe necunoscute pe 
care trebuia să-l înţeleagă în mai puţin de trei săptămâni. 
Dacă eşuau, era posibil să devină un fugar ori să-şi 
petreacă restul vieții în închisoare. Timpul era foarte 
limitat şi aparent se confruntau cu o conspirație extrem 
de periculoasă. 

— Trebuie să aflăm cât mai multe despre afacerile 
Bionovo. Nu ştim la ce fel de produs lucrau şi de ce-au 
dat chix. În calitate de coordonator clinic, Esfahani ar 


trebui să ştie măcar noţiunile de bază, dar mă îndoiesc, 


că i-au spus prea multe. 

— De ce-ar fi ascuns ceva de propriul coordonator 
clinic? întrebă Stephanie, privindu-l cu uimire. 

Incapabil să se abțină, Quinn întinse mâna pentru a-i 
şterge o picătură de sos de la colțul gurii. 

— Companiile farmaceutice tind să fie extrem de 
secretive înaintea lansării brevetelor şi-a produselor. 
Concurența e infernală, miliardele de dolari pot depinde 
de-o simplă indiscreţie. Esfahani ar trebui măcar să ştie 
despre ce fel de produs era vorba, ce-ar fi trebuit să facă 
şi pentru cine. Plus cum. Era necesar să ştie asta pentru 
a putea recruta pacienţii. 

Stephanie îl privi gânditoare. 

— Şi de ce-au anulat procesul de producţie. 

— Nu neapărat. Rezultatele laboratorului au 
ajuns probabil direct la Noah, el era cadrul medical 
principal implicat în cercetare. În mod sigur el cunoştea 
îndeaproape toate aspectele legate de marele secret. Cât 
de multe ştie ori nu Esfahani depinde de cum o percepea 
Noah, ca pe un partener ori un simplu antreprenor. 

— Am senzaţia că o considera mai mult un partener, 
era foarte prietenos cu ea la telefon. Aș putea spune chiar 
că o plăcea şi-o respecta. 

— Cu atât mai bine. Cu cât ştie mai multe, cu atât va fi 
mai uşor să ne dăm seama care e motivul pentru care s-a 
ajuns la crimă. Şi de ce suntem vânaţi amândoi, pentru 
că şi asta e o necunoscută care deocamdată n-are nicio 
logică. 

— Cum crezi că ne-au găsit la hotel? întrebă Stephanie, 
o panică incipientă oglindindu-se în adâncimile ochilor 
de un albastru întunecat. 


Quinn scoase hârtia împăturită pe care o găsise în 
buzunarul lui Cicatrice şi-o puse pe masă. 

— Cum crezi? Încearcă să rezolvi enigma ca pe o 
ecuaţie, rezultatul îl ai deja. Care sunt necunoscutele? 

Un foc ciudat se aprinse în ochii ei, învăluindu-l cu o 
căldură ameţitoare. 

— Mulţumesc. 

— Pentru ce? 

— Pentru că deja mă cunoşti mai bine ca oricine şi 
înţelegi cum funcţionez. Nimeni n-a mai făcut asta până 
acum, nici măcar Noah. Necunoscuta de bază e faptul 
că ne căutau, ceea ce e o veste proastă, schimbă imediat 
vorba, părând o idee cam ruşinată pentru faptul că se 
deschisese în fața lui. Asta înseamnă că ştiau de prezenţa 
noastră aici. 

— De fapt, e o veste bună dacă e să ținem seama că 
ne-am angajat într-o cursă contra cronometru, comentă 
Quinn fără să pară că ar fi observat ceva. Va fi mai uşor 
să-i găsim dacă ne caută şi ei pe noi. 

— Crezi că ne-au urmărit încă din San Francisco ori 
ne-au luat urma aici? 

— Nu cred că ar fi avut timp să ne urmărească, am 
plecat direct la aeroport de la tine de acasă şi ne-am suit 
destul de rapid în avion. Cred că ne-au luat urma aici. 

— Dar nu ştia nimeni despre hotel. 

— Corect, deci... 

— Deci ne-au aşteptat la aeroport? 

— Asta-i ipoteza mea. Hai să vedem dacă am dreptate, 
indică Quinn hârtia de pe masă. 

Stephanie întinse mâna după ea şi-o despături. Îşi 
cobori privirea şi înlemni, apoi i-o întinse peste masă. 
Patru imagini şi un format cu care Quinn era obişnuit 
de la programele de recunoaștere facială folosite pentru 
a identifica tot felul de indivizi suspecți căutaţi de 

diferite guverne. O fotografie frontală şi una din profil. 
Fundalul era unul familiar, vorbitorul închisorii din San 
Francisco. După toate aparențele, fuseseră fotografiați în 
timpul vizitei lui Stephanie. r 

— Cred că ar trebui să mă aștepți într-un loc sigur 
cât vorbesc cu Esfahani. Chestia asta devine mult pres 
periculoasă. 

Stephanie îi aruncă o privire în care se reflecta 0 
combinaţie de furie şi frică. 

— Ultima oară când m-ai lăsat singură într-o cameră 
de hotel am sfârşit-o cu o gorilă de gât. Şi asta doar în 
zece minute cât ai făcut un duş. 

— E o situaţie diferită. 

— Cum? Mi-ai promis că nu mai vorbeşti în coduri, 

Quinn oftă. Avea dreptate. 

— Vrei răspunsul lung? 

— Mi-ar plăcea răspunsul lung. 

Quinn îşi puse coatele pe masă şi se aplecă spre ea. 

— M-ai tot întrebat despre activitatea mea din cadrul 
Mossadului şi-am evitat să-ţi răspund din diferite motive, 
dar acum cred că a sosit momentul să dăm cărțile pe 
față. Sunt un Kidon, care în traducere liberă ar însemna 
Baionetă, parte dintr-o unitate operativă ultrasecretă, un 
nucleu secret al Mossadului care cuprinde doar cincizeci 
de membri. Un Mossad în cadrul Mossadului cu ţinte 
precum liderii unor organizații radicale islamice sau 
persoane care ajută la realizarea planurilor de înarmare 
nucleară a Iranului. Kidonii se antrenează undeva în 
deșertul Negev, identitatea fiecărui membru în parte e 
strict secretă. Pregătirea e dură şi multilaterală, suntem 
instruiți în tactici standard de spionaj, filaje şi evitarea 
filajului, dar şi în domenii mai specializate, confruntări 
cu inamicul fără arme convenționale şi utilizarea pe post 
de armă a unui stilou ori a unei cărţi de credit. Suntem 


invăţaţi să folosim o gamă largă de arme şi explozibili, 
iționăm în echipe mici, de regulă grupuri de patru, 
Iei bărbaţi şi-o femeie. Munca mea se învârte în jurul 
Heutralizării unor băieți foarte răi. Operaţiuni sub 
Acoperire. 

— Vrei să spui că munca ta constă în a asasina anumiți 
pameni, preciză Stephanie pe un ton calm. 

— Cam așa ceva. Motiv pentru care nu e sancționată 
in mod oficial. Dacă sunt prins făcând ceva neplăcut 
pe pământ străin, există întotdeauna șansa să fiu lăsat 
vă mă descurc singur. Kidonii nu se gândesc la riscurile 
implicate, nu mai mult decât poliţiştii, pompierii ori 
soldaţii. Asta e specialitatea noastră. Bineînţeles, ca să- 
mi pot îndeplini obiectivul misiunii, trebuie să localizez 
mai întâi ţinta şi vorbim aici despre indivizi care fac 
eforturi imense pentru a rămâne invizibili. Trebuie să fiu 
creativ, să devin un maestru al aranjării circumstanțelor 
care aduc obiectivul într-un loc probabil într-o fereastră 
de timp previzibilă. Mai degrabă decât să-i vânez, găsesc 
o cale să-i aduc la mine. Şi nu acţionez niciodată în mod 
previzibil. 

Quinn făcu o pauză, oferindu-i răgazul necesar 
pentru a asimila toate acele informaţii. Nu dură prea 
mult. 

— Şi accesul la doctorul Esfahani e mai mult decât 
previzibil, trase Stephanie concluzia. 

— Foarte. Presupunând că avem dreptate şi totul se 
leagă de Bionovo. 

— Ei bine, atunci vom fi nevoiţi să fim foarte atenți. 
Plus că introduci un factor complet imprevizibil în toată 
ecuaţia. Pe mine. Nimeni nu va anticipa asta. 

Quinn fu pe punctul de-a contesta acea afirmaţie, dar 
renunţă cu o strângere de inimă. Pentru că era foarte 
posibil ca într-o bună zi femeia aceea remarcabilă să-i 
salveze din nou viaţa. 

RJUNSEră la Institutul de cercetare 
biomoleculară Bionovo cu puţin înainte de ora nouă, 
a doua zi de dimineaţă. Evident, fără să fie detectaţi, 
Quinn se folosise de un grup de oameni printre care 
se amestecaseră de la stația de metrou Varzeshgah-e 
Azadi până ajunseră în dreptul unei clădiri cu opt etaje 
încadrată de un şantier de construcţii pe de-o parte şi 
parcul Eram pe cealaltă. O mulțime de ascunzători 
numai bune pentru un observator, dar Quinn nu zări 
niciunul. Un anunț scris de mână și lipit pe ușa liftului 
recomanda utilizarea scărilor datorită penelor frecvente 
de curent electric. Un rezultat nedorit al șantierului 
vecin. 

— La ce etaj? o întrebă pe Stephanie. 

— Ultimul, fireşte, făcu ea o grimasă. 

— Cine zicea că legile lui Murphy nu sunt întotdeauna 
valabile? zâmbi Quinn amuzat. 

Începură să urce scările, cu toate simțurile în alertă. 
În cazul în care acea vizită nu avea rezultatele scontate, 
Quinn habar n-avea ce putea face mai departe. Și în plus, 
nu-şi putea permite să-și piardă concentrarea; o fracțiune 
de secundă de neatenţie putea face diferenţa între viață 
şi moarte. Își strecură mâna în buzunarul jachetei după 
Makarovul lui Cicatrice, simțindu-se imediat ceva mai 


bine. În dreapta lui, Stephanie plutea pe scări ca şi când 
irca o mie de trepte pe zi în fiecare zi. Quinn se întrebă în 
sinea lui ce făcea oare pentru a se menţine într-o condiție 
lizică atât de bună. La etajul opt descoperiră o recepţie 
lipică de clinică privată dotată cu scaune confortabile şi 
inăsuţe joase pe care se aflau reviste lucioase. Cu singura 
diferență că nu se afla nimeni acolo. 
— E cineva pe aici?! strigă Quinn. 

O uşă dintr-un colţ al recepţiei se deschise şi o femeie 
brunetă îmbrăcată într-un deux piece bleu ciel impecabil 
iși făcu apariţia. În piept avea un ecuson pe care scria 
Maneli. 

— Da? arcui o sprânceană cu o expresie plictisită. 

— Doctorul Esfahani? răspunse Quinn cu o întrebare 
proprie. 

— Nu e aici. Dacă ar fi fost, mi-aş fi văzut liniștită de 
treabă. 

— Avem o programare, interveni Stephanie. 

Maneli se încruntă şi deschise o agendă neagră. 

— Serios? A sistat toate programările încă de 
săptămâna trecută, când s-a încheiat studiul clinic. 

— Ce fel de studiu? 

— Al serului Intelligenex. Pentru asta aţi venit să 
discutați cu Esfahani, nu-i aşa? Nu văd nicio programare 
pentru azi. Cum vă cheamă? 

— Nu ne deranjează să aşteptăm puţin dacă e prin 
zonă, spuse Quinn, evitând să dea vreun nume. Bănuiesc 
că vine înapoi, nu? | 

Maneli îl studie din cap şi până în picioare. 

— Nu ştiu, era aici mai devreme. Ar trebui să vină, 
avem o grămadă de treabă, curățenie multe lucruri de 
strâns... 

— Vreţi să verificaţi, vă rog? o îndemnă Stephanie. 
Poate o puteţi suna? 

Maneli oftă exasperată, dar încuviință din cap 
şi dispăru în încăperea din care apăruse. Quinn și 
Stephanie schimbară priviri surprinse. 

— Studiul clinic s-a încheiat abia săptămâna trecută? 
comentă Quinn cu voce scăzută. Compania şi-a anunțat 
falimentul şi oprirea cercetărilor acum opt luni. 

— La asta mă gândeam şi eu. 

— Poate există vreo reglementare a Ministerului 
Sănătăţii care necesită vizite de urmărire indiferent de 
stadiul cercetărilor. 

Stephanie ridică din umeri. 

Maneli reapăru după câteva minute. 

— Nu e aici şi nu răspunde la telefon. La ce oră aveaţi 
programarea? 

— Păi, nu era chiar o programare, mărturisi Stephanie 
cu un zâmbet slab. I-am lăsat un mesaj în care-i ceream 
să ne vedem în dimineața asta şi n-am primit niciun 
răspuns. 

— Aha! Nu prea e acelaşi lucru cu a avea o programare, 
nu-i așa? strâmbă din nas Maneli. Bun, acum că am 
lămurit acest aspect, trebuie să mă întorc la muncă, am 
o groază de lucruri de făcut. 

— Ne putem întoarce mai târziu, propuse Stephanie 
după o scurtă ezitare. Am văzut o cafenea lângă metrou, 
vreţi să vă aducem ceva? Un cappuccino, câteva produse 
de patiserie? 

Maneli clătină din cap, părând ofensată de acea ofertă. 

— Ne aflăm într-un institut de cercetare, mâncarea şi 
băuturile de orice fel sunt strict interzise. 

— Ce se întâmplă cu liftul? întrebă Quinn. Îl putem 
folosi? 

— Sigur că da, chiar dacă nu vă pot garanta că nu 
rămâneţi blocaţi între etaje. O grămadă de clienți au 
pățit asta, nici nu vreau să-mi mai amintesc. 


- Asta nu poate fi prea bine pentru afaceri. 
— Ne mutăm, din cauza asta nici nu mai e nimeni pe 
alci, Toată lumea e la noul birou. 


— Şi întâlnirile cu potenţialii clienți interesaţi de 
serul Intelligenex se ţin tot acolo? 

— Nu v-am spus că studiile clinice s-au încheiat 
săptămâna trecută? 

Maneli pufni iritată pe nas şi le întoarse spatele fără să 
mai aştepte vreun răspuns, dispărând prin uşa laterală. 

Neavând de ales, Quinn şi Stephanie o luară tot pe 
scări. 

— Intelligenex... interesant, murmură Quinn. Noah a 
pomenit vreodată ceva despre serul ăsta? 

— Nu-mi aduc aminte. Ştiu doar că a fost extrem de 
şocat atunci când a aflat despre falimentul companiei. 
Studia nişte hârtii şi clătina mereu din cap de parcă nu 
putea crede că e adevărat. După care a devenit tot mai 
tăcut şi retras. În mod clar, ceva nu era în regulă. 

— Da, şi eu am avut aceeaşi impresie la petrecere. 
N-am vrut să insist pe moment şi acum îmi pare rău 
că n-am făcut-o. După părerea ta era surprins ori doar 
dezamăgit de eşecul companiei? 

— Aş spune că mai mult decât surprins, şocat, 
devastat... acum era în culmea gloriei şi un minut mai 
târziu se prăbuşise deja cu aripile în flăcări. 

Pe măsură ce coborau scările, deveniră conştienţi de 
un zgomot ciudat, un fel de vuiet ce creștea în intesitate. 
Apoi auziră urletul unei ambulanţe. Păşiră afară într-o 
mare de oameni agitaţi. Quinn oluă de mână pe Stephanie 
și-o trase după el, strecurându-se spre epicentrul 
comoțţiei. Câteva maşini de poliție erau parcate ceva mai 
în faţă, cu girofarurile încă active. Quinn se ridică pe 
vârfuri, încercând să vadă ce se întâmplă. 

— Vezi ceva? întrebă Stephanie din spatele lui. 

— Trei ofițeri de poliție așezați în cerc cu privirile în 
pământ şi un al patrulea se uită în sus. 

Quinn privi în sus la clădirea pe care tocmai o 
părăsiseră şi înjură printre dinți. 
— Ce e? insistă Stephanie. 

Quinn o strânse de mână şi-o trase din nou după 
el prin mulțime în direcție opusă, departe de poliţişti 
şi sirene, catalogând mental fețe şi maşini, cu toate 
simţurile în alertă. 

— Cineva a căzut de la un etaj superior, îi spuse peste 
umăr. Brunetă, în jur de treizeci de ani, îmbrăcată cu un 
halat alb de laborator. Pe ecuson scria Esfahani. 

Continuară să se deplaseze rapid, digerând în tăcere 
acea turnură neașteptată de situaţie. 

— Eşti sigur că era Esfahani? întrebă Stephanie atunci 
când se apropiară de staţia de metrou. 

— N-o cunosc în mod personal, habar n-am cum 
arată. Dar sunt sigur ce nume am văzut pe ecuson. 

— Crezi că e posibil să se fi sinucis? Poate ştia ceva 
despre uciderea lui Noah şi n-a mai putut face față 
vinovăției? Poate mesajul meu a declanșat totul? 

O dubă cu logo-ul NIOC demară în trombă la colțul 
străzii şi trecu pe lângă ei în cea mai mare viteză. Duba 
lor identică era parcată la aproximativ un kilometru 
depărtare, într-o parcare din spatele unei pieţe de flori. 
Quinn se opri brusc şi se întoarse cu faţa spre trafic, 
fluierând după un taxi. O Lada antică de un maroniu 
îndoielnic trase pe dreapta. 

— Schimbare de planuri? întrebă Stephanie după ce 
se suiră pe bancheta din spate. 

Quinn îi aruncă o privire rapidă, indicându-i să 
rămână tăcută. 

— O dubă albă cu logo-ul NIOC tocmai a cotit-o 
la dreapta pe bulevardul Azadi, i se adresă şoferului în 


k 


farsi. Îţi dau o sută de dolari dacă-o prinzi din urmă şi 
tii pasul cu ea. 

Omul întoarse capul să-l privească, părând că 
deliberează fix două secunde. După care demară în 
trombă. 

— Încotro merge? întrebă în timp ce făcea slalom 


printre maşini. 

— Asta vreau să aflu şi eu. Quinn extrase o bancnotă 
de o sută de dolari din portofel şi-o puse pe scaunul din 
față al pasagerului. Dar nu vreau ca şoferul să ştie că e 
urmărit. Crezi că te descurci? 

— Depinde unde merge. 

Şoferul îşi repoziţionă oglinda retrovizoare pentru 
a-l studia pe Quinn, apoi privirea i se mută la Stephanie. 

— Maşina e cât de anonimă poate fi un taxi, ar trebui 
să fim în siguranță atâta timp cât duba rămâne pe străzi 
aglomerate. Şi la ora asta toate sunt aglomerate. 

Când o cotiră pe Lashkari Expressway, Quinn se 
întoarse spre Stephanie şi-i vorbi în engleză. 

— Cred că şansele sunt de zero la sută. 

Dură câteva secunde până când Stephanie asocie 
răspunsul cu întrebarea ei despre sinuciderea doctorului 
Esfahani. 

— Cum poţi fi atât de sigur? 

— În primul rând, duba NIOC tocmai a părăsit scena. 
În al doilea rând, am văzut şoferul şi cei doi pasageri. 

În ochii lui Stephanie se oglindi o gamă întreagă de 
emoții. 

— Costume negre? 

— Cu tricouri negre şi ochelari de soare. 

— Se pare că intrăm în Districtul 9, unde se află sediul 
NIOC, anunţă şoferul de taxi într-o engleză surprinzător 
de bună, arătând înspre un zgârie-nori vizibil la orizont. 

Sediul central al Companiei Naţionale Petrolifere 
NIOC consta într-un bloc pătrat imens din sticlă 
albastră cu patru turnuri auxiliare țâşnind din cele patru 
colțuri, ceea ce-i conferea o amprentă în formă de X. Î 
vârf se afla o piramidă din sticlă ce amintea de intrarea 
Muzeului Luvru. 


— 1 se spune racheta lui Modirzadeh, explică şoferul, 

— Ok, am înțeles partea cu racheta, dar cine € 
Modirzadeh? întrebă Stephanie. 

— Noul CEO, îi răspunse Quinn. 

— Numele nu mi se pare cunoscut. 

— Pentru că stă în spatele scenei, preşedintele Amir 
Iravani e faţa cunoscută marelui public. De el ai auzit? 

— Da, sigur. Pare un fel de metis între un bunic 
dulce și un om de stat ceva mai în vârstă. Încredere 
şi competenţă. Şi pe Mordizadeh ce-l face atât de 
nereprezentabil? 

— Are nişte ochi întunecaţi, parcă înfundaţi în orbite 
și-o faţă despre care circulă zvonul că e alergică la zâmbet, 
îi răspunse şoferul. Pot să confirm. Anul trecut, fiul meu 
cel mare a absolvit Universitatea Tehnologică Khaje- 
Nassir-Toosi. Emad Mordizadeh a vorbit la ceremonie, 
după care a găzduit o cină de recrutare pentru doctoranzi 
în disciplinele STEM. Omul e inteligent şi alunecos... 
când te uiţi în ochii lui nu vezi decât un crocodil. 

— O alegere cel puţin ciudată pentru funcţia de CEO, 

— Umblă zvonul că e agent VAJA, vechi prieten cu 
preşedintele Sayyadi. 

— VAJA? arcui Stephanie o sprânceană. 

—  Vezarat-e Ettelaat Jomhuri-ye Eslami-ye Iran, 
Ministerul Iranian de Informaţii şi Siguranţă Naţională, 
îi traduse Quinn. 

— Vrei să încerc să urmez duba în complexul NIOC? 
întrebă şoferul. 


— Dacă reuşeşti, ai două sute de dolari, îl privi Quinn 
in oglinda retrovizoare. 

Un prieten al preşedintelui Sayyadi, analiză Kidon-ul 
din Quinn. Toată afacerea aceea devenea din ce în ce 
mai interesantă. 

— Nu e cam riscant să mergem aşa nepregătiţi? 
comentă Stephanie. 

— La cum au mers lucrurile în ultimul timp, statul pe 
loc a devenit mult mai riscant. N-am de gând să asediem 
complexul, dar măcar poate vedem unde se duc tipii din 
dubă. 

Stephanie dădu din cap în semn că a înţeles, afişând 
un un zâmbet curajos. Quinn se întrebă nu pentru 
prima oară dacă n-ar fi trebuit să încerce s-o ascundă 
într-un hotel suburban până se termina toată nebunia. 
Se îndoia că Stephanie avea să accepte, dar totuşi decise 
s-o întrebe mai târziu. 

Complexul era înconjurat de un gard masiv din fier 
forjat cu sulițe ascuţite în partea de sus şi apoi o peluză 
ce părea tunsă cu forfecuța. Totul părea extrem de 
modern şi măsurile de securitate rivalizau cu cele ale 
unui Summit G7. Duba albă, aflată la trei maşini în fața 
lor, semnaliză la dreapta şi opri în dreptul unui cititor 
de carduri pe banda destinată angajaţilor. Şoferul întinse 
un card albastru şi grilajul din fier se urni leneş în semn 
de răspuns. În timp ce aşteptau în spatele unui Mercedes 
pe banda vizitatorilor, Quinn deschise geamul. 

— Vorbesc eu. 

Stephanie se tensionă lângă el pe măsură ce maşina 
rulă înainte, oprindu-se în fața unui gardian musculos 
îmbrăcat într-un costum negru. Ochelarii de soare 
şi tricoul negru erau înlocuite cu o cămașă neagră şi 
o cravată albastră de aceeaşi nuanţă precum logo-ul 

NIOC. Privirea lui Quinn cobori la mâna lui dreaptă 
în care ținea ceva ce semăna cu un laser pointer. Un 
cilindru metalic cu un ochi. Gardianul îl îndreptă spre 
fiecare dintre cei trei ocupanți ai maşinii, nu mai mulj, 
decât o secundă. Quinn recunoscu obiectul, dar era 
mult prea târziu, răul fusese deja făcut. 

— Bună dimineaţa, spuse în engleză. Suntem turiști 
şi acționari, în trecere prin zonă. Ne întrebam dacă am 
putea vizita complexul. Aveţi un muzeu sau ceva de 
genul ăsta? 

— Îmi pare rău, domnule, răspunse gardianul într-o 
engleză perfectă, sunteţi bineveniţi în iunie, la reuniunea 
anuală a acţionarilor. În rest, complexul nu e accesibil 
vizitatorilor. Dar puteţi contacta biroul de relaţii cu 
investitorii şi e posibil să se poată aranja un tur privat, 
adăugă în timp ce scoase o carte de vizită din buzunarul 
de la piept pentru a i-o întinde lui Quinn. Aveţi aici 
toate informaţiile de contact. Întoarceți şi puteți ieşi prin 
stânga. 

— Încotro? întrebă şoferul atunci când ieşiră din nou 
în bulevard. 

— Cea mai apropiată stație de metrou, îi răspunse 
Quinn pe un ton urgent. Cam cât durează? 

— Două minute e suficient de repede? 

— De ce-ai renunțat atât de uşor? întrebă Stephanie, 
părând dezamăgită. 

— Pentru că între timp am dat de dracu. 

Şoferul întoarse capul să-l privească cu o expresie 
îngrijorată. 

— Fii puţin mai explicit ca să ştiu în ce rahat m-am 
băgat. 

— Ar fi trebuit să mă aştept la asta. 

— La ce?! exclamă Stephanie. 


— Gardianul ne-a făcut poze. Fără îndoială au 
intrat direct într-un program de recunoaştere facială, 
probabil același care a procesat fotografiile cu noi doi în 
vorbitorul închisorii. Şi acum ne-au luat urma. Mai rău, 
ştiu că am ajuns până aici, ceea ce înseamnă că începem 
să înţelegem cine, ce, când şi unde. Trebuie să dispărem 
cât mai repede. Te vor aborda în mod sigur, i se adresă 
şoferului. Totul va fi ok dacă-ţi păstrezi calmul şi le 
relatezi o versiune adaptată a adevărului. Ne-ai luat din 
apropierea parcului Eram şi ne-ai dus la complex, după 
care ne-ai lăsat la metrou când n-am putut intra. Asta-i 
tot. N-am vorbit deloc pe drum şi, pentru numele lui 
Dumnezeu, nu menţiona că ţi-am cerut să urmărești o 
dubă. Fii cât mai concis şi se vor plictisi rapid de tine. 
Îmi pare rău că ţi-am creat probleme. 

Quinn mai extrase o sută de dolari din portofel şi i-o 
intinse şoferului, care oftă şi-o acceptă cu o resemnare 
sumbră. Câteva secunde mai târziu, maşina trase în fața 
staţiei de metrou Bimeh. Quinn şi Stephanie coborâră 
și se îndreptară spre scările rulante fără alt cuvânt. 
Odată ajunşi în subteran, Stephanie întoarse capul să-l 
privească. 

— Şi acum? 

Quinn o luă de mână şi crescu ritmul paşilor. 

— Acum e timpul să folosim o armă secretă. 


— 
— 

sediul NIOC 


E/NAaD Mordizadeh stătea cu picioarele pe birou 
şi pufăia dintr-un trabuc cubanez atunci când primi 
vestea. Sărbătorea primele victorii. Situaţia din Orientul 
Mijlociu era una dintre cele mai periculoase şi mai 
volatile pe care le cunoscuse regiunea şi poate întreaga 
lume în ultimii ani. După Statele Unite ale Americii 
se retrăseseră din acordul nuclear iranian, Israelul era 
într-o stare de alarmă permanentă. Forţele aeriene 
israeliene nu-și trimiseseră escadrila 69 echipată cu 
jeturi militare F-151 la exerciţiul comun anual cu forțele 
americane în Alaska, ceea ce indica o probabilitate 
sporită a unui atac al Israelului asupra Iranului. Intrarea 
Iranului adânc în Siria şi consolidarea poziţiilor militare 
ale Corpului Gărzilor Revoluţionare Iraniene sporiseră 
intensitatea pregătirilor pentru război la Tel Aviv în ideea 
că Teheranul dorea să-şi construiască un traseu terestru 
către Mediterană pe care să transporte echipamente 
militare spre Liban, acolo unde Hezbollahul câștigase 
alegerile. Premierul israelian purtase convorbiri 
bilaterale cu preşedintele rus despre dotarea cu sisteme 


$-300 a AA a Siriei. În acest timp, iranienii răspunseseră 
cu o salvă de rachete care lovise Înălțimile Golan, fără 
să facă victime în rândul militarilor israelieni. Pentru a 
demonstra faptul că Iranul deţinea un program nuclear, 
Mossadul furase dosare secrete din arhivele iraniene ce 
atestau existenţa Proiectului Amad condus de doctorul 
Mohsen Fakhrizadeh. 

Și în toată acea nebunie, Emad era singurul care găsise 
o soluţie simplă şi în același timp extrem de complicată a 
tuturor problemelor. Nu trecuseră decât şase luni de când 
fusese condus pe coridoarele impozante ale Palatului 
Saadabad pentru o întrevedere cu preşedintele iranian, 
Rostam Sayyadi. Îşi aminti cu amuzament că fusese un 
pachet de nervi, tremurând pe dinăuntru şi asudând din 
greu. Acum o putea admite, măcar în fața lui dacă nu 
în mod public. La început preşedintele Sayyadi păruse 
extrem de sceptic, dar îi explicase totul cu răbdare, fără 
să-şi piardă speranța. Şi Sayyadi înțelesese amploarea 
planului său măreț. De atunci se mai întâlniseră de trei 
ori. Prima dată doar pentru o actualizare de rutină a 
efectelor serului Intelligenex. A doua şi a treia oară pentru 
mult mai mult. La a doua întâlnire, Emad îi dezvăluise 
o întorsătură neașteptată a planului. Una intrigantă, 
delicioasă şi de necrezut. La cea de-a treia întâlnire 
conveniseră asupra modului în care putea fi exploatată. 
Preşedintele Sayyadi îi mulțumise, numindu-l CEO al 
corporației NIOC. Un cadou nepreţuit. Precum şi-o 
reamintire voalată asupra faptului că cel care-i oferise 
puterea i-o putea lua înapoi cu aceeaşi uşurinţă. Dar 
Emad alesese să considere funcția aceea'ca pe un simbol 
al propriei sale determinări şi perseverențe. Dovezi ale 
unor tactici potrivite într-o lume a prădătorilor în care 
Marele Satan american şi Micul Satan israelian dădeau 
ora exactă. 

Clinchetul liftului său privat îl trezi din visare, 
Uşile din aluminiu lustruit se deschiseră şi şeful 
departamentului de securitate păşi în birou. Din exterior, 
biroul şi apartamentul adiacent semănau extrem de tarë 
cu intrarea Muzeului Luvru, cu excepţia faptului că se 
afla în vârful clădirii cu treizeci de etaje ce deservea 
drept sediu central al corporației NIOC. Piramida care 
forma zidurile propriu-zise era formată din șase sute de 
geamuri din sticlă albastră specială a căror claritate sau 
opacitate putea fi controlată electronic cu ajutorul unei 
tablete. Emad era de-a dreptul încântat de acel detaliu, 
Puterea de-a bloca soarele cu un singur deget îi conferea 
o aură de zeitate, la fel și panorama orașului din vârful 
Olimpului său propriu şi personal. Ceruse unuia dintre 
IT-işti să scrie un program care ajusta ferestrele pe tot 
parcursul zilei în aşa fel încât oricine sosea cu liftul să 
aibă mereu soarele în ochi. Un avantaj fizic şi psihologic 
de nădejde în primele secunde importante ale fiecărei 
întâlniri. De data aceea, însă, lumina puternică îi 
dezvălui faptul că Nouzar Fallah era pe punctul de a-i 
ruina ziua. 

— Quinn Altman tocmai a apărut la poarta principală, 
îl informă Nouzar. Stephanie Kinnman e cu el, plus un 
alt tip pe care încă nu l-am identificat. Probabil doar un 
şofer de taxi, băieţii mei verifică acum. 

— Excelent. Ai nevoie de ajutorul meu să scapi de 
cadavre? 

Nouzar se încruntă şi privi în jos. 

— Păi, problema e că n-am pus mâna pe ei. Au fost 
întorşi înapoi de la poartă înainte ca programul de 
recunoaștere facială să ne anunţe cine sunt. 

Emad îl fixă cu o privire glacială. 

— Asta nu prea e bine, nu-i așa, Nouzar? De fapt, e 
o adevărată catastrofă. Acum trebuie neapărat să aflăm 


“um naiba au ajuns până aici. Faptul că au ajuns la 
Teheran e până la urmă o mişcare logică, date fiind datele 
disponibile. Orice investigator competent ar fi făcut 
același lucru. Dar să ajungă aici, pe proprietatea mea e 
cu totul şi cu totul altceva, un progres semnificativ al 
investigaţiei lui Altman şi-o încălcare gravă a securității. 
ȘI ştii ce indică asta, Nouzar? Incompetenţă. Evident, a 
noastră. 

Nouzar dădu spăşit din cap, fără să îndrăznească să-şi 
ridice privirea la şeful său. 

— Da, domnule, îmi pare rău. Încercăm să identificăm 
unde s-a produs scurgerea de informaţii şi facem tot ce 
putem să-i găsim. Nu poate exista vreo conexiune cu 
studiul clinic, am recuperat din timp toate documentele 
şi probele fizice, după care am eliminat-o pe Esfahani 
inainte ca Altman să poată ajunge la ea. 

— Ceea ce înseamnă că situația e cu mult mai gravă 
decât credeam. Dacă n-au aflat nimic de la clinică, nu 
mai rămân în joc decât băieţii tăi, nu-i aşa? Presupun 
că n-ai mai auzit nimic de la cei pe care i-ai trimis în 
California şi ştim că i-au eliminat pe băieţii de la hotel. 
E posibil să-i fi interogat înainte. 

— Băieţii mei n-ar vorbi niciodată. 

— Şi atunci cum îţi explici vizita lui Quinn? 

— E posibil ca Mossadul să aibă un deget în asta. Până 
la urmă, Quinn e un Kidon. Dacă au aflat ceva despre 
Intelligenex, n-ar fi exclus să demareze o operațiune de 
cercetare. 

— Postează-ţi băieţii în aeroporturi şi gări. Cei mai 
buni, care au trecut deja pe Intelligenex. Mai devreme 
sau mai târziu, Quinn și Stephanie vor fi obligați să fugă. 

— Da, domnule. Nu mai avem decât opt băieţi 
Intelligenex pentru trei aeroporturi și nouă gări. 

— Prioritizează. Improvizează. Mişcă-ţi şi tu fundul 
pe teren. Nu vreau să fiu nevoit să cer ajutor din afară, 
m-aş expune prea mult şi m-ar face să par incompetent. 

— Da, domnule. 

— Şi, Nouzar? 

— Domnule? 

— Nu mai avem decât opt băieți Intelligenex pentru 
simplul fapt că Altman i-a eliminat pe ceilalți patru. 
Dacă ajunge la cinci, o să măresc eu personal numărul 
până la şase. Mă înţelegi? 

Nouzar ridică privirea şi clipi. 

— Da, domnule. 

Cu starea de spirit complet ruinată datorită 
incompetenţei altora, Emad scoase un telefon mobil din 
buzunar și se ridică de la birou pentru a se îndrepta spre 
ușa terasei. Spaţiul în care lucra şi locuia beneficia de trei 
puncte de acces, toate controlate biometric. Noaptea erau 
programate să se blocheze în mod automat, făcându-l să 
se simtă în siguranță ca un vultur într-un cuib. Primul 
era liftul privat ale cărui uşi tocmai se închiseseră în 
spatele lui Nouzar. Al doilea intrarea în apartament 
oarecum mascată în spatele unei plăci masive de granit 
ce părea un pătrat de nisip încă umed. Al treilea punct 
de acces conducea spre terasa circumferenţială din 
calcar lată de trei metri ce înconjura piramida, oferind 
un circuit suficient de lung pentru calmarea nervilor, 
precum şi acces la helipadul aflat la capătul turnului 
din sud. Terasa reprezenta un refugiu delicios şi o armă 
secretă letală. 

Emad îşi aşeză palma dreaptă pe un panou încorporat 
într-unul dintre geamuri. Un motor electric bâzâi 
înfundat şi fereastra grea se înălță de-a lungul balamalei, 
creând o deschizătură ce măsura doi metri pe fiecare 
dintre cele trei laturi. Aerul rece îi explodă în faţă, 


& 


muşcând din jarul trabucului şi aterizând cu scântei pe 
gresia gri închis din spatele lui. Emad păși pe terasă şi 
duse telefonul la ureche. 

— Sună-l pe Aref. 

Îşi luă avânt şi aruncă ţigara peste margine, făcând 
doi paşi înainte pentru a-i urmări zborul de treizeci de 
etaje. Nu exista nicio bară de protecţie, niciun obstacol, 
nicio barieră între el şi zece secunde de cădere liberă. O 
rafală mai puternică de vânt îl putea împinge oricând 
peste margine. Dar existența pe o bandă îngustă îl făcuse 
imun la înălțimi. Metaforicul se transformase în rutină 
şi excitarea continuă a sistemului nervos într-o absenţă 
totală a sentimentului de frică. Un secret pe care-l 
folosea în mod obişnuit spre avantajul său în timpul 
negocierilor şi al jocurilor de putere. Nimic nu se putea 
compara cu o plimbare lejeră la câțiva paşi de marginea 
hăului pentru stabilirea unei poziții dominante de tip 
alfa. În mod uluitor, Emad ajunsese să se bucure de viața 
trăită pe o margine de cuţit. Evident, asistat de jucării 
deştepte şi femei frumoase. Jucării fantastice precum 
noul elicopter Ansat parcat la câţiva pași în stânga lui. 
Apelul se conectă înainte ca ţigara să aterizeze. 

— Doctorul Raad, îi răspunse o voce baritonală. 

— Aref, am nevoie de o veste bună. 

— Am veşti foarte bune, avem doi subiecţi viabili. Îi 
pregătim şi vor fi gata la timp. 

Ţigara ateriză pe un trandafir roşu în plină floare, 
imprăştiind petale pe iarba verde ca nişte picături de 
sânge. 

—  Eficiență şi promptitudine. Eşti cu adevărat 
impresionant. Am un job pentru tine ca şef al 
departamentului meu de securitate dacă te plictiseşti 
vreodată de biotehnologie. 

— Pardon? 


OPS FILES: 


INTELLIGENEX 


— 
— 
N 


— Nu contează, e o poveste lungă. Vreau doar să ști 


că-ţi apreciez enorm competenţa. Un bonus de zece mil 


de dolari va fi depozitat mâine în contul tău. 


— Mulţumesc mult, Emad. 


— Nu, eu îți mulțumesc. Când îmi parvin noile 


animale de companie? 

QUINN şi Stephanie coborâră la stația de metrou 
Kolahdooz şi o luară pe jos spre Districtul 13, acolo unde 
parcaseră duba cu o seară înainte. Se suiră în maşină și 
Quinn porni motorul. 

— Nu vrei să vedem ce găsim în chestia asta? întrebă 
Stephanie, indicând cutia mare din metal aflată în spatele 
dubei. 

Quinn semnaliză şi se încadră în trafic. 

— Mi-aş dori să putem, dar din păcate e un seif. Ştiu 
marca şi n-avem cum să-l deschidem decât dacă aflăm 
combinaţia ori facem rost de echipament special. 

— Nici dacă mergem undeva pe un câmp izolat şi 
tragi câteva gloanţe în încuietoare? 

— Nici. Oţelul e mult prea gros pentru asta. 

— Oare ce-i înăuntru? 

— Gorilele care ne-au atacat n-aveau portofele şi 
doar unul era înarmat, aşa că probabil acte de identitate 
şi încă vreo armă. 

— Unde mergem acum? îi aruncă Stephanie o privire. 

Quinn nu-şi dorea s-o îngrijoreze mai mult decât era 
necesar, dar avea tot dreptul să ştie. 

— Dacă maşina e dotată cu un dispozitiv de urmărire, 
inseamnă că tocmai l-am activat atunci când ne-am 
mișcat din loc. Mergem suficient de departe încât să-i 

forțăm să iasă din bârlog ori să ne asigurăm că nu mai 
vin niciodată. Parcăm duba undeva într-un loc ferit şi cât 
observăm ce se întâmplă, vreau să-ţi arăt ceva interesant, 

— De ce nu renunțăm total la dubă? Ne putem, 
deplasa mult mai în siguranţă cu ajutorul taxiurilor. 

— Un investigator abil face în aşa fel încât să agite 
apele, plus că duba reprezintă o şansă să intrăm în 
complex dacă reuşim să punem mâna pe un card de 
acces. 

— Sunt curioasă ce legătură are o companie energetică 
cu una farmaceutică. Nu mă pot gândi nici măcar la o 
singură conexiune. 

— Ambele prezintă un risc sporit şi recompense mari 
în cazul în care trag lozul cel mare. Industria farmaceutică 
e adesea comparată cu cea energetică pentru că necesită 
investiții masive în avans fără nicio garanţie palpabilă 
şi se bazează pe lobby-işti pentru menţinerea unor 
medii fiscale şi legislative favorabile. Dar nici eu nu văd 
legătura cu situaţia noastră. 

— Şi atunci? 

— Cred că legătura e indirectă. Nu la nivel de 
industrie, la nivel individual. 

Quinn aproape putea vizualiza gândurile lui 
Stephanie în timp ce rumega acea idee în tăcere. Străzile 
erau înțesate cu mașini de poliție, dar măcar nu mai 
zăriră alte vehicule NIOC. Se încadră pe rampa de 
intrare pe Yasini Highway spre Parcul Naţional Sorkheh 
Hesar. După douăzeci de minute parcă duba pe partea 
cu parcul, pe diagonală de Hotelul Ettehad, o clădire 
din cărămidă roşie decorată cu arcade din ceramică 
colorată. Stephanie plăti o cameră cu bani gheaţă, în 
timp ce Quinn negocie cu recepţionerul închirierea 
imprimantei laser timp de o oră. Camera era simplă, 
mobilierul constând într-un pat dublu și o masă cu două 


fotolii. Quinn scoase iPhone-ul din buzunar, în timp 
ce Stephanie supraveghea duba de la fereastră. În acel 
punct, avea suficientă încredere încât să-și pună toată 
viaţa în mâinile ei. Dar ceea ce avea de făcut mai departe 
implica un alt gen de încredere. Mossadul îi înlesnise 
accesul la niște instrumente extrem de sensibile pe care 
avea nevoie să le folosească şi nu exista nicio modalitate 
de-a face acel lucru fără a o informa pe Stephanie de 
existența lor. Era mult prea isteață pentru a încerca s-o 
păcălească şi nu exista nicio explicație logică pentru 
ceea ce urma să se întâmple. Îşi ridică privirea la ea, 
observând că-şi scosese tenișii și se tolănise pe fotoliul 
de la fereastră, cu bărbia sprijinită pe pervaz şi privirea 
fixată pe dubă. Părea îngrijorată şi obosită, dar în acelaşi 
timp era cea mai sexy femeie pe care o văzuse vreodată. 
Înjură în gând, încercând să-și reamintească faptul că nu 
cu mult timp în urmă fusese logodnica propriului său 
frate. Stephanie păru să-i intuiască privirea, pentru că 
întoarse capul şi-i oferi un zâmbet dezarmant. 

— Ce e? 

Quinn oftă imperceptibil, încercând din răsputeri să 
nu-şi imagineze cum ar fi s-o ia în braţe şi s-o sărute. Nu 
reuşi. 

— Am omis să-ţi spun nişte lucruri în seara în care 
am evadat din închisoare, începu cu voce joasă. Încă 
de atunci, Mossadul suspecta o implicare iraniană. În 
lumina ultimelor informaţii, cu tot cu apariţia NIOC şi 
a serului Intelligenex în scenă, s-a decis demararea unei 
operaţiuni speciale cu nume de cod Ops Files: Intelligenex. 
Ops Files e prescurtarea standard Operations Files şi 
Intelligenex... ştii deja de unde vine. Ideea e că beneficiem 
de anumite instrumente care ne pot uşura cercetările şi 
trebuie să ştii despre ele, din moment ce eşti implicată 
în mod direct într-o operaţiune activă a Mossadului. 

Deocamdată mă refer la anumite protocoale pentru 
accesarea unor site-uri speciale. 

Stephanie se îndreptă în fotoliu şi se aşeză turcește, 
în aşa fel încât să-și poată muta cu uşurinţă privirea de, 
la el la dubă. l 

— Ce fel de site-uri? 

— Unele sunt portaluri pentru a putea accesa bazele 
de date Mossad de absolut oriunde în lume. Altele sunt 
un fel de depozite temporare pentru misiunile pe rol, 
unde operatorii încarcă ultimele informații în timp real. 
Fişierele specifice sunt şterse imediat ce misiunea se 
încheie, dar portalurile sunt permanente. Tocmai m-am 
conectat la unul dintre ele. 

N-avea sens să-i spună că portalul respectiv nu 
accesa doar Mossadul, ci era şi un backdoor ilegal în 
bazele de date ale Interpolului şi ale multor altor servicii 
de informații, inclusiv FSB-ul rusesc. 

— Uite, înclină ecranul telefonului în aşa fel încât 
Stephanie să-şi poată arunca o privire. Nima Esfahani, 
născută în Teheran la 10 octombrie 1975, domiciliată... 
căsătorită cu... a absolvit... adresă... telefon fix... telefon 
mobil... Acum o să trec numărul de mobil într-un alt 
portal şi obținem toate apelurile de pe acel mobil, cu tot 
cu numerele de telefon aferente. 

Câteva minute mai târziu, imprimanta scuipa coli 
pe care erau tipărite apelurile telefonice ale doctorului 
Esfahani din ultimele douăsprezece luni. 

— Ce facem cu toate informațiile astea? întrebă 
Stephanie, fixându-şi privirea în a lui. 

Quinn îi susținu privirea pentru câteva secunde 
înainte să-i răspundă. 

— Le folosim pentru identificarea pacienților trataţi 
cu Intelligenex şi alegem câţiva cu care să stăm puţin de 
vorbă. 


În următoarea oră, Quinn transformă numerele 
de telefon în nume şi numele în profiluri. Stephanie 
parcurse cu privirea rezultatele şi zâmbi. 

— Bingo! exclamă, bătând din palme. 

— Bingo? repetă Quinn, întrebându-se ce-ar fi putut 
provoca tot acel entuziasm. 

— Dariush Atlassi, îi indică Stephanie un nume 
pe listă, am fost colegi la facultate. Un matematician 
strălucit şi un băiat incredibil de bun. 

— Eşti sigură că e acelaşi Dariush Atlassi? Şi dacă e, 
ești sigură că poți avea încredere în el? 

— Presimt că e acelaşi, zâmbi Stephanie, privindu-l 
cu o lumină ciudată în ochi. Și da, Quinn, sunt sigură că 
pot avea încredere în el. 

— Cât de bine îl cunoşti? 

— Suficient de bine, eram mai tot timpul în camera 
lui. Locuiam amândoi în campus, în aceeaşi clădire. Vrei 
să-l sun, să-i spun că trecem pe la el? 

— Nu, clătină din cap Quinn. Telefoanele normale nu 
sunt sigure din punct de vedere operațional. Nimeni nu 
trebuie să ştie unde suntem şi încotro ne îndreptăm, nu 
ştii niciodată cine ascultă. Ai anunţat-o pe Esfahani că 
venim şi-au ucis-o înainte să putem vorbi cu ea. Hai să 
nu facem aceeaşi greşeală cu prietenul tău, presupunând 
că e una şi aceeaşi persoană cu cel de pe listă. Între timp, 
vreau să ne întoarcem la institut, să vedem dacă putem 
scoate ceva de la Maneli. 

— Crezi că o să vrea să vorbească cu noi? 

— Poate, dacă-i oferim câteva informaţii. 

— Cum ar fi? arcui Stephanie o sprânceană. 

— Adevărul. 

Nimeni nu acordase nici cea mai mică atenţie dubei 
in cele patru ore cât stătuseră la hotel, motiv pentru 
care Quinn decise că nu dispunea de un dispozitiv de 

urmărire. Cu toate astea, parcă la câteva străzi distanță 
de Institutul de cercetare și parcurseră restul drumului 
pe jos. Maneli organiza nişte dosare atunci când păşiră 
în recepție. 

— Ne-am întors, anunţă Quinn. 

Maneli, vizibil zdruncinată de evenimentele petrecute 
în acea dimineaţă, deveni chiar mai palidă la vederea lor, 

— Ştim ce s-a întâmplat, continuă Quinn pe un ton 
neutru. Şi mi-e teamă că n-am fost sinceri mai devreme, 
Nu suntem pacienţi, fratele meu, doctorul Noah 
Altman a fost contactul Nimei Esfahani la Bionovo 
Pharmaceuticals. 

Maneli se încruntă imperceptibil. 

— Nu-l cunosc pe doctorul Altman şi n-am fost 
implicată în studiul clinic al serului Intelligenex. Nima 
s-a ocupat de asta. 

— Fratele meu a fost ucis şi credem că are legătură cu 
serul, ăsta e motivul pentru care am venit să discutăm cu 
ea. Stephanie a fost logodnica lui, spuse Quinn, înclinând 
capul în direcţia ei. Şi acum Nima e şi ea moartă. 

Maneli îl privi îngrozită. 

— O, Doamne! Asta înseamnă că sunt şi eu în pericol? 

— Nu prea ştim ce să credem în punctul ăsta. 

— Dar poliţia a spus că nu există nicio dovadă că 
n-ar fi vorba despre o sinucidere, comentă Maneli pe un 
ton agitat. Eu le-am spus că nu cred asta, Nima nu era 
genul de om care să recurgă la un astfel de gest şi mi- 
au răspuns că oamenii comit adesea gesturi necugetate. 
Crezi că a fost ucisă de aceeași persoană care ţi-a ucis 
fratele? 

— Asta e ideea. Ce ne poţi spune despre procesul 
Intelligenex? Trăiam cu impresia că studiul clinic a fost 
oprit cu multe luni înaintea morții fratelui meu, am fost 
foarte surprins să aflu că s-a încheiat abia săptămâna 
trecută. 


a 


Maneli părea că e gata să pice din picioare. Își trase 
un scaun şi se prăbuşi pe el. 

— Păi, da, s-a încheiat abia săptămâna trecută. Vineri 
am avut ultimii pacienți. 

Quinn şi Stephanie făcură un schimb de priviri. | 

— Ce ne poţi spune despre Intelligenex? întrebă | 
Stephanie. 

— Singurul lucru pe care-l ştiu e că te face mai 
deştept sau ceva de genul ăsta. Nivelul de secretizare era 
dus la extrem, toţi clienţii erau secreţi. Nima era singura 
persoană care avea listele cu numele complete. A trebuit 
să facă totul singură, de la selectarea şi informarea 
pacienţilor, până la rezultatele testelor. Se ocupa chiar 
şi de perfuzii în mod personal. Serul Intelligenex era 
administrat o dată la trei luni printr-o perfuzie care dura 
in jur de şase ore. N-am mai avut un tratament cu timp 
de administrare atât de lung până acum. Dar Nima se 
ocupa de tot în aşa fel încât să treacă timpul mai repede, 
scaune confortabile, gustări, o gamă largă de filme şi 
muzică. Pacienţii erau cu toţii extrem de bine îmbrăcaţi 
și educați. De obicei e invers, amărâţii se înscriu pentru 
bani la studiile clinice ale unui produs. 

— Există dosare, s-a ţinut vreo evidență? întrebă 
Quinn. 

— "Totul era gestionat electronic. Nima avea un | 

laptop pentru uz propriu şi o tabletă pentru înregistrarea 
şedinţei pacientului. Poliţia le-a căutat pe ambele azi | 
dimineață şi n-au găsit nimic, nu mai sunt aici. 

— Nu e puţin cam ciudat? 

— În mod normal, Nima şi-ar fi adus laptopul să 
poată lucra. Pe de altă parte, nu avea vreun proiect în 
lucru, aşa că poate nu s-a mai deranjat. Metroul e atât 
de aglomerat în perioada asta, e mult mai simplu fără 
prea multe bagaje. Plus că azi ar fi trebuit să mă ajute cu 
împachetatul. 

— Cine a mai fost pe aici după accident? 

— Poliţia a stat toată dimineaţa, după care au venil 
doi anchetatori. Au plecat chiar înainte să ajungeţi voi. 

— Şi-au pus acelaşi gen de întrebări? 4 

— Mai mult sau mai puțin... voiau să ştie dacă Nima 
a discutat cu cineva despre munca ei şi ce ştiu eu despre 
asta. 

— Cei doi anchetatori, ți-au prezentat şi legitimaţiile? 

— Nu, dar era evident cine sunt. Arătau clar a poliţişti, 

— Tipi cu muşchi? 

— Da, cu fălci pătrate, costume negre şi ochelari de 
soare. Foarte serioşi și puși pe treabă. 


Darlush Atlassi avea păr creţ şi negru, ochi 
negri neastâmpăraţi şi un nas ce semăna cu un cioc 
de vultur. Purta blugi prespălaţi, un tricou galben cu 
guler polo şi un zâmbet cât casa, cel puţin în preajma 
lui Stephanie. O îmbrăţișă strâns timp de douăzeci de 
secunde, repetând continuu: 

— Mă bucur atât de mult să te văd, atât de mult... 
Într-un final o eliberă şi păşi înapoi, admirând-o ca pe 
o operă de artă. Când te-ai mutat în Palo Alto, m-am 
gândit că n-o să te mai văd vreodată dacă nu reuşesc 
să mă înscriu la Stanford pentru doctorat. Şi, apropo de 
asta, încă mai contez pe ajutorul tău. 

— Ar fi norocoşi să te aibă, Dariush. Dă-mi de ştire 
când e momentul şi-o să mă asigur că oamenii potriviţi 
vor acorda atenția cuvenită cererii tale. 

Într-un mod cu totul şi cu totul incredibil, zâmbetul 
lui Dariush se lărgi. 

— Divină ca întotdeauna. Deci, ce te aduce în ţara 
mea? Ţi-era poftă de găluştele lui Reza? 

Stephanie se întoarse spre Quinn. 

— Reza e prietenul lui Dariush, familia lui deţine 
cel mai bun restaurant din Teheran. Din când în când, 
atunci când e mult prea stresat, petrece o zi întreagă 
făcând găluşte cu un amestec secret de carne. Cu sutele 

şi cele mai bune pe care le-am gustat vreodată. Aşa că eu 
şi Dariush făceam tot ce ne stătea în putinţă să-l stresăm 
cât mai tare. 

— Secretul constă în amestecul de carne, se auzi 0 
voce de pe hol. Eu personal folosesc trei feluri diferite, 
dar n-am de gând să spun care anume. Ce mai faci, 
Stephanie? 

Reza era un bărbat brunet înalt şi subţire ca o 
trestie, cu o umbră de mustață sub nasul cu mult mai 
modest decât cel al lui Dariush. Era îmbrăcat tot cu 
blugi prespălaţi, dar tricoul cu guler polo era de culoare 
albastră, perfect asortat cu ochii migdalați. 

Stephanie ridică din umeri. 

— Relativ bine... sincer, se poate şi mai bine. Dar voi 
doi arătați grozav. Faceţi vreun antrenament special, 
ţineţi o dietă tibetană? Trebuie neapărat să vă aflu 
secretul. 

— Ne prieşte întoarcerea acasă, zâmbi Reza cu 
modestie. 

— Cine e prietenul tău? întrebă Dariush, îndreptându- 
şi privirea spre Quinn. 

— Băieți, el e Quinn, fratele mai mic al lui Noah. 

Expresiile joviale se transformară în unele solemne la 
menționarea numelui lui Noah. Evident, aflaseră veştile. 
Cei trei bărbaţi îşi strânseră mâinile în tăcere. 

— Şi cu ce ocazie pe la noi? întrebă Reza. Presupunând 
că n-aţi venit pentru găluştele mele. 

— Avem câteva întrebări pentru Dariush şi-am adus 
ceva bun ca să-i dezlegăm limba. 

Quinn deschise fermoarul rucsacului şi scoase două 
sticle de vin Shiraz cumpărate pe sub mână într-un gang 
dubios de la un tip şi mai dubios, în ideea că după discuţia 
cu Maneli în care fuseseră menţionate costume negre şi 
ochelari de soare, un vin bun, fie el şi de contrabandă, 
putea satisface atât eticheta cât şi nervii lui Stephanie. 


— Oooo, superb! Dariush acceptă sticlele prețioase 
cu o mină zâmbitoare. Nici n-aţi ajuns bine şi deja faceţi 
chestii ilegale, comentă pe un ton amuzat. 

În Iranul islamic, vânzarea, cumpărarea şi consumul 
de alcool reprezentau o infracțiune sancționată cu 
pedepse corporale destul de severe, de la optzeci de 
lovituri de bici până la condamnarea la moarte pentru 
cei aflați la a treia abatere. Teoretic, supravegherea era 
extrem de strictă. Doar teoretic, pentru că în realitate 
Teheranul mustea de petreceri extravagante unde 
se consuma alcool la greu. Perdele trase, muzică şi 
cocktailurile casei, puțină fantezie şi suficienţi bani, din 
moment ce o sticlă de vodcă rusească putea ajunge până 
la o sută de dolari. Cumpărăturile erau livrate cu mare 
discreţie direct la domiciliu. Alcoolul era larg răspândit 
pe piața neagră, de la vin la tequila şi coniac strecurate 
peste granița cu Turcia şi Kurdistanul ori prin Caucaz, 
cifrele de afaceri depășind douăsprezece miliarde de 
dolari pe an. Însă problema era cu mult mai gravă de 
atât. În Iran existau sute de mii de alcoolici, motiv pentru 
care în Teheran se deschisese deja cu mare discreție un 
centru specializat de reabilitare. 

— Imediat aduc pahare, spuse Reza, dispărând în 
bucătărie. 

— Ce întrebări aveţi pentru mine? întrebă Dariush în 
timp ce desfăcea o sticlă cu vin. 

— Tocmai am aflat că ai participat la studiul clinic 
Intelligenex şi-am vrea să aflăm mai multe în legătură 
cu asta, începu Quinn, acceptând un pahar cu vin de la 
Reza. 

Dariush schimbă o privire cu Reza de parcă ar fi fost 
un cuplu căsătorit. 

— Ce anume vreţi să știți? 

— Investigăm uciderea lui Noah şi se pare că ¢ 
conectată cu serul Intelligenex. Așa că vrem să ştim mal 
multe, nici măcar nu cunoșteam numele medicamentului 
până azi dimineaţă. N 

— Credeam că Noah a murit într-un accideni 
nefericit, comentă Dariush pe un ton tensionat. Otrăvirė 
cu monoxid de carbon. 

— Aşa e, n-a fost ceva legat de efectele secundare 
ale serului Intelligenex, nu trebuie să vă faceți griji în 
legătură cu asta. Dar otrăvirea cu monoxid de carbon 
n-a fost deloc accidentală. 

— Din câte auzisem, fratele lui fusese arestat în 
conexiune cu acel accident, interveni Reza după o 
ezitare. Despre tine era vorba? 

— Despre mine, dar nu l-am omorât eu. Şi ca să 
dovedesc asta, trebuie să găsesc adevăratul criminal. În 
momentul ăsta, singurele noastre dovezi incriminează 
Bionovo Pharmaceuticals, compania pentru care lucrau 
fratele şi tatăl meu şi în care erau acționari. Am nevoie 
să-mi spui ce ştii despre Bionovo şi Intelligenex. 

Dariush schimbă din nou o privire cu Reza. 

— Îţi spunem ce ştim, amândoi am participat la 
studiul clinic. La început ne-au spus că e un produs de 
îmbunătăţire a metabolismului, exact aşa s-au exprimat, 
Când am cerut mai multe informaţii, ne-au spus că 
vom observa îmbunătățiri majore din toate punctele de 
vedere. Au refuzat să ne dea mai multe detalii pentru a 
evita un potenţial efect placebo. Desigur, grija noastră 
numărul unu era legată de efectele secundare, dar am 
fost informați că nu există niciunul în afara celor minore 
datorate administrării serului printr-o prefuzie timp de 
şase ore. 

— Ceea ce nu era mare lucru, adăugă Reza. 
Sensibilitate a pielii în zona respectivă, roşeață, poate o 


uşoară umflătură, dureri de cap şi greață, panoplia tipică 
de efecte secundare minore. 

— Reza fiind Reza, doctorand în biochimie şi 
paranoic de profesie, a făcut propriile analize de sânge 
inainte şi în timpul procesului de administrare a serului, 
zâmbi Dariush. Totul părea în ordine, poate chiar o idee 
mai bine decât de obicei. Ceea ce s-a schimbat radical a 
fost claritatea mentală. Dariush îşi ridică paharul cu vin 
ca într-un toast închinat zeilor medicali. Ceva incredibil, 
un vis împlinit. Am terminat toate cercetările pentru 
lucrarea de doctorat într-un timp record, digerând tot ce 
citeam la prima lectură. Am început să-l vizitez zilnic pe 
Siavash Shahshahani, fostul şef al Departamentului de 
Ştiinţe Matematice de la Universitatea de Ştiinţe Sharif 
pentru a discuta articole din Analele de matematică. 
De dragul distracţiei, nu pentru altceva. Îți dai seama, 
Stephanie? 

— Şi eşti sigur că n-a fost doar un efect placebo 
datorat numelui medicamentului? întrebă Stephanie, 
studiindu-l cu atenţie. 

— Dacă asta a fost, atunci pot jura cu mâna pe inimă 
că am experimentat cel mai uluitor efect placebo care a 
existat vreodată. Mi-am terminat disertaţia cu o jumătate 
de an înainte de termen. Ştiu, ştiu că n-am menţionat 
nimic ultima oară când am vorbit la telefon, ridică 
din umeri la expresia uimită cu care-l privi Stephanie. 
Lucrurile mergeau atât de incredibil de bine încât parcă 
mi-era frică să împărtășesc vestea cu altcineva. 

Reza puse paharul cu vin pe masă. 

— Rezultatele mele au fost identice. Claritate şi 
eficiență mentală ieşite afară din comun. Nici n-aş fi 
crezut că e posibil aşa ceva dacă n-aş fi experimentat-o 
pe pielea mea. 

— Cât timp a durat tratamentul? întrebă Quinn. 

—  Optsprezece luni. A fost fantastic, cea mal 
incitantă aventură din toată viaţa mea. Dariush e de 
aceeaşi părere. Sincer, suntem foarte îngrijoraţi ce se va 
întâmpla acum că am terminat cu tratamentul. În așa 
hal încât am făcut tot posibilul să aflu formula pentru 
a încerca s-o replicăm. Totul era ţinut în cel mai mare 
secret, ingredientele serului nu erau trecute pe pungile 
folosite pentru perfuzii. Într-o zi chiar m-am strecurat 
într-un laborator cu acces interzis şi-am aruncat o privire 
în frigider, dar n-am reuşit să găsesc absolut nimic, 
În retrospectivă, regret că n-am furat o mostră de ser 
pentru analize, dar habar n-am avut că studiul clinic se 
va încheia atât de brusc, plus că nu voiam să risc aiurea 
şi să mă trezesc că nu mi se mai permite participarea la 
tratament. 

— Ce teste v-au fost administrate în timpul studiului 
clinic? 

— Teste de IQ în timpul fiecărei sesiuni de tratament 
şi ne-au luat probe de sânge şi urină. Săptămâna trecută 
am făcut testul şi-am dat mostrele, dar n-am mai primit 
tratamentul. Am fost informaţi că asta a fost tot. 

— V-au dat vreodată rezultatele testelor? 

— Nu. 

— Şi acum simți că eficiența aia mentală incredibilă 
începe să se estompeze? 

— Cu siguranţă şi sunt extrem de îngrijorat în 
legătură cu asta. 

— Ai plăti să poți relua tratamentul? 

Reza îi oferi un zâmbet larg. 

— Oricând şi oricât. 


Sentimentul temporar de relaxare 
datorat orelor petrecute în compania unor vechi prieteni 
la un pahar cu vin bun se evaporă într-o fracțiune de 
secundă atunci când Quinn şi Stephanie coborâră în 
holul clădirii pentru a zări o maşină de poliție parcată 
afară. Doi poliţişti stăteau sprijiniți de maşină, fumând 
in tăcere. Quinn îi puse o mână pe umăr lui Stephanie 
și-o trase în spate. 

— Trebuie să găsim altă ieşire. 

— Crezi că ne caută pe noi? îl privi uimită Stephanie. 
Cum ar putea şti unde suntem? 

— Probabil au aflat că ai fost colegă cu Reza şi e doar 
o măsură de precauţie. Se pare că am deranjat o grămadă 
de oameni puternici doar pentru simplul fapt că am 
supraviețuit şi acum nu mai sunt dispuşi să omită niciun 
detaliu, oricât ar părea de nesemnificativ. 

— Şi cum de sunt implicaţi brusc poliţiştii? 

— Cineva de la NIOC ne-a identificat prin programul 
de recunoaştere facială şi-a decis că băieţii în costume 
negre nu s-au descurcat prea bine singuri. 

— Deci, ce facem mai departe? 

— Ne ascundem în umbre și sperăm să rezolvăm 
problema cât mai repede. Teheranul nu mai e un loc 
sigur pentru noi. Vestea bună e că investigația noastră se 

îndreaptă în direcția cea bună și ştim că nu ne urmărest 
maşina. 

Părăsiră clădirea pe ușa din spate, ţinându-se de mână 
ca un cuplu de îndrăgostiţi și ajunseră fără alte incidente, | 
la dubă. Quinn semnaliză regulamentar şi se strecură 
în trafic, conducând în direcția soarelui ce apunea 
într-o explozie de culori pastelate. Nu mai vorbiră, 
fiecare absorbit de gânduri întunecate, încercând să 
facă față unei situaţii ce începuse prost şi se deteriora 
cu repeziciune. Quinn observă că Stephanie scana 
împrejurimile cu privirea în căutare de costume negre și 
ochelari de soare, dube albe şi mașini de poliție. Inima | 
se strânse și se întrebă nu pentru prima oară dacă n-ar 
fi fost mai înțelept s-o suie în primul avion cu destinația 
San Francisco. 

— Lucrurile se complică tot mai tare şi devine extrem 
de periculos să rămâi lângă mine, întoarse capul s-o 
privească. Poate n-ar fi o idee rea să te retragi acum cât 
încă mai poți. 

Stephanie îi întâlni privirea, studiindu-l cu o expresie 
tristă. 

— Şi încotro s-o apuc, Quinn? Acasă, unde probabil 
mă aşteaptă băieţii în costume negre? Nu m-am simțit 
niciodată mai în siguranță decât alături de tine, chiar 
dacă s-au întâmplat lucruri îngrozitoare care în mod 
normal ar fi trebuit să mă sperie de moarte. Am plecat 
împreună pe un drum fără întoarcere, nu prea cred că 
mai e posibil să flutur stegulețul alb şi să fiu lăsată în 
pace. 

— Ştii că aş face orice să te protejez. 

Stephanie înclină din cap, acceptând acel adevăr în 
tăcere. Nu mai vorbiră deloc pe parcursul celor treizeci 
de minute cât dură până ajunseră la adresa doctorului 
Esfahani, un bloc de locuinţe cu cinci etaje înconjurat de 


platani aflat la intersecţia străzilor Shahidi şi Navak, nu 
departe de podul Tabiat. Quinn parcă la câteva sute de 
metri depărtare, pe diagonală față de intrarea în clădire. 

— Trebuie să presupunem că locul e supravegheat. 
Dacă aş fi în locul lor, aş posta pe cineva la intrare ori 
in apartament. Cel mai probabil la intrarea în clădire, 
din moment ce nu e lumină în apartament. Nu cred că 
e nimeni acasă şi nu înţeleg unde poate fi soțul Nimei la 
ora asta. 

— Bun, şi atunci cum facem? 

— Vreau să rămâi în maşină şi să stai cu ochii pe 
intrare, în timp ce eu o să escaladez clădirea ca să intru 
pe geam. Apartamentul Nimei e la etajul cinci, o să profit 
de întuneric şi camuflajul relativ al copacilor. 

Stephanie îl privi cu scepticism de parcă tocmai îi 
destăinuise că poate zbura. 

— Serios? 

— Foarte, zâmbi Quinn. Escaladarea ca atare nu-i 
o problemă, intrarea în apartament fără să fiu detectat 
mă îngrijorează mai tare. Va trebui să improvizez la fața 
locului. Mergem pe aceeaşi idee ca înainte, tu stai aici 
şi-mi asiguri spatele. 

— Şi dacă te vede cineva? 

— N-o să mă vadă nimeni dacă mă mișc suficient de 
rapid şi coordonăm totul în mod corect. 

— Ok, şi dacă totuşi te vede cineva şi începe să facă 
scandal? 

— Mă sui pe acoperiş și cobor pe partea cealaltă 
înainte să poată reacționa oricine. Important e să-ți 
păstrezi calmul indiferent ce s-ar întâmpla. Mă pot 
descurca în orice situaţie, încearcă să nu uiţi asta. Dacă 
suntem despărțiti, ne reîntâlnim peste trei ore la staţia de 
metrou Behest-e, la intrarea sudică a parcului Madaran. 
Îţi trimit un SMS cu toate datele. 

Stephanie îşi trecu o mână prin păr cu o expresie 
îngrijorată. 

— Dar poţi să cazi, ce se întâmplă dacă... 

— Stephanie, o întrerupse Quinn, luându-i mâna în 
a lui. Încetează cu gândurile şi ai încredere în mine. În 
momentul în care părăsesc maşina, nu mai sunt Quinn 
Altman. Sunt un Kidon capabil de lucruri pe care chiar 
nu vreau să ți le poţi imagina. Şi pentru liniștea ta 
sufletească, cele mai multe clădiri rezidenţiale sunt la fel 
de uşor de escaladat precum scările dacă ştii ce faci, au 
tot felul de puncte de prindere, borduri şi scobituri, toate 
distanţate în mod rezonabil. 

Stephanie îl strânse de mână, nepărând prea convinsă, 

— Şi totuşi, cinci etaje... 

— Vezi adidașii mei? îi indică Quinn un picior. Sunt 
concepuţi pentru aşa ceva, talpa e dintr-un material 
special, o să mă cațăr pe zidul ăla ca un păianjen. 

Sigur că nu era adevărat, dar atitudinea era mult mai 
importantă decât acuratețea pentru a o linişti. Quinn 
scoase telefonul mobil din buzunar şi apelă numărul 
lui Stephanie, amândoi testând căştile wireless pentru 
a putea comunica. Moment în care se întâmplă ceva 
cu totul şi cu totul neașteptat. Stephanie se întinse şi-l 
îmbrățişă strâns. 

— Ai grijă, îi şopti la ureche, răsuflarea ei fierbinte în 
contact cu pielea aproape electrocutându-l. 

Quinn scâşni din dinți, impunându-şi să nu 
reacționeze. Se trase în spate, extrăgându-se din 
strânsoarea braţelor ei. 

— E timpul s-o iau din loc, spuse cu voce neutră. 

Deschise portiera şi cobori din dubă fără să-i mai 
acorde posibilitatea unui răspuns. Aerul se răcise 
considerabil acum că soarele apusese, dar era uscat. 
Vreme perfectă pentru cățărare. Se îndreptă spre clădire 


cu capul în jos şi mâinile în buzunare, ca un cetățean 
varecare în drum spre casă. 

— Liber? întrebă cu voce joasă. 

— bBiber, răspunse Stephanie imediat ca un adevărat 
profesionist. În clădirea de peste drum sunt multe 
perdele trase, dar nu văd pe nimeni la ferestre. 

Panourile din beton ale clădirii erau late de 
aproximativ un metru şi se îmbinau cu o margine striată 
perfectă pentru prizele de mâini şi picioare. Balcoanele 
aveau ţevi de scurgere în mijloc, ceea ce avea să se 
dovedească extrem de util. Quinn se întinse cât putea 
de mult şi se prinse cu degetele mâinilor de una dintre 
îmbinări, trăgându-se apoi în braţe şi sprijinindu-se 
cu picioarele pe marginile de jos. Floare la ureche. Se 
cățără într-un ritm susținut, aproape zâmbind în sinea 
lui. Dură un minut şi treizeci de secunde până ajunse în 
dreptul ferestrei de la bucătărie şi observă uşurat că era 
intredeschisă. Perfect, asta-l scutea de alte acrobaţii care 
implicau prea mult timp. 

— Ceva spectatori? şopti în timp ce aruncă o privire 
înăuntru. 

— Nu-mi dau seama, dar nu cred, auzi vocea lui 
Stephanie în ureche. Te cațeri mai ceva ca un cimpanzeu. 

— Ăsta e cel mai frumos lucru pe care mi l-ai spus 
vreodată. Acum vreau să închizi şi să apelezi numărul 
de telefon fix pe care-l avem pentru apartament. Dacă 
răspunde cineva, cere să vorbeşti cu Nima. 

— Bine. Ai grijă. 

Quinn se poziționă în aşa fel încât să poată privi 
printr-un colț al ferestrei, parţial ascuns de o plantă 
ornamentală aflată într-un ghiveci pe pervaz. De acolo 
putea să vadă bucătăria şi holul fără riscul de-a fi 
detectat de oricine s-ar fi aflat în apartament. Telefonul 
începu să sune. Şi continuă să sune. După zece apeluri, 

Quinn se trase în braţe şi se strecură înăuntru fără 
nici cel mai mic sunet. Scoase pistolul de la spate din 
betelia blugilor şi se lipi de peretele din dreapta lui. În 
timpul antrenamentelor, Kidonii învaţă să devină una, 
cu mediul înconjurător. Quinn îşi blocă toate celelalte 
simțuri şi deveni una cu apartamentul, respirând prin 
pereți, simțind fiecare vibrație în parte. Liniştea era 
aproape nefirească. 

După câteva minute, se reconectă cu restul lumii. 
Telefonul continua să sune. Străbătu bucătăria și păși în 
hol, privind cu grijă pe după ușă în sufragerie. Nimeni. 
Urmă dormitorul, cu acelaşi rezultat. În baie lucrurile 
stăteau cu totul şi cu totul altfel. Un bărbat îl privea fix 
cu ochii ieşiţi din orbite. Era în cadă, spânzurat cu o 
curea din piele agățată de țeava de apă zidită în perete. Şi 
astfel se explica misterul soțului inexistent. 

Ep Quinn oftă iritat, gândindu-se că viața bătea filmul 
138  până-l umplea de sânge. Obosise să se afle mereu cu un 
pas în urmă, trebuia să găsească modalități de-a face 

paşi înainte şi asta cât mai curând. Aceea era marea 
problemă atunci când mergeai pe firul indiciilor, faptul 

că le urmăreai şi erai mereu în urmă prin definiţie. Ori 
trebuia să se afle cu un pas înainte pentru a face progrese 

reale şi asta implica idei constructive. Avea câteva, dar 

întâi de toate trebuia să încerce să găsească mai multe 
dovezi. Nu era nevoie să-i verifice pulsul soţului Nimei, 
limba umflată îi atârna din gură și petele întunecate de 

pe blugi erau mai mult decât concludente. Quinn căută 

din priviri o scrisoare falsă cu motivele pentru care se 
sinucisese, principalul dintre ele fiind că nu mai dorea 

să trăiască fără soţia lui iubită. Însă costumele negre nu 

se mai deranjaseră cu astfel de detalii. Nu fusese nevoie. 
Înscenarea arăta suficient de credibil, motivul mai mult 

decât concludent. Nu existau dovezi că ar fi fost forţat 

cumva, probabil îl drogaseră înainte de a-l spânzura. 
În mod sigur avea urme de droguri în sânge, dar nu 
avea să existe o autopsie din moment ce poliția nu avea 
motive să suspecteze o crimă. Quinn putea interveni în 
acel sens. leşi din baie şi închise uşa după el, apoi scoase 
telefonul mobil şi-o apelă pe Stephanie. 

— Soţul Nimei a fost ucis, totul înscenat în așa fel 
incât să pară o sinucidere. O să dureze în jur de douăzeci 
de minute până termin ce am de făcut aici. Eşti ok? 

Stephanie avu nevoie de câteva secunde pentru a 
absorbi în tăcere acea nouă lovitură. 

— Sunt bine, răspunse într-un final. Un grup de 
adolescenţi s-a perinadat pe aici de câteva ori, dar nu 
m-a băgat nimeni în seamă. Ce-ai de gând să faci? 

— Încerc să găsesc o pistă validă. Ca să putem câştiga 
jocul ăsta sinistru trebuie ca mai întâi să ştim de partea 
cui suntem. Sună-mă dacă apare vreo problemă. 

Quinn termină apelul şi strecură telefonul la loc în 
buzunar, după care se apucă să caute un laptop, o agendă 
cu notițe, documente, ceva ce Nima ar fi putut aduce 
acasă de la serviciu. Era convins că şi costumele negre o 
făcuseră deja, dar nu strica să mai arunce o privire. Eşec 
major pe toate planurile, nu descoperi absolut nimic 
interesant. Orice răspuns ar fi căutat, era convins că se 
află exact acolo unde n-ar fi bănuit nimeni, aşa că intră 
în bucătărie şi deschise frigiderul. Lapte, suc, cârnaţi, 
brânză, ouă, diferite recipiente de depozitare din plastic, 
o cutie de carton cu iaurturi probiotice. Quinn întinse 
mâna şi scoase cutia cu iaurturi. Părea mult mai grea 
decât ar fi trebuit. Desfăcu capacul şi privi înăuntru, 
zâmbind mulțumit atunci când dădu cu ochii de o duzină 
de flacoane închise etanș, toate pline cu un lichid incolor. 
Într-un sertar găsi o geantă izotermă pentru alimente și 
puse cutia în ea înainte de-a verifica congelatorul. Câteva 

pungi cu căpşune congelate, afine şi mure, ingredientele 
smoothie-ului de dimineață dacă era să ghicească după 
blenderul şi termosul aflate lângă expresorul de cafea. 
Îi veni o idee şi încărcă blenderul cu fructe congelate și 
lapte, apoi fixă capacul. Restul de fruncte congelate le | 
presără în geanta izotermică, în jurul cutiei cu flacoane, 
Mulţumit de faptul că serul Intelligenex avea să rămână 
la temperatura potrivită timp de ore bune, închise geanta 
şi-i ajustă bareta astfel încât s-o poată petrece pe după 
un umăr. Porni blenderul şi alergă în sufragerie, unde 
se ascunse în spatele draperiilor, cu arma pregătită în 
aşteptarea costumelor negre. Nu dură prea mult. 

Uşa de la intrare se deschise încet. Blenderul făcea un 
zgomot infernal şi timp de şase secunde nu se întâmplă 
nimic. Apoi apăru ţeava unui pistol ce scană încăperea 
precum turela unui tanc gata de acţiune. Bărbatul 
îmbrăcat în costum negru păși înăuntru, avansând fără 
niciun zgomot către sufragerie. Quinn ţinti şi apăsă de 
două ori pe trăgaci. Atunci când un glonț îţi trece prin 
inimă, nu duci dramatic o mână la piept şi te clatini pe 
picioare pentru a te lăsa apoi încet în genunchi înainte 
de-a te întinde cât eşti de lat pe podea. Circulaţia sângelui 
e oprită instant, urmată de alimentarea cu oxigen, astfel 
încât sistemul nervos central face scurtcircuit. E ca şi când 
cineva ţi-ar îngheţa cablul de alimentare şi pici grămadă 
ca o marionetă căreia i s-au retezat toate firele. Ceea ce 
se întâmplă şi cu costumul negru. O sută cincizeci de 
kilograme de mușchi se transformară în o sută cincizeci 
de kilograme de carne de vită în trei secunde. Picioarele 
îi rămaseră sub el într-o poziție total nefirească, capul 
sprijinit de un perete. Aproape părea că-şi privește 
propriul trup, întrebându-se ce naiba se întâmplase. În 
mod normal, toată comoțţia ar fi atras atenţia vreunui 
vecin vigilent, însă blenderul încă își făcea treaba. Quinn 


era nerăbdător să-l oprească, dar trebuia să încuie uşa 
mai întâi. Chiar dacă era relativ convins că de data aceea 
costumul negru lucrase singur, până în acel moment nu-i 
văzuse acționând decât în perechi. Se furişă spre uşa de 
la intrare, păşind peste cadavru şi rezistând instinctului 
de a-l privi în ochii încremeniţi într-o expresie uimită. 
Închise şi încuie uşa, după care se reîntoarse în bucătărie 
şi opri blenderul. Ascultă cu atenţie treizeci de secunde, 
liniştea mormântală confirmându-i faptul că nu exista un 
al doilea costum negru. Nu se deranjă să percheziționeze 
cadavrul, ştiind deja că era la fel de curat precum ceilalți 
tipi, plus că voia să-l lase neatins pentru faza a doua 
a planului. Ridică receptorul telefonului fix şi formă 
numărul de urgențe pentru a raporta împușcături, 
dictând adresa unei operatoare cu voce somnoroasă. 
Apoi părăsi apartamentul la fel cum venise, nu înainte 
de-a turna conţinutul blenderului în termos, pe care-l 
puse în geanta izotermică. 


Quinn se sui rapid în dubă, porni motorul şi demară 
în trombă. 

— Ce se întâmplă? întrebă Stephanie pe un ton 
îngrijorat. 

— Poliţia e pe drum. 

Stephanie privi în urma lor. 

— De unde ştii? 

— Pentru că i-am sunat. 

— De ce-ai face asta? 

— Le-am lăsat cadou un costum negru sus şi-am 
vrut să mă asigur că-l găsesc. Doar aşa, să punem puţină 
presiune pe urmăritorii noştri. 

— Ai ucis altul? 


— 
Aa 
-o 


OPS FILES: 


INTELLIGENEX 


142 


Pe fața lui Stephanie se aşternu o expresie pe jumătate 
admirativă, pe jumătate îngrozită. 

— Au făcut o treabă foarte convingătoare cu soțul 
Nimei ca să pară ca s-a sinucis, aşa că m-am gândit să 
le stric planurile, adăugând încă un cadavru în ecuație, 

— Ce-ai adus acolo? întrebă Stephanie, indicând 
geanta izotermică. 

— Ceva ce-o să ne propulsese cu un pas înainte. 

— În ce sens? 

— În sensul câtorva doze bune de ser Intelligenex. 

— Glumeşti? Stephanie deschise geanta şi scoase 
capacul cutiei din carton pentru a extrage un flacon, 
Unde le-ai găsit? 

— Dariush a spus că a căutat serul în frigider, aşa că 
aveam o idee unde l-aş putea găsi. Ţii minte când Reza a 
spus că ar face orice să poată continua tratamentul după 
încheierea studiului clinic? Singurul motiv pentru care 
n-a apucat să ia măsuri din timp e că habar n-a avut că 
urma să se încheie. Și m-am gândit că Nima ar fi simțit 
la fel, doar că ea ştia. Plus că avea acces la produs. Sună-l 
pe Dariush şi vezi dacă poate veni într-o oră cu Reza la 
gară. Spune-i doar că avem ceva pentru ei, nu dezvălui 
ce anume. Nu vrem să facem valuri în cazul în care are 
telefonul ascultat. 

— Plecăm undeva? 

— Nu chiar în momentul ăsta, gara doar ne oferă niște 
avantaje tactice, dar trebuie să plecăm cât mai repede din 
Iran. Prea multe forțe lucrează deja împotriva noastră 
şi devine prea riscant să mai rămânem. Înainte de asta 
avem nevoie de mai multe informaţii şi nu sunt sigur 
cum le putem obține. 

Ca să mai schimbe puţin starea sumbră de spirit, 
Quinn scoase termosul din geantă şi i-l înmână lui 
Stephanie. 


— Am făcut un smoothie din fructe de pădure. E 
bun, plin de antioxidanți. 

Stephanie îi aruncă o privire amuzată în timp ce 
loma numărul lui Reza. 

— Presupunând că supravieţuim suficient de mult 
timp încât să mai avem nevoie de aşa ceva. 

Conversaţia fu scurtă şi la obiect. Locul de întâlnire şi 
ora. Reza nu ceru mai multe detalii. 

— Vin? întrebă Quinn. 

— Cred că da, oftă Stephanie. 

— Vocea îi suna cât de cât normal? 

— Normal în sensul că nu avea o armă la tâmplă? 

— Da, presupun că exact asta vreau să spun. 

— Nu, cred că părea bine... 

Din felul în care rostise cuvintele, Quinn intui că avea 
mai multe de spus, așa că aşteptă. Nu trecuseră decât trei 
zile de când stătuseră lungii pe un acoperiş în Palo Alto, 
timp în care moartea ciocănea la uşa lui Stephanie. Şi de 
atunci moartea continuase să-şi tot facă simțită prezența, 
urmărindu-i aproape obsesiv. Quinn ştia prea bine din 
proprie experiență că la Q-Course, un antrenament 
draconic de două săptămâni şi patru zile în vederea 
admiterii în programele de pregătire pentru forțele 
speciale, trei zile de tensiune constantă erau suficiente 
pentru a vedea dacă un soldat urma să clacheze. Marea 
majoritate rezistau stoic la absolut orice în primele 
patruzeci şi opt de ore, dar în ziua a treia rezervele de 
energie erau deja epuizate şi la orizont nu se întrevedea 
nimic bun. Soldatul era complet expus, fiecare parte 
slabă în parte, însăşi esenţa lui. Un moment cheie în care 
decidea dacă renunță ori merge mai departe, testându- 
şi limitele şi eventual trecând peste ele. Bătălia reală, 
desigur, era cea mentală. Capacitatea de-a disocia trupul 
de minte, existența de circumstanţe, un lucru relativ uşor 

în timpul antrenamentelor fizice care formau coloană 
vertebrală a pregătirii militare, însă cu mult mai dificil 
atunci când activitatea fizică era asociată cu nevoia de-a 
judeca la rece în situaţii limită şi-a improviza din mers 
pentru rezolvarea unor probleme neașteptate. Dacă un 
soldat reuşea să facă toate astea, ignorând în același 
timp durerea şi oboseala, atunci avea şanse să termine 
cursul de pregătire şi mai ales să supravieţuiască pe 
teren. Q-Course reprezenta un fel de auto-descoperire, 
testarea propriilor limite. Şi acum Stephanie se afla în 
faza de auto-descoperire. Întrebare era dacă decidea să 
renunţe. 

— Te obişnuieşti vreodată? rupse ea tăcerea după 
câteva minute. 

— Să ucizi? 

— Da. 

— Cu toții ucidem în mod regulat, doar că nu oameni. 
Ucidem insecte, ne cumpărăm o jachetă din piele ori 
comandăm un hamburger. Nu-i consider oameni pe 
indivizii pe care-i ucid, la fel cum tu nu te gândești că 
tocmai ai mâncat-o pe Bessie atunci când comanzi o 
friptură de vită într-un restaurant. 

— Dar sunt oameni, Quinn. 

— Or fi, dar pe ăia care încearcă să mă omoare îi 
clasific ca pe un virus care trebuie eradicat. Ştiu că sună 
groaznic şi sunt conştient de faptul că viaţa violentă de 
care am avut parte m-a făcut să gândesc aşa, dar aş minți 
dacă ţi-aş spune că am vreo jenă după ce apăs pe trăgaci. 

Quinn se încruntă. Într-un fel îşi dorea să-i spună 
lucruri cât mai groaznice despre el pentru a o ţine la 
distanță. Cu cât mai departe cu atât mai bine. 

— Cum ai făcut-o de data asta? 

— l-am întins o capcană, l-am ademenit în ea şi-am 
folosit pistolul cu care ne-a ameninţat colegul lui ieri în 
camera de hotel. 


Quinn şi-ar fi dorit s-o poată privi în timp ce 
procesa informaţiile acelea, dar se apropiau de gară 
și trebuie să supravegheze cu atenţie drumul. Putea 
ipftora detaliile pentru a vedea imaginea de ansamblu? 
Mintea ei matematică era capabilă să analizeze totul 
printr-o formulă simplă de tip ucide-sau-mori-ei-sau- 
noi şi la naiba cu detaliile ori obstacolul era mult prea 
mare pentru principiile ei morale, acum că rezervele de 
energie erau epuizate şi se simţea complet expusă? 

— Ziceai că ai făcut un smoothie, comentă Stephanie 
pe un ton ezitant. 

O declaraţie. O provocare. O oportunitate. 

— Blenderul a reprezentat capcana şi smoothie-ul o 
confirmare că facem tot ce e nevoie pentru a supraviețui. 
Jucăm cărțile pe care le avem în mână și nu pierdem 
niciodată din vedere imaginea de ansamblu. În ciuda 
vagonului de rahat pe care ni l-a răsturnat soarta în cap, 
viaţa încă mai are multe de oferit. 

Quinn opri la un semafor şi întoarse capul s-o 
privească. După câteva secunde, Stephanie îi întâlni 
privirea şi deşurubă capacul termosului pentru a lua o 
gură din lichidul rece. Şi încă una. 

— E destul de bun, spuse cu un zâmbet slab. 
Aminteşte-mi să-ți cer să-mi mai faci unul într-o 
dimineaţă fără asasini pe urmele noastre. 

Quinn înclină din cap, acceptând provocarea. Își 
primise răspunsul. 

— Ştii cine e Rita? 

— Rita? Nu, nu cred că ştiu. 

— Nici eu, dar Nima i-a scris numărul de telefon în 
interiorul cutiei de iaurt. 

Stephanie deschise cutia şi citi însemnarea făcută cu 
o mină albastră de pix. 

— Dacă nu mă înşel, codul e din Washington DC. 


— 
A 
vI 

Quinn aruncă o privire la însemnarea scrisă de mână, 
prin minte perindându-i-se diverse scenarii. 

— Cine crezi că e Rita? întrebă Stephanie. 

— În niciun caz un pacient, nu cu un număr de 


telefon din State. 
— Crezi că e conectată în vreun fel cu serul 


Intelligenex? 

— Nu cred nimic, dar pot să sper. Dacă Nima al 
fi folosit la repezeală cutia de iaurt pentru că era li 
îndemână şi avea nevoie să noteze ceva fără legătură cu 
studiul clinic, atunci logic ar fi fost să fi scris la exterior, 
nu în interior. Asta mă face să sper că Rita e cumva 
conectată cu Intelligenex. 

— O sunăm? 

Quinn clătină din cap. 

— Încă nu, vreau să avem mai multe informaţii atunci 
când o facem. Deocamdată hai să ne vedem cu prietenii 
tăi. Unde ne aşteaptă? 

— Sub ceasul din holul principal. 

Parcară la o stradă distanță de gară şi parcurseră 
restul drumului pe jos. Quinn scană împrejurimile cu 
privirea, în căutarea costumelor negre. Acum că aveau 
o pistă solidă, cel mai deştept ar fi fost să părăsească 
Teheranul înainte ca băieţii în costume negre ori poliția 
să pună mâna pe ei. 

— Mai devreme ai spus că gara ne oferă avantaje 
tactice, comentă Stephanie, privind în toate direcţiile. 
În ce sens? Probabil poliţia a postat oameni în toate 
punctele majore de transport în comun. 

— Prin gări se perindă mii de oameni la orice oră, ceea 
ce înseamnă că e o agitație continuă care îngreunează o 
operaţiune de supraveghere. Observatorii sunt la posturi 
de câteva ore bune, obosiţi şi amețiți de cap de la atâta 
vânzoleală. Şi exact asta ne oferă anonimitate şi spațiu 


le manevră, plus abilitatea de-a efectua un traseu rapid 
Je contra-supraveghere. 
Intrară într-un magazin cu suveniruri și cumpărară 
âte un hanorac şi-o șapcă. Negru pentru Quinn, gri închis 
pentru Stephanie. După ce se echipară, Quinn o studie pe 
Stephanie cu un ochi critic. Cu şapca trasă pe ochi, părul 
complet vârât în ea şi hanoracul cu trei numere mai mare, 
Dariush şi Reza abia dacă avea s-o recunoască. 

— Cum funcţionează contra-supravegherea? întrebă 
Stephanie. 

— Sunt două forţe diferite care ne caută, costumele 
negre şi poliția. Probabil poliţia a primit fotografiile 
noastre şi ştie cum arătăm, dar mai au şi alte sarcini 
de îndeplinit în afară de asta. Deci atâta timp cât nu ne 
facem remarcaţi, n-avem de ce să le apărem pe radar. 
Preocuparea noastră principală trebuie să fie costumele 
negre şi trebuie să ne comportăm în așa fel încât să-i 
identificăm înainte să ne identifice ei pe noi. Are sens 
ce spun? 

— Da. 

— Bun, pentru început ne ocupăm de locurile în care 
e cel mai probabil să fie postați. Sugestii? 

Stephanie îl privi într-un fel care-i declanşă o căldură 
ciudată în abdomen. 

— Probabil vor supreveghea pe oricine se apropie de 
Dariush şi Reza, presupunând că ştiu că urmează să ne 
întâlnim. Dacă nu ştiu, atunci cred că au oameni postați 
la toate intrările și ieşirile. 

— Corect. Alte zone de interes cu vizibilitate bună? 

Stephanie își înclină capul într-o parte cu o mină 
gânditoare. 

— Casele de bilete şi peroanele. 

— Şi cum vor proceda, presupunând că sunt 
profesionişti, ceea ce au demonstrat deja până acum. 

— Păi, presupun că în aşa fel încât totul să pară dMi 
mai natural. 


— Stephanie spunea că aveţi ceva pentru noi? întrebă 

— Sau... Jariush. 
— Sau dintr-un loc unde nu pot fi văzuţi deloc. Quinn se răsuci o idee pentru a scoate fiolele din 
— Pentru un matematician teoretic, abilităţile țali “Sac ȘI simt o căldură pe obraz. Geamul unui vagon 
analitice sunt destul de bune, zâmbi Quinn. le tren se dezintegră în stânga lui şi capul lui Dariush 
— Mulţumesc, îi susținu Stephanie privirea cu „xplodă în dreapta. Oamenii din jur începură să ţipe, în 
imp ce Quinn îi apucă de câte un braţ pe Stephanie şi 


sclipire ciudată în ochi. 
— Hai să mergem, privi Quinn într-o parte pentru s teza, împingându-i în vagonul din faţa lor. Trei gloante 
întrerupe acel moment de-o intimitate bulversantă. ^ succesiune rapidă trecură prin geamuri, ricoşând în 


Gara era animată cu călători gălăgioşi şi agitați Jeretele metalic din spatele lor. 
Oameni de afaceri cu expresii plictisite, cupluri cu copii — Capul jos şi veniţi după mine! strigă Quinn, 
care se certau din orice, grupuri de studenţi entuziasmați tr ecurându-se într-o cuşetă de dormit aflată pe partea 
familii numeroase care păreau să-și transporte toali pusă. 
A în saci mari și cutii din carton, vânzători obosiţi, up Stephanie şi Reza îl urmară aproape robotic, 
a i : n; T O. ia RAAE. rie digi 
` i controlat cu un ritm susținut tipic tuturor gărilorprivindu-l cu expresii îngrozite în timp ce incula ușa 
in lume. es A A Are ; p 
s i] după ei. Quinn îi ignoră, mintea lui analizând rapid 
ai i un e j i -1 + bd . . . F . . As v 
i = pe Dariush și spune-i că ne vedem la capătul situaţia. Oare lunetistul îşi ajusta unghiul, îi aştepta să 
eronului tr i P” PETE l ; ; 
: opine tad vita Quinn cu voce joasă. reapară ori dispăruse deja? Stephanie tremura din toate 
ephanie se ă în ti | DAR ` ; 
B ie: ua în timp ce se deplasau rapid spre incheieturile, dar nu dădea semne că e pe punctul de 
ul de întâlnire. i i îsi A : „it $ : ; A 
iai stilati g ariush şi Reza îşi făcură apariţii a-şi pierde controlul. În schimb, Reza intrase într-o stare 
inute mai târzi işcâ -se în zig- ; A A A : 
ii AUR mişcându-se în zig-zag prin de şoc, privind fix într-un punct şi murmurând cuvinte 
mulțimea de oameni. MEERN 
— Ne întâlnim din nou, s i A via 
use D și 
tard itini ăia TE ariush cu un zâmbe! — Reza, deschide geamul, îi ceru Quinn pentru 
g atunci când ajunseră în dreptul lor. 
PRE eee oil a-l readuce la realitate. Poţi face asta pentru mine? Te 
o îmbrățişă pe Stephanie şi-i întinse mâna lui 2 
Quinn descurci? 
a v A . A v . v di ] 
pi: i a Are be al Reza dădu încet din cap, însă nu se mișcă din loc. 
Mulţumesc că aţi venit, îl îmbrăţișă Stephanie şi ti “ca biti cil "E i ri i 
pe Dariush. V-a întrebat ci i ; Stephanie îl împinse cu blândețe într-o parte şi deschise 
- V-a întrebat cineva ceva despre noi de când |. Oui APTE Ae Ep 
ne-am văzut ultima dată? geamul. Quinn aproximă că trecuseră în jur de patruzeci 
Cei doi iranieni se uitară unul la altul şi ridicară din i dpi fe a pea PEART cs ti i 
umeri. mulțimea să fi semnalat poliției locaţia aproximativă 
a atacatorului. Patruzeci de secunde reprezentau o 
eternitate pentru un lunetist profesionist expus al 
cărui modus operandi era definit de invizibilitate şi 
rapiditate, ceea ce crea un risc inacceptabil. Un adevărat 


— Nimeni. Singura chestie misterioasă din ultima 
vreme a fost apelul lui Stephanie şi întâlnirea asta a la 
Jason Bourne, răspunse Reza pe un ton amuzat. 

A 
O 


OPS FILES: 
INTELLIGENEX 


profesionist şi-ar fi găsit deja o altă ascunzătoare În 
anticiparea următoarelor mişcări ale prăzii, altul mal 
puţin profesionist ar fi dispărut pur şi simplu. Sigur că 
mai exista o categorie de nebuni complet imprevizibil, 
care trăiau şi respirau pentru astfel de jocuri şi riscuri, 
dar nu-i putea pune în aceeaşi categorie cu costumele 
negre pe care le văzuse în acţiune. Alcătui rapid un plan 
în minte, cântărind variabilele şi potenţialele șanse de 
reuşită şi luă o decizie. 

Staţi jos amândoi şi aşteptați-mă, mă întort 
imediat. Încuiați uşa după mine şi nu deschideţi 
nimănui, indiferent cine ar fi. O să bat de trei ori cu 0 
pauză şi apoi de încă patru ori. 

Quinn deschise uşa și păşi pe coridor. Momentan 
era pustiu, dar în curând avea să se umple de ofițeri de 
poliţie. Se deplasă rapid, aplecat astfel încât să rămână 
sub nivelul geamurilor. Coborî din tren şi se lăsă pe 
vine lângă cadavrul lui Dariush. Aproape uită orice plan 
atunci când dădu cu ochii de capul distrus, înfrângându 
şi cu greu pornirea de-a o porni la vânătoare în căutarea 
ucigașului. Era furios pe sine pentru nebunia de-a 
implica oameni nevinovaţi în acea afacere murdară, 
devenind astfel părtaş la moartea lui Dariush. Şi-ar fi 
dorit câteva minute singur Cu lanetistul, de preferabil 
într-un loc cât mai întunecat. Dar n-avea timp pentru 
indulgenţe de sine, două vieți depindeau de el, plus că 
avea o misiune extrem de imp ortantă de îndeplinit. 
Aşa că-şi exorciză emoţiile şi dorințele personale, 
exilându-le în cel mai îndepărtat «colţ al minţii. Controlă 
rapid buzunarele lui Dariush, ceolectând absolut toate 
obiectele personale: portofel, cheiă, acte de identitate, un 
pieptene, o batistă și un pachet de gumă de mestecat. 
Apoi îi scoase ceasul de la mână și șiretul din piele de 
la gât pe care atârna arborele vietii, scrâşnind din dinți 
la ironia subtilă. Reza avea să fie îîn siguranță atâta timp 


“| 


vit Dariush rămânea neidentificat. Privi rapid în jur, 
mulțumit că oamenii încă se adăposteau care pe unde 
putea, neacordându-i nici cea mai mică atenţie. Se ridică 
In picioare şi se reîntoarse la cușetă, bătând la uşă cu 
codul dinainte stabilit. Stephanie îi deschise uşa, palidă 
ji cu ochii roşii de plâns. Reza stătea pe o banchetă, cu 
privirea pierdută afară pe geam. 

— E timpul să mergem, spuse Quinn. Reza, vreau să 
leşi tu primul. Crezi că te descurci? 

Fără niciun cuvânt, Reza se ridică în picioare şi se sui 
pe măsuţa îngustă de sub geam. Îşi trecu piciorul drept 
prin deschizătură şi-l puse pe pervaz, apoi îşi trase restul 
corpului afară și sări pe pietrişul de dedesubt. Stephanie 
il urmă rapid, cu agilitatea unei gimnaste. Quinn îi pasă 
rucsacul, după care escaladă geamul şi sări lângă ei. Îşi 
scoase hanoracul şi i-l întinse lui Stephanie. 

— Scoate-l pe-al tău şi lasă-l aici, e stropit cu sânge. 

Stephanie îşi cobori privirea, abia atunci observând 
ingrozită sângele lui Dariush impregnat în material. Se 
dezbrăcă rapid, trăgându-şi pe ea hanoracul lui Quinn. 
Săriră gardul dintre linii şi se suiră în trenul paralel cu 
cel pe care-l părăsiseră, uşile automate închizându-se 
în urma lor cu un sunet înăbuşit ce păru un oftat de 
uşurare. Quinn o luă de mână pe Stephanie, trăgând-o 
după el spre locomotivă şi implicit partea din față a 
peronului, salutând politicos restul pasagerilor cu o 
înclinare a capului şi sperând că expresiile şocate ale lui 
Reza şi Stephanie nu aveau să-i dea de gol. Dar omisese 
ceva. Simţi sângele ce i se prelingea pe obraz în același 
moment în care o femeie începu să ţipe, arătând înspre 
el. La naiba, probabil un ciob îl tăiase în momentul în 
care explodase geamul vagonului. Îşi șterse sângele cu 
palma stângă, grăbind pasul spre ieşire. Ajunseră la 
primul vagon cam la şase minute după primul glonţ 
al lunetistului. Șase minute suficient de lungi pentru 

ca țipetele oamenilor să alerteze autoritățile, dar prea 
scurte pentru ca poliția să fi apucat să sigileze ieşirile din 
gară. Quinn presupuse că mai aveau în jur de un minul 
sau două până când se întâmpla acel lucru. Prea puțin, 

timp, dar era imperativ să reuşească. î 

— Trebuie să părăsim gara cât mai repede. Oprim 
primul taxi care ne iese în cale, le spuse peste umăr lui 
Stephanie și Reza. Nu mai contează să ne amestecăni 
prin mulțime, importantă e doar viteza. 

— Şi atacatorul? întrebă Reza cu voce tremurândă, 
Nu suntem prea expuşi? 

Doar cei mai buni lunetişti profesioniști din lume 
căliți în luptă ar fi avut tupeul să mai rămână pe loc 
în timp ce cordonul poliției se strângea în jurul lor. Și 
Quinn se îndoia că avea de-a face cu unul, așa că şansele 
păreau să fie încă în favoarea lor din moment ce nu 
fusese o operaţiune de asasinare sancționată de guvern, 
ci o afacere privată. 

— Atâta timp cât ne mişcăm repede, avem toate 
şansele să dispărem înainte de-a fi depistaţi. 

Lucru care se şi întâmplă. Odată ieşiţi în stradă, 
opriră un taxi ce părea că tremură din toate încheieturile. 
Stephanie şi Reza se suiră pe bancheta din spate, Quinn 
în față lângă şofer. 

— Judecând după lipsa de reacție a oamenilor, ai 
putea crede că cineva e împușcat în fața lor în fiecare zi, 
murmură Stephanie, privind în gol pe geam afară. 

Părea împietrită, incapabilă să mai afişeze vreo 
emoție. Quinn întoarse capul şi-o studie cu un aer 
îngrijorat, apoi îşi mută privirea la Reza. 

— Ai vreun loc sigur unde poţi să dispari vreo câteva 
săptămâni? Un prieten sau o rudă de încredere la care 
poți sta până când rezolv situaţia asta? 

— Chiar crezi că o poţi rezolva? întrebă Reza cu 
amărăciune. 


— Fără îndoială, dar între timp ar fi mai înţelept să 
dispari. 

Reza se aplecă spre el, observându-l cu atenţie de 
parcă voia să se asigure că spune adevărul. Quinn simţi 
© strângere de inimă la disperarea mută ce i se oglindea 
in ochii. 


— Am mai pierdut un partener odată, mă aflam tot 
lângă el şi l-a ucis tot un lunetist. Câteva zile mai târziu, 
şi-a dorit să nu se fi născut vreodată. Cu tipul ăsta va 
f mult mai rău, e deja mort şi încă n-o ştie. Dacă nu 
din alt motiv, măcar pentru faptul că acel glonț mi-a fost 
destinat mie. 

Reza îl mai ţintui cu privirea pentru câteva clipe, 
apoi oftă şi ridică din umeri. 

— Am destui prieteni cu o canapea liberă. 

— Bun, înclină Quinn din cap. Avem ceva pentru 
line. Scoase geanta izotermă din rucsac şi i-o întinse. 
Douăsprezece flacoane cu ser Intelligenex. 

Reza deschise geanta şi privi înăuntru. 

— Nouă. Trei sunt sparte. 

— Cât crezi că durează să le analizezi? 

— Depinde... probabil cel puţin câteva zile. E vreo 
grabă? 

— Dacă nu rezolv tot misterul în următoarele zile, va 
mai dura mult timp până să mai pot obţine o altă şansă. 

— O să văd ce pot face. Şi voi încotro o apucaţi mai 
departe? îşi mută Reza privirea de la el la Stephanie. Sau 
n-ar trebui să întreb? 

— Ne întoarcem în State, dar păstrăm legătura. Ca o 
măsură de precauţie în plus, închide-ţi telefonul mobil 
până când se limpezesc lucrurile. Cumpără orice jaf 
de telefon cu cartelă de care să te poți folosi între timp. 
Quinn îi scrise numerele lor de telefon pe o bucată de 
carton ruptă din cutia de iaurt. Memorează-le şi sună-ne 
atunci când afli ceva. 


— 
Un 

M acea seară, Stephanie şi Quinn se 
întoarseră în gară după un tur de contra-supraveghere 
prin tot oraşul pentru a fi siguri că nu erau filați și se 
suiră în trenul cu ruta Teheran-Ankara, o călătorie de 
şaptezeci şi două de ore întreruptă după intrarea pe 
teritoriul Turciei de traversarea lacului Van pe timp de 
noapte. Mulţi iranieni porneau în acea călătorie într-o 
singură direcție, emigrând în Turcia pentru mai multe 
oportunități de angajare şi libertate. După ce plătise o 
sumă exorbitantă de bani, Quinn reuşise să obţină o 
cuşetă de dormit single cu un aspect vintage. Catifeaua 
purpurie a banchetelor se asorta cu covorul gros şi lemnul 
vechi, perdelele diafane strecurând lumina pentru a 
scufunda totul în semiîntuneric. Trenul cu zece vagoane 
avea şi un vagon restaurant, dar pasagerii preferau să 
rămână în intimitatea compartimentelor. Spaţiul public 
iranian era un fel de sinonim al restricțiilor, limitărilor 
şi controlului, astfel încât oamenii se obişnuiseră să se 
adune spontan în locuri închise unde puteau fi ei înșiși. 

Quinn pregăti patul şi se întoarse cu fața la geam 
pentru a-i îngădui lui Stephanie să se schimbe în hainele 
cumpărate de la un magazin din apropierea gării. Privirea 
îi rătăci la munţii bântuiţi de nori negri aducători de 
furtună şi pereţii stâncoși aliniați ca nişte piese de 


Jumino. Un tunet răsună cu ecou în depărtare şi avu 
impresia că aude un sunet de armă. Copacii se plecară 
spre pământ cu primele rafale de vânt, apoi o perdea de 
ploaie estompă totul. Scoase telefonul mobil din buzunar 
jI-şi cobori privirea la el. Procurorul Robert Brown 
aştepta veşti de la el şi n-avea de gând să-l dezamăgească. 
În ultimele zile supravieţuiseră mai multor încercări 
de asasinat, văzuse trei oameni ucişi şi eliminase cinci 
costume negre, dar era suficient să se gândească la acel 
apel telefonic obligatoriu pentru a-şi simţi nervii întinşi 
la maximum. Oftă exasperat şi formă numărul. 

— Domnule Brown, spunse atunci când apelul se 
conectă, Quinn Altman la telefon. 

— Nici măcar nu ştiu cum să te salut, având în vedere 
că habar n-am în ce fus orar te afli, comentă Robert pe 
un ton ironic. 

— Ai discutat propunerea mea cu procurorul general? 

— Da, o conversaţie cel puţin interesantă în urma 
căreia s-a ajuns la concluzia că în cazul tău cauțiunea 
e mult prea riscantă. Dacă nu apari la proces, oamenii 
se vor întreba de ce-ai fost eliberat după o punere sub 
acuzare pentru triplă omucidere bazată pe dovezi extrem 
de convingătoare, un mobil mai mult decât concludent 
și talentele tale speciale datorită carierei într-o lume 
construită din oglinzi şi fum. Discuţia devine deosebit 
de stranie în acest punct, din moment ce nici măcar nu 
s-a acordat cauțiunea. Cel puţin nu inițial, un detaliu 
important raportat în presa locală. Deci dacă cineva 
sapă puţin mai mult, ne trezim implicaţi într-o ştire 
senzațională ce implică o evadare şi muşamalizarea ei. 
Procurorul general nu vrea să-şi complice existența. 

Quinn inspiră adânc, forțându-se să-şi reamintească 
faptul că toţi avocaţii erau maeştri în arta negocierii. Era 
clar că Brown voia ceva şi avea idee cam ce anume, dar 
înainte să ajungă acolo trebuia să echilibreze balanţa. 

— Asta nu e nimic față de povestea pe care pot s-0 
spun eu în legătură cu incompetenţa ofițerilor care mi 
au permis să părăsesc închisoarea pe uşa din față. 

— Ai avut complici din afară care au jucat rolul 
unor agenți federali. Dacă punem mâna pe ei, vor avea 
probleme la fel de mari ca şi tine. 

— Nu ştiu despre ce vorbeşti, Brown. Din câte ştiu 
eu, tipii chiar erau agenţi FBI. Oricum, dacă povestea 
răsuflă, are potenţial de ştire națională şi-ar pune într-o 
lumină proastă pe absolut toată lumea. Sunt convins că 
FBI-ul nu va sta cu mâinile în sân. Se vor folosi de biroul 
procurorului general ca de un țap ispăşitor şi asta chiar 
înainte de următorul ciclu electoral. 

— Bănuiesc că propui un scenariu mai puţin 
controversat? 

— În dimineaţa zilei în care am fost eliberat din 
închisoare, a avut loc o tentativă de asasinat care mă 
viza. O încercare serioasă care a implicat alți trei deținuți 
şi un ofițer superior. Deţinuţii au intrat peste mine în 
duș, în timp ce ofițerul a rămas de pază la uşă. Având în 
vedere natura atacului şi ameninţarea iminentă a unui 
nou atac, n-a existat altă alternativă decât să fiu eliberat 
din închisoare, moment în care acordarea cauţiunii a 
părut cea mai onorabilă opţiune. 

— Există dovezi ale acestei presupuse tentative de 
asasinat? 

— Cei trei deţinuţi au fost internați în clinică în 
aceeaşi zi. Numele ofițerului este Greaney, în mod sigur 
a fost mituit şi sunt convins că nu pentru prima oară. 

— Chiar şi într-un astfel de context, cauţiunea nu 
prea are vreo logică, comentă Robert pe un ton acid. 

— Dar o să discuţi propunerea mea cu procurorul 
general? 

— Da. 


— Te sun mâine, mai spuse Quinn înainte să închidă. 
— N-a sunat prea încurajator, comentă Stephanie din 
spatele lui. 
m Quinn se întoarse cu fața la ea, observând că-şi 
€ schimbase hainele şi se întinsese pe pat într-o parte, 
spijinindu-şi capul cu mâna. Era palidă, ceea ce-i scotea 
și mai mult în evidență cearcănele întunecate și pentru 
un moment își permise să-şi imagineze cum ar putea fi 
dacă şi-ar permite s-o ia în brațe. 
— Brown nu cooperează? insistă ea, încă așteptând 
un răspuns. 


— Joacă mai tare decât mă aşteptam. ăn 
— Joacă? arcui Stephanie o sprânceană. zii 
— Negociază. zS 
— Pentru ce? AT 
— Pentru bani, fireşte. E 
— Nu reușește să stabilească suma? ii 
— Bănuiesc că are o idee, problema lui e că pot “137 


dispărea oricând. Am mai făcut-o o dată şi el e cel care 

trebuie să mă convingă să mă întorc. 
— De ce-ţi pasă atât de mult dacă primeşti cauțiunea? | 

Până la urmă, eşti deja liber. | 
— Dacă n-o primesc, pot fi pus sub acuzare pentru | 

evadare din închisoare, ceea ce m-ar face să par şi mai 

vinovat în ochii juraţilor. În plus, va exista un mandat 

pentru arestarea mea și asta ne-ar putea împiedica 

investigația. Timpul e oricum extrem de limitat, nu-mi 

pot permite alte impedimente. | 
— O să reuşim, Quinn, declară Stephanie pe un ton 

hotărât. Împreună. Unde mergem mai departe? | 
Quinn simţi o căldură în abdomen la felul în care 

rostise cuvântul împreună. | 
— Washington, dacă avem noroc. | 
Se aşeză pe pat şi activă telefonul pentru a intra pe 

internet. 

— Accesezi site-urile tale speciale pentru numărul 
Ritei? 

Quinn aprobă din cap și introduse numărul de telefon 
descoperit în interiorul cutiei cu iaurt. 

— Număr neînregistrat, spuse după câteva secunde, 
Nu pot spune că sunt surprins, comentă în timp ce 
accesa istoricul apelurilor. 

— Înainte de-a zbura spre Washington, putem să ne 
oprim o noapte la Ankara într-o cameră de hotel cu cadă 
de baie? întrebă Stephanie, ridicându-se pentru a privi 
peste umărul lui. 

— Promit, întoarse Quinn capul s-o privească. 

Întinse mâna să-i dea o şuviță de păr după ureche, 
dar se opri la mijlocul drumului pentru că telefonul 
emise un sunet, anunțându-l că încărcase istoricul 
apelurilor misterioasei Rita. Îşi reîntoarse privirea la 
ecran, verificând rezultatele. 

— Numărul e activ doar de trei săptămâni. 

— Şi asta ce înseamnă? 

— Că pista e proaspătă, ceea ce e o veste bună. Dar 
datele sunt limitate şi asta nu e deloc bine. 

Stephanie se aşeză lângă el, trăgându-se mai aproape 
pentru a putea studia ecranul telefonului. 

— Toate numerele de telefon apelate au coduri din 
zonă, remarcă în timp ce umerii li se atinseră. N-are decât 
câteva apeluri primite săptămâna asta, toate de la numere 
pe care le-a apelat ea săptămâna trecută. Majoritatea 
numerelor s-au format doar o singură dată, dar sunt 
câteva cu două și trei apeluri în seri consecutive, fiecare 
cu aproximativ o oră mai târziu decât cel precedent. 

Quinn zâmbi în sinea lui. Matematiciana din 
Stephanie identifica un tipar mai rapid decât ar fi putut 
el scrie Pitagora. 

— Concluzia? 


— Sună doar atunci când oamenii sunt acasă şi nu 
lasă mesaje. Durata apelurilor e mult prea scurtă. 

— De acord. Acum uită-te la ultimul apel și spune-mi 
ce vezi. 

— Apel efectuat acum zece minute, n-a durat decât 
două secunde. Şi e a şasea oară când sună la numărul 
ästa în decurs de patru zile. 

— Corect, dar eu nu asta văd. 

Stephanie întoarse capul să-l privească, părând că se 
pierde în ochii lui. 

— Văd o oportunitate, continuă Quinn, coborându- 
și privirea la ecran. 


În următoarele ore investigară destinatarii apelurilor 
Ritei, începând cu ultimul. Christopher Pine, trezeci 
și cinci de ani, manager la Kinstring Consulting. 
Specialitatea lui era sectorul public, ceea ce însemna 
că ajuta la eficientizarea operaţiunilor guvernamentale. 
Apelurile anterioare ale Ritei vizaseră alți oameni cu 
poziții asemănătoare. Alți trei manageri în firme de 
consultanță, cinci bancheri şi patru avocaţi la firme 
de prestigiu. Quinn puse telefonul pe pat şi se frecă la 
ochi. Trebuia să se odihnească măcar puţin înainte de-a 
ajunge la destinaţie şi habar n-avea cum putea face asta 
dormind cu Stephanie în acelaşi pat. 

— Nu există nicio persoană pe listă care să câştige 
mai puţin de trei sute de mii de dolari pe an, unii ajung 
până la un milion. Stephanie indică imaginea afişată 
pe ecranul telefonului ei. Christopher Pine seamănă cu 
Collin Farrell, la fel ca şi tine. Întoarse capul și-l studie 
cu atenţie. Tu ai ochii mult mai expresivi. 

Quinn îşi drese vocea, dintr-o dată simţindu-şi gâtul 
uscat. 

— Asta e o veste bună. Asemănarea, vreau să spun. 

— De ce, vrei să te apuci de actorie? 

Quinn zâmbi. Reziliența ei îl uimea și-l fascina, mal 
ales acum după ce Dariush fusese ucis în fața lor. Era cea 
mai puternică femeie pe care o văzuse vreodată. Şi cea 
mai frumoasă. 

— Nu, dar mă gândesc că l-aş putea impersona pe 
domnul Pine în fața Ritei. Mai întâi la telefon. 

— Vrei să-i intri în casă? 

— Cam aşa ceva. 

— De unde ştii că nu va fi nimeni acolo? 

— Știm deja că nu e căsătorit. Dacă dau peste vreo 
iubită ori prietenă, se complică puţin lucrurile, dar nu 
prea tare. Şi mai ştim că Pine are o carieră ce presupune 
călătorii dese. Angajamentele durează săptămâni întregi, 
De ce crezi că-i contactează Rita pe toți oamenii ăştia? 
Cu ce scop? 

Stephanie îşi cobori privirea la ecranul telefonului, 
examinând lista apelurilor. 

— Îi sună mereu seara și nu lasă mesaje, o combinație 
neobişnuită... cu excepţia apelurilor de tip telemarketing. 
Deci probabil încearcă să le vândă ceva. 

— Crezi că ar fi posibil să aranjeze un fel de studiu 
clinic? Ia în considerare persoanele vizate, ce ştim despre 
ei? 

— Toţi sunt carierişti de succes în industrii 
competitive, toți sunt influenţi, bogaţi şi bine educați. 

— Cu toţii sunt extrem de ambiţioşi, completă Quinn 
cu o expresie enigmatică. 

— Exact. Ambiţioşi şi bogaţi, un fel de numitor 
comun. 

— Numitor comun pentru ce? 

— Selecţie. 

— Pentru ce? 


Stephanie îl privi cu ochi mari, făcând în sfârşit 
legătura. 

— Dumnezeule, Rita vinde Intelligenex. 

— În America, preciză Quinn cu o expresie gravă. 

— Reza spunea că ar plăti oricât să poată continua 
tratamentul. 

— Cei mai ambiţioşi dintre noi sunt în stare de orice 
pentru a obţine un avantaj competitiv semnificativ. 

— Dar Rita nu vrea pe oricine, doar pe cei mai bogați. 

— Exact. De ce? De ce nu abordează cât mai mulți 
oameni şi se comportă ca un traficant de droguri? 

— Pentru că totul e ţinut în secret. Trebuie să fie, 
din moment ce serul n-a primit aprobările necesare și 
e ilegal. 

— Şi așa ajungem la crime. Trei oameni pot păstra 
un secret, atâta timp cât doi dintre ei sunt morți, spune 
o zicală veche. Şi exact ăsta e singurul lucru pe care-l 
ştim cu o certitudine absolută. Oamenii implicați sunt 
in stare să ucidă pentru a proteja secretul. 

— Crezi că-şi ameninţă clienţii? Cumpără produsul 
nostru şi, apropo, dacă povesteşti cuiva despre asta o să 
mori? 

— Istoria lumii e plină de aşa ceva... secrete de stat, 
secrete comerciale, societăţi secrete, servicii secrete. 
Generaţii întregi păstrează secretele făcând un singur 
lucru. 

— Care? 

— Își conving membrii că e absolut necesar. 

Quinn se ridică în picioare şi se apropie de geam 
pentru a privi afară. Se simţea complet epuizat. 

— Habar n-am cum opreşti un utilizator Intelligenex 
să povestească prietenilor apropiaţi despre efectele 
miraculoase. 


— 

— Poate tocmai ăsta e motivul pentru care ţintesc 
anumite profesii, vor oameni care nu sunt dispuşi să dea 
mai departe un secret care-i ajută să avanseze rapid în 
carieră. În felul ăsta elimină competiţia. 

— Posibil, înclină Quinn din cap. Deşi instinctul 
îmi spune că e mai mult de atât. Ceva previzibil pe care 
producătorii Intelligenex se bazează cu o certitudine 
absolută. Sper să ştim mai multe după întâlnirea cu Rita, 

— Ce te face să crezi că va exista o astfel de întâlnire? 
întrebă Stephanie pe un ton sceptic. 

— Toate apelurile sunt sub zece minute, un timp mult 
prea scurt pentru a bate palma în legătură cu un produs 
atât de complex precum Intelligenex. Toţi potenţialii 
clienți sunt din Washington DC. De ce să te limitezi din 
punct de vedere geografic dacă vânzarea nu implică o 
întâlnire prealabilă? 

— Oare ce-i poți spune unui profesionist inteligent și 
sofisticat pentru a-l convinge în zece minute să accepte 
o întâlnire? 

— O să aflăm cât de curând. 

Stephanie căscă şi se întinse. 

— Propun o pauză de gândire, trebuie să ne odihnim 
puţin înainte de-a ajunge la granița cu Turcia. 

Quinn întoarse capul s-o privească cu o expresie 
bântuită. 

— Şi cum propui să facem asta? 

Stephanie se trase într-o parte pentru a-i face loc 
lângă ea. 

— Poate că nu e o idee prea bună, dar mi-aş dori 
să mă ţii în braţe după ce-am văzut atâta moarte. Mi-e 
teamă de ce-ar putea să se întâmple dacă închid ochii. 

Quinn o studie cu atenţie preț de câteva clipe, apoi 
se dezlipi de lângă geam şi scoase din rucsac hainele pe 
care le cumpăraseră împreună. Se schimbă cu spatele la 


ca, repetându-și în gând că nu-l invita să facă dragoste 
cu ea, doar s-o țină în braţe pentru a-i oferi consolare şi 
siguranța de care avea atâta nevoie. Stinse lumina și se 
intfhse pe pat cu faţa în sus, încercând pe cât posibil să 
n-o atingă. Stephanie se cuibări imediat la pieptul lui şi-i 
trase braţele în jurul ei. 

— Păzeşte-mă de monştri, Quinn, îi murmură pe 
pielea gâtului. 

— Dormi, Stephanie, şopti Quinn în întuneric, 
trăgând-o mai aproape. 


— 

sediul NIOC 


E[NAD Modirzadeh nu era un tip masiv, dar 
nici nu se putea spune că ar fi vreun sfrijit. Totuşi, în 
comparație cu șeful departamentului său de securitate 
părea un pitic. Cel puţin la prima vedere, pentru că 
limbajul trupului pervertea acea percepţie. În timp ce-și 
ajusta cravata roşie în oglinda mare cât un perete întreg 
al dormitorului, Nouzar stătea tăcut la câţiva paşi în 
spatele lui. 

— Quinn ţi-a ucis încă un om, comentă Emad cu o 
grimasă nemulțumită. Cinci până acum, dacă nu mă 
înşel. 

— Da, domnule, acceptă Nouzar pe un ton spășit. 

— Să mergem, sunt aşteptat de președintele Sayyadi 
şi nu-mi pot permite să întârzii. 

Emad deschise ușa terasei şi păşi în aerul răcoros al 
dimineţii. Era nerăbdător să se suie la bordul noului 
său elicopter, dar mai întâi trebuia să rezolve o mare 
problemă. Se îndepărtă de elicopter, conducându-l 
pe Nouzar în colțul opus al platformei ce înconjura 


piramida, acolo unde turnul din sud şi clădirea 
principală se întâlneau la un unghi de nouăzeci de grade. 
Rafalele de vânt cald îi învăluiră, smucindu-le hainele cu 
o violenţă îngrijorătoare. Emad îi făcu semn lui Nouzar 
să i se alăture pe marginea platformei şi-i indică ceva 
aflat la sol. 


— Vezi? 

Nouzar nu era imun la răul de înălțime precum şeful 
său, dar având în vedere funcţia pe care o deţinea, nu 
putea să-i arate asta. Plus că nu era pentru prima oară 
când Emad îl pedepsea în felul acela şi n-avea de ales 
decât să se conformeze. 

— Ce anume? 

— Nu ce. Cine. 

— Nu văd decât tufişurile cu trandafiri. 

— Uită-te mai aproape de clădire. Chiar sub tine. 

Nouzar se aplecă o idee. 

— Da, acum îl văd. E un tip în costum negru. Cine e? 

— Înlocuitorul tău. 

Emad adora viața pe muchie de cuţit. Chiar dacă 
şeful departamentului de securitate îl domina detașat 
din punct de vedere fizic, Emad echilibră balanţa cu un 
aparat de şocuri electrice. Şase milioane de volți, mai 
exact, aplicate pe fesa dreaptă. Involuntar, Nouzar își 
impinse bazinul în față, mutându-şi centrul de greutate 
spre hăul din fața lui. Căzu în gol urlând prelung, haina 
sacoului negru fluturând în urma lui precum o pereche de 
aripi frânte. Emad îl urmări cu privirea până când trupul 
i se zdrobi de asfalt. Ce dezamăgire. Clătină dezgustat 
din cap şi se întoarse pentru a se îndrepta spre elicopter. 
Pilotul îi susținu privirea, fără să afişeze nicio emoție 
legată de execuția la care tocmai asistase. Emad se instală 
pe scaunul copilotului şi-şi puse centura de siguranță. 

— Palatul prezidenţial, spuse în timp ce duse mâna 
dreaptă la buzunarul sacoului pentru a pipăi fiolele 
preţioase. 


Gărzile prezidențiale  deschiseră uşa biroului 
preşedintelui Rostam Sayyadi şi Emad păși înăuntru, 
Se îndreptă direct spre biroul imens din lemn masiv și 
depuse două fiole în fața preşedintelui, care-l privi cu un 
aer întrebător. 

— Serul Intelligenex, testat, ajustat şi gata de acțiune, 
îi spuse cu un aer triumfător. 

— Şi ţinta noastră? 

— O să înceapă să aibă probleme de sănătate la 
aproximativ o lună după prima utilizare. În decurs de 
trei luni va fi mort. 

Preşedintele Sayyadi întinse mâna după una dintre 
fiole, răsucind-o între degete cu un aer gânditor. 

— Cum e posibil aşa ceva? 

— Procesul tehnologic e asemănător cu terapiile 
personalizate pentru tratarea cancerului, doar că în loc 
de-a viza celulele canceroase, le atacă pe cele vulnerabile 
din punct de vedere genetic. Cercetătorii noştri au folosit 
secvenţiatori de gene, spectrometre de masă şi scanere 
microscopice pentru a analiza ADN-ul extras din 
firele de păr livrate de doctorul Levi și-a crea un profil 
molecular. Apoi s-a construit un ADN sintetic identic 
cu celulele deja modificate şi afectate, care s-a introdus 
în serul Intelligenex. O singură utilizare e suficientă 
pentru contaminare. 

— Şi suntem siguri că doctorul Levi nu-l alertează pe 
premierul israelian? întrebă preşedintele Sayyadi. 

Emad zâmbi cu răceală. 

— Doctorul Levi e mort. 


Sayyadi se aplecă înainte, fără să mai încerce să-şi 
mascheze entuziasmul. 


— Nu există niciun tratament care să contracareze 
efectele contaminării? 

— Niciun tratament, oricât ar fi de miraculos nu 
poate face față unei arme biologice bazate pe ADN-ul 
premierului. Ceea ce elimină şi orice posibilitate de-a fi 
detectată. 

— Deci moartea va părea naturală şi atacul nu poate 
fi detectat? 

Emad aprobă din cap cu o expresie gravă. 

— Modalitatea de administrare? 

— Produsul va fi livrat în mod indirect, fără ca noi 
să avem vreo implicare. Am început deja distribuirea pe 
piaţa americană, clienţii includ şi clasa politică până la 
cel mai înalt rang. Serul îi va fi livrat premierului chiar 
de către prietenii şi aliații săi. 

Preşedintele iranian îl studie cu atenţie pentru câteva 
momente, apoi rosti cuvintele magice mult aşteptate: 

— Felicitări, sunt foarte mulțumit. 

Washington DG 


TC eCe ed frontierei în Turcia şi zborul de 
la Ankara la Washington DC, cu escală la Istanbul, se 
desfăşurară fără alte probleme. Ceea ce era bine, aveau 
nevoie de un respiro înainte de-a se arunca din nou în 
luptă. În schimb, timpul scurt îl forțase pe Quinn să- 
şi încalce promisiunea de a-i oferi lui Stephanie răgazul 
unei băi fierbinţi înainte de zborul spre Statele Unite. 
Până când ajunseră în apropierea apartamentului lui 
Christopher Pine aflat la câteva străzi de circuitul 
DuPont Circle din New Hampshire, apelul anticipat era 
la doar trei ore distanţă. Descoperiră un hotel vizavi și 
Quinn plăti un apartament cu două dormitoare de la 
ferestrele cărora se vedea apartamentul lui Pine. 

— Cada e perfectă! strigă Stephanie din baie. 

— Deci sunt iertat? o întrebă prin uşa întredeschisă. 

— Total! 

Se simţea ciudat să vorbească cu ea în timp ce se 
afla în cadă, ceea ce era o ciudăţenie în sine dacă lua în 
considerare toată nebunia prin care trecuseră împreună. 

— Ai telefonul cu tine? 

— Da. 


— Vreau să suni la biroul lui Pine. 

— De ce? 

— Vreau să aflu câteva informaţii importante. Dacă e 
in oraş, până la ce oră stă la birou. Dacă e plecat, când se 
intoarce şi cum îl cheamă pe asistentul lui. 

— Bine. Ştii că sunt genul analitic, da? Creativitatea 
nu e punctul meu forte. 

Stephanie porni jeturile relaxante cu care era dotată cada. 

— Ai nevoie de idei?! ridică Quinn vocea pentru a 
acoperi zgomotul. 

— Chiar te rog. Poţi să intri, chestiile astea au creat 
un munte de spumă. 

Spumă de baie. Grozav. Nici nu era sexy şi incitant. 
Chiar deloc. Quinn deschise ușa şi păși în baia plină de 
aburi. Da, chiar era acoperită de un munte de spumă de 
baie. Şuviţe din părul ud îi erau lipite pe gât, doar umerii 
ieşind deasupra mării albe şi diafane. Quinn se aşeză pe 
capacul de la toaletă, încercând să pară cât mai demn 
şi să nu bălească la ea ca un idiot. Îşi cobori privirea la 
telefonul mobil, pretinzând că e fascinat de ceea ce era 
afişat pe ecran. 

— Dacă răspunde el, îl întrebi direct când ajunge 
acasă. Dacă întreabă cine eşti, te pisiceşti şi-i spui că eşti 
Samantha din apartamentul vecin şi că ai ceva drăguţ 
pentru el. Dacă nu merge, îi spui că probabil ai greşit 
numărul. 

— Şi dacă nu răspunde? 

— Ceri să vorbeşti cu asistentul lui. Află-i numele, e 
foarte important. Îi spui că eşti sora lui Chris şi vrei să-i 
faci o vizită surpriză. Ştii că el călătorește foarte mult, aşa 
că vrei să afli când îl găseşti acasă. 

— N-ar fi mai uşor dacă pretinzi tu că eşti fratele lui? 

— Crezi că sunt leneş? 

— Cred că ai un motiv foarte bine întemeiat pentru 
care mă pui pe mine să fac chestia asta și aş vrea să-l aflu, 
Toată nebunia cu spionajul e ceva nou pentru mine şi ¢ 
surprinzător de fascinant. 

Quinn cedă ispitei şi-şi ridică privirea la ea. 

— Oamenii tind să aibă mai multă încredere în femei, 
Plus că mai târziu e posibil să trebuiască să lansezi un 


strigăt de ajutor şi asta funcționează cel mai bine de la 
femeie la femeie. 


— Strigăt de ajutor? 

— Nu-ţi încărca acum mintea cu detalii inutile, 
trebuie s-o luăm pas cu pas. 

Quinn îi întinse un prosop ca să-și şteargă mâinile 
apoi îi indică telefonul. 

— Ţi-am trimis un SMS cu numărul de telefon. 

Stephanie inspiră adânc şi formă numărul, după care 
duse telefonul la ureche. 

— Da, bună ziua. Sunt Catherine Pine, aş dori 
să vorbesc cu Christopher, vă rog. Da, Chris Pine, 
Asistentul său e disponibil? Da, vă rog, cum o cheamă? 


Se îndreptă rapid spre ușă, sperând că nu făcea 
reşeala vieţii lui lăsându-o singură în cadă. 


4 = 


Christopher Pine locuia într-o clădire cu opt etaje din 
cărămidă roşie şi calcar. Quinn o luă pe o alee laterală 
pentru a ajunge la intrarea din spate. Îşi ridică privirea 
și studie clădirea, planificându-şi ruta de escaladare. 
Nu existau scări de incendiu, dar modul în care erau 
aranjate cărămizile reprezenta visul oricărui hoț cu 
abilităţi de cățărare. Escaladarea clădirii nu avea să fie la 
' fel de rapidă ca cea a Nimei, dar gradul de dificultate era 
doar de doi pe o scară de la unu la zece. Cercetă zona cu 
privirea pentru a aprecia expunerea. Nu era rău deloc. 
Clădirea din spate avea ferestre minuscule şi opace, 
probabil acolo aflându-se băile şi casa scării. Oamenii 
erau mai preocupaţi de intimitate decât de privelişte, mai 
ales atunci când era vorba despre o alee laterală. Lămurit 

Emma Floretti. Mulţumesc, aştept. Stephanie îi aruncă o 
privire lui Quinn şi zâmbi, părând extrem de încântată 
de cum se descurca. Bună, Emma, sunt Catherine, sora 
lui Chris. Da, aşa mi-a spus şi secretara. Vine cumva 
mai târziu? Ah, ce păcat, voiam să-i fac o surpriză. Nu, 
nu, mâine plec înapoi la Chicago. Nu, nu-i spune că am 
sunat, am de gând să las un cadou în apartamentul lui şi 
vreau să fie o surpriză. Mulţumesc, eşti o dulce. 

Quinn aplaudă atunci când Stephanie închise. 

— Eşti angajată. 

— E plecat zece zile la Hong Kong. 

Quinn se ridică în picioare. 

— O să dau o raită prin apartamentul fratelui tău. Nu 
stau mult, bucură-te mai departe de apa fierbinte. 


şi mulțumit de cum stăteau lucrurile, se îndreptă către 
intrarea principală. Clădirea era dotată cu portar, ceea 
ce avea logică. Un carierist care călătorea atât de mult 
avea nevoie ca cineva să fie în permanenţă acolo pentru 
a primi pachetele cu rufe de la curățătorie şi poşta. 

— Bună, Adam Joyce, se recomandă întinzând mâna 
portarului, un bărbat între două vârste cu un zâmbet 
amabil. 

— Chase, cu ce vă pot ajuta? 

— Un coleg de-al meu a locuit aici şi mi-a spus că e o 
clădire minunată. Aveţi apartamente libere? 

— Momentan, nu. De obicei cele rămase libere se 
închiriază în avans. 

— Şi se eliberează vreunul în curând? 

— Doar o garsonieră peste vreo două luni. 

— E pe aceeași parte cu Chris Pine? E prietenul meu, 
locuiește în 8A, un penthouse pe colț cu vedere la New 
Hampshire. 

— Garsoniera e la 8E, sufrageria nu e pe colț, dar are 
un dormitor cu vedere la New Hampshire. 

— Aş putea să-l văd? 

— Mă tem că e ocupat. 

— Nici măcar să arunc o privire de la ușă? întrebă 
Quinn pe un ton plin de speranţă. Ţi-aş fi foarte 
recunoscător. 

— De fapt, chiar am un pachet cu rufe de la curățătorie 
pentru 8E. Chase îi făcu semn să-l aștepte puţin și 
dispăru într-o încăpere adiacentă, de unde reveni cu un 
pachet în braţe. 

— Eu o iau pe scări, am fobie de spaţii închise, zâmbi 
Quinn uşor jenat. 

Chase clipi. 

— Ne vedem sus, spuse pe un ton politicos. 

Quinn o rupse la fugă pe scări imediat ce auzi ușile 
liftului închizându-se. Urcă rapid cele opt etaje, apoi încă 
unul către acoperiș. Deschise uşa şi scoase din buzunar 
o rolă de scotch lat cumpărată din recepţia hotelului la 
suprapreț. Rupse o bucată şi-o lipi peste broască în așa 
fel încât ușa să nu se mai poată închide. Cobori rapid 
scările la etajul opt şi păşi pe coridor exact în momentul 
în care Chase ieşea din lift, cu o cheie master Schlage 
în mână. Quinn putea deschide marea majoritate a 
încuietorilor convenționale cu ajutorul agrafelor de 
hârtie din buzunarul blugilor, dar era posibil să dureze 
prea mult, plus că risca să fie văzut de alţi locatari. Studie 
cheia cu coada ochiului, întipărindu-și caracteristicile ei 
în minte. 

— Bucătăria e pe dreapta, baia pe stânga şi camera de 
zi e drept în față, explică Chase în timp ce descuia ușa. 
Dormitorul are vedere spre sud-vest. 


Quinn păşi înăuntru şi privi în jur, observând că nu 
exista niciun panou de alarmă. 

— E frumos, mulțumesc mult că ai făcut asta. Am 
vămut ce era de văzut, hai să mergem, nu vreau să creez 
probleme. 

— Vreţi să completaţi o cerere de închiriere? 

— Mă mai gândesc, nu sunt tocmai sigur de chestia 
cu etajul opt. Până la ce oră te mai pot găsi azi aici? 

— Jason mă eliberează la ora zece. 

Quinn cobori încet scările, astfel încât Chase să-l 
vadă ieşind. O luă drept înainte pe New Hampshire 
Avenue, apoi o coti la dreapta pe R Street şi din nou la 
dreapta pe Seventeenth Street, acolo unde Google Maps 
il informase că se află un magazin de feronerie. Intră şi 
se apropie de cel mai tânăr dintre cei trei angajați. 

— Salut, Brad, îi citi numele pe ecusonul din piept. 
Am nevoie de o cheie, crezi că mă poți ajuta? 

— Sigur. 

— Îmi trebuie o cheie Schlage L cu tăietură de nouă 
in toate cele cinci poziţii. 

Brad procesă mental informaţiile şi modul de 
abordare ce nu se încadra în parametri normali. 

— Ai originalul? întrebă după câteva secunde. 

— Am pierdut-o şi nu mai am alta. Dar nu contează 
pentru că ştiu modelul pe de rost. Nouă peste tot, cinci 
dinți mici. Pot să-ţi arăt dacă vrei. 

— Nu e nevoie, m-am prins. 

— Mulţumesc. Mai am şi alte cumpărături de făcut, 
mă întorc imediat. 

Quinn colectă rapid tot ce avea nevoie şi se întoarse 
pentru a-l găsi pe Brad admirând noua cheie. 

— Cred că e exact ce-ţi trebuie, i-o întinse cu mândrie. 

Quinn îi mulțumi şi plăti, apoi plecă să dea o spargere. 

— Vreau să vin cu tine, spuse Stephanie, strângându 
şi părul încă umed după baie. 

— Dece? o privi uimit Quinn. E doar un apel telefonit, 
pot să pun pe speaker şi asculți de aici fără niciun risc, 

Stephanie îşi puse mâinile în şolduri şi-l privi ușoi 
încruntată. 

— Ai idee cum a fost săptămâna asta pentru mine? 

Quinn nu se așteptase la o astfel de replică și habar 
n-avea unde voia să ajungă. 

— Cred că am o idee destul de bună. 

— Nu chiar. Tu eşti profesionist, un super spion 
antrenat cu ani de experienţă pe teren. În lumea ta 0 
spargere într-un apartament ori o evadare din închisoare 
par la fel de puerile ca o excursie la supermarket. Zbori 
creierii cuiva şi treci frontiere fluturând documente false 
cu aceeași lejeritate cu care comanzi prânzul. 

— Ok. Unde vrei să ajungi cu asta? 

— La faptul că lumea mea e trasată în linii extrem de 
clare. Noi doi trăim pe aceeaşi planetă şi lumile noastre 
sunt cum nu se poate mai diferite. 

— Nu înţeleg. Adică aud ce spui, dar nu văd ce 
legătură are cu faptul că vrei să vii cu mine pentru încă o 
spargere, când totul e atât de ciudat pentru tine. 

Stephanie desfăcu o sticlă cu apă şi luă câteva 
înghiţituri. Îşi înclină capul într-o parte, fixându-l cu o 
privire în care ardea un foc mocnit. 

— Toată lumea vrea să viziteze Parisul măcar o dată 
în viață, mai ales femeile. Marea majoritate optează 
pentru o călătorie ca la carte cu hoteluri sigure, alimente 
familiare şi ghizi care vorbesc în limba lor. Vor să viziteze 
toate atracțiile standard, mulțumindu-se cu o experiență 
limitată pentru că e previzibilă. Industria turismului a 
evoluat tocmai pentru a le satisface nevoia de risc zero. 
Apoi sunt cei care pleacă la drum cu o hartă în buzunar și 


vițiva euro în portofel, îşi rezolvă problemele din mers, 
improvizează şi se bucură de o experienţă complexă. 
Sunt singurii care au o şansă să experimenteze adevăratul 
Paris şi asta doar pentru că sunt dispuşi să riște. Înţelegi 
ce vreau să spun? 

— Acum da. 

— Eu fac parte din cea de-a doua categorie, vreau să 
trăiesc, să experimentez. Vreau să absorb prin toți porii 
fiecare secundă în lumea ta ciudată pentru că ştiu că n-o 
voi mai vedea niciodată. În curând mă voi reîntoarce în 
turnul meu de fildeş, ceea ce e ok. Îmi place acolo. Dar 
in timp ce sunt aici în lumea ta, vreau să experimentez 
totul. Nu sunt genul care să mă mulțumesc cu fragmente. 

Quinn o privi cum stătea acolo în fața lui, plină de 
viață şi atât de fascinantă, dorindu-și mai mult decât 
orice pe lume să-i strivească trupul sub al lui şi s-o 
sărute, s-o soarbă ca şi când ar fi fost singura sursă de 
oxigen din univers. Voia să-şi plimbe degetele pe trupul 
ei suplu, strecurându-i-le apoi în părul umed. S-o ia pe 
sus şi s-o ducă în pat, uitând pentru totdeauna despre 
bărbaţi în costume negre şi conspirații sinistre. Dar 
Stephanie fusese femeia fratelui său şi nu-i putea aparține 
niciodată. Așa că se mulțumi să-i zâmbească trist. 

— Cum vrei tu. 

Stephanie oftă uşurată. 

— Mulţumesc, nu credeam că o să fie atât de uşor să 
te conving. 

— Nu te grăbi cu mulțumirile, va trebui să-ți câştigi 
locul în lumea mea ciudată. Eu escaladez clădirea şi intru 
de pe acoperiș, aşa că trebuie să găseşti o altă modalitate 
de-a trece de portar. 

— Scara de incendiu? 

— Clădirea nu are aşa ceva. 

— Care era planul tău B? Pentru că ai avut unul, al 
nu mă puneai să aflu cum o cheamă pe asistenta lui Pi 

— În cazul în care apartamentul era dotat cu alar 
trebuia s-o suni şi să-i spui că eşti la Chris, ai o cheie d 
uitat codul și în următoarele patruzeci de secunde vi 
poliția să te ia pe sus dacă nu ţi-l dă. 

— Şi cum ajungeam până la uşă? 

— Şarm, înşelăciune, subterfugiu, mă gândeam eu Ii 
ceva din mers. 

Stephanie zâmbi amuzată. 

— Exact asta o să fac şi eu. Mergem? 

Quinn transferă noile achiziții de la magazinul de 
feronerie în buzunarele din spate ale blugilor. 

— N-ai nevoie să-ți faci un plan? 

— Mă gândesc eu la ceva din mers. 


TranNsPIrat şi gâfâind după ce escaladase 
clădirea, Quinn cobori un etaj până la palierul lui 
Pine. Stephanie era deja acolo, aşteptându-l în fața uşii 
părând proaspătă ca o margaretă şi oarecum mulțumită 
de performanţele ei. 


— Ai cheie? îl întrebă cu voce joasă. 

— Oarecum, răspunse el, scoțând cheia meşterită 
de Brad dintr-un buzunar al blugilor. E un master brut, 
trebuie adaptată. 

Puse un inel subțire din cauciuc în jurul zimţilor şi-o 
introduse în încuietoare. 

— Dacă aplic puţină presiune, suficient cât s-o rotesc 
o idee şi aplic câteva lovituri uşoare la bază, atunci zimții 
mișcă setul inferior de ştifturi, care la rândul lor mişcă 
setul de sus. Decalajul minuscul dintre cilindru și carcasă 
e suficient cât să permită cilindrului să se rotească. 

Stephanie rânji ca o fetiță înconjurată de cadouri. 

— Şi inelul din cauciuc pentru ce e? 

— Se mulează fest pe zimţi şi nu mai trebuie să 
repoziționez cheia la fiecare set de ştifturi. Funcţionează 
şi aşa, dar e mult mai lent. 

După trei minute, Quinn descuie uşa. Telefonul 
începu să sune aproape imediat. 

— Mai devreme cu cinci minute, comentă Stephanie. 

Quinn alergă spre bucătărie în direcția sunetului, în 
timp ce Stephanie închise uşa şi-o încuie. Quinn ridică 
receptorul şi puse telefonul pe speaker. 

— Alo? 

— Chrisopher Pine? 

Vocea era feminină cu un uşor accent britanic. 

— Da, cu cine vorbesc? 

— Bună, Cris, mă numesc Rita Zackmann. Un coleg 
de-al tău mi-a povestit despre tine şi aş avea o propunere, 

Scurt şi la obiect, tipa era o profesionistă. 

— Sună interesant, răspunse Quinn pe un ton neutru. 
Ce fel de propunere? 

— Înţeleg că te descurci foarte bine la Kinstring 
Consulting, munceşti din greu şi rezultatele încep să 
se vadă, dar viitorul încă nu e scris. După cum știi, 
nouăzeci la sută din generaţia ta va rata șansa unui 
parteneriat în companiile pentru care lucrează şi asta în 
ciuda tuturor diplomelor, a volumului enorm de muncă 
şi-a instinctelor ucigaşe. 

— Bănuiesc că ai dreptate. E o lume dură şi riscurile 
sunt mari, dar recompensele compensează din plin. 

— Ce părere ai dacă ţi-aş spune spune că pot elimina 
concurența şi riscurile, oferindu-ți parteneriatul pe 
tavă? Asta e propunerea mea. Eşti interesat? 

— Dacă sunt interesat să devin partener? Normal! 
Dar propunerea ta nu pare credibilă. 

— Bineînţeles că nu. Dacă ar fi părut credibilă din 
prima, atunci n-ar mai fi fost atât de extraordinară. Şi 
este extraordinară, Chris, te asigur. Dar asigurările mele 
verbale nu sunt suficiente, aşa că vreau să ţi-o dovedesc. 

— Cum? 

— Întâlneşte-te cu mine vineri seara la Hay Adams. 

— Şi de unde ştiu că nu e o escrocherie să mă jefuieşti 
ori ceva de genul ăsta? 


— Ne vedem la Hay Adams, Chris, nu pe o alee 
intunecată şi nu-ţi cer să vii cu toți banii din bancă. Dar 
nu poţi spune absolut nimănui şi trebuie să vii singur, e 
o ofertă exclusivă. 

Quinn rămase tăcut pentru câteva momente ca şi 
când ar fi cântărit oferta. 

— La ce oră? întrebă într-un final. 

— La opt, ne vedem la barul Off the Record. 

— Bine. 

— Şi, Chris? 

— Da. 

— E o ofertă unică. Dacă nu eşti acolo din orice motiv, 
altcineva primeşte oferta şi tu o să rămâi singur printre 
cele nouăzeci de procente care nu vor realiza nimic în 
viaţă. 

— Auci, asta chiar a durut. 

— Depinde doar de tine, Chris, mingea e-n terenul tău. 

Rita întrerupse convorbirea fără să-i mai acorde 
dreptul la replică. Auci, tipa chiar nu pierdea vremea. 
Quinn întoarse capul s-o privească pe Stephanie. 

— Vezi dacă găseşti o cheie de rezervă. O să programez 
telefonul lui Chris să-mi trimită apelurile pe mobilul 
meu în caz că Rita sună înapoi. 

Stephanie nu fu nevoită să se miște din loc pentru a 
găsi cheia. Deschise sertarul din faţa ei şi-o descoperi pe 
fundul unui organizator plin cu cărți de vizită. 

— De ce ne trebuie cheia? 

— Ca să ne putem întoarce mai uşor dacă e să fie 
nevoie. Îi spui portarului că eşti prietena lui Chris şi ai o 
cheie. N-are cum să te contrazică, nu cu Chris în Hong 
Kong. 

— Eşti foarte atent cu planurile de urgenţă. 

— M-am confruntat cu o mulțime de situaţii 
neprevăzute. 

— Apropo de portar, ce-o să-i spui când pleci, având 
în vedere că nu te-a văzut intrând? Ieşi tot pe acoperiș? 

— Portarul care mă ştie pe mine a plecat deja și 
tipul care l-a înlocuit habar n-are când am intrat. Îmi 
povesteşti şi mie cum ai trecut de el? 

— O femeie are la îndemână tot felul de arme secrete, 
zâmbi Stephanie cu un aer misterios. 

Portarul abia dacă le aruncă o privire atunci când 
jeşiră, complet absorbit de monitorul din spatele tejghelei 
şi meciul de baschet dintre Washington Wizards și 
Toronto Raptors. 

— Ce facem acum? întrebă Stephanie atunci când 
ajunseră în stradă. 

— Trebuie să-l sun pe Robert Brown. Poţi să verifici 
zborurile spre San Francisco cât vorbesc eu la telefon? 
Nu mai avem nimic de făcut pe aici până vineri seara. 

— Nu e cam riscant să ne întoarcem la San Francisco? 

— În punctul ăsta n-ar avea niciun sens să ne aflăm 
în locuri care nu implică riscuri. Vrei să rămâi aici până 
vineri? 

— Trebuie să-ţi fac iar toată filozofia cu experienţele 
limitate? 

— Nu, mersi. 

— Mă gândeam eu, zâmbi amuzată Stephanie. Mă 
duc înapoi la hotel să caut zborurile spre San Francisco. 

Quinn apelă numărul şi duse telefonul la ureche, 
privind în urma ei. 

— Aproape am crezut că ai dat bir cu fugiţii, spuse 
Robert în loc de salut. Dacă nu m-ai suna mereu cu 
un număr blocat, aş şti pe ce număr să te sun în caz de 
urgenţă. 

— Da, bună încercare, mârâi Quinn. Ai vorbit cu 
şeful cel mare? 


— Am avut din nou o conversaţie extrem de || 
interesantă, o lecţie de gestionare a riscurilor de la 
un maestru politician care nu vrea să devină țapul 
ispăşitor al FBI-ului pentru evadarea ta. Chiar şi aşa, 

æ [ace chestia asta de prea mult timp ca să nu ştie că e mai 
rău să fie implicat într-o operaţiune de acoperire a unei 
infracţiuni decât să fie asociat cu infracţiunea în sine. 
Aşa că în ciuda intervenţiei senatoarei Olivia Bennett, 
care apreciază contribuţia ta la o operaţiune secretă 
condusă de regretatul Jack Silva, o să avem nevoie de 
garanţii suplimentare dacă acceptăm planul tău. 

— Ce fel de garanţii? 

— Păi, tocmai asta e, că nu e ceva ce poţi spune. Doar 
ce poţi face. 

Quinn încercă să se pregătească mental pentru ceea 
ce ştia că avea să urmeze. 

— Şi ce anume pot face? 

— Se pare că tatăl tău şi-a trimis banii în afara Statelor 
Unite. 

— Ai observat asta, nu? 

— Trebuie să-i aduci înapoi şi să-i pui la bătaie. 
Cauţiunea a fost stabilită la zece milioane de dolari, | 
banii trebuie transferați până vineri în contul postat pe | 
site-ul nostru. În caz contrar, facem publică povestea cu || 
evadarea sâmbătă dimineaţa şi FBI-ul te dă în urmărire | 
internaţională. | 

— Sâmbătă dimineaţă, repetă Quinn. Atunci când nu 
se uită nimeni la ştiri. 

— După cum am spus, şeful meu e un maestru | 
politician, ştie toate şmecheriile astea suculente. Dar 
chestia asta funcţionează şi în favoarea ta. 

— Serios, cum aşa? 

— Ne-a instruit pe mine şi pe detectivul Creasy să te | 
ajutăm cât de mult putem. Cu cât poţi dovedi mai repede 
că eşti nevinovat, cu atât mai bine pentru toată lumea. 


OPS FILES: 
INTELLIGENEX 


— 
o0 
— 


a O 


ao sic ai inte i lit Ati i Ai 


EnA EPR PE lat Să SE aici cat mizat 


4 
H 
E! 


N 
timi 
Se 
= 
<q 
ce 
< 
= 
zZ 
= 
= 


182 


— Şi cu cât interacționăm mai mult, cu atât va fi mal 
uşor să mă găsiți în cazul în care nu reușesc s-o fac. 

— Maestru politician, ce să zic. Şi asta nu e tot. Ţi-a 
stabilit cauţiunea doar la zece milioane de dolari, mai al 
două sute de mii de dolari rămaşi din moştenire ca să-ţi 
poţi plăti avocatul și restul. Nu vrem ca investigația ta să 
sufere din cauza lipsei de finanţare. 

— Cât de minunat de drăguţ din partea voastră, 
mormăi Quinn. Până vineri aveţi banii. 

Încheie convorbirea, simțind un fior rece pe şira 
spinării. Nu fusese niciodată bogat, dar zece milioane de 
dolari îi oferiseră o oarecare siguranță. Acum pe lângă 
faptul că era falit, se confrunta cu un inamic formidabil 
condus şi susținut de forțe oculte. Dacă pierdea bătălia și 
continua să meargă pe drumul legal, avea să-şi petreacă 
restul zilelor în spatele gratiilor. Şi habar n-avea de ce. 

Închise ochii şi inspiră adânc. În timpul 
antrenamentelor draconice, atunci când era în noroi 
până la gât şi vântul rece îi şuiera la ureche părând 
să-i promită mult mai multă durere, învățase să se 
concentreze pe fiecare pas în parte mai degrabă decât 
pe imaginea de ansamblu. Și exact asta încercă să facă 
acum. Cu doar câteva zile în urmă, se afla sub controlul 
ofițerului Greaney şi trebuia să se ferească de gorile 
inepte precum cele care-l atacaseră în duș. Acum avea 
unsprezece zile de libertate în fața lui, câteva piste solide 
şi o femeie remarcabilă alături. Îşi roti umerii şi boxă de 
câteva ori în aer. Nenorociţii n-aveau nicio şansă. 


— Văd că a mers bine, comentă Stephanie atunci 
când intră în camera de hotel. 

— Îmi asculţi telefonul? glumi Quinn. 

— Nu, ţi se citeşte pe faţă. 


— Mă rog, bine e un termen relativ. A trebuit să pun 
la bătaie zece milioane de dolari pentru cauţiune. 

— Habar n-aveam că familia ta are atât de mulţi bani, 
am aflat în timp ce eram interogată de poliție. Ştiam că 
tatăl tău se descurcă destul de bine, dar n-aveam idee că 
ar putea fi vorba despre un număr la puterea a şaptea. 

— Puterea a şaptea? 

— Zece milioane, zece la puterea a şaptea. 

— Da, păi, e o chestie mai recentă. Tata a lucrat pentru 
armată, salariul era foarte modest pentru standardele 
unui medic. A devenit cu adevărat bogat abia acum 
câțiva ani. 

— Şi chiar pui toţi banii în joc? 

— Da. Ce nebunie, nu? Dar intenționez să mă prezint 
la proces, aşa că nu prea contează. 

Stephanie îşi muşcă buza de jos cu o expresie 
ingrijorată. 

— Ai transferat deja banii? 

— Am de gând s-o fac acum. De ce? 

— Poate ar trebui să te mai gândești. Anchetatorii 
avocatului tău au avut şase luni pentru a rezolva cazul, o 
sută optzeci şi două de zile, de şaisprezece ori şi jumătate 
mai multe zile decât avem noi acum la dispoziţie. Şi n-au 
reuşit să rezolve nimic. Chiar dacă suntem de zece ori 
mai buni decât ei, din punct de vedere statistic avem 
toate şansele să dăm chix. 

— Nu neapărat. Ai găsit vreun zbor spre San 
Francisco? schimbă Quinn vorba. 

— Ultimul zbor de azi e la zece seara şi ajunge la unu 
noaptea. Mâine la şase dimineaţa e următorul zbor. Cred 
că ar trebui să mâncăm ceva şi să dormim bine, după care 
să zburăm spre San Francisco mâine dimineaţă. Oricum, 
nu cred că avem ce face pe acolo la unu noaptea. Şi din 
câte ştiu, un soldat trebuie să mănânce şi să doarmă 
atunci când apucă. 

— Ai devenit expertă în viața de soldat? 

— Nu, dar sunt destul de bună la filozofie. 

Quinn izbucni în râs. Un singur hohot spontan și 
scurt, dar îl făcu să se simtă mai bine. Realiză că nu mal 
râsese de la petrecerea tatălui său, atunci când Noah 
povestise câteva dintre păţaniile lor de adolescenți, 
Stephanie zâmbi cu tristețe, părând să intuiască la ce se 
gândeşte. 

— Când am spus că avem toate şansele să dăm chix, 
chiar dacă am fi de zece ori mai buni decât anchetatorii 
avocatului tău, mi-ai răspuns nu neapărat, spuse după 
câteva minute. Ce-ai vrut să spui cu asta? 

— Ecuația ta presupune că anchetatorii erau la fel 
de competenţi și motivaţi ca noi. Nu pot să comentez 
în legătură cu competențele lor, dar încep să cred că nu 
erau motivaţi deloc. Aşa că mai întâi te duc la Old Ebbitt 
Grill pentru o cină drăguță, după care băgăm câteva ore 
de somn şi mâine dimineață zburăm spre San Francisco, 
unde trebuie să stăm de vorbă cu un vechi prieten. 


San Francisco, California 


ÎN NEW YOK CITY exista o stradă ce 
servea ca adresă, loc de atracţie şi centru financiar. Pe 
coasta opusă, la trei mii de kilometri distanță, Silicon 
Valley se mândrea cu un loc identic. Acker Ventures își 
proclama faimoasa adresă din Sand Hill Road pe cărţi de 
vizită extravagante şi tot felul de produse personalizate 
de papetărie. Însă potrivit blondei de la recepție, firma 
nu se mai putea lăuda cu prezenţa celui care-i dăduse 
numele. 

— Domnul Acker s-a pensionat, îi informă Kimberly. 
Suntem încă aici pentru a administra fondurile existente, 
dar nu se mai desfăşoară nicio afacere nouă. 

— Nu ştiam asta, zâmbi Quinn. Sunt un vechi prieten, 
Collin a lucrat împreună cu tatăl meu. 

Faţa lui Kimberly se lumină, apoi expresia îi deveni 
una sobră şi politețea preluă controlul. 

— Eşti fiul lui John Altman. Ai bărbia şi ochii lui, ar 
fi trebuit să-mi dau seama imediat. 

— Trebuie neapărat să vorbesc cu Collin despre 
nişte afaceri vechi de-ale tatălui meu. Mai locuiește în 
Atherton? 

Kimberly clătină din cap. 

— S-a mutat şi mă tem că am instrucțiuni stricte să 
nu dau astfel de informaţii nimănui. Capitalul de risc e o 
afacere extrem de stresantă şi în ciuda succesului pe cart 
l-a avut, domnul Acker a fost fericit să lase totul în urmă, , 

— Şi atunci de ce-a păstrat biroul, mai ales aici? Chiria ` 
nu poate fi decât exorbitantă și firma e inutilă dacă tol 
ce-a mai rămas e doar administraţia. 

Kimberly îl studie cu un aer gânditor. 

— Auzisem un zvon că lucrezi într-un domeniu.. 
să-i spunem guvernamental. Se vede. Şi ca să-ți 
răspund la întrebare, a existat un contract de închiriere 
şi un renume de luat în considerare. Pot să-i transmit 
domnului Acker că l-ai căutat şi dacă-mi laşi un număr 
de telefon, probabil te va contacta imediat ce va putea. 

— Nu e nevoie, îl sun eu direct. Bănuiesc că are același 
număr de telefon? 

— Unele lucruri nu se schimbă niciodată. 

Quinn şi Stephanie se întoarseră în parcare şi se 
îndreptară spre mașina Tesla închiriată aflată la umbra 
unui arbore de sequoia. 

— Ai cedat cam ușor, ceea ce-mi spune că ai deja un 
plan B, comentă Stephanie. 

— În epoca tehnologiei, oamenii care se aşteaptă să 
aibă parte de intimitate sunt întotdeauna dezamăgiți. Şi 
Acker nu face excepţie de la regulă. 

Quinn introduse numărul de telefon al lui Collin pe 
unul dintre site-urile magice ale Mossadului. Douăzeci 
de secunde mai târziu, primi un set de coordonate GPS 
pe care le introduse în sistemul de navigaţie al mașinii. 
O voce aproape identică cu cea a lui Kimberly îl informă 
că traseul era pregătit. 

— Nordul Californiei, acolo se află acum telefonul lui 
mobil. Napa Valley. 


La mai puţin de o oră de mers cu maşina de San 
Francisco, cu un capăt de deschidere spre Golful San 
Pablo şi celălalt până în Munţii Mayacamas, Napa 
Valley era un loc cu adevărat magic mai ales dacă erai 
producător ori consumator de vin. Clima era perfectă 
pentru cultivarea strugurilor, motiv pentru care aici se 
produceau unele dintre cele mai faimoase vinuri ale 
Americii. În 1976, degustătorii francezi apreciaseră că 
vinul Cabernet Sauvignon Stag's Leap 1973 produs în 
Napa Valley se poziţiona deasupra celor mai bune vinuri 
din Bordeaux. De atunci, numărul de vinării crescuse 
de aproape zece ori, transformând o comunitate de 
cultivatori de nuci şi prune într-o zonă viticolă plină 
de farmec. Relativ mică în comparaţie cu Bordeaux, 
Burgundia şi Toscana, Napa Valley stabilise adevărate 
legende ale lumii viticole: Mondavi, Leul lui Stag, Colgin, 
Harlan. Cele mai multe vinării de dimensiuni mari se 
aflau în podişul văii pastorale străbătute de două artere 
principale paralele. Autostrada 29 trecea prin oraşele 
Yountville, Oakville şi St. Helena, în timp ce Silverado 
Road era o idee mai rustic şi ideal pentru biciclişti. 
Dealuri împădurite, podgorii cât vedeai cu ochii, 
pajişti pitoreşti, vinării vintage, privelişti spectaculoase, 
oraşe înțesate de galerii de artă şi cafenelele intime, 
proprietățile Wine Country Inn & Cottages cu peisaje 
luxuriante, peluze deschise şi colțuri umbrite. 

Quinn privi în jur, dorindu-și să fi putut petrece 
câteva zile în acel loc magnific alături de Stephanie. Se 
apropia faimoasa oră magică, chiar înainte de apus, când 
toată valea strălucea. Munţii străluceau într-o nuanţă 
aurie, norii în roz şi boabele tinere de struguri într-o 
culoare verde aurie. Ora magică era cu adevărat vrăjită, 
imprimând o atmosferă de un romantism aproape 
dureros. Şi în timp ce frumuseţea peisajului se estompă 

treptat după apus, întunericul învălui drumul într-o 
aură misterioasă. 

— Nu mi-ai spus ce vrei să afli de la Collin şi nici 
în ce mod e conectat cu investigația noastră, întrerupse 
Stephanie tăcerea. Şi de ce crezi că anchetatorii lui Albert 
n-au fost deloc motivaţi? 

Quinn îşi ajustă braţul pe cotiera din piele pentru 4 
nu se mai atinge de braţul ei. 

— În dimineaţa crimelor, doi poliţişti m-au luat pe sus 
dintr-o cameră de hotel. Până în acel moment, detectivil 
petrecuseră deja ore întregi cercetând iahtul şi eu habar 
n-aveam ce se întâmplase. Când detectivul Nordell mi-a 
dat în sfârșit vestea, Creasy terminase deja cu tine. Când 
am fost informat că mă consideră suspectul principal, 
aveam deja un avocat. 

— Cum ai obținut un avocat înainte să știi că ai nevoie 
de unul? 

— Asta m-am întrebat şi eu la început. Dar ştiam că 
am dat de belea, așa că atunci când au apărut Collin și 
Albert, care începuse deja să lucreze sistemul, n-am mai 
stat pe gânduri. Avocaţii se potrivesc cu capitaliștii de 
risc la fel de bine ca sarea cu piperul. 

— Şi acum? 

— Acum mă întreb dacă n-a fost cumva cam prea 
convenabil. 

— Pentru cine? 

— Asta vreau să aflu şi eu de la Collin. 

— Deci Collin te-a prezentat lui Albert cu doar câteva 
momente înaintea punerii tale sub acuzare? 

Quinn înclină din cap. 

— Dacă-l bănuiești pe Collin de ceva dubios, atunci 
Albert devine automat suspect şi din cauza asta nu ești 
convins că anchetatorii au fost pe deplin motivaţi, trase 
concluzia Stephanie. 


— E o teorie în lucru, admise Quinn. Dar are o hibă 
imensă, motiv pentru care nici n-am început investigația 
de acolo. Collin e la mii de kilometri depărtare de profilul 
potențialului criminal pentru că e bogat, faimos, extrem 
de bine conectat şi un vechi prieten de-al tatălui meu. 

— Când ai început să-l bănuieşti? 

— De la bun început. Dar n-a fost primul pe listă decât 
după ce-am aflat despre Intelligenex. Oricum, atunci nu 
dispuneam de cea mai importantă piesă a puzzle-ului. 

Îi aruncă o privire lui Stephanie, pasându-i provocarea 
pe care ea o preluă aproape instant. 

— Ne trebuie un mobil al crimei. Ce-ar putea câștiga 
Collin prin uciderea familiei tale? 

— Cred că am mobilul crimei, îmi lipseşte piesa de 
legătură. 

— Care ar fi mobilul? Ai şi spus că are absolut totul, 
faimă, avere, influenţă. 

— Exact. Deci mobilul nu se leagă de un câştig, ci de 
evitarea unei pierderi. Collin e motivat de teamă. Dar 
teamă de ce? Asta e veriga lipsă. 

— Dacă ceva-l sperie suficient de tare pentru a se 
implica în asasinarea unor vechi prieteni, atunci nu prea 
cred că e posibil să se deschidă în fața noastră. 

— De acord, va trebui să aplic puţină presiune. Şi cum 
se apropie procesul meu şi el e genul de martor care ar 
putea influenţa juraţii, trebuie s-o fac într-un mod care 
să nu-l jignească iremediabil. 

— Cum o să faci asta? 

— Nu sunt încă sigur, dar cred că e posibil ca la un 
moment dat să trebuiască să devii polițistul rău pentru 
binele meu. Crezi că poți s-o faci? 

— Absolut, răspunse Stephanie cu o strălucire ciudată 
în ochii de un turcoaz pur. 

— Ai crescut în California? schimbă Quinn subiectul. 

— Da, părinţii mei erau din Seattle, amândoi au fost 
geologi. Au murit cu câţiva ani în urmă. 

— Fraţi? 

— Niciunul. 

Niciunul, răsună cuvântul în mintea lui Quinn ca un 
ecou. Probabil avea să treacă ceva timp până reușea să 
se obişnuiască cu gândul că acum era singur pe lume ori 
poate n-avea s-o facă niciodată. 

În jur de opt şi jumătate o cotiră pe un drum lăturalnic, 
apropiindu-se de destinaţia finală. Parcă sub nişte stejari 
străvechi pentru a studia aleea ce bănuia că duce către 
casa lui Collin. Blocuri mari de piatră gri cenuşie flancau 
intrarea ca nişte santinele. Nu exista niciun nume ori 
număr. 

— Am ajuns. 

Deschise ferestrele pentru a inspira aerul proaspăt al 
nopții, apoi verifică afişajul de pe ecranul telefonului. 

— Collin e încă aici. Ori poate doar telefonul lui 
mobil, hai să vedem, spunse în timp ce semnaliză şi-o 
coti pe alee. 

Liniştea fu împrăștiată de anvelopele Tesla trecând 
peste pietrişul fin. Aleea şerpui lin şi pădurea rămase 
în urmă, dând la iveală dealuri şi câmpuri nesfârșite 
plantate cu hectare de viţă de vie în rânduri lungi și 
ordonate. Pe coama dealului din fața lor, înconjurat 
de o pădure de stejar și brazi se afla un castel ce părea 
desprins din broşurile europene de călătorie. 

— Collin n-a plecat din Silicon Valley, a părăsit 
secolul douăzeci şi unu cu totul. Stephanie se aplecă în 
față să vadă mai bine. Pare o rămăşiţă a războiului de o 
sută de ani, parcă l-a luat cu o macara magică din Valea 
Loarei şi l-a depus aici, şase sute de ani mai târziu. 

— Cu tot cu şanţ şi apă, comentă Quinn pe un ton 
sec. 


= 


Turnuri crenelate înalte străjuiau poarta centrală de 
la etajul doi la care se ajungea traversând un pod masiv 
din lemn construit peste șanțul lat plin cu apă verzuie. 

— Ce naiba facem acum? întrebă Stephanie, 
măsurând turnurile cu privirea. 

— E puţin cam extravagant, sunt de acord cu tine, dar 
până la urmă nu e decât o casă. Parcăm şi batem la ușă. 
Atenţie la arcași, glumi Quinn pentru a mai detensiona 
atmosfera. 

Calea de acces se pierdea în spatele castelului. În 
stânga podului se afla o parcare modernă suficient de 
mare pentru o duzină de mașini sau două duzini de cai. 
Stephanie cobori din maşină şi se întinse. 

— Arată superb şi înfiorător în același timp. Care-i 
faza cu intrarea pe la etajul doi? 

— Fără puncte slabe la nivel cu pământul, standardul 
de apărare împotriva barbarilor. 

Traversară podul înclinat la pas și se opriră în faţa 
porții arcuite din lemn masiv de stejar. Nu exista sonerie, 
deşi Quinn detectă camere de supraveghere ascunse în 
două sculpturi de-o parte şi de alta a porţii. Doi dragoni 
fioroşi care scuipau flăcări. Bătu de trei ori cu inelul 
greu din fier forjat, simțindu-se ca într-un film prost. 
Aproape că se aştepta să audă clinchet de armuri, dar 
nu răspunse nimeni pentru câteva minute ce părură o 
eternitate. Apoi poarta se deschise cu graţia şi uşurinţa 
unei aripi de pasăre şi regele castelului își făcu apariția. 

— Quinn, Stephanie, îi salută Collin cu un zâmbet 
slab. Văd că m-aţi depistat până la urmă. Kimberly m-a 
avertizat că probabil asta o să se întâmple. Intraţi. 

Părea să-şi fi pierdut strălucirea energică ce-i radiase 
în ochi la petrecere. Poate că pensionarea era potrivită 
pentru trup, în schimb îşi pusese amprenta asupra 
spiritului. Collin păşi înapoi pentru a le permite să 

păşească înăuntru, dezvăluind un amalgam arhitectural 
atrăgător de stiluri din timpuri străvechi şi moderne. 

— Pare că eşti tot în aer liber, nu-i așa? spuse în timp 
ce închidea ușa. E vorba despre ceva ce se numeşte 
arta iluminatului, după cum am aflat de curând de la 
dessigner-ul meu. O armată de becuri cu spectru complet 
ascunse prin nișe secrete care-şi ajustează automat 
luminozitatea în funcţie de ora din zi. Candelabrul e 
doar de decor, explică cu un zâmbet mândru. Podelele 
sunt originale, piatra e acelaşi tip ca cea de pe pereţi, dar 
a fost tăiată în felii mai subțiri şi instalată pe elemente 
de încălzire. Deţin primul castel din istorie cu podele 
calde. Iertaţi-mi pălăvrăgeala, sunt încă în faza de lună 
de miere cu jucăriile mele cele noi. 

Quinn privi în jur, admirând arhitectura. 

— Nicio problemă, suntem extrem de interesați. E 
primul castel pe care-l vizităm pe ziua de astăzi. 

— Eşti un drăguţ, îi puse Collin o mână pe umăr. 

— Sfântul Gheorghe şi Dragonul lui Raphael? întrebă 
Quinn, făcând semn spre pictura imensă expusă în 
dreapta scărilor masive. 

— Ceva pare în neregulă, nu-i aşa? 

— Da, deşi nu pot pretinde că aş fi un expert. 

— E absolut normal, mintea ta a fost antrenată să 
detecteze anomaliile şi să catalogheze detaliile. Nu e un 
Raphael original şi nici o copie, dar provine din atelierul 
său. E un Penni original de şaizeci şi patru de ori mai 
mare decât lucrarea lui Raphael. Pictată pe pânză în loc 
de lemn. Un adevărat chilipir. Pe aici, vă rog, le făcu 
semn spre scară. 

Quinn nu se clinti din loc. 

— Deci, care-i faza cu tot castelul ăsta? 

— Nu mai poate omul să aibă un castel fără vreo 
poveste ciudată la mijloc? 


— Nicio şansă. Nu cu cinci sute de ani în urmă ŞI nu azi. 

— A fost dezasamblat, mutat şi reconstruit de 
Alexandre Descanell, un baron francez mare deg-ustător 
de vinuri scumpe care-şi închipuia că e un fel de 
antreprenor. Nu există prea multe antreprenoriate 
inovatoare în industria vinicolă franceză, aşa că 
Alexandre a emigrat pe tărâmul făgăduinței într-o 
incercare de-a aduce farmecul lumii vechi pe pământ 
nou. A sperat că poate distruge concurența adăugând 
o nouă dimensiune experienţei degustării de vinuri cu 
ajutorul unei atracţii turistice inedite. 

— O abordare de tip Walt Disney. 

— Corect, doar că Disney a ales un castel german. Cel 
in care vă aflaţi a fost construit în secolul cincisprezece 
intr-un sat neştiut din sudul Franţei. Alexandre l-a 
cumpărat pe nimic, după care l-a renovat și reasamblat 
aici, piatră cu piatră. 

— Şi ce s-a întâmplat? întrebă Stephanie. 

— A murit destul de tânăr şi proiectul a stagnat. 
Până când moştenitorii lui au renunţat la certuri, un 
italian le-a luat-o înainte cu Castello di Amorosa, un 
castel chiar mai mare la doar zece kilometri de aici. 
Moștenitorii lui Alexandre au ratat ocazia şi-au rămas cu 
un elefant roz inutil. Napa Valley n-are nevoie de două 
castele medievale. După ce m-am pensionat, am plecat 
la vânătoare de case, așa că l-am văzut, mi-a plăcut şi 
n-am mai stat pe gânduri. E de neegalat atunci când vrei 
să dai o petrecere ori când vrei să-ţi convingi nepoţii să 
te viziteze. 

— Pun pariu, comentă Quinn cu o expresie amuzată. 

Collin le făcu din nou semn spre scară. 


— Să mergem în bibliotecă, un loc cel puțin la fel de 
special. 

Îi conduse pe scara semicirculară din stânga și intrară 
prin nişte uşi duble supradimensionate în biblioteca 
imensă cu podele lustruite din lemn de esenţă tare, 
covoare orientale luxuriante, rafturi cu cărți pe trei 
pereţi şi scări portabile din lemn de stejar. Al patrulea 
perete era complet din sticlă, dincolo de care flăcări 
galbene şi roşiatice se unduiau molatic până aproape 
de tavan. Enormul șemineu ultra-modern amintea de 
un acvariu comercial cu flăcări în loc de peşti. O piesă 
centrală spectaculoasă ce transforma biblioteca într-un 
loc memorabil pentru cele mai extravagante gusturi de 
tip Silicon Valley. Fără îndoială, aceea fusese intenţia lui 
Collin. 

— Proprietatea are propria rezervă de gaze naturale, 
răspunse Collin unei întrebări nerostite. Nu destul de 
mare cât să justifice un efort comercial, dar suficient cât 
să menţină focul aprins timp de zeci de ani. 

— De ce nu se simte căldura? întrebă Stephanie în 
timp ce luau loc la masa joasă din fața şemineului. 

— Sticla e acoperită cu film infraroşu şi are pereți 
dubli cu vid între ei. Nu m-ar deranja prea tare căldura, 
dar nu e indicat pentru cărți. 

Collin își aprinse un trabuc şi pufăi de câteva ori, 
după care-l puse în cea mai ciudată scrumieră pe care 
o văzuseră vreodată, o bucată de piatră de dimensiuni 
medii de o culoare nedefinită. 

— Piatră de lună, explică pe un ton superior, 
surprinzând privirea lui Quinn. 

— N-am auzit niciodată de ea. Absoarbe fumul sau 
ceva de genul ăsta? 

Collin zâmbi cu o umbră de condescendenţă. 

— Nu, e chiar o bucată de piatră de pe lună. Un cadou 
de la... în fine, nu contează. 

— Şi-o foloseşti pe post de scrumieră? 


— O perioadă a stat pe birou ca un fel de decorație, 
după care un oaspete a folosit-o ca scrumieră şi mi s-a 
părut o idee bună. Collin întinse mâna după o tabletă 
aflată pe masă. Cafea, un espresso, ceva mai tare? 

Quinn remarcă imaginile camerelor de supraveghere 
de la intrare. Probabil așa se explica faptul că un bărbat 
care locuia într-un castel şi putea comanda băuturi pe o 
tabletă răspundea în mod personal atunci când îi bătea 
cineva la ușă. 

— Cafea ar fi grozav. 

— Şi pentru mine la fel, zâmbi Stephanie. Cu lapte 
dacă se poate. 

Collin atinse ecranul tabletei. 

— Melanie, trei cafele și adu şi nişte lapte cald, te 
rog. Puse tableta la loc pe masă şi-şi ridică privirea la 
vizitatorii neașteptaţi. Cu ce vă pot ajuta? 

Quinn inspiră adânc. Simţea că se află la o răscruce. 
Călătorise aproape jumătate de lume şi înapoi. Momentul 
acela îi putea schimba cursul vieţii, fie îl înălța la ceruri, 
fie îl zdrobea de pietre ascuţite. În cel mai rău caz, 
reacţiile lui Collin puteau fi un barometru de măsurare a 
șanselor pe care le avea să evite închisoarea. 

— După cum probabil știi, mi s-a aprobat ieşirea 
din închisoare pe cauțiune pentru a investiga moartea 
familiei mele. În acest context, voiam să aflu mai multe 
despre Bionovo Pharmaceuticals. În mod specific, de 
ce-a dat faliment. 

Collin luă trabucul care se stinsese între timp și-l 
reaprinse. 

— Dacă vă faceţi griji în legătură cu fumul, sistemul 
de ventilaţie e de ultimă generaţie, explică complet inutil. 

Quinn îl privi tăcut, fără să clipească. Collin dădu 
din cap cu o expresie solemnă, părând un munte de 
compasiune și înțelepciune. Însă Quinn surprinse o 
umbră de teamă oglindită în adâncul ochilor întunecațţi. 

— Crezi că Bionovo ar putea fi legat într-un fel de 
acea tragedie oribilă? 

— E un numitor comun pentru tatăl şi fratele meu, 
Poliţia m-a pus sub acuzare din motive economice, ași 
că încerc să nu omit nimic. 

— Înţeleg. Ei bine, după cum ai spus, Bionovo a dat 
faliment şi acţiunile sale sunt complet lipsite de valoare, 

— Poate aici în State, contracară Stephanie cu un 
zâmbet glacial. Nu şi în altă parte. Am aflat cu stupoare 
că studiul clinic al serului Intelligenex s-a încheiat abia 
săptămâna trecută. 

— Despre asta era vorba? Collin pufăi din trabuc, 
suflând fumul spre tavan. La fel ca şi în cazul biroului 
meu, care încă mai funcționează din punct de vedere 
administrativ de cînd m-am pensionat, același lucru e 
valabil pentru Bionovo. Studiul clinic a fost preplătit și 
Ministerul iranian al sănătăţii era obligat să-l finalizeze. 
E responsabilitatea mea fiduciară de-a recupera tot ce 
pot pentru investitorii mei şi asta include vânzarea de 
bunuri. Rezultatele studiilor clinice se încadrează în 
acea categorie. 

Stephanie păstră o expresie politicoasă, dar tonul îi 
deveni acid. 

— Nu ne-ai spus nimic nou. 

Collin ştia foarte bine ce-i cereau şi bineînţeles că ştia 
exact de ce dăduse faliment compania Bionovo. 

O femeie care semăna izbitor de mult cu Kimberly își 
făcu apariţia în încăpere cu o tavă din argint încărcată 
cu un termos cu cafea, un recipient cu lapte, trei căni 
şi un bol din porțelan cu trufe de ciocolată pudrate cu 
cacao. Quinn se întrebă dacă nu cumva era chiar sora lui 
Kimberly. Femeia aşeză totul pe masă, zâmbindu-i scurt 
lui Stephanie în timp ce punea trufele în fața ei. Turnă 
cafeaua, apoi dispăru fără niciun cuvânt. 


Quinn şi Stephanie rămaseră nemişcaţi, îndreptîndu- 
și din nou privirile spre Collin, care părea surprins că 
nu uitaseră de el în favoarea cafelei. Privirea lui pendulă 
intre ei ea şi când ar fi căutat ceva şi păli vizibil, pe fața 
lui perindându-se confuzia şi apoi panica. Apoi, brusc, 
ochii i se reaprinseră şi expresia îi redeveni normală. 
Părea că mintea îi înghețase pentru câteva momente şi 
apoi revenise la standard acceptabil de funcționalitate. Se 
aplecă înainte şi-şi puse coatele pe genunchi, îndreptând 
trabucul spre Quinn. 

— Bionovo Pharmaceuticals a dat faliment pentru că 
am fost tras pe sfoară. 

— Familia mea a fost ucisă şi tu-mi spui că ai fost tras 
pe sfoară? rosti Quinn cuvintele cu un calm înfricoşător. 
Ce dracu vrea să însemne asta? 

Uşa prin care apăruse şi dispăruse Melanie se deschise 
brusc. Doi bărbaţi păşiră în încăpere cu aerul unor câini 
de pază care simţiseră o schimbare amenințătoare în 
tonul vocii. Nu erau îmbrăcaţi în costume negre şi nu 
aveau nici ochelari de soare, dar păreau din același film 
cu gorilele NIOC. Sigur, putea fi doar o coincidenţă, dar 
Quinn nu credea din principiu în aşa ceva. O parte din el 
işi dorea să intervină, oferindu-i șansa de-a transforma 
acea discuţie într-un interogatoriu. Dar Collin ridică o 
mână şi cei doi dispărură fără niciun cuvânt. Scena îi 
aminti lui Quinn de modul în care anumiţi oameni îşi 
dau haina la o parte pentru a dezvălui arma. Din punct 
de vedere tactic, nu era decât o mare prostie. Collin păru 
s-o intuiască şi să se grăbi să răspundă. 

— Intelligenex nu e creația mea, sper că înţelegi 
asta. Sunt investitor de risc, nu cercetător în domeniul 
biomedical. 

Era destul de trist să-l vezi pe marele Collin Acker 
inventând scuze, dar Quinn nu avea de gând să i le 
accepte. 

— Sunt convins că-ţi faci temele înainte de-a investi 
banii altor oameni în anumite proiecte. 

— Investesc mereu fără să ştiu dacă un produsi 
va fi profitabil ori nu. Nu poți stabili eficiența unul 
medicament nou fără a efectua studii clinice, care de 
obicei sunt extrem de scumpe. Acestea fiind spuse, 
nu eficiența produsului a fost problema, Intelligenex 
funcționează din plin şi încă într-un mod absolut superb 
aş putea spune. Problema constă în formulă. 

— Te referi la ingrediente? arcui Quinn o sprânceană, 
Sper că n-ai investit bani înainte să ai lista completă. 

— Nu, sigur că nu. După cum am spus, am fost tras pe 
sfoară. Formula pe care am primit-o n-a fost aceeași cu 
cea folosită în studiile preclinice şi cele din fazele unu şi 
doi. Era aproape identică, doar câteva lanțuri secundare 
de aminoacizi erau diferite. 

— Vrei să-mi spui că au dezvăluit rezultatele clinice 
reale şi formula greşită? 

— Exact. Şi în plus, ca parte a înțelegerii, am convenit 
să continuăm cu producătorul iniţial care a folosit 
formula originală. Rezultatul a fost că n-am detecta! 
discrepanţa decât un an mai târziu şi asta doar datorită 
lui Noah. 

— Şi odată ce-aţi aflat, nu puteaţi trece la formula 
corectă? 

— Nu, din două motive. Primul a fost brevetul 
patentat în jurul unui compus greșit. O problemă critică, 
nu neapărat letală. Collin pufăi din trabuc, părând ceva 
mai relaxat acum că începuse să depene povestea. Ca 
să înţelegi, trebuie să te întrebi de ce ce-au schimbat 
inventatorii formula în mijlocul procesului. 

Quinn era dispus să intre în acel joc. Era dispus la 
orice dacă nu pleca fără răspunsurile pentru care venise. 
Costumele negre nu-l speriau, viața în închisoare ori cea 
de fugar urmărit internaţional îl îngrozea. 


— Ai spus deja că problema brevetului nu era de 
nerezolvat. Atunci bănuiesc că voiau să plăteşti pentru 
studiile clinice și la final să rămâi cu ceva fără nicio 
valoare. Intuia că e pe o pistă bună, aşa că-şi mută 
privirea la flăcări, gândind cu voce tare. Au ţinut două 
registre de studii clinice, ca să spunem așa. Tu te-ai ales 
cu cel greșit și ei au dispărut cu cel corect. 

Acum înţelegea totul. Un plan extrem de isteț. 

— Noah a descoperit înşelăciunea și i-a spus tatălui 
meu. Inventatorii au aflat şi i-au ucis pentru a păstra... 
Quinn se opri brusc, cu speranţele năruite. Familia mea 
a fost eliminată după ce Bionovo a intrat în faliment. În 
punctul ăla nu mai exista niciun secret pentru care să 
merite să ucizi. 

Collin zâmbi condescendent. 

— Ştiau că nu vei investi dacă afli adevărata formulă, 
intră Stephanie în ring. 

— Corect. 

— Pentru că există un impediment care te împiedică 
să comercializezi formula reală. Altceva decât eficiența 
produsului ori proprietatea intelectuală. 

— Corect din nou. 

Stephanie şi Quinn se priviră în tăcere. O întorsătură 
la care nu se aşteptaseră. Niciunul dintre ei nu mai avea 
vreun indiciu. 

Quinn gândi din nou cu voce tare: 

— Ai spus că produsul funcţionează, deci să 
presupunem că există o cerere. Formula reală e mult 
prea scumpă? 

Collin clătină din cap. 

— Preţul nu e relevant. Există suficienți cumpărători 
care pot susține o afacere sănătoasă la aproape orice preţ. 

— Ok. Ştim că serul a fost deja produs, aşa că putem 
presupune că există modalități de aprovizionare. Deci 

dacă nu e vorba despre ofertă ori cerere, ce ne-a mă 
rămas? 


— O problemă de reglementare, îi răspunse Stephanie 

— De fapt, toate cele pe care le-aţi enumerate 
interveni Collin. Diferenţa dintre formule e diferen 
dintre organic şi sintetic. Formula pe care ne-au arătat: 


g 


era una sintetică. Formula reală e organică și nu poate Íl 


sintetizată. Cel puţin, nu cu tehnologia actuală. 

— Şi ce dacă? Mi-ai spus că preţul nu contează. 

— Nu e o chestiune de preţ, e o problemă dă 
sursă. Spre deosebire de insulină, care provenea de Ii 
porci şi bovine înainte de-a fi sintetizată, unul dintre 
ingredientele cheie ale serului Intelligenex provine 
din vezica biliară a ursului malaez, o specie pe cale de 
dispariţie. Așa că ne-am trezit din senin cu o problemă 
de aprovizionare insurmontabilă, o problemă potențială 
a cererii şi-o problemă de reglementare ucigașă. 

— Trei lovituri fatale, murmură Quinn pe măsură ce 
toate implicaţiile i se prăbuşiră în minte cu rezonanță 
unor gloanţe trase în miez de noapte. 

Collin dădea semne tot mai clare de relaxare acum 
după ce aruncase bomba. Nu mai părea atât de palid, 
chiar şi ridurile părând să i se mai estompleze. Quinn 
bănuia că la el lucrurile stăteau exact invers. 

— Trei lovituri fatale, repetă Collin. Exact aşa. 

— Patru, dacă ne gândim mai bine, adăugă Stephanie, 
Arbitrii de opinie v-ar fi masacrat imaginea publică, 
Acum înțeleg de ce Noah a fost atât de încrezător într-o 
zi şi atât de deznădăjduit în următoarea. Nu putea face 
nimic în privinţa asta. 

— Din cauza asta te-ai pensionat? întrebă Quinn. 

Collin încuviință din cap cu o expresie învinsă. 

— A fost umilitor, plus că am dezamăgit mulţi oameni, 


— Asta explică totul, cu excepţia celui mai important 
lucru. Quinn îl fixă cu privirea. De ce mi-ar fi ucis familia 
dacă nu mai era nimic de protejat? 

Collin ridică din umeri. 

— Mi-am pus aceeaşi întrebare în urmă cu şase 
luni şi mi-am pus-o din nou acum, când te-am văzut 
la ușa mea. De fiecare dată am ajus la acelaşi răspuns. 
N-au făcut-o. Nu pot decât să concluzionez că moartea 
familiei tale nu e deloc conectată cu serul Intelligenex. 

Dacă era adevărat, atunci totul era pierdut pentru că 
nu mai existau alte piste valide. Quinn se încruntă. Și 
totuşi ştia, intuia că nu era adevărat. Uciderea Nimei şi-a 
soțului ei făceau o conexiune clară. 

— Cine sunt oamenii ăştia? 

— Mă tem că nu-ţi pot spune. 

— Nu poţi ori nu vrei? 

Collin păru că se dezumflă în scaun ca un balon 
înțepat de-o viespe. 

— Anonimatul părea să fie extrem de important 
pentru ei. Sincer, nici nu cred că aveau neapărată nevoie 
de bani, doar de o firmă americană. M-au ales pe 
mine şi-am fost de acord că produsul lor e cu adevărat 
spectaculos. 

— Vrei să spui că ai lăsat lăcomia să-ţi influențeze 
judecata? 

Collin îi oferi un zâmbet plin de remuşcări ce părea 
incredibil de autentic. 

— Trebuie să înţelegi, asta făcea 
Pharmaceuticals. Ne petreceam viaţa în căutarea unor 
investiţii cu potenţial fenomenal. Era crezul nostru, 
fericirea şi dependenţa noastră. Intelligenex a fost cea 
mai mare afacere potenţială peste care am dat în ultimii 
treizeci de ani. 

— Cine sunt oamenii ăştia? repetă Quinn întrebarea. 

— Sunt iranieni, asta-i tot ce ştiu. Au făcut totul 
printr-o corporație din Elveţia care nu mai există. Cel 
care au semnat formularele erau oameni de paie. Şi banii 
au fost depuşi tot într-o bancă din Elveţia într-un cont la 
care nu aveam acces. 

— Şi nu ţi s-a părut suspect? 

— Dacă priveşti afacerea ca pe un capital de risc, da, 
recunosc că e atipic. Dar e perfect normală dacă o priveşti 
ca pe o tranzacţie financiară. N-am avut motive să fiu 
suspicios până când Noah n-a făcut acea descoperire, 
După care au dispărut şi-am închis tot. 

— Cum adică au dispărut? 

— Numerele de telefon, serverele de e-mail au înceta! 
să mai funcționeze. Toate contactele au fost întrerupte, 
Comunicarea a devenit imposibilă. 

— Şi toate astea s-au întâmplat înainte ca familia mea 
să fie ucisă? 

— Cu luni de zile înainte. 

Quinn nu ştia ce-ar mai putea spune. Nu se aşteptase 
deloc la asta și dintr-o dată nu mai era atât de sigur că 
decizia de-a plăti cauţiunea era cea corectă. Privirea i se 
întâlni cu cea a lui Stephanie, care înclină uşor din cap. 
Terminaseră, nu mai aveau ce căuta acolo. 

— Mulţumim pentru timpul tău, Collin. Sper să te 
bucuri în continuare de castel. 


19 


RAMaASseră tăcuţi cât timp Quinn întoarse 
maşina şi conduse pe alee spre autostradă, cuvintele lui 
Collin răsunându-le cu ecou în minte. În momentul în 
care intrară pe Autostrada 29, Stephanie întoarse capul 
să-l privească. 

— Ce părere ai despre povestea lui Collin? 

— Explică relativ totul şi ne închide toate pistele, 
răspunse Quinn pe un ton din care răzbătea frustrarea. 
Mă simt ca un reporter care a intervievat un candidat 
la preşedinţie. Ştiu că m-am hrănit cu un amalgam de 
adevăr şi minciuni și mă lupt să înțeleg care primează. | 
Tu ce părere ai? | 

— Utilizarea speciilor pe cale de dispariţie în diferite 
zone din industria farmaceutică e o realitate. Nu ştiu 
nimic despre ursul malaez, dar bănuiesc că tot ce-a spus | 
Collin în legătură cu asta e adevărat. În orice caz, explică 
reacția lui Noah și falimentul brusc al companiei. 

Quinn avea vaga senzaţie că uită ceva important şi 
încercă să-şi amintească, dar nu reuşi. Tehnicile folosite | 
în închisoare funcționau doar în legătură cu lucrurile pe 
care încerca să le memoreze în mod deliberat. În minte 
îi veniră cuvintele lui Reza după ce începuse să simtă 
efectele încetării tratamentului cu Intelligenex: Aș plăti | 
orice, oricând. Frustrarea şi furia aproape îl sufocau şi 

era extrem de tentat să oprească la una dintre frumoasele 
vinării pe lângă care treceau pentru un pahar de pinot 
noir şi câteva minute de reflecţie. Din păcate, timpul îi 
presa mai mult ca niciodată. 

— Ce părere ai despre restul poveştii? 

— Elveţia are unul dintre cele mai mari PIB-uri pe 
cap de locuitor şi economia lor se bazează în mare parte 
pe afacerile bancare secrete, deci presupun că şi partea 
asta pare reală. Simt că eşti cam sceptic. 

— Sunt mereu sceptic. Mă deranjează că povestea 
lui Collin e perfectă. Nu-mi place, asta presupune o 
pregătire în prealabil. Chestiile naturale au margini 
iregulare, imperfecţiuni şi găuri. 

— A fost înşelat. Eu zic că asta e o gaură destul de mare. 

— Bun, să zicem că partea aia o cred. Nu sunt la 
fel de sigur în legătură cu toate detaliile. Şi nu cred că 
nu cunoaşte identitatea proprietarului iranian. E prea 
priceput să se arunce legat la ochi cu capul înainte. 

— Dar? 

— Dar astea sunt doar presupuneri şi în lumea mea 
presupunerile sunt inutile dacă n-au la bază dovezi 
concrete. Ai observat comportamentul lui ciudat imediat 
ce Melanie a ieşit din bibliotecă? Părea confuz, speriat, 
o idee pierdut. 

— Da, a fost un moment extrem de ciudat... chiar nu 
mai avem nevoie de necunoscute în investigația asta. M-a 
surprins, nu pot nega. De câte ori l-am întâlnit părea... nu 
ştiu, un fel de supraom. Pentru câteva secunde am crezut 
că face un atac de cord acolo în faţa noastră. Oricum, 
trebuie să ne concentrăm pe următoarea întâlnire. 

— Rita? 

— Rita. 

— Până mâine seară trebuie să devin Christopher 
Pine şi n-am prea mult timp la dispoziție. 


— Păi, arăţi cam ca el, de ce altceva ai nevoie? 

— Semăn oarecum cu el de la distanţă, trebuie să devin 
el în orice circumstanţă. Să-i învăţ pe de rost biografia şi 
să încerc să găsesc măcar un video cu el pe rețelele de 
socializare ca să-mi însuşesc comportamentul, gesturile 
şi felul de-a vorbi. Nu ştim cât de mult l-a studiat Rita, 
trebuie să mă potrivesc cu imaginea lui Pine din capul ei. 

— Mai e şi altceva. 

Stephanie îi puse o mână pe braţ. Nu-l mai atinsese 
niciodată aşa, nu cu atâta dezinvoltură şi în mod 
intenționat. Amândoi înţeleseseră că era ceva ce trebuiau 
să evite cu orice preţ. 

— Vreau să merg cu tine la întâlnirea cu ea. 

Quinn deveni conştient de căldura mâinii ei cât timp 
se gândi la un răspuns. 

— A precizat că vrea să vin singur şi că nu pot discuta 
despre asta cu nimeni. Cum facem să n-o pierdem 
definitiv înainte să apucăm să vorbim cu ea? 

Mâna ei nu se mișcă. 

— Pot deveni un candidat la fel de bun pentru 
Intelligenex. Găsesc eu o tipă de succes pe care s-o 
pot juca, la fel de inteligentă şi ambițioasă, dornică să 
progreseze rapid în carieră. Poate chiar una dintre 
colegele lui Chris. Până la urmă, Rita e un agent de 
vânzări, nu-i aşa? Interesul ei e să găsească cât mai mulți 
candidaţi potriviţi cărora să le vândă produsul. Sigur, 
s-ar putea să aibă dubii în legătură cu cineva care nu e 
sută la sută ascultător, dar odată ce sunt acolo, opţiunile 
ei se reduc la două vânzări ori niciuna. 

Punctul ei de vedere avea o oarecare logică, dar 
Quinn nu ştia cât de mult puteau întinde coarda. 

— Dacă aş avea întâlniri secrete de genul celor 
organizate de Rita, n-aş mai apărea deloc în cazul în 
care clientul n-ar respecta instrucțiunile. Şi dacă Rita 

foloseşte aceeași tactică, nu va şti niciodată că eşti o a 
doua vânzare perfectă. 

Stephanie îl privi pe sub gene. 

— Mă testezi, nu-i aşa? 

— Vreau doar să te ajut să gândeşti foarte bine totul 
în avans. Nimic nu poate fi lăsat la voia întâmplării dacă 
riscăm în felul ăsta. 

— Atunci e foarte simplu, mai întâi te întâlneşti 
tu cu ea şi eu nu apar decât la momentul potrivit. În 
mod normal, se aşteaptă la mici nesupuneri din partea 
clienţilor. Şi-o să pregătesc totul în aşa fel încât să devin 
un candidat ideal. O să mă vrea de client. Decizia îţi 
aparține, din moment ce tu eşti în pericol să-ți petreci 
viața în spatele gratiilor. Mă gândesc doar că te pot ajuta 
dacă-ți sunt alături, dar nu vreau să te presez în vreun 
fel. 

Îi strânse braţul uşor, apoi îşi retrase mâna. Fără 
presiune pe naiba, se gândi Quinn cu o grimasă mentală, 
O coti spre firma de închirieri auto şi parcă în fața 
hostesei zâmbitoare, amintindu-și în sfârșit ce uitase, 
Predarea unei maşini închiriate era complet previzibilă, 
fapt confirmat de detectivul Nordell, care ţinti arma cu 
ambele mâini. 

— Quinn Altman, eşti arestat. 


— Care sunt acuzaţiile? întrebă Quinn în timp ce 
detectivul Nordell îi punea cătuşele. 

— Evadare din închisoare şi un tupeu fenomenal. 

— M-am înţeles cu Robert Brown să ies pe cauţiune. 

— Te-oi fi înțeles, dar cauțiunea n-a fost încă plătită. 

Expresia încântată de pe fața lui Nordell îl făcu să-și 
dorească să-i poată scoate dinţii. Se abţinu, rezervând 


primul pumn pentru proprii dinți. Făcuse două greșeli 
imense de neiertat. În primul rând, se comportase 
complet previzibil de când se întorsese în State și nu 
lugse în calcul eternele întârzieri bancare. Era abia joi 
și probabil transferul bancar pentru cauțiune nu fusese 
postat încă. Nu era un expert în probleme legale, dar 
ştia că se află într-o zonă gri şi cu siguranță n-avea timp 
pentru aşa ceva. 

— Rămâi unde eşti! strigă Nordell la Stephanie peste 
acoperişul 'Teslei. Dacă intervii în vreun fel, te arestez 
pentru obstrucționare. 

Quinn îşi îndreptă privirea spre ea, observând cu o 
strângere de inimă că avea lacrimi pe obraji. 

— E ok, mă descurc aici, îi spuse pe un ton calm. Tu 
continuă cu planul despre care tocmai am vorbit. Îmi 
rezolv problema şi te prind din urmă. 

— Să-l sun pe avocat? 

— Da, dar ai grijă să nu pierzi avionul. Timpul trece 
şi n-am ieşit încă din joc, indiferent de situația actuală. 
Concentrează-te la ce ai de făcut şi lasă-mă pe mine să 
mă ocup de asta. Du-te, Stephanie, pleacă acum! 

Nordell îl împinse în direcția maşinii lui înainte ca 
Stephanie să apuce să-i răspundă. Quinn se supuse. 
După ce-i pusese cătușele, Nordell îşi băgase pistolul 
în tocul de la subraţ şi acum avea un dispozitiv pentru 
electroşocuri în mână pe care era clar că nu avea să ezite 
să-l folosească. 

— Văd că mai nou te-ai combinat cu logodnica 
fratelui tău, mârâi Nordell, împingându-l din nou SPre 
maşină. 

— De ce faci chestia asta? întrebă Quinn peste umăr. 
Aveam o înţelegere cu Brown, chiar a fost instruit Să 
mă ajute pe cât posibil. Am făcut deja transferul bancar 
pentru cauţiune, probabil în seara asta banii VOY fi 

disponibili. Ai decis să acționezi de capul tău, fără să te 
consulți cu nimeni. 

— Exact, rânji Nordell. Te-am prins singur şi am de 
gând să mă mândresc cu chestia asta. 

— Brown nu va fi prea fericit că ai acționat pe la 
spatele lui. Poate ar trebui să-l suni înainte să mergi prea 
departe. 

— Brown nu e şeful meu. 

— Corect, dar amândoi lucraţi pentru primar şi sun! 
sigur că nimeni nu apreciază un detectiv care nu-și 
respectă ordinele. 

— De la bun început ai crezut că eşti deasupra legii, 
Faptul că lucrezi pentru Mossad nu face ca sistemul 
juridic american să fie opţional. 

— Şi faptul că ai titlul de detectiv nu înseamnă că ai 
habar care-i adevărata miză în toată investigația asta, 
contră Quinn. 

Dacă era să fie sincer, îi înțelegea punctul de vedere, 
chiar dacă asta nu schimba cu nimic situaţia. Dacă în 
seara următoare nu ajungea la întâlnirea cu Rita, pierdea 
unica şansă de-a demasca adevărații ucigași ai familiei 
sale şi urma să-şi petreacă întreaga viață sub călcâiul 
oamenilor precum Nordell şi Greaney. Quinn se opri 
din mers şi se întoarse spre Nordell. 

— Unde e detectivul Creasy? Sunt sigur că habar 
n-are unde eşti şi ce faci. Sun-o măcar pe ea dacă nu vrei 
să vorbeşti cu Brown. 

— Mişcă, nu ţi-am dat voie să te opreşti, îl împinse 
Nordell. 

Quinn rămase pe loc, înfruntându-l cu o privire 
disprețuitoare în timp ce scoase o agrafă de hârtie din 
buzunarul din spate al blugilor. 

— Creasy e cu câți ani mai tânără decât tine? Zece? 
Cincisprezece? Nu pari decât un amator ridicol pe lângă ea. 


Faţa lui Nordell se schimonosi de furie. 

—  Mişcă-te dacă nu vrei să-ţi zbor creierii. Pot 
oricând să justific că m-ai atacat şi ţi-am pus un glonţ în 
cap în legitimă apărare. 

Quinn își eliberă mâna dreaptă şi-i aruncă o privire 
sfidătoare. 

— Eşti invitatul meu să încerci. 

Pivotă rapid, lovindu-l cu piciorul drept în mâna în 
care ţinea dispozitivul cu electroşocuri, care zbură cât 
colo. Quinn continuă rotirea, izbindu-l în tâmplă cu 
jumătatea liberă a cătuşelor, o lovitură asemănătoare cu 
cea din SUV-ul Escalade. De data aceea nu folosi la fel de 
multă forță, aşa că nu-l ucise pe Nordell, doar îl adormi 
pe loc. Quinn privi în jur şi-l ridică de pe jos, opintindu- 
se puţin pentru a-l depune în spatele unei camionete 
Toyota. Îi scotoci prin buzunare şi-i găsi nelipsitul 
carneţel cu notițe. Ultima însemnare era Tesla argintie, 
urmată de numărul de înmatriculare al mașinii. Quinn 
intoarse pagina pentru a scrie pe partea cealaltă: 

Îmi cer scuze pentru durerea de cap, promit să mă 
revanşez după ce termin cu afacerea asta. Nu sunt vinovat, 
indiferent dacă mă crezi ori nu. 


— I-ai lăsat un bilet? întrebă Stephanie, privindu-l 
cu uimire de parcă încă nu-i venea să creadă că erau 
amândoi în avion. 

— Nordell e un idiot, dar e bine intenţionat şi chiar 
nu merita asta. E convins că sunt vinovat şi acţionează 
în consecință. O să am grijă să fac ceva pentru el când 
terminăm cu toată nebunia. Poate-i cumpăr nişte bilete 
pentru tot sezonul Lakers. 

Ajunsese în ultimul moment, aproape pierzând zborul 
spre Washington. Când se aşezase lângă Stephanie, o 
găsise cu telefonul la ureche, încercând disperată să dea 
de Albert Difabio. Pentru a douăzeci şi treia oară. Acum 
se aflau la zece mii de metri altitudine, sorbind vin roşu 
după ce refuzaseră o cină târzie cu gust de plastic. 

— Pentru Nordell, toastă Stephanie cu un zâmbet 
slab. Cum ai învățat să deschizi cătuşe? 

— Într-o misiune sub acoperire există o grămadă de 
timpi morți când ori supraveghezi pe cineva, ori aştepţi 
să se întâmple un anumit lucru până ţi se dă undă verde 
şi poţi deveni operaţional. De obicei freci menta, dar 
uneori devii inventiv şi experimentezi tot ce poți face 
cu anumite obiecte uzuale. O agrafă de hârtie, spre 
exemplu. E o listă impresionantă, motiv pentru care am 
mereu câteva prin buzunare şi deschiderea cătuşelor e 
prima dintre ele. 

— Mda, n-o să mai pot uita niciodată la lucrurile 
banale fără să mă întreb oare ce altceva aș putea face cu 
ele. Crezi că Nordell a dat alarma şi ne aşteaptă poliția 
în aeroport? 

— Nu prea cred. În primul rând, acţiona singur, 
încercând să facă pe eroul și să sfideze sistemul care 
colaborează cu mine. Probabil Creasy şi Brown habar 
n-au că a plecat singur de capul lui la vânătoare. Şi de ce 
să recunoască un eşec jenant dacă tot nu ştie nimeni? Ce 
să spună, că m-a prins şi i-am dat una în cap? În al doilea 
rând, odată ce se transferă banii, cauţiunea e oficială. 

— Te-ai gândit la întâlnirea cu Rita? 

Quinn ezită o clipă, apoi îşi aminti lacrimile ei de mai 
devreme şi ştiu cu o certitudine deranjantă că era în stare 
să facă orice pentru a o face fericită. Inclusiv sabotându- 
şi propria misiune. 


— Dacă poţi găsi o acoperire potrivită, mi-ar plăcea 


să te am alături. 

— Am găsit-o deja, spuse Stephanie cu un aer 
misterios. Îţi povestesc când ajungem, deocamdată 
vreau să dorm câteva ore. 

Îşi puse capul pe umărul lui şi-l luă de braţ, părând 
să se lipească de el cu toată ființa. Probabil nu era decât 
o iluzie. 

Washington DC 


OFF the recOrnD, numit de Forbes 
drept unul dintre cele mai bune baruri hoteliere din 
lume, era un local elegant scufundat în semiîntuneric 
cu panouri din lemn pe pereţii decoraţi cu caricaturi ale 
elitei politice, canapele îmbrăcate în catifea roşie, mese 
din lemn masiv de mahon și un şemineu uriaş auriu. 
Aflat la subsolul hotelului istoric Hay Adams, chiar 
peste peluza de sud a Casei Albe, era cunoscut la nivel 
local drept cel mai bun loc unde să nu fii văzut şi auzit. 
Quinn n-ar fi fost surprins dacă l-ar fi zărit pe Frank 
Underwood sorbind un Sazerac lângă barul specializat 
în cocktail-uri despre care se zvonea că face un superb 
Manhattan, Old Fashioned ori Pimms cup. Un barman 
din Washington D.C. învăţa în primul rând să-şi ţină 
gura pentru că nu de puţine ori era martorul unor 
intrigi de culise şi secrete politice ce-ar fi putut afecta 
existența continuă a națiunii americane. Preşedinţi, 
senatori şi membri ai Congresului reprezentau clientela 
fidelă a barului. Barmanii serviseră mulţi preşedinţi şi 
candidați prezidenţiali până în punctul în care fusese 
nevoie de intervenția discretă a Serviciului Secret 


pentru a fi conduși acasă. Mulţi jurnalişti beau până 
la trei dimineaţa cot la cot cu politicieni şi amante, o 
lege nescrisă împiedicându-i să facă din asta un subiect 
sefizaţional de ştiri. 

Quinn comandă un Club Soda şi privi în jur. 
Stephanie era la bar, superbă într-o rochie vişinie de 
seară cu spatele gol şi părul prins aproape neglijent în 
vârful capului. Muzica ambientală se auzea discret pe 
fundal pentru a nu deranja conversațiile clienţilor. La 
opt fix, o femeie cu ochi verzi strălucitori, păr negru şi 
piele bronzată intră pe ușă fără să privească în dreapta 
ori stânga de parcă avea o întâlnire amoroasă cu însuși 
preşedintele. Încrezătoare. Plină de ea. Şi sexy ca dracu. 
Plasatoarea de Intelligenex era o combinaţie incitantă 
de Marilyn Monroe şi Jackie Kennedy. Quinn estimă că 
ținuta o costase o sumă cu şase cifre, o rochie de seară 
neagră mulată de la Channel, pantofi cu toc Jimmy Cho, 
plus o geantă asortată şi bijuterii grele din aur stropit 
cu diamante. Dacă ar fi fost o întâlnire reală de afaceri, 
produsul era deja vândut şi ea încă nu scosese o vorbă. 
Se ridică în picioare s-o întâmpine atunci când văzu 
că se îndreaptă spre masa lui, mulțumindu-i în gând 
lui Stephanie pentru frizura nouă şi machiajul discret 
cu ajutorul cărora reuşise să se transforme complet în 
Christopher Pine. 

— Rita, se recomandă ea, întinzându-i mâna cu 
manichiură franțuzească şi o brățară ce probabil costase 
cât o maşină. Mă bucur că nu m-ai dezamăgit. 

— Nu pot să neg că aproape am renunţat de vreo 
două ori, dar m-ai făcut curios, răspunse Quinn pe un 
ton rezervat, făcându-i semn să ia loc. 

Stephanie se strecură pe canapea lângă Quinn și-i 
întinse mâna Ritei. 

— Gail Fisher. 

Panica întunecă pentru o fracțiune de secundă ochii 
Ritei ca umbra trecătoare a unei păsări răpitoare, dar îl 
strânse mâna lui Stephanie. 

— Mă bucur de cunoştinţă. 

— La fel ca şi mine, Gail e un jucător ambițios la 
Kinstring Consulting, interveni Quinn. Are un doctorat 
la Princeton şi două mari calităţi, prezice reacţiile 
competitorilor ca şi când ar avea un glob fermecat 
din sticlă și-ar face orice pentru a ajunge pe treapta 
partenerilor în firmă. 

— Lucrăm în echipă, continuă Stephanie, imitând 
siguranţa de sine a Ritei. Suntem fiecare ochii şi urechile 
celuilalt şi ne ajutăm reciproc în spatele scenei. Un fel de 
alianță secretă. 

Quinn se aplecă spre Rita. 

— Indiferent ce propunere ai, dacă implică avansarea 
în carieră, Gail e un candidat la fel de atractiv ca şi mine. 
Aşa că m-am gândit s-o invit şi pe ea ca să-ţi dublezi 
comisionul. 

În mod clar, Rita era deranjată de acea încălcare a 
protocolului, dar mască totul cu un zâmbet rece. 

— Gail Fisher, doctorat la Princeton, repetă pe un ton 
sec. Scuzaţi-mă un minut, mă întorc imediat. 

Se ridică fără alt cuvânt şi se îndreptă spre ușă. 

— O urmărim? întrebă Stephanie. 

— Nu pleacă, o calmă Quinn. 

— Cum poți fi atât de sigur? Îmi pare rău, fir-ar să fie, 
cred că am stricat totul. 

— Ba eu cred că ai convins-o, i-am urmărit limbajul 
corpului. Odată ce-a trecut peste şocul iniţial, se aplecase 
către noi și analiza situaţia, nu se îndepărtase cu gândul 
să scape. Şi n-am detectat nimic fals în vocea ei atunci 
când a spus că se întoarce imediat, mai degrabă o nuanță 
apologetică. A ieşit afară să te poată verifica, ceea ce nu 
înseamnă decât că e precaută. 


Dar Rita nu se întoarse într-un minut după cum 
promisese. Nu se întoarse nici în două, trei şi nici măcar 
in zece. Trecură cincisprezece minute până când își făcu 
dpariția, la fel de sigură pe sine ca prima oară. Se aşeză la 
loc pe scaun, oferindu-le un zâmbet impecabil. 

— Există nişte reguli extrem de stricte, spuse devenind 
brusc serioasă precum un sfinx. În mod normal, o astfel 
de abordare m-ar determina să renunţ, dar am decis 
să fac o excepţie pentru că amândoi aveți un potenţial 
fantastic. O excepţie colosală. Din fericire, există deja un 
precedent care permite mai multor membri ai aceleiași 
firme să devină clienţi. Însă trebuie să înțelegeți că 
suntem de neclintit atunci când vine vorba despre reguli 
și pe viitor nu vor mai exista excepții. 

Quinn şi Stephanie o priviră fără să clipească. 

— Înţelegem, nu va mai fi cazul, o asigură Quinn pe 
un ton grav. 

— Foarte bine. Prima regulă este secretul absolut. 
Motivele vor deveni în curând cât se poate de clare, dar 
trebuie să acceptaţi asta fără rezerve. E ca şi cum v-aţi 
alătura KGB-ului. Aş putea spune CIA, dar secretul în 
stil american nu se poate ridica la nivelul vechiului stil 
sovietic. Trebuie să acceptaţi că nu veţi putea discuta 
despre ceea ce urmează să vă dezvălui cu absolut nimeni. 
Niciodată, fără excepţii. Rita făcu o scurtă pauză pentru 
a-i fixa pe rând cu privirea. Presupunând că pot să livrez 
tot ce-am promis, sunteți de acord cu această primă 
regulă? Vă sugerez să vă gândiţi foarte bine la ce-mi 
răspundeţi, pentru că acceptul e considerat un jurământ 
sacru şi există consecinţe grave în cazul în care e încălcat 
în vreun fel. 

— Ne confruntăm tot timpul cu informaţii 
confidenţiale, spuse Stephanie cu o expresie sobră. 
Unele dintre ele destul de inflamatoare. Aşa că suntem 

obişnuiţi cu privilegiile avocat-client, presupunând că 
afacerea e legitimă. 

Rita dădu din cap. 

— Foarte bine. Îmi cer scuze pentru nuanţa dramatică, 
o să-i înțelegeți rostul într-o clipă. Acum, daţi-mi voie 
să vă întreb ceva, continuă cu un aer conspirațional, 
aplecându-se spre ei. Care e cea mai mare calitate a 
partenerului global al firmei, cea care l-a ajutat să ajungă 
în funcţia pe care o deţine? 

Quinn o studie gânditor. 

— E carismatic și bine conectat, dar percepţia generală 
ar fi că e cea mai inteligentă persoană din încăpere. 

— Exact, zâmbi Rita. Mulţumesc că ai pus punctul pe 
i. Pentru că exact asta am de oferit, vă pot face cei mai 
deştepţi din aproape orice încăpere. Rita făcu un semn 
discret către chelnerița care trecea pe lângă masa lor și 
primi înapoi o înclinare a capului la fel de discretă. 

— Asta înseamnă că vinzi informaţii ori o modalitate 
de îmbunătățire a funcțiilor cognitive? 

— Amândoi aveţi diplome valoroase de la universități 
Ivy League şi job-uri de top la una dintre cele mai 
prestigioase firme de consultanță din lume. Asta 
înseamnă un IQ în intervalul o sută patruzeci. Unu din 
două sute. Spun bine? 

Quinn încuviinţă din cap, cu privirea fixată în a ei. 

— Pot să vă măresc IQ-urile la o sută şaizeci. De 
la o persoană din două sute, la una din douăzeci de 
mii. La asta se adaugă aspectul fizic plăcut, abilitățile 
interpersonale puternice, etica muncii pe brânci şi 
ajungeţi unul dintr-un milion. 

— Cum e posibil aşa ceva? întrebă Stephanie după o 
perioadă potrivită de tăcere uluită. 

Rita avea răspunsul gata pregătit. 


— Un produs nou. Unul extrem de exclusivist şi 
extrem de scump. Ceea ce ne aduce la următorul pod 
care trebuie să-l trecem dacă vrem să batem palma. 

— Preţul, murmură Quinn. 

Rita zâmbi cu modestie. 

— Ca parteneri juniori la Kinstring câştigaţi undeva 
in jur de jumătate de milion pe an, cu tot cu taxe. Odată 
ce păşiţi pe treapta următoare, veţi câştiga dublu. Apoi 
de cinci, zece, chiar douăzeci de ori mai mult dacă 
ajungeţi în top. Ştiţi deja toate astea, dar acum e doar 
un vis frumos. Produsul pe care vi-l ofer vă garantează 
acel vis. 

— Şi costul e, desigur, direct proporţional cu 
beneficiul. 

— Nouăzeci de mii de dolari pentru şase luni, ceea ce 
inseamnă două tratamente complete. 

Quinn se așteptase la o sumă mare, așa că nu reacționă 
in niciun fel. Cei o sută optzeci de mii de dolari pe care 
trebuia să-i plătească pentru el şi Stephanie erau practic 
toți banii care-i mai rămăseseră după ce plătea cauţiunea 
şi restul cheltuielilor. Rita îi interpretă greşit reacția şi 
demară pledoaria. 

— E un sfert din suma pe care firma o pretinde 
clienţilor pentru serviciile voastre. Cu siguranţă nu v-aţi 
fi aşteptat să coste mai puţin. 

În acel moment, ospătărița îşi făcu apariția cu o 
frapieră strălucitoare din argint plină cu gheaţă în care se 
răcea o sticlă de şampanie Cristal. În acel local exclusivist 
probabil preţul se ridica în jur de patru sute de dolari, 
aprecie Quinn. O nimica toată pe lângă comisionul gras 
pe care Rita tocmai îl câștigase, dar gestul era oricum 
remarcabil. Ospătărița desfăcu dopul şi turnă lichidul 
rece în pahare înalte din cristal, apoi se retrase discret. 

— Ştii prea bine că ne putem permite, dar nu va fi 
tocmai uşor în acest punct al carierei noastre, comentă 
Quinn, întinzând mâna după paharul lui. Ţi-ai 
programat discursul în așa fel încât să te asiguri că ne 
angajăm complet în menţinerea integrității sistemului. 

— L-am programat pentru a vă ajuta să faceţi cel mai 
mare salt din carieră. O singură promovare vă aduce un 
câștig dublu și asta se va întâmpla destul de rapid odată 
ce începeți tratamentul. Rita ridică paharul. Sunteţi 
dispuşi să acceptaţi acest angajament financiar? Putem 
bea pentru carierele voastre ori putem încheia discuţia 
aici. Ne bucurăm de un pahar cu şampanie bună și ne 
luăm la revedere. Depinde în întregime de voi. 

Tipa era bună, îşi făcea treaba la superlativ. Oricine 
o angajase pe Rita ştia să aprecieze un negociator bun. 

— Povestea sună foarte bine, comentă Quinn. Dar de 
unde ştim că nu e doar atât, o poveste bună? Vorbele 
sunt ieftine. 

— Pentru că veți avea ocazia să încercaţi produsul 
înainte de a-l cumpăra. Dar trebuie să știm că sunteți 
interesați sută la sută înainte să ajungem acolo. Aşa că 
avem nevoie de o scrisoare de intenţie şi acordul vostru 
de-a continua în baza termenilor şi condițiilor discutate, 
presupunând desigur că produsul vă va convinge să 
mergeţi înainte. 

Stephanie şi Quinn se uitară unul la altul, apoi își 
întoarseră privirea la pahare. Stephanie îl ridică pe al ei 
într-un toast. 

— Pentru carierele noastre. 

Şampania era delicioasă. Catifelată şi aspră, răcoroasă 
şi cu o aromă de miere. 

— Cum funcţionează acest nou produs? întrebă 
Stephanie. 

Rita puse paharul pe masă. 


— Înainte să discutăm despre asta, există alte două 
obstacole peste care vreau să fiu sigură că putem trece. 
O problemă practică şi una filosofică. 

— Începe cu cea filozofică, o îndemnă Quinn. 

Rita îl cântări din priviri pentru câteva momente de 
parcă ar fi încercat să-şi aleagă cu grijă cuvintele. 

— Producătorul şi-a evaluat opțiunile şi-a decis că 
Intelligenex, numele farmaceutic al produsului, va fi 
rezervatexclusivpentru elite. Adevărata clasă dominantă. 
Din punctul lui de vedere, există o linie dincolo de 
care democraţia trebuie să cedeze în faţa meritocraţiei. 
Intelligenex se află de cealaltă parte a acestei linii. Cu 
alte cuvinte, un fel de club exclusivist în care intri numai 
pe bază de invitaţie şi numai dacă dispui de fondurile 
necesare. Acum, Intelligenex nu e ca alte produse 
farmaceutice. În primul rând, nu e un medicament tipic, 
deci nu remediază o maladie. Nu există nicio boală pe 
care s-o vindece ori s-o prevină, n-ai nevoie de el să 
trăieşti o viaţă normală şi sănătoasă, la fel cum toată 
lumea poate trăi fără să adere la Clubul Metropolitan. 
Aşadar, producătorul nu crede că are vreo obligaţie 
morală de a-l face accesibil majorității populaţiei. Unii 
ar putea argumenta că probabil trebuie pus în apă, 
aşa cum s-a procedat cu fluorul pentru a ridica IQ-ul 
intregii omeniri. Însă producătorul a ales să fie selectiv. 
Dacă marele public ar afla despre Intelligenex, s-ar pleda 
vehement împotriva acestei decizii. Probabil ar izbucni 
revolte, oamenii ar cere ca prețul să fie accesibil oricui, 
ceea ce-ar duce în cele din urmă la reacţii violente 
impotriva utilizatorilor Intelligenex. Motiv pentru care 
producătorul nu va comercializa produsul în mod public 
şi nici nu va solicita aprobări de reglementare. Trebuie 
să înţelegeţi foarte bine asta înainte de-a decide dacă 
mergeţi înainte, să fiți de acord cu ideea meritocraţiei 

măcar din punct de vedere filosofic. Şi trebuie să fiți sută 
la sută decişi să păstraţi secretul, ştiind că ar putea exista 
consecințe personale devastatoare dacă va ieşi vreodată 
la lumină. În caz contrar, ați trăda un nucleu format din 
cei mai puternici oameni din lume, punând în pericol 
investiții de miliarde de dolari. 

— Suntem cu toții în aceeaşi barcă, comentă Stephanie 
după ce sorbi din şampanie. În stil KGB. 

— Vă puteţi împăca cu ideea asta? întrebă Rita. 

— Suntem obişnuiţi să ne asumăm riscuri pentru a 
ne bucura de recompense, să valsăm cât mai aproape de 
margine dacă de asta e nevoie pentru a câștiga. Trăim 
într-o lume a prădătorilor, n-avem de gând să devenim 
prada. 

— Şi problema practică? interveni Quinn. 

— Asta-i partea care-mi place cel mai tare, zâmbi 
Rita cu subînţeles. 

Le reumplu paharele cu şampanie, dar nu se atinse 
de al ei. 

— Problema practică implică administrarea 
medicamentului. O dată la trei luni, va trebui să vă 
rezervaţi un weekend pentru administrarea perfuziei cu 
serul Intelligenex. E prea dificil să faceţi asta? 

— Avem programe destul de încărcate. Putem 
beneficia de date flexibile? 

Rita clătină din cap, privindu-i cu părere de rău. 

— Nu prea, e singura alternativă de pe coasta de 
vest. La anul vom adăuga opțiuni şi în alte weekend- 
uri, probabil în Dallas şi Chicago, dar deocamdată 
nu există decât Washington DC și San Francisco în 
programul pe care l-am menţionat. Credeţi-mă pe 
cuvânt că după primul tratament veţi face absolut orice 
să ajungeţi la următorul. Plus că administrarea în sine 
e un eveniment de neuitat. Reunim cei mai bogați și 


mai puternici oameni din America şi-o facem într-un 
context în care toată lumea vrea să rămână anonimă. 


Așa că transformăm totul într-o petrecere extravagantă 
cum n-aţi mai experimentat vreodată. În primul rând, 
toată lumea poartă un costum oferit de noi. Până la 
urmă, administrarea e o procedură medicală. Vi se vor 
livra pijamale personalizate din mătase neagră şi măști 
pentru a vă ascunde identitatea. Imaginaţi-vă o petrecere 
potrivită pentru un împărat roman şi înmulțiți cu o mie. 
Șampania curge fără oprire, la fel şi orice fantezie aţi 
avea vreodată. Se ajunge destul de departe odată ce toată 
lumea scapă de inhibiţiile plictisitoare care ne constrâng 
in viaţa de zi cu zi. 

Rita îşi duse mâna la decolteul rochiei de seară, 
oferindu-le un minut pentru ca imaginaţia lor să ruleze 
cu acea imagine. Quinn căzu în plasă, imaginându-şi o 
seară lipsită de inhibiţii alături de Stephanie. 

— Clienţii sosesc la petrecere în jur de şase seara, apoi 
sunt conduși în sala de perfuzii între zece seara şi patru 
dimineața, moment în care sunt satisfăcuți din punct de 
vedere carnal aşa cum n-au mai fost niciodată în viața 
lor. Rita luă o gură de șampanie înainte de-a schimba 
vitezele. Acum trebuie să vă informez ce implică 
tratamentul în sine. După cum am menţionat deja, serul 
Intelligenex e introdus intravenos. Procesul durează şase 
ore, timp în care veţi fi conectaţi la o perfuzie. Dar în 
loc de un pat de spital, vă veţi bucura de o configuraţie 
similară unui zbor transoceanic de primă clasă. Totul e 
foarte şic şi confortabil. Cum vi se pare? 

— Mai bine decât mă aşteptam, mai ales partea cu 
petrecerea, arcui Stephanie o sprânceană. 

— Orice ţi-ai putea imagina, e de o mie de ori mai 
bine, o asigură Rita cu un zâmbet incitant. 

— Vei fi şi tu acolo? 
— N-aş avea cum să ratez, e cel mai bun loc de muncă 
din lume. 


— Şi nu e riscant? Intelligenex, vreau să spun, nu 
sexul, râse Stephanie. 

— Absolut deloc. Serul îmbunătăţeşte metabolismul 
într-un mod care furnizează creierului o sursă de 
combustibil mai bogată şi mai curată. 

— Ocazional, firma noastră organizează teste 
obligatorii pentru a depista consumatorii de droguri. Va 
fi o problemă? întrebă Quinn. 

— Nu. Singurul lucru care va arăta diferit e nivelul 
colesterolului în cazul în care e mărit, pentru că va 
scădea ca urmare a îmbunătăţirilor metabolice. Fără 
vreo taxă suplimentară. 

— Serul creează dependenţă? 

Rita zâmbi amuzată. 

— Nu din punct de vedere fizic, dar odată ce-l încerci 
nu vei mai vrea să trăieşti fără el. 

Nu vei mai vrea să trăieşti fără el, îi răsunară lui 
Quinn cuvintele cu ecou în minte. Rita părea sinceră, la 
fel spuseseră şi Dariush cu Reza. 

— Cine a inventat produsul? riscă un pas mai departe, 

Rita îl privi pe sub gene. 

— Nu ştiu. Vreau să fiu sinceră cu tine, dacă devii 
membru al acestui grup exclusiv e ca şi cum ai adera 
la Proiectul Manhattan. Nivelul secretului atinge cote 
maxime. Într-un domeniu extrem de reglementat, 
lucrăm cu un produs fără aprobare, deci trebuie să 
zburăm sub radar. Mai mult decât atât, la fel ca în cazul 
Proiectului Manhattan, lucrăm cu o armă secretă. 

— O armă secretă? repetă Stephanie, făcând ochii 
mari. 


—  Intelligenex vă oferă puterea de-a anihila 
competiţia, este o armă. Una care poate fi considerată 
imorală de cei care n-au acces la ea. Acestea fiind spuse, 

«Intelligenex nu e pentru cei slabi de inimă, ci pentru 
oameni care sunt dispuși să facă absolut orice pentru 
a-și îndeplini visul. Conducători adevărați precum 
Truman, elita planetei. Rita luă paharul cu şampanie şi-l 
dădu peste cap, apoi îl puse la loc pe masă. Asta a fost 
prezentarea mea. Ştiu că probabil trebuie să vă gândiţi 
mai mult înainte să luaţi o decizie. 

— Nu chiar, contră Quinn. Când te caţeri pe o scară 
atât de îngustă şi alunecoasă ca a noastră, nu scapi din 
mână o astfel de şansă nesperată. Lucrezi din greu, faci 
sacrificii şi profiți de toate avantajele pe care le poți 
obţine. 

— Exact, aprobă Stephanie. 

Rita îi studie cu atenţie pe fiecare în parte. 

— Atunci e perfect, spuse după câteva momente. 
Mostra de încercare nu necesită o perfuzie de şase ore. E 
o simplă injecție. Veţi deveni Intelligenex timp de patru 
zile şi aveţi o săptămână la dispoziţie pentru a decide 
dacă mergeţi mai departe ori nu. În felul ăsta o să puteți 
experimenta şi cum vă simțiți fără noua superputere. 
Vă sun într-o săptămână, moment în care-mi spuneţi 
da sau nu. Dacă răspunsul e da, vă voi da un număr de 
cont bancar unde să transferați banii în următoarele 
patruzeci şi opt de ore. Dacă răspunsul e nu ori dacă nu 
faceți plata, nu vă voi mai contacta niciodată şi ocazia va 
fi pierdută pentru totdeauna. Sună echitabil? 

Quinn şi Stephanie înclinară din cap. 

— Excelent. Am o cameră sus, aşa că vă invit să... Rita 
se opri brusc şi se încruntă, în mod clar nemulțumită de 
ceva. N-am adus decât o singură mostră. 

— Putem s-o împărțim? o ajută Quinn. În loc de 
patru zile, vom avea fiecare câte două zile să decidem 


dacă ne plac rezultatele. 

Rita îl privi gânditoare. 

— Cred că ar trebui să funcţioneze. Din experiența 
mea, n-ai nevoie decât de o singură zi pentru a decide. 
Scoase din poșetă o bancnotă de cinci sute de dolari și-o 
lăsă pe masă, apoi se ridică în picioare. Mergem? 


> 


Hotelul Hay Adams era pur şi simplu un monument 
al eleganței. Nu poţi egala un hotel cu privelişte la 
Casa Albă atunci când vine vorba despre strălucire 
ori prestigiu. Camera Ritei de la etajul trei nu era nici 
strălucitoare şi nici prestigioasă, ferestrele mari dând 
înspre o curte interioară şi alte ferestre, dar mobilierul 
clasic în nuanţe de espresso şi patul imens cu lenjerii 
imaculate erau destul de elegante. O canapea îmbrăcată 
în catifea roşie era poziționată la poalele patului şi în fața 
ei se afla o măsuţă din sticlă. Rita îi conduse direct la ea 
şi le făcu semn să ia loc. Îşi puse poşeta pe masă şi scoase 
două pansamente cu alcool și un tub de trabuce Romeo 
& Julieta. 

— Camuflaj, întotdeauna camuflaj, îi făcu cu ochiul 
lui Quinn, observându-i privirea. 

Deşurubă capacul din aluminiu și înclină tubul, 
o seringă căzându-i în palmă. Părea un vaccin pentru 
bebeluşi. 

— Sunteţi pregătiți să intrați în joc pentru a deveni 
unul dintr-un milion? puse întrebarea cea mare. 

Quinn întinse primul mâna. Rita îi dezinfectă pielea 
cu alcool, apoi îi injectă cu dexteritate jumătate din ser. 


Stephanie îl privi în ochi tot timpul de parcă se aştepta 
să se transforme într-o secundă. 


— Asta e tot, spuse Rita, scoțând acul. Mâine 
dimineaţă vei fi o persoană diferită. 

— Există nişte teste utile pe care ar trebui să le facem 
pentru a monitoriza progresele? 

Rita schimbă acul cu unul nou scos tot din tubul de 
trabuce şi desfăcu un alt pansament cu alcool. 

— Bună întrebare. Răspunsul e nu. Progresul e 
suficient de dramatic încât să nu fie nevoie de teste. O să 
observați imediat schimbările şi partea cea mai drăguță 
e că nu trebuie să vi le explic eu. Veţi şti singuri. Ceea ce, 
in mod ironic, e un fel de test în sine. 

Quinn începea să creadă că totul era cât se poate de 
real. Până în acel moment presupusese în mod intuitiv 
că nu era decât un truc. 

— De cât timp foloseşti serul? întrebă Stephanie, în 
timp ce Rita îi introducea acul în venă. 

— Fără întrebări personale, asta este regula numărul 
doi. Anonimat complet. Mai ţii minte regula unu? 

— Secret absolut, oftă Stephanie. 

— Bun. O să aflaţi care e regula trei la prima perfuzie 
completă. Sau mai degrabă pe drum spre. 

— Pentru că tot ai pomenit despre asta, aş dori să 
începem tratamentul weekendul ăsta, plusă Quinn. Am 
o prezentare foarte importantă într-o săptămână şi mi- 
ar plăcea să pot beneficia de efectele serului. 

Rita îl privi gânditoare ca şi când nu se mai confruntase 
vreodată cu o astfel de cerință. Comision dublu garantat, 
citi Quinn în ochii ei, apoi sesiză momentul în care 
pierdură lupta. 

— Mi-aş dori să vă pot ajuta, dar nu pot fără plata în 
avans. Din moment ce e deja vineri seara, banii ajung abia 

luni. Chiar dacă multe bănci private lucrează sâmbăta, 
transferurile bancare nu funcţionează în weekend. 

— Şi dacă facem transferul acum de pe telefonul meu 
mobil? propuse Quinn. 

Îşi scoase iPhone-ul din buzunarul de la piept şi-l 
puse pe masă, invitând-o pe Rita să privească în timp 
ce-l debloca cu unu-zero-unu-zero. 

— Data ta de naştere, comentă ea cu un zâmbet în 
colțul gurii. 

— Văd că ţi-ai făcut temele. 

Quinn deschise aplicația şi se logă în contul din 
bancă. Stephanie scoase propriul telefon din geantă şi 
deschise o pagină goală de însemnări, oferindu-i apoi 
telefonul Ritei. 

— Poţi nota aici informaţiile contului unde trebuie 
transferați banii, în felul ăsta le avem salvate pentru 
transferurile viitoare. 

Privirea Ritei se mută de la unul la celălalt. 

— Văd că vă coordonaţi extrem de bine, se vede că 
lucraţi împreună. 

Acceptă telefonul şi tastă informaţiile contului. 

— Ştii totul pe de rost, comentă Quinn cu o expresie 
apreciativă. Impresionant. 

— Aşteaptă să vezi ce poţi face după ce devii 
Intelligenex, răspunse Rita fără să-şi ridice privirea de la 
ecranul telefonului. Unu-zero-unu-zero va deveni doar 
o amintire jenantă. 

Termină de scris şi-i întinse telefonul lui Stephanie, 
care-l puse pe masă în faţa lui Quinn. Momentul zero. 
Quinn încercă să nu se gândească la ceea ce urma să 
facă, introducând numerele pe pilot automat. Apoi îi 
întinse telefonul Ritei. 

— Fă tu onorurile dacă ți se pare totul în regulă. 

Rita studie cu atenţie toate detaliile. 


— Totul e corect, spuse înainte de-a finaliza tranzacţia. 

— O zi destul de bună pentru tine, doi dintr-o singură 
lovitură. 

« Rita îi oferi un zâmbet sincer. 

— Ceea ce ne aduce la ultimul punct de pe listă cu o 
săptămână înainte de termen. Mâine seară la ora şase, o 
limuzină vă va prelua de la aeroportul internațional San 
Francisco, din faţa terminalului de plecări interne. 

— Trebuie să ne îmbrăcăm într-un fel anume? întrebă 
Stephanie. 

— Nu. Veţi primi tot ce vă trebuie și lăsaţi toate 
bunurile personale în mașină. Absolut totul, bijuterii, 
telefoane mobile, haine. Tot. Anonimatul e primul pe 
listă. 

— Sună cam ciudat. 

— Veţi vedea cât de eliberator poate fi anonimatul, 
zâmbi Rita cu superioritate. De fapt, vă sugerez să nu 
mergeţi la eveniment împreună, cel mai bine e să nu 
cunoşti pe nimeni şi nimeni să nu te recunoască. 

— Nu-ţi face griji, interveni Quinn. Nu suntem 
implicați într-o relație romantică, doar într-un 
parteneriat construit strict pe interese comune. 

— Cum doriţi ridică din umeri Rita. Nu e decât o 
sugestie bazată pe experiența proprie. Mai aveţi alte 
întrebări? Odată ce ieşiţi pe uşă nu mă veți mai vedea şi 
nu veţi mai auzi de mine niciodată. Regula a doua. 

— De ce-am fost selectat, cum m-aţi găsit? întrebă 
Quinn. 

— Regula unu, Chris, dar ar trebui s-o consideri 
o onoare. Nu e chiar Premiul Nobel, însă te asigur că 
suntem aproape la fel de selectivi. Altceva? 

— Ce faceţi atunci când oamenii vă refuză după ce 
încearcă mostra? 

— Asta nu s-a întâmplat niciodată. Nu abordăm o 
persoană cu venituri suficiente la momentul potrivit în 

carieră dacă nu demonstează mai întâi că e suficient de 
ambițios. 

— Şi de unde ştiţi când cineva e suficient de ambițios? 
interveni Stephanie. 

Rita privi în jos cu un zâmbet în colțul gurii. 

— E o calitate demonstrabilă. Un politician care 
supravieţuieşte unui scandal sexual, un CEO care 
învinge acuzaţii reale de corupție, un avocat care apără 
un ucigaș bogat. În cazul tău, Gail, ai angajat un hacker 
rus cunoscut sub numele de Hellfire9 pentru a identifica 
şi-a altera cererile de admitere care-ţi făceau concurenţă 
la Princeton. 

Stephanie intrase atât de bine în rolul personajului 
încât roşi la acea afirmaţie. Quinn era total şocat. Rita 
descoperise acel secret scandalos în doar câteva minute, 
ceea ce însemna că era conectată la resurse care rivalizau 
cu serverul Mossad şi asta adăuga o nouă dimensiune 
acelei discuţii. 

— Ce-aţi face dacă v-ar refuza cineva şi s-ar adresa 
autorităţilor? o întrebă, studiind-o cu atenţie. 

— Nimic, pentru că exact asta ar face autoritățile. 
Ce anume ar putea investiga? Nu există o companie, un 
produs, nici măcar un martor. Nimic altceva decât vorbe 
nebuneşti. 

Avea logică ce spunea, realiză Quinn. Nimănui nu-i 
păsa cu adevărat atunci când nu existau dovezi concrete. 
Rita se ridică în picioare şi-i urmară exemplul. Nu ştia 
sigur dacă puteau fi consideraţi nebuni ori inteligenți, 
dar în mod clar erau cu un pas mai aproape de adevăr. 
Adevărul care încerca să-i omoare. 


| 


QUINN şi Stephanie luară un taxi până la un 
restaurant thailandez din apropierea apartamentului 
lui Chris, unde comandară Pui Kai Med Ma Muang şi 
Pad Thai la pachet. În timp ce aşteptau comanda, Quinn 
se asigură că nu erau urmăriți şi făcu un drum rapid la 
supermarketul din colțul străzii pentru câteva necesități. 
Cincisprezece minute mai târziu se aflau în siguranța 
relativă a camerei de hotel. 

— Simţi ceva special, ai intrat în starea Intelligenex? 
întrebă Quinn. 

— Am intrat în starea ruptă de foame, răspunse 
Stephanie cu o mină obosită. 

— Dă-i drumul şi mănâncă, eu vreau să verific 
amprentele Ritei. 

Stephanie împinse mâncarea la o parte. 

— Trebuie să văd chestia asta, mâncarea poate să mai 
aștepte. 

Quinn puse pe masă cutia cu pudră de talc, pensula 
pentru fard de obraz şi spray-ul cu aer comprimat pe 
care le cumpărase ceva mai devreme, după care scoase 
iPhone-ul din buzunarul de la piept, ţinându-l cu grijă 
doar de margini. Stephanie puse pe masă telefonul ei. 

— M-a surprins puţin că a acceptat să atingă 
telefoanele, comentă Quinn în timp ce presăra cu atenţie 

un start subțire de pudră de talc pe suprafața lucioasă a 
mesei. E clar că a fost instruită, dar nu suficient de bine. 
Trecu pensula prin pudra de talc şi apoi cu delicateţe 
pe deasupra ecranelor. Pulberea albă scoase la iveală mai 
multe amprente parțiale în jumătatea de jos a ecranului 
lui, inclusiv o amprentă întreagă în colțul din dreapta, 
Stephanie se aplecă peste umărul lui să vadă mai bine. 

— Cred că asta e de când a finalizat tranzacţia. 

Telefonul lui Stephanie dezvălui amprenta perfectă a 
unui deget mare. Quinn se folosi de câteva jeturi de aer 
pentru a îndepărta marea parte a pudrei. 

— Perfect! exclamă Stephanie, privind fascinată. 

— Pulberea albă pe sticla neagră e cea mai bună 
variantă pentru recoltarea de amprente la domiciliu, 
comentă Quinn cu un zâmbet în colţul gurii. Nu cred 
că asta a intenționat Steve Jobs atunci când şi-a proiectat 
telefoanele, dar ne folosim de ce avem. 

Quinn fotografie amprenta de pe ecranul lui cu 
telefonul lui Stephanie setat pe macro, apoi inversă 
procedura. Folosi AirDrop pentru a salva ambele 
fotografii pe telefonul lui şi îmbunătăţi contrastul. 

— Arată mult mai bine decât speram. Dacă amprentele 
Ritei sunt în sistem, o găsim în mod sigur. 

— Crezi că sunt? 

— Are un uşor accent britanic. Ar trebui să fie dacă 
locuiește aici și nu e cetăţean american. Majoritatea 
străinilor care intră în ţară şi toţi cei care solicită vize de 
muncă ori aplică pentru green card sunt ampretaţi. Nu 
ştiu cum e cu reprezentanţele farmaceutice. 

— Crezi că Rita are licență? 

— Nu pentru locul de muncă actual, dar înclin să 
cred că a avut la un moment dat. Industria farmaceutică 
e renumită pentru utilizarea femeilor atractive cu minte 
ascuţită în departamentul de vânzări. Modul în care 


vorbeşte mă face să cred că are experiență. Dacă aş fi 
producătorul serului Intelligenex şi aş căuta agenţi de 
vânzări, aş recruta oameni cu experienţă în domeniu din 
segtorul legal. 

— Cât durează să verifici? 

— De obicei, câteva minute. FBl-ul procesează 
aproximativ o sută de milioane de amprente digitale pe 
an, aşa că n-ar trebui să dureze prea mult. Cât mă ocup 
de asta, tu găseşte bilete de avion înapoi la San Francisco, 
după care putem mânca. 

Quinn termină înaintea lui Stephanie şi se apucă să 
aranjeze mâncarea pe masă. 

— Am găsit un zbor cu puţin înaintea prânzului, e 
ok? întrebă Stephanie. Ajungem la trei. 

Când Quinn nu răspunse, întoarse capul să-l 
privească. 

— Am găsit-o pe Rita, o informă el. Margaret 
Silverton, născută în 30 iulie 1988 la Londra. Viză de 
student F1 în 2004 pentru a se înrola la Universitatea 
Columbia. Rezidenţă permanentă în 2014, moment în 
care avea o adresă în New York City. Angajatorul listat 
e Zimmer Biomed, o multinațională farmaceutică. Fără 
cazier judiciar. 

— Altceva? 

— Numărul de securitate socială. Sunt sigur că 
Homeland Security are un dosar cu numele ei în urma 
aplicaţiei de imigrare, dar nu prea mă interesează. Putem 
verifica oricând dacă e să fie nevoie. 

— Nevoie în ce sens? întrebă Stephanie cu gura plină. 

— Dacă dăm greş mâine. 

— Ce părere ai avut despre speech-ul ei? 

— E maestră. M-a convins, în ciuda preţului 
exorbitant. 

— Dar? 

— Nu ştiu, povestea părea la fel de imaculată ca 
cea a lui Collin, chiar dacă fundamental diferită. Nicio 
mențiune despre ursul malaez, ceea ce ridică semne mari 
de întrebare. Până acum am auzit două motive complet 
diferite pentru care Intelligenex trebuie să rămână un 
secret absolut. Ambele se potrivesc perfect, ambele par 
autentice. 

Stephanie înghiți mâncarea din gură şi puse furculița 
jos. 

— Poate ambele sunt adevărate, până la urmă nu 
se exclud reciproc. Poate că simplifică lucrurile și 
menționează doar varianta cea mai semnificativă în 
funcţie de interlocutor. Speciile pe cale de dispariţie 
pentru investitori şi evitarea reacţiilor adverse ale 
marelui public pentru utilizatori. 

— Posibil. Mă întreb dacă ştim întregul adevăr ori 
dacă există mai multe variante. Şi sunt curios dacă 
iranienii o folosesc pe Rita aşa cum au făcut-o cu Collin, 

— Cred că analizezi cam prea mult situaţia, strâmbă 
Stephanie din nas. 

— O să aflăm mâine seară. 

— Crezi că iranienii vor fi acolo? 

— Ai auzit ce-a spus Rita, e o petrecere unică. Din 
experiența mea, nimeni nu cheltuie atât de mulți bani 
dacă nu intenționează să se bucure personal de festivități. 

Quinn căzu pe gânduri, încercând să anticipeze 
confruntarea finală. 

— La ce te gândeşti? îl întrebă Stephanie. 

— Totul depinde de mâine seară. Exonerare ori 
încarcerare. Dacă mă trimit înapoi la închisoare, de data 
asta va fi în una de maximă securitate, unde sunt cei mai 
periculoși deținuți şi cei mai cruzi gardieni. Condiţii 
groaznice şi nicio luminiţă la capătul tunelului. 

Stephanie îl fixă cu o intensitate pe care n-o mai 
văzuse până atunci. 


— Nu se va ajunge la asta, nu te mai subestima. Au 
trimis monştri după noi din toate direcţiile şi i-ai învins 
fără să te forțezi prea tare. Poate pentru tine e ceva 
aormal, dar eu sunt pur şi simplu fascinată de puterea 
şi inventivitatea ta. Aş fi în stare să pariez mai degrabă 
impotriva zilei de mâine decât împotriva ta după ce-am 
văzut de ce eşti în stare. 

Ochii îi deveniseră umezi, vocea îi tremura. Din doi 
paşi ar fi putut fi lângă ea, lipindu-i trupul de al lui. Şi- 
ar fi dorit mai mult ca orice pe lume s-o sărute şi s-o 
aline, făcând-o să uite de ziua de mâine. Dar dacă făcea 
acei doi paşi, putea distruge absolut totul. Emoţiile 
amândurora erau amplificate la maximum, rezervele de 
energie complet epuizate. Şi indiferent dacă Stephanie 
avea să-l refuze ori să-i cedeze, urma să păşească în cea 
mai periculoasă zi din viaţa lui simțindu-se ultimul 
jeg uman. Tipul care sedusese logodnica fratelui său 
mort. În mod sigur, Stephanie avea să fie afectată în 
mod similar. Îi stătuse alături, la fel de competentă şi 
puternică precum orice alt agent operativ cu care lucrase 
vreodată pe teren. Părea să aibă nervi din oţel inoxidabil 
şi un curaj rar întâlnit. Dar vinovăția şi resentimentele 
făceau parte dintr-o altă categorie, deformând realitatea 
și distrugând pe oricine gusta din acel amalgam otrăvit. 
Aşa că nu se apropie de ea şi n-o atinse. 

— E târziu, ar trebui să ne odihnim, propuse în 
schimb cu un oftat imperceptibil. 

Se pregătiră de culcare în tăcere, uitând un amănunt 
esențial: faptul că serul Intelligenex le curgea acum prin 

Quinn deschise ochii, în următoarea fracțiune de 
secundă ştiind tot ce trebuia să facă. Mintea lui avea 
o claritate și-o rapiditate ameţitoare, gândurile nu i se 

mai încâlceau unele în altele şi nu se repetau la infinit, 
Curgeau la vale precum apele celui mai limpede şi mal 
iute râu de munte din lume. Părea inutil să mai testeze 
puterea serului Intelligenex, dar trebuia să se asigure că 
ce simţea nu erau doar halucinaţii. Începu prin a înmulți 
în cap numărul lui de telefon cu cel al lui Stephanie. 
Rezultatul nu apăru ca din senin pe ecranul unui 
computer. Trebuia să rezolve problema, dar intuia că era 
în stare. Urmări cifrele şi zecimalele prin minte de parcă 
le-ar fi scris pe o bucată de hârtie, ajungând la rezultatul 
corect în doar câteva secunde. Intelligenex. Începu să 
calculeze rădăcina pătrată a rezultatului, ştiind imediat 
cu ce cifre avea să înceapă. Nu dură decât douăzeci de 
secunde. Se dădu jos din pat şi intră în dormitorul lui 
Stephanie pentru a o trezi, dar ea i-o luase deja înainte, 
Avea părul umed de la duș și era îmbrăcată cu halatul alb 
de baie, stând pe marginea patului cu telefonul mobil în 
mână. 

— Am citit toate ştirile de pe toate site-urile posibile 
şi imposibile, îşi ridică privirea la el, în adâncul ochilor 
oglindindu-i-se o strălucire aproape hipnotizantă. 
Direct, fără oprire. Mintea mea a supt toate cuvintele ca 
un aspirator. Rând după rând, fără umbră de neatenţie 
ori ezitare. Îi întinse telefonul. Îmi amintesc totul pe de 
rost. Puneţi-mi o întrebare, absolut orice. 

Quinn luă telefonul şi deschise o pagină de ştiri la 
întâmplare. 

— Ce procent din populaţia Statelor Unite... 

— Un procent, preluă Stephanie ideea înainte de-a 
putea termina, e afectat de schizofrenie. 

— E un articol scris de fostul medic... 

— Al lui Bill Clinton. Barry McCaffrey. 

Quinn arcui o sprânceană. 


— Am un puzzle pentru tine. Trebuie să măsori exact 
patru litri de apă, dar nu ai decât două borcane, unul 
de trei litri, celălalt de cinci litri. Nu există marcaje pe 
bărcane. Cum faci? 

Stephanie nici măcar nu ezită. 

— Umplu cu apă borcanul de cinci litri. Torn câtă apă 
incape în cel de trei, deci mi-au rămas doi litri. Golesc 
borcanul de trei litri şi torn cei doi litri în el. Mai am 
spaţiu pentru un litru. Reumplu borcanul de cinci litri şi 
vărs ce încape în cel de trei. În momentul ăsta am exact 
patru litri de apă în cele două borcane. 

Continuară să-şi măsoarele minţile upgradate toată 
dimineaţa, inclusiv pe drum spre aeroport şi în avion. 

— Eşti pregătit pentru o întrebare nouă? întrebă 
Stephanie la un moment dat. Ce legătură e între 
Intelligenex și uciderea lui Noah? 

Quinn speră ca răspunsul să i se ivească pur şi simplu 
în cap, dar nu se întâmplă. 

— Nu ştiu exact, dar nu mai am nicio îndoială că a 
fost un fel de acoperire legată de ser. Dacă e să ne bazăm 
pe ce experimentăm amândoi de azi-dimineaţă, e clar că 
poate schimba lumea. 

— În timp ce producătorul câștigă miliarde de dolari, 
comentă Stephanie. Poate că fix ăsta e mobilul crimei, o 
grămadă de bani. Nu e cel mai vechi pretext din lume? 

Stephanie părea plină de speranţă şi Quinn ura să-i 
taie aripile, dar nu avea încotro. 

— Nu prea cred. Puteau foarte simplu să-l concedieze 
pe Noah şi să cumpere acţiunile deținute de el şi tata la 
suprapreţ. Nu era nevoie să rişte absolut totul cu o crimă 
triplă. 

— N-au riscat chiar mai mult în cazul în care Noah a 
aflat despre ursul malaez şi nu s-a lăsat cumpărat? 

Quinn clătină din cap. 

— Trebuie să fie mai mult decât atât ca să justifie 
crima. Contractul de confidențialitate l-ar fi red 
la tăcere pe Noah. În plus, comercializarea serulu 
Intelligenex se face în cel mai mare secret, deci nu se aplic 
aprobarea de reglementare şi protecția consumatorilor 
Între timp, operațiunea continuă. De fapt, pare să 
amploare. Din comportamentul Ritei reiese clar că în 
curând devin stăpânii universului şi având în vede 
cum ne funcționează mintea în momentul ăsta, pot 
înţelege de ce. 

— Şi atunci? 

Quinn întoarse capul să privească afară prin hublou, 
sperând să zărească răspunsul scris în nori. Dar nu-l găsi 
acolo. 


San Francisco, California 


RAcerizară suficient de devreme încât să 
aibe timp să treacă prin parcare pentru a verifica dacă 
SUV-ul Escalade era încă acolo. Era şi asta-l surprinse 
puţin pe Quinn. Mirosul cadavrelor în descompunere 
ar fi trebuit să atragă atenţia până acum, dar observă 
că briza golfului din apropiere menținea o circulaţie 
constantă a aerului. Închiriară un seif de depozitare a 
bagajelor, unde-şi lăsară pașapoartele false şi telefoanele 
primite prin intermediul Mossadului, rămânând doar 
cu telefoanele prepaid cumpărate ceva mai devreme 
de la un stand Verizon aflat la ieşirea sosirilor interne. 
Imposibilitatea de-a se identifica în caz de nevoie ar fi 
ridicat întrebări stânjenitoare, dar alternativa era cu mult 
mai rea, aşa că erau nevoiţi să riște. Întreaga operaţiune 
era plănuită doar pe jumătate. Quinn era deranjat la un 
nivel primordial de acel detaliu, dar nu mai putea face 
nimic să schimbe lucrurile. Riscul crescuse pe măsură ce 
timpul de pregătire se înjumătățise şi acum trebuiau să 
improvizeze din mers. Nu mai dispuneau de prea mult 
timp, bani şi alte opțiuni. 

Observă că Stephanie atrăgea multe priviri 
apreciative. Îmbrăcată într-o rochie uşoară din in de 

un albastru regal, părea mai degrabă un model coborât 
de pe podium, în niciun caz un fugar hăituit de asasini 
necunoscuți. 

— Crezi că e o limuzină din aia imensă ori o maşină 
obişnuită? îl întrebă cu un aer neliniștit. 

— Sincer, nici nu contează atâta timp cât nu e un 
SUV Escalade negru, răspunse Quinn, regretându-și 
cuvintele în secunda următoare. Îmi pare rău, asta n-a 
sunat prea bine. 

— Mai bine că ai spus-o ca să fiu pregătită în caz că 
este. Oricum, nu mă tem dacă te am alături. 

Părea pregătită pentru absolut orice şi arăta atât de 
spectaculos încât atunci când îi oferi un zâmbet ştrengar 
aproape i se înmuiară genunchii. 

Ajunseră la punctul de întâlnire la şase fără cinci 
minute. Zona era extrem de aglomerată. Nu la fel ca luni 
dimineaţa ori vineri seara, dar suficient cât mașinile să fie 
parcate pe două rânduri pentru a debarca pasagerii care 
urmau să călătorească. Zăriră şi câteva SUV-uri Escalade 
negre, dar şoferii nu-i băgară în seamă. Drumul era în 
pantă şi exista o curbă exact înaintea intrării principale, 
aşa că nu vedeau mașinile care se apropiau decât cu 
câteva secunde înainte să ajungă. Din moment ce spațiul 
era extrem de limitat, nimeni nu putea staționa mai mult 
de câteva minute fără să atragă atenţia nedorită a maşinii 
de poliție care veghea ca lucrurile să se miște ca unse. 
Quinn își imagină că fie exista un observator care anunţa 
că sosiseră, fie şoferul dădea ture fără oprire până dădea 
cu ochii de ei, fie totul se baza pe seriozitatea lor de-a 
ajunge fix la ora stabilită. Un vânt rece flutura hainele 
călătorilor ca şi când ar fi vrut să le smulgă pentru a le 
atrage atenţia că ajunseseră în California, The Golden 
State, acolo unde soarele îşi cerea tributul. Stephanie îşi 
frecă braţele, încercând să-şi pună sângele în mişcare. 


O limuzină neagră cu ferestre întunecate precum 
onixul apăru pe rampă exact la ora şase şi opri în faţa 
lor. Nu unul dintre vehiculele obscen de lungi care 
puteau găzdui o întreagă echipă de fotbal, dar suficient 
de mare pentru o trupă rock cu tot cu amante. Uşa din 
spate se deschise singură. O invitaţie anonimă. Telefonul 
lui Quinn începu să vibreze în buzunar. Aranjase în aşa 
fel încât apelurile de pe iPhone să-i fie trimise pe noul 
număr, la fel și apelurile de pe telefonul fix al lui Pine. 
Scoase telefonul din buzunar şi-l duse la ureche. 

— Bună, spuse vocea lui Reza. 

Fir-ar să fie, un moment mai nepotrivit nici nu 
putea să existe. Quinn ridică un deget, solicitând un 
minut în timp ce încerca să audă în şuierul vântului şi 
uruitul traficului greoi. Stephanie îi aruncă o privire 
întrebătoare. Ar fi trebuit să se suie în limuzină ori nu? 
Quinn îi făcu semn să aştepte. Ea puse mâna pe portieră, 
dar rămase afară din maşină. O frântură asurzitoare de 
sirenă îi anunţă că poliția îşi pierdea răbdarea. Reza 
continuă să-i explice rezultatele analizelor de laborator 
și Quinn închise ochii, impunându-şi să audă fiecare 
cuvânt în parte. Maşina de poliţie îi atenţionă din nou. 

— Chris! îl strigă Stephanie. 

Quinn deschise ochii pentru a vedea că limuzina 
începuse să se mişte încet din loc. Un mesaj nerostit. 
Acum ori niciodată. Îi făcu semn lui Stephanie să se 
suie şi se îndreptă cât mai încet spre ea, încercând să 
mai cumpere timp. Reza continua să vorbească şi la un 
moment dat crezu că nu aude bine. 

— Eşti absolut sigur? îl întrebă. 

Maşina de poliţie înaintă spre ei. Limuzina mări 
viteza, de data aceea cu Stephanie înăuntru. Quinn se 
sui rapid și limuzina acceleră brusc. Portiera se închise. 
Apelul se întrerupse. 


N 
Q 
O 


OPS FILES: 


INTELLIGENEX 


| 
| 
| 
| 
| 
| 
| 


ME a >> 


MONICA RAMIREZ 


240 


Quinn avu senzația că în minte i se declanşează 
focuri strălucitoare de artificii datorită informaţiilor noi 
primite de la Reza, ceea ce era în totală contradincție 
cu interiorul întunecat al limuzinei. Banchete din 
piele neagră, covor negru, ferestre negre. Nu puteau 
vedea şoferul și nu puteau vedea afară. Erau complet 
orbi, chiar dacă într-o atmosferă confortabilă. Lumina 
slabă emanată de o bandă cu LED-uri aflată pe tavanul 
maşinii împrumuta o sclipire lipsită de viaţă picăturilor 
de apă ce se scurgeau pe frapiera din argint în care se 
răcea o sticlă de şampanie Nordelly. Pe peretele din 
dreapta se aflau doi trandafiri roşii într-o vază minionă 
din argint, parfumul lor discret plutind delicat prin aer. 
Însă adevăratele surprize se aflau direct în faţa lor sub 
forma a două genţi de voiaj Prada de culoare neagră. 
Numerele 204 și 205 erau brodate cu mătase neagră pe 
buzunarele din faţă. 

Din boxe se auzi o voce calmă şi în același timp 
autoritară. Poate şoferul, poate nu. 

— Faceţi-vă comozi, avem de călătorit în jur de două 
ore. Vă puteți schimba oricând doriţi, absolut toate 
lucrurile personale se lasă în genţile care vor rămâne 
în mașină. Dacă doriţi să vă odihniţi, scaunele se pot 
transforma în paturi confortabile. N-ar fi o idee rea, 
din moment ce vă aşteaptă o noapte lungă. Vă dorim 
călătorie plăcută. 

Vocea fu înlocuită cu muzică ambientală. 

— În două ore putem ajunge în Sacramento ori 
Santa Rosa. Ori poate mergem în sud, spre San Jose sau 
Monterey, comentă Stephanie pe un ton tensionat. 

Ştia că fusese Reza la telefon şi în ochi i se citea 
adevărata întrebare. Voia să ştie noutăţile şi Quinn 
murea de nerăbdare să i le relateze. Conveniseră să nu 


spună şi să nu facă ceva suspect în maşină, presupunând 
că erau supravegheați. Dar revelaţiile lui Reza erau mult 
prea importante. 

« — Ori am putea să ne învârtim în cerc prin San 
Francisco şi toate orele de călătorie să nu fie decât o iluzie 
in spiritul regulii unu, îi răspunse pe un ton sugestiv. 
În orice caz, important e să ne simțim confortabil. Îşi 
puse brațul în jurul umerilor ei şi-o trase mai aproape, 
intorcându-şi capul pentru a-şi îngropa nasul în părul 
ei. Reza spune că Intelligenex e un produs în întregime 
sintetic, îi şopti la ureche. Deci povestea lui Collin cu 
specia pe cale de dispariție nu e decât o mare minciună. 

Stephanie își întoarse faţa spre a lui ca şi când ar 
fi vrut să-l sărute şi rămaseră ochi în ochi. În ciuda 
circumstanțelor, era clar că amândoi se stăpâneau cu 
greu să nu facă acel pas devastator. Quinn se gândi 
că ar fi putut s-o sărute, măcar de ochii celor care-i 
supravegheau. Dar ştia că nu era decât o justificare 
prostească, riscând să declanşeze un uragan care avea 
să-i distrugă pe amândoi. Aşa că întoarse capul şi-şi lipi 
obrazul de al ei. 

— Asta schimbă radical lucrurile, dar încă nu sunt 
sigură cum. 

Quinn se trase înapoi pentru a o privi. Aveau nevoie 
de timp pentru a procesa acea răsturnare spectaculoasă 
de situaţie. Poate aşa reușea să uite cât de minunat 
mirosea pielea ei şi cât de moi păreau buzele acelea pline. 
Își retrase braţul. 

— Avem două ore la dispoziţie. Hai să vedem ce ne- 
au pregătit în genţi, după care ar trebui să ne odihnim. 

Îi pasă lui Stephanie geanta 205 şi trase 204 în poală. 
Deschise fermoarul pentru a descoperi o căptuşeală din 
mătase roşie și pijamale din mătase neagră. Pentru el 

pantaloni, pentru Stephanie o cămaşă de noapte sexi cu 
bretele subțiri. 
— Pare mărimea mea. 


Stephanie îşi trecu mâna de-a lungul materialului 
moale. Amândoi aveau câte un halat cu glugă din mătase 
neagră şi căptuşeală roşie, papuci asortaţi şi măști care se 
legau la spate. 

— După cum spunea Rita, remarcă Stephanie. ȘI 
parcă a mai spus ceva despre reguli. 

— Există trei reguli, se auzi din nou vocea din boxe. 

Quinn zâmbi în colțul gurii. Voiau să fie conştienţi 
că sunt supravegheați, ceea ce nu se potrivea cu regulile 
KGB. 

— Regula unu, secretul absolut. Niciodată nu veți 
menționa, sugera, implica, insinua ori indica absolut 
nimic despre existenţa Intelligenex. Nimănui, niciodată, 
Regula doi, anonimatul absolut. Nu oferiţi şi nu solicitați 
informaţii care ar putea duce la identificarea voastră ori a 
altui membru. Asta include adresa din prezent şi trecut, 
locul în care ați studiat, lucrat, trăit. Fără referiri la 
cluburi, societăți ori afilieri politice. Şi, bineînţeles, fără 
referiri la membrii familiei, zi de naştere şi naţionalitate. 
Regula trei, nu mai există cale de întoarcere. Vă mai 
puteţi retrage până când ajungem la destinaţie. Regula 
unu se aplică în continuare, desigur, dar puteți pleca 
şi vă imaginaţi că totul n-a fost decât un vis fantezist, 
În momentul în care ajungem la destinaţie şi intraţi 
înăuntru, regula trei devine valabilă. Lucrăm doar cu 
elita, ceea ce înseamnă un grad ridicat de faimă. Așa că 
traversarea pragului ridică mizele. Dacă vă răzgândiţi, 
nu aveţi obligaţia de-a continua să plătiți taxa şi-a utiliza 
produsul, dar va trebui să vă aşteptaţi la supraveghere 
constantă, suficient pentru a ne asigura că respectați 


primele două reguli. Aşa că gândiţi-vă foarte bine 
inainte de-a părăsi maşina. Veţi fi întrebaţi ce decizie aţi 
luat atunci când ajungem la destinaţie. 

a — Şi sancţiunea pentru încălcarea unei reguli? 
intrebă Quinn. 

Muzica reveni în boxe. Aparent era o conversaţie 
intr-o singură direcţie şi tăcerea era răspunsul cel mai 
elocvent cu putinţă. 

Quinn puse geanta lângă el pe banchetă, în timp ce 
Stephanie începu să se joace cu butoanele de comandă 
ale scaunului. 

— Eu o să mă schimb, anunţă Quinn. 

Începu cu partea de sus, aranjându-şi cu grijă hainele 
in geantă. Îşi puse halatul, după care-şi scoase blugii și- 
şi trase pe el pantalonii de pijama. Materialul era într- 
adevăr mătăsos şi plăcut pe piele. Doar halatul probabil 
costase în jur de două sute de dolari. 

— Cum arăt? 

Stephanie îl studie cu interes, privirea ei coborând la 
pieptul musculos și apoi ridicându-se pentru a i se fixa 
pe buze. Tresări o idee, părând că se trezeşte dintr-o 
transă şi se forță să zâmbească. 

— Prea bine pentru puţinul control de care mai 
dispun, mârâi iritată. 

Quinn cobori spătarul scaunului şi se întinse, privind 
în sus la tavan pentru a-i acorda puţină intimitate. 
Închise ochii şi începu să proceseze ştirea uimitoare 
primită de la Reza şi implicaţiile ei pentru ceea ce avea 
să urmeze. Nu se afla pentru prima oară într-o situaţie 
operaţională fără să deţină informaţii detaliate despre 
toate piesele implicate, dar aceea era una extrem de 
riscantă. Măcar avea întotdeauna o locaţie şi-o ţintă. 
O persoană care trebuia neutralizată ori eliberată. Un 

document care trebuia recuperat ori distrus. O sumă 
de bani care trebuia plasată ori preluată. O fotografie, 
o filmare de făcut. O urmă care trebuia ştearsă. În seara 
aceea trebuia să identifice persoana responsabilă pentru 
toată nebunia în care intrase, s-o izoleze fără să-i atragă 
atenţia și s-o forțeze să-i dezvăluie circumstanţele morții 
familiei lui. Totul sub nasul costumelor negre. 

— Cred că Rita ar fi trebuit să lucreze mai degrabă în 
domeniul modei, comentă Stephanie. E exact mărimea 
mea. 

Quinn deschise ochii și-și întoarse privirea spre ea. 
Materialul moale i se mula pe trup ca o a doua piele, 
bretelele subțiri parcă implorând să fie trase în jos de 
degete agile. Quinn gemu înfundat, impunându-şi să nu 
reacționeze. Stephanie îşi trase halatul pe ea şi-şi ajustă 
scaunul pentru a se lungi cu un oftat. Rămaseră tăcuţi 
într-o tăcere contemplativă, atenţi să nu cumva să se 
atingă, declanșând astfel o scânteie periculoasă ce urma 
să arunce în aer absolut totul. 

— Cinci minute, spuse vocea din boxe după o vreme. 
E timpul să vă puneţi măştile şi să luaţi o decizie. Regula 
trei. Dacă vreunul dintre voi sau amândoi doriţi să vă 
întoarceţi, nu trebuie să faceţi nimic altceva decât să 
rămâneți în maşină. În caz contrar, bun venit în noua 
voastră viaţă, pregătiți-vă pentru o noapte de neuitat. 

Se ajutară reciproc cu măştile. Materialul se mula și 
se lega cu uşurinţă. Maşina încetini și drumul începu să 
urce o idee. Stephanie îl luă de mână şi se priviră. Oare 
era un club de noapte, un spital? Un hotel de cinci stele, 
o cabană în pădure? Câţi alți participanţi urmau să fie 
prezenţi? O sută? O mie? Toate acele întrebări le trecură 
prin minte, dar chiar şi cu ajutorul serului Intelligenex 
nu reușiră să găsească un răspuns. 


Maşina se opri, împreună cu muzica. De afară se 
auzea ritmul bașilor, ca şi când se aflau la intrarea într- 
un club. Timp de câteva secunde rămaseră într-o tăcere 
“Elativă, cu inima strânsă în anticipare. Maşina mai rulă 
câţiva metri înainte şi se opri din nou, ca limuzinele la 
Premiile Oscar. Muzica se auzi mai tare de parcă boxele 
erau chiar acolo, nu doar în faţa lor, ci peste tot. Apoi 
portiera se deschise cu un clic şi-un şuierat şi se treziră 
în faţa unui tunel luminat cu sute de lumânări. 

EINAaD ignoră bâzâitul deranjant din minte, 
Nu-l putea afecta pentru că se distra prea tare cu avocata 
pe care-o câștigase la licitaţie. De fapt, doar o studentă 
la drept care părea o versiune mai tânără a reclamantei 
într-un caz de ucidere din culpă pe care NIOC încerca 
să-l soluţioneze. Emad bănuia că ar putea fi chiar fiica 
ei. N-ar fi fost rău. Fata se dovedise o adevărată atletă 
în pat, dar nu era fiica reclamantei. Apoi se întâmplă 
ceva ciudat şi colegele ei de facultate apărură la el în pat, 
purtând uniforme scurte de şcoală. Nu era sigur cum 
se întâmplase asta, dar nu se sustrase din braţele lor. 
Dimpotrivă. Totuşi, bâzâitul din minte îl deranja. Un 
fulger brusc de lumină făcu fetele să dispară şi realiză 
că bâzâitul insistent era de fapt telefonul care vibra pe 
noptieră. Visase. Deschise ochii şi întoarse capul pe 
pernă. Studenta la drept pentru care plătise opt mii de 
dolari americani era tot acolo. Fără colege. Emad o privi 
în timp ce dormea liniștită pe spate, observând că sânii îi 
erau încă suficient de tineri încât să semene cu piramida 
în care se aflau. Privi în sus şi văzu că soarele era deja sus 
pe cer. Duminică dimineața. Cine naiba îndrăznea să-l 
sune? Întinse mâna după telefon şi-l duse la ureche. 

— Da! se răsti pe un ton iritat. 

— Domnule, am o veste importantă. 


Behrouz Asadi, înlocuitorul lui Nouzar era încă în 
perioada de probă. Printre alte defecte, era clar că nu 
dispunea de discreția lui Nouzar. 

4 — Spune. 

— Quinn Altman şi matematiciana sunt în limuzina 
noastră şi se îndreaptă spre petrecerea din California. 

Emad se ridică pe coate. 

— Cum e posibil așa ceva? 

— Nu ştiu mai multe detalii, doar că programul 
de recunoaștere facială i-a identificat şi-a declanșat 
alarma. Sunt deghizați în clienţi legitimi, cum doriţi să 
procedăm? 

Emad deschise gura să spună ceva despre gloanţe şi 
creieri zburaţi pe pereţi, dar în minte îi răsări o amintire 
dureroasă. O amintire cu care încă îi era ruşine, deși 
trecuseră mulți ani de atunci. 

Se afla la Bruxelles sub acoperire, în 1986, împreună 
cu un alt coleg VAJA, amândoi proaspeți absolvenţi 
ai academiei, numărul unu şi numărul doi din clasa 
lor. Primiseră o misiune de probă, colectare clasică de 
informaţii şi în acest scop se împrieteniseră cu fiica 
asistentului personal al unuia dintre comandanții NATO. 
Adeline Blomme era dulcică, rebelă și încântată de atenţia 
celor doi fraţi austrieci. Îi plăcea mult, mai ales pe cel mai 
frumuşel dintre ei, Jan-Paul Schoot, al cărui nume real era 
Kianian Sobhani. Era atât de fermecător încât ar fi putut 
deveni star de cinema ori poate chiar preşedinte. Fumau 
iarbă împreună, se plângeau de părinți și dezbăteau ce- 
şi doreau să facă în viaţă după terminarea facultăţii. 
Adeline studia literatura, Emad și Kianian pretindeau 
că vor să devină diplomați, la fel ca tatăl lor. După un 
timp, Emad rămânea să joace Super Mario pe Nintendo- 
ul lui Adeline, în timp ce ea şi Kianian se strecurau în 
dormitor să se sărute. Odată ce Kianian o ținea ocupată, 

Emad scotocea prin biroul tatălui ei, fotografiind toate 
documentele care-i picau în mână, plus corespondenţă 
oficială de rutină. În afară de asta, pusese microfoane în 
telefonul din dormitorul părinţilor, un model cu butoane 
aflat pe noptieră între patul de dimensiuni mari şi biroul la 
care mama Adelinei, secretara unui alt oficial din cadrul 
NATO, lucra în afara orelor de lucru. Într-o zi, Emad 
se afla în mijlocul schimbării casetei înregistrate cu una 
nouă, când Adeline intră pe neaşteptate peste el pentru a 
lua un prezervativ din baia părinţilor. Kianian rămăsese 
în urmă, întins pe patul ei cu pantalonii în jurul gleznelor. 
După expresia ei facială, fata înțelese într-o fracțiune de 
secundă ce se întâmplă. Era doar răsfăţată, nu şi proastă. 
Emad se panică și-o lovi în cap cu o statuetă grea din 
bronz înfățișând o balerină. O singură lovitură în tâmplă, 
suficientă cât s-o omoare. Adeline se prăbuşi la podea, cu 
ochii fixați în tavan şi-o expresie uimită, ca şi când nu i-ar 
fi venit să creadă că murise într-un mod atât de stupid, 
Emad scăpă statueta din mână lângă trupul ei exact în 
momentul în care Kianian îşi făcu apariţia în pragul uşii, 
evaluând situaţia dintr-o singură privire. 

— Idiotule! strigă cu o expresie furioasă. De ce-a trebuit 
să faci asta, aș fi putut s-o recrutez să lucreze pentru noi! 

Emad auzi acum ecoul acelor cuvinte, întorcându-şi 
privirea la fata din patul lui. 

— Cine mai ştie despre asta? îl întrebă pe Behrouz. 

— Nimeni, nici măcar şoferul. 

— Bun, mă ocup eu de tot. Nu iei nicio măsură şi nu 
spui nimic nimănui. Îi lăsăm să creadă că ne-au păcălit, 
vreau să fie tratați ca orice alt oaspete de onoare. 


TUNELUL plin cu lumânări era de fapt un 
coridor lung din pânză groasă, ceva ce Serviciul Secret 
ar folosi în anumite situații pentru a proteja preşedintele. 
lumânările albe erau de dimensiunea cutiilor de vopsea, 
aşezate în boluri mari din sticlă. Lumina caldă părea să 
trezească coridorul la viață, făcându-i pe oaspeţi să simtă 
că se află pe un drum fermecat. Uşa limuzinei se închise 
automat în spatele lor, pecetluindu-le soarta. Regula trei. 
Nu vedeau nimic altceva decât coridorul lung şi o uşă 
mare neagră cam la treizeci de metri în faţa lor. Quinn 
se așteptase ca limuzina să se retragă imediat, însă 
maşina rămase acolo de parcă ar fi dorit să le blocheze 
retragerea. Înaintară încet în timp ce başii le vibrau în 
stomac, lumina dansa în jurul lor şi adrenalina le circula 
tot mai rapid prin vene. Stephanie îl luă de braţ. 

— Parcă ar fi reconstituirea modernă a unui basm pe 
care l-am citit odată. 

Quinn se gândea la acelaşi lucru, chiar dacă nu-şi 
amintea partea în care Hansel şi Gretel purtau pijamale 
din mătase neagră. Înaintară pe coridorul în pantă, 
coborând sub nivelul solului spre uşa ce alunecă brusc 
într-o parte pentru a dezvălui un vestibul de aproximativ 
doisprezece metri pătrați. O altă uşă glisantă îi aştepta 
în centrul peretelui opus. În dreapta şi stânga se aflau 

oglinzi cu rame aurite şi mese cu tot felul de cosmetice, 
plus pahare înalte pline cu şampanie. 

O voce de soprană îi salută din spate: 

— Bine aţi venit, doi-zero-patru şi doi-zero-cinci. 

Se întoarseră şi descoperiră un înger care se 
materializă dintr-o nişă. Fata era în mod clar un model 
de vreo douăzeci de ani cu păr lung și blond, ochi albaştri 
şi sâni ajustaţi. Se apropie de ei, ducându-și degetul 
arătător la buze. Era îmbrăcată într-o cămăşuţă albă cu 
bretele subțiri chiar mai scurtă decât cea a lui Stephanie, 
două fâşii lungi în formă de aripi fluturând în spatele ei 
pe deasupra podelei. 

— Ţineţi minte numerele desemnate, veți avea nevoie 
de ele, inclusiv la verificarea de dinaintea tratamentului 
şi atunci când sunteți pregătiți de plecare. Regula doi. 
Procedura e foarte simplă. Pur și simplu introduceţi 
numerele, le făcu un semn către panoul aflat lângă ușă, 
şi înaintea începerii tratamentului numărul respectiv 
va apărea pe un ecran poziționat deasupra fiecărei uși, 
Îi înconjură încet, studiindu-i cu o privire apreciativă. 
Între timp, nu ezitaţi să vă adresaţi unui înger dacă aveţi 
nevoie de ceva. 

Îşi trecu uşor degetele peste pieptul lui Quinn, după 
care se îndreptă spre Stephanie şi începu să-i aranjeze 
părul cu familiaritatea unei surori mai mari care- 
şi demonstrează priceperea demnă de un saloan de 
top. Păşi în spate atunci când termină, privind-o cu o 
expresie mulțumită. 

— Aşa, acum e perfect. 

Îşi puse braţele în jurul lui Stephanie ca şi când ar 
fi vrut s-o îmbrăţişeze şi-i trase gluga halatului pe cap. 
Quinn îi urmă exemplul. Îngerul întinse un braţ spre 
ușă, cu aripa fluturând în urma ei. 

— Luaţi un pahar cu şampanie și bucuraţi-vă de 
petrecere. 


Uşa se deschise automat şi păşiră într-o încăpere 
parfumată discret şi scufundată în semiîntuneric. 
Muzica ritmată îi învălui, başii pulsându-le prin vene 
ca un drog. Privirile le fură atrase de un tub imens 
poziţionat în centrul încăperii. Limbi portocalii de foc 
dansau pe ritmul crescendo al muzicii şi se îndreptară 
spre el. Quinn şi-ar fi dorit să poată studia încăperea, 
dar ştia că ar fi atras atenţia într-un mod nedorit dacă 
reacționa altfel decât să se îndrepte spre foc cu o expresie 
uimită. Înconjurată de un cilindru maiestuos din sticlă, 
centrala combina jeturi de gaz rotative pentru a crea un 
duet de flăcări dansante. Stephanie se lipi cu tot trupul 
de el pentru a-i şopti la ureche: 

— Pare un fel de tango pasional, aproape îţi creează 
senzaţia că sunt vii. 

Era cea mai impresionantă sculptură vie pe care o 
văzuseră vreodată, chiar dacă nu pentru prima oară. 
Quinn îşi ridică privirea în sus spre locul unde flăcările 
dispăreau prin tavanul invizibil. Având în vedere 
contrastul cu camera întunecată, flăcările păreau la fel 
de orbitoare precum soarele. Stephanie întinse încet o 
mână spre sticla cilindrului, realizarea citindu-se pe fața 
ei atunci când descoperi că e rece la atingere. Întoarse 
capul să-l privească şi Quinn încuviință din cap. Nu 
puteau risca să discute despre acea revelaţie, cel puțin 
nu în acel moment. Se întoarseră cu spatele la flăcări, 
descoperind că încăperea era plină de oameni. Unii 
purtau încă halatele cu glugă, alții rămăseseră doar în 
pijamale şi câțiva renunţaseră complet la haine. Focul 
le strălucea pe pielea expusă, umbrele creând iluzia că 
trupurile erau sculptate. Mulţi dansau, alții stăteau în 
picioare pe margini, unii se aşezaseră pe jos. Vorbeau, 
se mângâiau reciproc fără inhibiţii, beau şi se sărutau 
la întâmplare. Quinn simţi că începe să reacționeze, 

probabil de la aerul parfumat cu feromoni. Era timpul 
să intre în joc pentru a nu atrage atenția. O trase pe 
Stephanie în braţe, lipindu-i trupul de al lui pentru a se 
mişca pe ritmul muzicii. 

— Amintește-mi să mă opresc la timp, îi spuse la 
ureche. 

— Poate că nu vreau să te opreşti, îi şopti ea cuvintele 
pe pielea gâtului. 

Quinn se cutremură de dorință şi-o împinse înapoi, 
Se priviră tăcuţi pentru ceea ce păru o eternitate, 
amândoi dorindu-și imposibilul cu o violență ce le 
declanşă vulcani fierbinți în pântece. 

— Ai grijă ce-ţi doreşti, spuse Quinn cu voce joasă, 
apoi o luă de mână pentru a o trage după el. 

Locul unde se desfăşura petrecerea era un labirint de 
camere interconectate ce înconjurau camera centrală. 
Unele mai mari, altele destul de mici, unele relativ goale, 
altele pline cu mobilier ori diferite decoraţii. Toate aveau 
paturi, şezlonguri şi covoare groase din blană pe podea, 
niciuna nu era luminată altfel decât cu lumânări de toate 
formele şi mărimile. Cele mai multe erau ocupate de 
persoane atractive care discutau, dansau ori pur şi simplu 
făceau sex, unii pe paturi, alții pe blănurile de pe podea. 
Îngerii erau într-adevăr la dispoziția lor, îndeplinind 
orice dorință, inclusiv cele fizice. Nu existau îngeri 
bărbați, deşi lista invitaţilor părea să fie împărţită în mod 
egal între sexe. Quinn îşi întipări în minte planul general 
al locului, evitând contactul vizual în timp ce sorbea din 
paharul cu şampanie. Scană încăperile cu privirea, în 
căutarea unui anumit bărbat, încercând să identifice pe 
oricine ar fi putut face parte din conducere. O mulţime 
de indivizi se perindau pe lângă ei, dar glugile halatelor 
şi semiîntunericul le protejau identitatea. Privirea îi fu 
atrasă de o a treia ușă glisantă situată chiar vizavi de cea 
prin care intraseră iniţial. 


— Ce crezi că e acolo? întrebă Stephanie, urmărindu-i 
privirea. 

— Câteva sute de şezlonguri confortabile dotate cu 
instalații pentru perfuzii. Bănuiesc că uşa se va deschide 
la momentul portivit. 

Nu descoperiră nicio ieşire ori bucătărie şi cu toate 
astea în încăperi erau multe baruri şi bufete mici cu 
produse de patiserie, fructe şi un sortiment nesfârşit de 
aperitive somptuoase. Îngerii tăcuţi păreau să apară şi să 
dispară după cum era nevoie. 

— Să vedem dacă putem afla de unde vin, îi şopti 
Quinn la ureche lui Stephanie. Poate ne vor conduce în 
spatele cortinei. 

Stephanie zâmbi. 

— Hai să aşteptăm aici şi ne luăm după următorul 
inger. 

Quinn îi înmână o farfurie din porțelan, pe care 
Stephanie o umplu cu aperitive. 

— Trebuie să mâncăm ceva, toată şampania asta 
incepe să mă ia de cap. 

Quinn culese câteva stridii şi pateuri cu caviar, 
golindu-și discret paharul într-o frapieră. 

— Oare cineva inspectează imaginile de pe camerele 
de supraveghere şi aşa ştiu când să apară pentru a 
debarasa farfurii şi pahare goale? întrebă Stephanie, 
privind în jur. 

— Bună întrebare, zâmbi Quinn. Hai să aflăm. 

Îi luă farfuria din mână şi-o lăsă pe un colț de masă 
împreună cu paharele goale, apoi se retraseră în cel mai 
întunecat colţ al încăperii de unde puteau vedea bufetul 
și zonele adiacente. Dar într-un mod cu totul neaşteptat, 
Stephanie se întoarse cu faţa la el şi se lipi de trupul lui. 
Quinn își cobori privirea la buzele ei întredeschise şi 
uită unde se aflau, ce căutau acolo, uită să mai respire. 

Avea doar ore la dispoziţie, poate chiar minute pentru 
a privi în spatele cortinei şi-a descoperi fantoma care-l 
ucisese familia. Era ultima șansă de-a afla adevărul și-a 
dovedi că e nevinovat. Şi cu toate astea, nu-şi dorea decât 
s-o împingă în peretele din spatele lor pentru a-i zdrobi 
trupul cu al lui. Niciodată nu mai dorise atât de mult o 
femeie, anticiparea plăcerii încolăcindu-i-se fierbinte în 
pântece într-un mod aproape dureros. Îl atrăgea la nivel 
molecular, ar fi făcut dragoste cu ea chiar acolo, nimeni 
şi nimic nu le putea fura acel moment de demenţă totală. 
Era atât de frumoasă în lumina palidă a lumânărilor, 
părul îi strălucea ca luna pe cerul nopţii, pielea părea 
din alabastru, ochii turcoaz erau ascunși în umbre. 

— La ce te gândeşti? îl întrebă ea. 

— Nu vrei să ştii. 

— Dacă n-aş vrea să ştiu, nu te-aş mai fi întrebat. 

— Că eşti cea mai frumoasă femeie pe care am 
văzut-o vreodată şi mi-aş dori să fac dragoste cu tine 
până-mi strigi numele în agonia unei plăceri care ne 
şterge trecutul şi dizolvă prezentul într-un viitor în care 
am putea fi. 

Stephanie întinse mâna şi-i contură buzele cu un 
deget. 

— Vreau s-o faci, îi spuse simplu, ridicându-se pe 
vârfuri pentru a-şi lipi buzele de ale lui. 

Quinn mârâi înfundat şi-şi pierdu autocontrolul, 
lăsându-se pradă nebuniei şi adâncind sărutul, 
sorbind-o aproape violent, trăgându-i un picior în jurul 
lui şi cu cealaltă mână împingându-şi pantalonii de 
pijama în jos pe şolduri, frecându-se de ea. O privi în 
ochi şi-i trase materialul subțire al chiloților într-o parte, 
împingându-se în ea uşor la început, apoi tot mai tare, 
degetul mare masând-o acolo unde ştia că pulsează de 
dorință. Stephanie gemu şi-şi înfipse mâinile în părul 

lui, capul căzându-i pe spate. Era deja umedă şi fierbinte 
și Quinn o penetră, nu complet, doar pe jumătate, 
simțindu-se alunecos în interiorul ei şi, Dumnezeule, 
era atât de bine, atât de incredibil de erotic, încercă să se 
abţină, dar trupul nu-l ascultă. Ea își ondulă şoldurile, 
murmurând cuvinte neînțelese și el împinse din nou, 
mai adânc, trăgându-i piciorul mai sus, deschizând-o 
mai mult, invadând-o complet. Stephanie gemu prelung 
și se agăţă de el pentru a-l trage în ea mai adânc, mai 
rapid, tot mai repede. Quinn îndoi o idee genunchii 
şi-i înfipse degetele în fese pentru a o penetra tot mai 
violent, tot mai profund, era o nebunie, o demenţă, 
dulce demenţă de un erotism dureros, iar ea îi luă fața 
în mâini şi-l sărută cu înfrigurare, atât de pătimaş încât 
îi sfâşie buza de jos şi-i gemu prelung în gură, aproape 
plângând de dorinţă şi plăcere. Quinn o simţi că e pe 
marginea abisului şi-o urmă fără să mai privească înapoi, 
pompând în ea cu toată furia şi disperarea ultimelor 
zile, furându-i răsuflarea, inhalând-o adânc pentru a o 
ascunde într-un colț întunecat de suflet de unde să și-o 
poată aminti în nopţile lungi fără lună. Ritmul deveni 
draconic şi explodară amândoi în aceeaşi fracțiune de 
secundă, țipând unul în gura celuilalt, dezintegrându- 
se în miliarde de fâşii colorate de energie ce-i sfârtecară 
pe dinăuntru, însemnându-i pe vecie unul pentru altul 
şi din amândoi, ştergând trecutul şi ignorând viitorul 
pentru acel moment în timp şi spaţiu, acel unic moment 
cât o eternitate în care nu mai erau două trupuri ci unul 
singur pulsând într-o plăcere nebunească şi ameţitoare 
de simţuri, logică şi control, sfidând imposibilul până la 
granița umbrelor unde totul era posibil. Apoi Stephanie 
râse aproape victorioasă şi Quinn îi lăsă piciorul să i se 
scurgă pe trup în jos, întorcând-o cu spatele la perete 
pentru a o imobiliza cu greutatea lui. Se priviră în 

ochi pentru un timp îndelungat şi Quinn clătină din 
cap cu uimire, întrebându-se ce secrete vrăjite pluteau 
prin acele încăperi întunecate, cum era posibil să-și 
piardă amândoi controlul într-un mod atât de delicios 
şi periculos. Îşi simţea mintea amorțită, gândurile i se 
rostogoleau lent ca prin vată şi vedea totul oglindit în 
ochii ei de un albastru închis precum cea mai adâncă 
mare ce amenința să-l înghită cu totul pe vecie. Şi în 
acel moment, gândurile îi deveniră brusc alerte, de-o 
limpezime înfricoşătoare, revelaţia fulgerându-i prin 
minte cu viteza unui meteorit. Stephanie se încruntă o 
idee, intuindu-i imediat transformarea. 

— Ce e? 

— Acum am înţeles. 

— Ce anume? 

— Absolut totul. Falimentul companiei Bionovo 
Pharmaceuticals. Uciderea familiei mele. Tentativele de 
asasinat împotriva noastră. Ursul malaez. Şi petrecerea 
asta. 

Stephanie îl privi contrariată, aproape cutremurându 
se atunci când trecu brusc de la un gen de emoție la alta 
total opusă. Quinn îi percepu transformarea, multumind 
în gând Cerului că cel puțin momentan nu erau nevoiţi 
să se confrunte cu repercursiunile a ceea ce tocmai se 
întâmplase. 

— Sunt sigură că urşii malaezi sunt cheia, dar nu-mi 
dau seama cum să-i includ în ecuaţie. 

— Aşa e. Întreabă-te de ce-ar inventa cineva 0 
asemenea înșelăciune? Reza ne-a confirmat că serul 
e sintetic. De ce să inventezi o poveste cu un potențial 
distrugător uriaş pentru afacerea ta? 

— Nu ştiu, nu prea mă pricep la marketing. Poate 
pentru a ridica preţul prin reducerea ofertei, oferind 
produsul doar pentru elita societăţii? 


Quinn clătină din cap. 

— Există mijloace mai simple de-a realiza asta şi 
vorbim aici despre persoane extrem de inteligente şi fără 
sctupule. Gândeşte-te, cum a început totul? 

— Cu uciderea familiei tale. 

— Înainte de asta. De ce-au fost ucişi? 

— Pentru că Noah descoperise ceva. 

— Exact. 

— Cum se potriveşte ursul malaez cu povestea asta? 

— Slujeşte aceluiaşi scop... păstrarea unui secret. 
Camuflaj. Totul pentru a ascunde ceva. 

— Corect. Un secret pentru care merită să ucizi. 

— Dár ce secret? dădu glas Stephanie întrebării ce 
putea dezlega întregul mister. 

— Serul Intelligenex e numitorul comun. Noah şi tata 
erau implicaţi, Nima la fel. Și acum ştim din experiență 
personală că tratamentul chiar funcționează. 

Stephanie încuviinţă din cap. 

— Noah era incredibil de entuziasmat la început. 

— Până n-a mai fost. Şi la puţin timp după, Bionovo 
a dat faliment. Serul e sintetic, deci povestea cu ursul 
pică. Noah trebuie să fi descoperit altceva... ceva cu mult 
mai rău. 

— Efecte secundare? 

Un înger apăru de niciunde pentru a strânge farfuriile 
și paharele folosite. Stephanie întoarse capul, dezlipindu- 
şi în sfârşit privirea din cea a lui Quinn. 

— O urmărim? 

Se desprinseră din umbre şi-o urmară printr-o ieşire 
ascunsă sub o arcadă, doar pentru a da nas în nas cu doi 
bărbaţi în costume negre. 

— Urmaţi-ne, spuse unul dintre ei cu o expresie 
tensionată, pregătit pentru cel mai mic semn de 
nesupunere. 

Quinn analiză rapid situaţia. În mod clar, ambii erau 
la curent cu faptul că eliminase cinci dintre colegii lor. 
Lupta ori fuga nu erau o opţiune, nu în locul acela și nu 
în acel moment. Ar fi fost complet orb într-un labirint 
întunecat, nevând habar unde erau căile de acces şi ce 
se află dincolo de ele. Singurul lucru inteligent pe care-l 
putea face pe moment era să capituleze. Aşa că înclină 
din cap şi-i făcu semn s-o ia înainte. 

Bărbatul se întoarse şi se îndreptă spre partea din 
spate a încăperii, acolo unde părea să nu fie nimic 
altceva decât întuneric. Quinn și Stephanie îl urmară, 
cortegiul fiind încheiat de celălalt costum negru. Exact 
în momentul în care Quinn fu convins că primul costum 
negru se va dizolva în întunericul din fața lor, un panou 
alunecă într-o parte fără niciun zgomot şi păşiră într-un 
coridor luminat doar cu LED-uri albastre încorporate în 
podea. Din loc în loc observară alte LED-uri la nivelul 
pieptului, unele de culoare roşie, altele verzi. Când 
trecură prin dreptul uneia, un panou alunecă într-o 
parte şi un înger îşi făcu apariţia, îndreptându-se grăbită 
în direcție opusă. Quinn realiză că LED-urile roșii și 
verzi marcau uşile ascunse. Nu știa cum erau activate, 
clar nu printr-un senzor tipic de mişcare, din momen! 
ce nu se deschideau atunci când treceau prin dreptul lor, 
Totuşi un panou se deschisese în fața bărbatului care-i 
conducea ca și când ar fi sesizat apropierea lui. Probabil 
costumele negre și îngerii fuseseră dotați cu tehnologie 
RFID al cărui nume provenea de la prescurtarea 
termenului Radio Frequency Identification, o metodă de 
identificare automată ce se baza pe stocarea şi regăsireu 
datelor de la distanță cu ajutorul undelor radio. Asta 
explica modul în care îngerii apăreau şi dispăreau prin 
uși invizibile şi inaccesibile pentru oricine altcineva 
Ceea ce însemna că el și Stephanie fuseseră însemnați 


cu o etichetă RFID programată pe altă frecvență decât 
pe cea a uşilor pentru a putea fi supravegheați. Etichetele 
RFID erau cât un bob de orez și se puteau ascunde cu 
ușurință, cel mai probabil în măştile obligatorii pentru 
că mulți oaspeţi rămâneau într-un final fără haine. 
Astfel, organizatorii puteau urmări cu ușurință mişcările 
fiecărui oaspete în parte pe echivalentul unei console de 
control al traficului aerian. Motivul era evident: regula 
unu. 

Costumul negru din fața lor se opri în fața unui 
triunghi format din trei LED-uri verzi. Un panou 
alunecă într-o parte după două secunde, dezvăluind o 
scară. Bărbatul păşi în lateral şi le făcu semn să urce. 

— Vă aşteaptă la etaj. 

Quinn privi peste umăr, observând că celălalt costum 
negru avea acum un pistol în mână. 

— Cine? îşi reîntoarse privirea la primul. 

Nu primi niciun răspuns, doar o expresie impasibilă 
ce părea sculptată în granit. Începură să urce treptele 
luminate pe margini cu LED-uri verzi. 

— Asta o fi vreo chestie de rutină? întrebă Stephanie 
in şoaptă. 

— Nu, îi răspunse Quinn în același fel. Ştiu cine 
suntem. 

— Dar cum? 

— Am fost un idiot. Din nou. Probabil ne-au 
identificat încă din maşină. Putem păcăli oameni care 
nu-i cunosc în mod personal pe Chris şi Gail, dar nu 
putem trece neobservaţi de un software sofisticat, mai 
ales unul care ne caută şi deține deja identitățile noastre 
reale. 

Stephanie îl luă de mână şi-l opri, apoi păşi pe o 
treaptă mai sus pentru a fi la acelaşi nivel cu el. 

— Şi acum ce facem? 

— Îi luăm prin surprindere la momentul potrivit și 
luptăm cu tot ce avem, dar mai întâi vreau să văd cu ce 
ne confruntăm şi dacă putem afla mai multe informaţii. 

— Cu ce să luptăm? Suntem în pijamale. 

— Asta înseamnă că nu se vor aștepta la prea multe 
de la noi. Nu toate armele sunt fizice. 

Stephanie se gândi o clipă, apoi se aplecă pentru 
a-l săruta pe buze. Înainte ca el să poată reacţiona, se 
întoarse pe călcâie şi urcă ultimele trepte, trăgându-l 
după ea. Când ajunseră sus, podeaua începu să li se 
miște sub picioare, rotindu-se în sensul acelor de 
ceasornic în jurul unei secțiuni de zid de aproximativ 
şase metri pentru a dezvălui o zonă adiacentă. Una pe 
care o mai văzuseră înainte. Discul pe care stăteau nu se 
opri din rotaţie după o jumătate de tură, astfel încât fură 
nevoiţi să păşească înainte pentru a evita să se întoarcă 
la coridorul ascuns. Peretele din spatele lor se întoarse la 
poziţia inițială, afişând un tablou imens din atelierul lui 
Raphael. Doi bărbaţi îi aşteptau în picioare la baza scării 
impozante ce conducea către o bibliotecă. 


— Bună seara, Collin, Albert, salută Quinn cu voce 
joasă. 

— V-aţi descurcat destul de bine, zâmbi Collin. Ceva 
mai lent decât m-aș fi aşteptat, dar nimeni nu-i perfect, 
Să mergem în bibliotecă, vreau să vă spun o poveste 
interesantă. 

Quinn şi Stephanie îl urmară pe scara maiestuoasă, 
cu Albert pe urmele lor. Intrară cu toţii în biblioteca 
acum scufundată în semiîntuneric, singura sursă de 
lumină fiind şemineul uriaş acoperit cu sticlă. Umbrele 
dansau pe pereţi, creând iluzia că încăperea era vie. 


— Pare puţin diferit la subsol, nu-i aşa? zâmbi Collin. 
l-am pus numele Burning Man după festivalul anual din 
deşert care a inspirat designul. Din câte ştiu, e unic în 
lume. 

— E spectaculos, admise Stephanie. Într-un fel 
oarecum Mchiavelian. 

— De ce jos e circular şi aici doar semicircular? 
întrebă Quinn. 

— Dormitorul şi biroul meu sunt pe partea cealaltă. 
Nu se văd prin sticlă pentru că luminile sunt stinse. 

Quinn şi Stephanie își scoaseră măştile şi se aşezară 
la masă, în timp ce Albert extrase o sticlă dintr-o nişă 
ascunsă într-un perete şi turnă un lichid de culoarea 
chihlimbarului în patru pahare grele din cristal. 

— Coniac Louis al XIII-lea, îi informă Collin. Se 
spune că fiecare sticlă conţine câte un secol. O viziune 
interesantă, având în vedere ce avem de discutat. 

Quinn îi remarcă siguranța de sine o idee sfidătoare. 
În schimb, Albert nu prea părea în largul lui. O expresie 
aproape vinovată îi umbrea ochii, în ciuda faptului că 
ținea mâna dreaptă în buzunarul sacoului în care se 
distingea silueta unui pistol. Îşi aminti că era un fost 
puşcaş marin. Once a Marin, always a Marin. Semper Fi. 

Collin le înmână câte un pahar cu o expresie 
impasibilă, o invitaţie tacită la un toast aproape forțat. 
Quinn calculă rapid în minte cât ar fi durat să se repeadă 
la el pentru a-i aplica o lovitură fatală în tâmplă cu piatra 
de lună folosită pe post de scrumieră. Aproximativ 
trei secunde, atât ar fi durat să se răzbune. Albert ar fi 
apucat probabil să extragă arma din buzunar, dar ar fi 
fost ultimul lucru pe care avea să-l mai facă vreodată. 
Însă nu-şi dorea o victorie furată, plus că era extrem de 
curios să audă ce aveau de spus. 

— Crezi că găseşti un trabuc pe undeva? puse 
paharul pe masă fără să se atingă de el. Ar merge la fix 
cu coniacul ăsta. 

Nu-şi dorea neapărat să fumeze, dar trebuia să-l 
dezarmeze cumva pe Albert şi trabucul putea deveni o 
armă extrem de eficientă şi mult mai la îndemână decât 
sticla aflată la o oarecare distanță. De obicei ochii nu 
reacționau prea bine la contactul cu un mănunchi de 
tutun aprins. Collin zâmbi cu un aer superior la acea 
cerere. Quinn nu-și dădea seama dacă avea senzaţia 
că-l poate cumpăra cu un trabuc ori pur și simplu fi 
citise gândurile. Îl urmări cu privirea în timp ce scoase 
la iveală o cutie metalică dintr-un sertar al biroului. 
Romeo & Julieta, fiecare trabuc în parte ambalat în 
tuburi identice cu cel folosit de Rita pentru camuflarea 
serului Intelligenex. Greu de crezut că era doar o simplă 
coincidenţă. Collin își aprinse un trabuc înainte de-a 
împinge cutia şi bricheta în direcţia lui Quinn. 

— Am avut un şoc imens atunci când tatăl tău mi-a 
adus vestea descoperirii lui Noah, începu să vorbească, 
studiind vârful aprins al trabucului. L-am sunat imediat 
pe iranian şi i-am cerut explicaţii. A insistat să ne 
întâlnim personal pentru a discuta problema, așa că a 
doua zi m-am suit în avion şi m-am deplasat la Teheran. 

Quinn îl ascultă cu o mină impasibilă. Ştia că povestea 
cu ursul malalez nu era decât o mare minciună, dar voia 
să vadă în ce scop fusese fabricată. Informaţia reprezenta 
putere şi cunoaşterea unuia dintre secretele lui Collin îi 
putea oferi asul din mânecă de care avea atâta nevoie. 

— Tata a mers cu tine? 

Collin clătină din cap. 

— Nu eram foarte sigur ce urma să se întâmple, așa 
că n-am vrut să-l expun inutil. Până în acel moment, 
existaseră suficiente indicii că tipul misterios cu care 


aveam de-a face ar putea fi periculos. Dar iranianul a 
insistat să-l aduc pe Albert cu mine. Ne-am întâlnit în 
biroul lui aflat în incinta sediului NIOC din Teheran. De 
fapt, în afara lui. Ne-a condus pe un fel de terasă îngustă 
ce înconjoară piramida de la ultimul etaj al clădirii. 
Ne plimbam ca pe plajă la treizeci de etaje deasupra 
pământului pe o margine îngustă fără nicio balustradă şi 
el ne făcea filozofia vieții. Aproape m-am scăpat pe mine 
de frică. Incredibil. Între timp, două gorile în costume 
negre ne urmau tăcuți la câțiva metri în spate. Am înțeles 
că ai avut plăcerea să căsăpeşti câțiva dintre ei. Cei doi 
tipi care v-au condus aici, Fardan şi Nikrooz nu sunt ai 
mei, ci ai lui. Mi i-a băgat pe gât pentru că se presupune 
că ne oferă securitate operaţională, dar de cele mai multe 
ori am senzaţia că stau cu ochii pe mine. 

Quinn se întrebă dacă nu cumva Collin chiar fusese 
dus de nas cu povestea ursului malaez. Poate că iranianul 
ii servise minciuna împachetată atât de convingător 
incât o crezuse, distribuind-o la rândul lui cu aceeaşi 
convingere. Ori poate Collin nu era decât un actor 
extrem de bun. 

— Dacă cerşeşti milă, discuţi cu persoana greşită, 
spuse pe un ton calm. 

Collin îşi continuă povestea ca şi când nu l-ar fi auzit. 

—  Iranianul m-a informat că regândise întreaga 
strategie de marketing şi că renunţase la modul 
farmaceutic tradițional de-a face lucrurile. Serul 
Intelligenex nu era pentru mase, doar pentru elite şi 
preţul avea să fie unul pe măsură. Urma să devenim 
miliardari şi să ne extindem pe tot globul. Mai întâi 
centre operaționale în Washington DC şi California, 
pacienţi selectați cu strictețe, crema cremei care nu 
poate refuza o astfel de ofertă. La fiecare şase luni urma 
să ne extindem într-o altă zonă metropolitană majoră. 

New York, Chicago, Dallas, Miami, după care Londra, 
Paris, Frankfurt, Zurich, Milano, Singapore, Tokyo, 
Beijing, Sydney, Seoul. Ei bine, se întâmplă exact cum 
a spus, Washingron DC și San Francisco au acum peste 
cinci sute de utilizatori de Intelligenex fiecare. E un 
profit uriaş şi serul n-a intrat decât de şase luni pe piaţă. 

— Deci despre asta e vorba, totul se rezumă doar la 
bani? arcui Quinn o sprânceană. 

Acker zâmbi cu un aer glacial. 

— E vreodată vorba despre altceva? 

— N-ai suficienţi bani, de câte miliarde mai ai nevoie? 

Acker luă o înghiţitură de coniac. 

— Lasă-mă să termin. Asta era doar partea atrăgătoare 
pentru omul de afaceri din mine, dar bineînţeles că nu 
era totul. Aşa că iranianul mi-a arătat şi partea mai puțin 
atrăgătoare. Ştii filmele alea în care gorilele gangsterului 
ţin pe cineva cu capul în jos de la ultimul etaj al unei 
clădiri? 

— Sigur. 

— Eu n-am avut norocul ăsta. Mi-a spus că-mi dă 
cinci secunde să mă gândesc dacă sunt de acord cu 
planul lui. După care gorilele lui m-au luat pe sus şi m-au 
azvârlit peste margine. Picaj liber de la etajul treizeci. Era 
noapte, dar terenul din jur era luminat, așa că am văzut 
încotro mă îndrept... mă rog, până când am închis ochii. 
Collin clătină din cap şi bău tot coniacul dintr-o sorbire. 
La câţiva metri de pământ am simţit cum ceva mă 
trage în sus de picioare. Gorilele îmi ataşaseră o coardă 
bungee ancorată de un stâlp orizontal din metal ce ieşea 
la vreo zece metri în afara clădirii. M-au ridicat până la 
câțiva metri de acoperiş şi m-au lăsat să atârn acolo ca o 
halcă de carne pusă la uscat. Eram speriat de moarte că o 
să-mi iasă pantofii din picioare şi-mi alunecă laţul prins 
în jurul gleznelor. De atunci n-am mai purtat niciodată 


pantofi fără şiret. Iranianul m-a întrebat dacă sunt de 
acord cu noua strategie de marketing și bineînţeles 
că i-am răspuns afirmativ. La fel şi Albert, care a fost 
martor la absolut totul. Collin îşi mai turnă coniac în 
pahar şi luă o înghiţitură, închizând ochii atunci când 
licoarea catifelată îi alunecă pe gât în jos. Primul pas a 
fost falimentul companiei ca să ni se piardă urma. Din 
păcate, Noah şi John n-au fost la fel de înţelepţi ca mine. 
Probabil şi pentru faptul că nu ştiau cum e să fii azvârlit 
în picaj liber de la etajul treizeci. Sincer, nu mă aşteptam 
să-i ucidă. N-a existat niciun motiv concret, poate doar 
paranoia. Până la urmă John decisese să ia banii şi să-şi 
vadă de treabă, dar se pare că iranianul n-a putut accepta 
ideea ca secretul să fie cunoscut şi de oameni din afara 
afacerii. Tipul chiar e paranoic şi-o idee cam grandoman. 

Collin făcu o pauză şi-şi întoarse privirea la Quinn, 
care încercă să se întărească pentru că intuia revelația 
cea mare. 

— M-a sunat în dimineaţa accidentului şi mi-a spus 
ce-a făcut, după care mi-a dat ordin să-l implic pe Albert. 
Mi-a spus că te va ucide şi pe tine în cazul în care nu eşti 
condamnat în instanţă. Fără întârzieri şi fără posibilitate 
de recurs. 

Quinn continuă să-l studieze cu ochi scrutători 
precum două lasere. 

— Vrei să-mi spui că Albert a acționat cu adevărat în 
interesul meu în timp ce-a privit de pe bară cum am fost 
acuzat pe nedrept de triplă omucidere? 

— Exact asta vreau să spun. Într-un astfel de context, 
abia acum poţi înțelege că a făcut o treabă minunată. 
Pedeapsa cu moartea a fost înlocuită cu șase ani de 
închisoare, absolut nimeni n-ar fi reuşit să obțină o 
ofertă mai bună de atât. Dar ai refuzat-o, ridică Collin 
din umeri, aşa că Teheranul a decis să ia măsuri drastice. 

Quinn își îndreptă privirea spre Albert, aşteptându-se 
la o expresie aprobatoare, însă fu surprins să descopere 
că părea doar tulburat şi preocupat. Se întoarse din nou 
către Collin. 

— L-ai sunat pe detectivul Nordell imediat după ce 
te-am vizitat, nu-i aşa? 

— De fapt, l-am sunat în momentul în care ai ajuns, 
I-am dat un pont anonim pentru binele tău. De când 
ai evadat din închisoare am tot încercat să te aducem 
înapoi şi asta pentru simplul motiv că acolo eşti cel mai 
în siguranță. Dar nici asta n-a funcţionat, aşa că iată-ne 
aici. 

— Aici, unde? întrebă Quinn. 

Collin puse paharul pe masă. 

— O să vă ofer posibilitatea de-a alege, aşa cum a 
făcut iranianul cu mine şi cu Albert, doar că o să sărim 
peste partea cu azvârlitul de pe clădiri înalte. Însă în rest 
o să fac tot ce pot pentru a vă ajuta să vă hotărâți. 

— În legătură cu ce? 

— Ce faci cu rivalii atunci când nu-i poţi învinge? 

— Sper că glumești, se încruntă Quinn. Vrei să batem 
palma cu oamenii care mi-au ucis familia? Ai înnebunit 
complet? 

— Tu eşti nebunul dacă nu accepţi oferta. Fără 
nicio exagerare. E suficient să apăs un buton și gorilele 
iranianului vă ucid pe loc. Lasă răzbunările prostești și 
judecă totul la rece. Collin inspiră adânc ca şi când ar 
fi încercat să rămână calm. Mai întâi hai să discutăm o 
idee de principiu. Despre ce vorbim în cel mai rău caz! 
Dispariţia ursului malaez? N-am văzut niciodată un 
urs din ăsta şi nu mă aştept să văd vreodată, dar pot fi 
de acord că dispariţia unei specii nu e un lucru tocmal 
bun. Pe de altă parte, nu e nici un dezastru de proporții, 
Douăzeci de mii de alte specii sunt în aceeaşi situație, În 


ynâ- Ok, 


cele mai multe sunt plante și ursul malaez e mamifeb dar 
până la urmă cam ăsta e rostul evoluției. Supraviețuirea 
elui mai puternic. 

Quinn îşi dorea din tot sufletul să-l ucidă. $ 


fiecare zi dispar câteva dintre ele pentru totdea 


ji arate 


cine era cel mai puternic. Dar ştia că trebuie să se abţină. 


Monstrul din el avea să fie eliberat cât de curând» insa 
momentul potrivit nu sosise încă. 

— Învingătorii fac absolut orice pentru a sup? < 
Sunteţi dispuşi să vă exercitați puterea ofeită pe 
tavă? Aveţi şansa de-a participa la una dintre cele CA 
importante descoperiri medicale din istoria ORCNIIII 
una care va catapulta rasa umană spre culmi pi ERIE 
Prin prisma evoluţiei poate fi socotită la fel de uimitoare 
precum apariția presei, a electricităţii ori a automobilului. 
Ori puteţi să deplângeţi ursul malaez și să aveți Parte de 
aceeaşi soartă. À 

Collin întinse mâinile în lateral cu palmele 1P SUS, 
mimând o balanță. Stanga sau dreapta. Pilula albastră 
sau cea roşie. Părea să creadă cu adevărat pasmul PS 
ursul malaez. Quinn studie capătul aprins al tabucului 
său, suflând înspre el până când deveni de un roşt âPIns. 
Nervul radial superficial se extinde de la baza degetului 
mare, chiar sub suprafața pielii. Dacă putea ajunge la o 
distanță decentă de Albert, îl putea scoate din JOC atila 
singură secundă. În alte câteva secunde îi putea ucide pe 
amândoi. Trase din trabuc şi suflă fumul spre f4VâN- 

— Mi-ai ucis familia, Collin. Ce te face să ("€71 Ca aş 
putea trece vreodată peste asta? , 

— Din două motive extrem de simple. În primul rând, 
Albert şi cu mine nu suntem implicaţi în ucidereâ familiei 
tale, niciunul dintre noi n-a avut cum să anticipeze ce se 
va întâmpla. A fost o decizie de afaceri luată și executată 

de o minte paranoică şi briliantă în același (MP: Între 

timp, i-ai eliminat cinci dintre cei mai buni oameni, cu 
toţii striviți ca nişte gândăcei inofensivi. O minte atât 
de briliantă îți recunoaşte talentul şi-l apreciază, motiv 
pentru care a aprobat această ofertă. 

— Şi al doilea motiv? 

Collin îl privi cu o expresie gravă. 

— Cei doi tipi pe care i-ai eliminat acasă la Stephanie 
sunt cei care ţi-au ucis familia. Misiunea ta a fost deja 
îndeplinită. 

Quinn absorbi cuvintele fără a schița niciun gest, 
Expresia îi rămase complet impasibilă, în timp ce 
mintea îi fu cuprinsă de un vârtej distrugător. Cei care-i 
distruseseră viaţa erau deja morţi şi el îi ucisese fără ca 
măcar să ştie adevărul. Ceea ce nu-l făcea deloc să se 
simtă mai bine. Momentul victoriei e mult prea scurt 
dacă trăieşti doar pentru el și pentru nimic altceva, îi 
veniră în minte cuvintele mentorului său din timpul 
antrenamentelor. Stephanie întinse mâna pentru a o 
pune pe genunchiul lui, încercând să-i comunice tacit 
că e alături de el. 

— Şi acum ajungem la apogeul propunerii noastre, 
continuă Collin, părând mulțumit de reacția lui Quinn 
la revelația de mai devreme. Albert deţine absolut tot ce 
e nevoie pentru a dovedi că eşti nevinovat. Anchetatorii 
lui au găsit o cameră de supraveghere nu departe de iaht 
şi au obținut imagini cu cei doi asasini în plină acţiune, 
Vei fi liber, răzbunat, bogat şi cu o minte Intelligenex, 
parte din noua clasă socială dominantă. Ai citit vreodată 
Republica lui Platon? În cartea a patra, Platon descrie 
versiunea sa de lume utopică ca un loc condus de cei mai 
înţelepţi dintre noi. Regii filozofi, după cum îi numea el, 
Imaginează-ţi. Vei ajuta la crearea utopiei lui Platon, o 
idee veche de două mii patru sute de ani. 


Quinn oftă imperceptibil. Nu era sigur că mai putea 
suporta prea mult timp toate aberaţiile acelea declamate cu 
emfază. Strategia ars-cu-trabucul-dat-în-cap-cu-scrumiera 
părea din ce în ce mai apetisantă, dar în minte îi răsări un alt 
plan cu mult mai elegant. 

— Nu-mi spune că faci toate astea datorită unei mari 
viziuni ce implică evoluţia socială, Collin. Aici e vorba 
doar despre lăcomie, pur şi simplu. 

— Nu neg că interesul propriu e pe primul plan, dar 
în acelaşi timp nu pot să nu mă gândesc că la mijloc e 
mâna invizibilă a lui Adam Smith. Capitalism în cea 
mai pură formă. Îi deteşti pe Serghei Brin şi Larry Page 
pentru miliardele lor ori eşti doar fericit că ai parte de 
Google? 

— Am o întrebare pentru tine. Ce părere crezi că 
vor avea oaspeţii tăi dacă le spunem povestea cu ursul 
malaez? Pentru că mă îndoiesc că ai făcut-o. Cum ar 
reacţiona dacă ar afla preţul minţii lor strălucite? 

Collin pufni amuzat pe nas. 

— Clienţii noştri nu sunt vegetarieni, Quinn. Sunt 
prădători care ştiu ce presupune o poziţie dominantă 
intr-o lume a prădătorilor. 

— Eşti sigur? 

— Absolut. Mulţi dintre ei ştiu deja. Nu mai pomenim 
despre ursul malaez în speech-ul de vânzare pentru că 
s-a dovedit inutil, o totală pierdere de vreme. Nimănui 
nu-i pasă. 

— Bine, atunci dovedeşte-o. Alege câțiva dintre cei 
mai puternici clienți prezenţi în seara asta aici şi hai să le 
povestim. Dacă ei sunt de acord să continue, atunci eu şi 
Stephanie îți acceptăm propunerea. 

Ochii lui Collin se îngustară a suspiciune. 

— Măbucur să aud că eşti capabil să pui raționamentul 
deasupra emoțiilor inutile. Cum propui să procedăm? 

— Mergem pur şi simplu şi stăm de vorbă cu ei. 

Collin se sprijini de spătarul scaunului, studiindu-l 
cu trabucul în mâna dreaptă și paharul cu coniac în 
stânga. Prin mâneca sacoului, Quinn desluşi conturul 
unui obiect pe care-l avea prins de antebraţul drept. O 
armă, cel mai probabil. 

— Ştii prea bine că nu voi permite gorilelor să 
strice atmosfera petrecerii şi crezi că asta-ţi va oferi o 
oportunitate de-a evada. Te sfătuiesc să n-o faci. În 
primul rând, unde te-ai putea ascunde? În al doilea rând, 
avocatul tău e înarmat. 

— Da, ştiu, admise Quinn fără să pară prea 
impresionat. Un pistol cu amortizor, i-am văzut conturul 
prin buzunar. 

Albert scoase arma din buzunarul sacoului dintr-o 
singură mişcare curată şi controlată, ţinând-o pe lângă 
corp. Ca orice fost puşcaş marin, se simțea confortabil 
cu o armă în mână. Semper fi. 

— Springfield XD-S 4.0, remarcă Quinn cu o undă 
de admiraţie în voce. Îţi trebuie o versiune personalizată 
a ţevei pentru a putea înșuruba amortizorul. O armă 
foarte frumoasă. 

Albert nu comentă nimic, rămânând nemișcat 
precum o statuie. Probabil sentimentul de vinovăţie îi 
amorţise limba. Ca să vezi, se gândi Quinn, un avocat cu 
conștiință. 

— Vreau să mă asigur că toată lumea rămâne la bord 
după ce cunoaște toate datele problemei, se reîntoarse 
către Collin. Sper să realizezi că toată nebunia asta nu e 
uşor de înţeles şi acceptat pentru mine. Având în vedere 
tot ce s-a întâmplat, nu pot pune prea ușor raționamentul 
deasupra emoțiilor. Câteva puncte de vedere diferite din 
partea unor minţi luminate nu pot decât să ajute. 

Collin pufăi din trabuc cu o mină gânditoare. 


— Ce se întâmplă aici în seara asta nu e un banchet 
și nu există un maestru al ceremoniilor. Nu există 
discursuri şi nici măcar un podium. E doar pretextul unui 
tratanagent ce întăreşte statutul de elită al participanţilor 
în timp ce le reaminteşte că e în interesul lor să păstreze 
secretul. Plus că ştiu foarte bine de ce ești în stare şi nu 
pot fi de acord cu orice plan pe care-l sugerezi fără să- 
mi iau măsuri adecvate de siguranță. Dacă facem chestia 
asta, atunci Stephanie rămâne aici cu Albert. 

Mâna lui Stephanie se strânse pe genunchiul lui 
Quinn. 

— N-am nimic împotrivă, spuse ea fără nicio ezitare. 

Quinn întoarse capul s-o privească, transmițându-i 
tacit să aibă încredere în el. Collin scutură scrumul 
trabucului în scrumieră. 

— Bun, în cazul ăsta, mă gândesc la un grup de nouă 
membri ai Congresului Statelor Unite care au început să 
folosească Intelligenex încă de când John şi Noah erau 
activi în companie. Înainte să ştim despre ursul malaez 
și să fum atât de stricți în legătură cu anonimatul. 

Quinn îl privi cu atenţie sporită, rotițele minţii lui 
punându-se din nou în mișcare. 

— De ce-aţi avea politicieni pe lista clienţilor? întrebă 
pe un ton neutru. Avocaţi, oameni de afaceri, oameni 
de ştiinţă, asta înțeleg. Dar un politician n-are nevoie 
de prea multă inteligență, doar de carismă şi câteva 
relaţii sus puse. Cel puţin asta e senzația pe care-o am 
de fiecare dată când ascult nişte idioţi care se ceartă live 
pe C-SPAN. 

— Poate că aşa a fost odată, poate că încă mai e valabil 
în unele districte pentru politicienii care nu aspiră la 
scena naţională. Dar într-o epocă în care fiecare cuvânt 
care-ţi iese vreodată din gură poate deveni o rachetă 
auto-distructivă, majoritatea politicienilor trebuie să 

fie mereu în formă. Apoi există dezbateri şi conferinţe 
de presă, interviuri în timpul cărora o gafă uriașă poate 
fi crucială. Și să nu uităm de toată legislaţia pe care se 
presupune că ar trebui s-o citească. Cu Intelligenex în 
vene, unii dintre ei chiar pot citi integral legile pe care 
le dezbat. 

Explicaţia n-avea nicio logică, în mod clar era altceva 
la mijloc. Ceva cu mult mai întunecat decât se putea 
percepe cu ochiul liber. Quinn o simţea prin toţi porii, 
Cheia întregii conspirații trebuia să se afle chiar acolo, 
Încercă să se calmeze pentru a nu da de bănuit. Collin 
făcuse o greşeală imensă prin simplul fapt că adusese 
în discuţie politicienii clienți. Faptul că-i permitea să 
discute cu ei era de neimaginat. Oare asta însemna că 
încetase tratamentul cu Intelligenex? Oare episodul de 
data trecută, când păruse pierdut pentru câteva fracțiuni 
de secundă avea vreo legătură cu acel detaliu? Inspiră 
adânc, încercând să alunge tensiunea din muşchi. 

— Acum că-mi explici, încep să cred că ai dreptate, 
acceptă cu un zâmbet în colțul gurii, atent să pară cât de 
cât convins. Şi cum te-ai gândit s-o facem? 
~ — De obicei fac tratamentul împreună şi nu prea se 
amestecă cu restul clienților. Ca grup, sunt mai în vârstă 
decât utilizatorii obişnuiţi cu aproape cincisprezece ani 
şi-au avut parte de suficiente petreceri extravagante, 
așa că au tendinţa să se afle printre primii care ajung în 
camera de tratament. Probabil sunt deja acolo şi la ora 
asta îi putem prinde înainte de-a fi conectaţi la transfuzii, 
Serul conține un sedativ uşor pentru a ajuta odihna în 
timpul perfuziei. Cu toţii ştiu despre ursul malaez şi poți 
obține un feedback direct de la reprezentanţii a peste 
şase milioane de americani. Mai mult, te pot duce într 
un tur de forță să vezi cu ochii tăi cum ne desfășurăm 
activitatea. Crezi că asta ţi-ar satisface doleanţele? 


— Din plin, se strădui Quinn să sune cât mai 
recunoscător cu putinţă. 

Mâna lui Stephanie încă era pe genunchiul lui. Își 
«puse mâna peste a ei şi-o strânse uşor. Nu-şi putea 
imagina ce-i trecea prin minte, dar îi spusese mereu că 
are încredere în el. Tocmai era pe punctul de-a pune 
acea încredere la încercare. Îşi puse masca, gândindu-se 
că singurul motiv pentru care Collin acceptase să iasă 
cu el din încăpere fără a apela la o escortă înarmată era 
faptul că avea propria armă ascunsă în mânecă. 

— Ne întoarcem în zece minute, i se adresă Collin lui 
Albert. N-o lăsa să iasă afară din bilbiotecă. 

Albert înclină din cap, părând că nu se simte prea în 
largul lui pe post de gardian de împrumut. 


Le, 


Collin îi făcu semn lui Quinn s-o ia înainte. 

— leşim pe unde aţi venit. 

Nu avea de gând să-l lase în urmă. O mişcare 
inteligentă. Panoul cu pictura se roti în fața lor ca prin 
farmec, dezvăluind scara ascunsă. 

— Tehnologie RFID, nu? întrebă Quinn în timp ce 
coborau. Pun pariu că poți urmări pe oricine în timp 
real pe tabletă folosind doar numerele de identificare. 
Ăsta e motivul pentru care îngerii şi... gorilele folosesc 
numere în loc de nume. 

— Regula unu şi regula doi, zâmbi amuzat Collin. Şi, 
da, profit de tehnologie atunci când pot. 

Trecură pe lângă un şir de LED-uri roşii şi se opriră 
în fața unuia care tocmai devenise verde. Quinn înțelese 
semnificaţia culorilor. Verde însemna că o încăpere 
era goală şi diodele emițătoare de lumină anunțau că 
puteai intra fără să fii văzut. Un truc simplu şi extrem 

de eficient. Străbătură o serie de încăperi scufundate 
în semiîntuneric, unele în uz, altele nu. Aproximativ o 
treime dintre ele păreau potrivite pentru un cocktail party 
la un club exclusivist. Băuturi alcoolice cât cuprinde, 
trabucuri şi dezbateri înfocate despre modalitatea cea 
mai la îndemână de-a stăpâni universul. Restul erau 
folosite de grupuri care renunțaseră complet la haine, cu 
excepția măştilor. 

— Oamenii au tendința să înceapă în cupluri și 
să treacă la grupuri tot mai mari pe măsură ce se 
acumulează orele şi băuturile, explică Collin cu un aer 
conspirativ. Dacă am învăţat ceva în ultima vreme, e că 
natura umană e destul de previzibilă. 

În cele din urmă, ajunseră în camera centrală cu 
şemineul tubular. Uşa mare din spatele încăperii era 
acum deschisă, dezvăluind o altă cameră luminată 
puternic. Quinn se îndreptă spre ea fără să mai aştepte o 
invitație specială. 

— Am modelat capsulele pentru zonele de 
perfuzie după fotoliile bussiness class ale aeronavelor 
transoceanice, spuse Collin cu mândrie evidentă în voce, 
Un scaun din piele de dimensiuni confortabile cu spătar 
mobil care poate deveni pat, şezlong sau setat în orice 
altă poziţie intermediară. Fiecare capsulă beneficiază 
de propria consolă de divertisment de ultimă generaţie. 
Noi numim tratamentul zbor în loc de perfuzie, ceea ce 
ajută clienţii obișnuiți cu călătoriile frecvente să vadă 
lucrurile dintr-o perspectivă familiară. 

— Câte capsule sunt în total? întrebă Quinn. 

— Trei sute treizeci şi şase, suficient cât să putem trata 
la un moment dat o mie de clienţi, servind câte un grup 
pe lună într-o rotaţie trimestrială. Asta face ca locul ăsta 
să valoreze un milion de dolari pe zi. 

Quinn se gândi că acela chiar putea reprezenta un 
mobil pentru crimă. 


— O pensie destul de frumuşică, spuse cu voce tare. 
Ai ales vinăria pentru camuflaj? 

— Exact. La un astfel de castel sunt aşteptate petreceri 
mari cu limuzine care vin şi pleacă în continuu. Un 
detaliu important atunci când alegem locuri noi, dar 
trebuie să recunosc că şi preferința personală a jucat un 
rol în alegerea unei locaţii în Napa Valley. La un moment 
dat, fiecare executiv din Silicon Valley se gândeşte 
să se retragă la o fabrică de vin. Bun venit în zona de 
zbor, spuse Collin atunci când păşiră în încăperea viu 
luminată. După cum se poate vedea, absolut toată lumea 
zboară la clasa întâi. 

Chiar avea de ce să fie mândru. Centrul de tratament 
oferea o privelişte impresionantă asemănătoare zonei 
amenajate pentru călătorii de la clasa întâi dintr-un 
Boeing 777, dar era de cel puţin zece ori mai mare. Se 
indreptară spre un colț mai în spate, unde capsulele 
fuseseră rearanjate într-o configuraţie circulară precum 
orele pe un cadran de ceas. 

— Ai recunoaşte vreun membru al Congresului dintr- 
un stat de pe coasta de vest? Probabil eşti înregistrat 
pentru a vota în California, nu că majoritatea oamenilor 
i-ar recunoaște pe congresmanii pe care-i votează. 

Quinn se gândi pentru o secundă. 

— L-aş recunoaşte pe Saul Price, a fost senator din 
California înainte de-a ajunge vicepreşedinte. Contează? 

— Presupun că nu. Ideea e că în ciuda măştilor, 
probabil vei recunoaşte unele dintre persoanele pe care 
urmează să le întâlneşti. Vreau să fiu sigur că ești pe 
deplin conştient de implicaţii. 

Quinn înțelese acea declaraţie drept exact ce era. 
Collin încerca să-și suprime din timp sentimentul de 
vinovăţie în cazul în care era nevoit să-l ucidă. Aşa că 
arunca acea decizie pe umerii lui şi Quinn pur şi simplu 
n-avea chef să-i facă sarcina mai uşoară. 

— Sunt pe deplin conştient că mă vei ucide dacă nu 
accept să intru în afacerea Intelligenex. 

Acker îl studie pentru câteva momente, apoi 
încuviință din cap. 

— Prea bine, mă bucur că am ajuns la un consens. 

Se îndreptară spre capsulele aşezate în cerc. Nouă 
dintre ele erau ocupate, una rămăsese goală ca o farfurie 
aşezată cu pioşenie pe masă în amintirea unei persoane 
dragi. Discuţia animată fu curmată brusc şi nouă perechi 
de ochi îi studiară cu acuratețea unor lasere. 

— Îmi cer scuze pentru întrerupere, se înclină 
Collin cu graţia unei gazde primitoare. Daţi-mi voie să 
vi-l prezint pe Quinn Altman, care doreşte să supună 
atenției voastre o chestiune mai delicată pentru care ar 
avea nevoie de un sfat înțelept. O problemă de etică. Ne 
faceți onoarea să ne urmați în bibliotecă pentru câteva 
minute? 

— Şi noi ne contraziceam tot pe o chestiune de etică, 
probabil o mică pauză ar ajuta la calmarea spiritelor, 
spuse o femeie ceva mai în vârstă cu păr castaniu perfect 
coafat şi ochi căprui închis în care se oglindea duritatea 
înțeleaptă a vieții. 

Californiană, cu o experiență de peste treizeci şi cinci 
de anila Capitol Hill, senatoarea Olivia Bennett conducea 
Comisia Senatului pentru Spionaj. Spre surprinderea lui, 
Quinn o recunoscu. Robert Brown menționase faptul că 
intervenise în favoarea acordării cauţiunii, ceea ce putea 
însemna că avea un prim aliat. 

— E nevoie de mult mai mult pentru a ajunge la un 
numitor comun, dar accept provocarea, comentă un 
bărbat între două vârste aflat în dreapta senatoarei. 

— Mulţumesc, îi zâmbi recunoscător Collin. 

Procesiunea fu condusă spre o uşă secretă din spatele 
camerei ce dezvălui un coridor întunecat la capătul 


căruia se afla o scară. Pentru a păstra o atmosferă 
destinsă, Collin glumi că era cel mai bun mod de-a arde 
caloriile acumulate în timpul petrecerii. Omul era într- 
adevăr un maestru al manipulării. 

Quinn răsuflă ușurat atunci când ajunseră înapoi 
în bibliotecă. Stephanie părea în continuare calmă şi 
relaxată. Albert rearanjase scaunele pentru a crea un fel 
de mini-amfiteatru şi acum stătea în spatele ei. Quinn 
păşi în faţa scaunelor, în timp ce politicienii îşi ocupară 
locurile. Se simţea ca la o vânătoare de vrăjitoare cu 
flăcările şemineului dansând în spatele lui şi audiența 
care-l privea cu gravitate. Momentul zero. Sosise timpul 
pentru discursul vieţii lui. Doza mică de Intelligenex 
injectată de Rita începea să-şi piardă efectul, dar spera 
ca minţile ascuţite ale celor nouă să compenseze din plin 
odată ce auzeau toată povestea. Avea nevoie de claritatea 
oferită de serul minune. Procesele pentru crimă durau 
luni întregi, însă el nu avea decât câteva minute pentru 
a-şi pleda cazul. Legile Vestului Sălbatic se aplicau din 
plin, cu călăul prezent la dezbateri. Collin îi făcu semn 
că poate începe. Şi din moment ce politicienii erau cu 
toţii vrăjitori profesionişti, alese o abordare directă. Fără 
nicio introducere. Fără vorbe alese. 

— Din câte am înţeles, sunteţi la curent cu faptul că 
Intelligenex provine în parte din vezica biliară a ursului 
malaez, o specie pe cale de dispariție. Corect până aici? 

Cuvintele lui loviră grupul ca o briză arctică. 
Expresiile celor nouă se acriră, atmosfera se transformă 
instant de la relaxată la sumbră. 

— O să iau reacţiile voastre ca pe un răspuns afirmativ, 
continuă Quinn. Și înțeleg că sunteți cu toţii conștienți 
de implicaţiile aferente, motiv pentru care Intelligenex 
trebuie să rămână un secret bine păzit. Familia mea a 
fost ucisă pentru a proteja acest secret. 

Quinn făcu o pauză pentru a putea studia reacţiile 
celor nouă. Marea majoritate priviră într-o parte, 
incapabili să-i înfrunte privirea, însă senatoarea Bennet! 
îl privi şocată, semn că era pentru prima oară când auzea 
despre acel detaliu sordid. 

— Legătura cu ursul malaez explică de ce serul 
Intelligenex n-a foat aprobat de către FDA. Ceea ce 
justifică preţul exorbitant, asigurându-vă în același timp 
că voi, utilizatorii săi de elită, aveţi un interes personal 
în a păstra secretul absolut. Quinn începu să se plimbe 
prin faţa scaunelor, adresându-se pentru câteva secunde 
fiecărui politician în parte așa cum făceau avocaţii 
cu juraţii în timpul unui proces. Dacă ar afla marele 
public, perspectivele voastre de-a fi realeşi pentru 
un nou mandat ar deveni nule. Toate asociaţiile care 
îmbrățișează copaci şi luptă pentru drepturile omizilor 
de stepă v-ar acuza pentru participarea la uciderea lui 
Winnie the Pooh. Opinia publică v-ar crucifica pentru 
folosirea drogurilor ilegale. 

Toate privirile erau aţintite la el acum, expresiile 
joviale înlocuite cu unele grave. Albert continua să 
pară mohorât precum un sergent major, dar Quinn 
observă cu satisfacție că arma din buzunar nu mai 
era îndreptată spre Stephanie, ci spre el. Collin scoase 
tableta din buzunar şi începu să tasteze. Dacă mobiliza 
gorilele, nu avea prea mult timp. Quinn se întoarse în 
centrul încăperii, îndreptându-și atenţia spre senatoarea 
Bennett. 

— Toată aiureala asta cu ursul malaez e doar un basm, 
Serul Intelligenex e sută la sută sintetic, nu există niciun 
ingredient de origine animală. Pentru a-l parafraza pe 
Collin, aţi fost cu toții traşi pe sfoară. 

Cei nouă izbucniră în murmure indignate, privindu 
se unul pe altul, întorcându-şi apoi privirile spre Collin, 


așteptând o explicație. Albert se tensionă. Collin îşi 
reveni rapid din şoc. 

— Asta e doar o idioţenie, care ar putea fi scopul 
unei asemenea înşelăciuni prostești? Există o mulțime 
de alte motive pentru a păstra secretul, toţi cei aici de 
față beneficiază de efectele miraculoase ale unui produs 
destinat exclusiv elitelor. Am dreptate? 

Câţiva încuviințară din cap, alții păreau mai puțin 
convinşi. 

— Sunteţi chimist, domnule Altman? întrebă un 
bărbat cu trăsături aspre şi accent texan care aducea 
izbitor de tare cu renumitul Marlboro Man. Medic? 

— E şomer, răspunse Collin pe un ton sarcastic. A 
fost spion. Am crezut că ne-ar putea fi util, dar se pare că 
l-am supraapreciat. Îmi pare rău că v-am irosit timpul, 
vă rog să iertaţi întreruperea. 

Collin se întoarse să-i conducă înapoi, dar nimeni nu 
mişcă din loc. Quinn rămase pe loc în picioare. 

— De ce-ar inventa Collin o poveste atât de absurdă, 
domnule Altman? întrebă senatoarea Bennett. În ce 
scop? 

Quinn știa că trebuie să-i atragă şi pe ceilalți politicieni 
în conversaţie, aşa că-i răspunse cu o altă întrebare: 

— De ce atrage un magician atenţia audienței la mâna 
dreaptă cu care produce o perdea de fum? 

Senatoarea Bennett zâmbi fără a părea câtuşi de puţin 
amuzată. 

— Ca să ascundă mâna stângă şi adevăratul truc. Asta 
ai făcut, Collin? 

— Beneficiezi de serul Intelligenex de mai bine de un 
an, răspunse Collin pe un ton uşor ofuscat. Ştii prea bine 
că face adevărate minuni. Tu, Olivia, dintre toţi oamenii 
ar trebui să ştii că vorbele sunt ieftine şi acuzaţiile uşor 
de formulat. Faptele sunt cele care contează şi cu toții 

ați avut doar de câştigat din înțelegerea noastră comună, 
Îmi cer scuze pentru această întrerupere şi pentru toate 
afirmaţiile false. Vă conduc înapoi în zona de zbor. 

Ca la un semn, Fardan şi Nikrooz își făcură apariţia 
prin uşa din dreapta. Înaintară doar câțiva paşi şi se 
opriră atunci când observară că încăperea era plină de 
oameni. 

— Eu aş vrea să aud ce are Quinn de spus, vorbi 
Albert pentru prima oară. 

— Şi eu aş vrea să aflu ce-a vrut să spună atunci 
când a afirmat că am fost traşi cu toţii pe sfoară, adăugi 
Marlboro Man. 

Fardan şi Nikrooz mai făcură câţiva pași, părând dol 
câini feroce care abia aşteptau să fie eliberați din lesă, 
Acela era momentul crucial, realiză Quinn. Viaţa lui 
şi cea a lui Stephanie atârnau în balanţă. Oare Collin 
avea să recurgă la diplomaţie ori la război? După 
expresia întunecată ştia că-l pusese în mare încurcătură 
și obişnuința câştigă lupta. Collin îşi forță un zâmbet 
împăciuitor pe buze şi ridică o mână, oprind costumele 
negre. Toată lumea răsuflă uşurată. Fardan şi Nikrooz 
păşiră în spate şi rămaseră în fața ușii. Toţi ochii se 
întoarseră spre Quinn. 

— Pentru a spune o minciună convingătoare, cel mai 
bine e să rămâi cât mai aproape de adevăr. E adevărat 
că Intelligenex nu va obține niciodată aprobarea de 
reglementare, Collin n-a minţit în legătură cu asta. 
Dar alta e cauza, nu proveniența serului. Quinn îl fixă 
cu privirea pe Collin. FDA n-a aprobat Intelligenex din 
cauza efectelor sale secundare. 

În adâncurile ochilor lui Collin fulgeră furia, ceea 
ce-i confirmă lui Quinn absolut toate bănuielile. Până 
în acel moment nu fusese sigur dacă făcea parte din 
tabăra celor păcăliți de povestea ursului ori din cea 


a manipulatorilor. Acum ştia. Collin era parte din 
inșelătorie şi asta era o veste foarte proastă. Dacă s-ar 
fi aflat printre cei înşelați, Quinn ar fi avut o şansă să-l 
transforme într-un aliat măcar prin strategia duşmanul 
inamicului meu e prietenul meu. În schimb, îl aştepta 
o bătălie în care nu puteau exista mai mulți câştigători. 
În mod normal, asta n-ar fi fost o problemă, dar Collin 
beneficia de date clare, în timp ce Quinn nu avea decât 
speculaţii. Îşi întoarse atenţia la cei nouă politicieni. 
Expresiile lor se schimbaseră de la iritare la un amestec 
de îngrijorare şi frică. 

— Ce fel de efecte secundare? întrebă Marlboro Man. 

Albert îşi părăsi poziţia din spatele lui Stephanie şi 
făcu câţiva paşi mai aproape de Quinn. 

— Senatorul Newman e neurolog, îi poți explica lui 
totul ca să ne lămurim cu toţii, indică un bărbat cu o 
alură atletică din primul rând de scaune. 

Prima mică victorie, aprecie Quinn. Collin nu mai 
era singura autoritate din încăpere, Newman era mult 
mai în măsură să se pronunţe în legătură cu detalii strict 
medicale. Dacă-l putea convinge pe el, restul aveau să-l 
urmeze. Ca fiu de medic, Quinn se simțea destul de 
confortabil într-o discuţie specifică, dar medicii lucrau 
cu date clare şi din păcate nu avea nimic concret în mână. 
Era nevoit să parieze toate jetoanele pe mâna următoare 
înainte să vadă ultima carte. Așa că se întoarse spre 
Collin, ştiind că trebuie să-i vadă ochii pentru a desluși 
acea carte finală. 

— Collin vă poate explica mai multe, din moment ce 
se confruntă deja cu o paletă largă de efecte secundare. 

Bingo! În ochii lui Collin apăru o străfulgerare 
spontană de panică. 

— Pe lângă altele, e într-un stadiu incipient al bolii 
Alzheimer, presă Quinn. 

— O prostie fără margini, pufni Collin iritat, 
Capacităţile mele mentale n-au fost niciodată mai bune, 
Intelligenex n-are efecte secundare. Nici măcar unul 
singur. 

— Doctorii noștri n-ar. fi detectat vreun efect 
secundar? interveni un senator între două vârste cu păr 
cărunt şi bronz artifical. Abia mi-am făcut toate analizele 
şi totul e cum nu se poate mai bine. 

— Şi eu la fel, afirmară alții. 

Senatorul Newman clătină din cap, reducându-i la 
tăcere. 

— Tulburările neurologice precum demenţa și 
Alzheimer sunt detectate prin evaluări comparative ale 
funcționalității, nu prin simple analize de sânge. 

— Ar putea cauza Intelligenex boala Alzheimer? 
întrebă senatoarea Bennett. 

— Sunt prea multe lucruri pe care nu le cunoaștem 
într-un fel sau altul, explică Newman. Ştim că Intelligenex 
îmbunătăţeşte functia cognitivă şi e foarte posibil să 
producă şi daune. 

În timp ce toată lumea digera cuvintele senatorului 
Newman, Quinn se apropie de el și-i șopti ceva la 
ureche. Newman scoase un telefon mobil din buzunarul 
halatului şi i-l întinse, privind în timp ce Quinn tasta un 
număr. Collin uită de diplomaţie. 

— Ce naiba faci? Regula unu! 

Quinn puse pe speaker şi-i înmână telefonul înapoi 
senatorului Newman. 

— Închide! Închide imediat! strigă Collin, 
îndreptându-se spre el cu o expresie furioasă. 

Marlboro Man se ridică de pe scaun şi-i tăie calea. 
Apelul se conectă. 

— Alo? se auzi o voce. 


— Reza, sunt Quinn, mă aflu în compania unui 

neurolog şi-a altor utilizatori Intelligenex. Foarte pe 
scurt, spune-ne cine eşti şi ce-ai aflat despre ser. 
4 — Sunt doctorand în biochimie la Institutul de 
Biochimie şi Biofizică din Teheran şi-am participat la 
studiul clinic Intelligenex în ultimele optsprezece luni, 
explică Reza, vocea tremurându-i la ultimele cuvinte. 

— Eşti ok? îl întrebă Quinn. 

— Nu prea. Am efectuat mai multe teste şi-am 
descoperit că Intelligenex expune creierul la niveluri 
extreme de stres oxidativ, cauza primară exogenă a unor 
boli precum demențţa, boala Alzheimer, Parkinson şi 
alte tulburări neurologice grave. E imposibil să prezicem 
reacţiile individuale, dar aş estima că şansele individului 
de-a dezvolta o afecțiune neurologică gravă se triplează 
cu fiecare perfuzie în parte. Eu am făcut şase perfuzii în 
total, deci şansele mele au crescut de patru mii de ori. 
Aşa că, nu, mi-e teamă că nu sunt deloc ok. 

O linişte mormântală se aşternu în încăpere. Quinn 
putea auzi flăcările prin sticla şemineului. Îşi întoarse 
privirea la senatorul Newman. Expresia lui era sumbră. 

— Mă tem că stresul oxidativ sună extrem de probabil, 
confirmă el pe un ton grav. E rezonabil să concluzionăm 
că pe măsură ce minţile noastre ard tot mai strălucitoare, 
ca să spunem aşa, generează mai multă poluare. În plus, 
nu există teste de rutină pentru stresul oxidativ, aşa că 
nu poate fi detectat. 

— Mulţumesc, Reza, spuse Quinn cu voce joasă. Te 
sun mai târziu. 

Conexiunea se întrerupse. 

— E o aberaţie totală! strigă Collin. Doar nu puteţi 
lua de bune testele unui student de duzină, mai ales când 
nu există nicio dovadă palpabilă. E absurd, boli care 
nu pot fi prezise şi-o patologie care nu poate fi testată. 

O fantezie totală. În cine o să aveţi încredere, într-un 
student aflat la mii de kilometri distanţă sau în propriile 
trupuri? Vă simțiți grozav, nu? Minţile voastre n-au fost 
niciodată mai clare, nu-i aşa? 

Câţiva dintre cei nouă aprobară din cap fără prea 
mare tragere de inimă. Collin avea experiența personală 
de partea lui și teoria nu putea învinge asta. Quinn privi 
în jur. Unii păreau speriaţi, alții încercau să păstreze o 
mină normală, dar era clar că toți erau extrem de aproape 
de isterie. Sentința plutea încă în aer și probabil balanța 
încă era înclinată în favoarea lui Collin, din moment 
ce cu toţii îşi doreau cu disperare să-l creadă. Viaţa lor 
depindea de sinceritatea lui. Collin intui acel avantaj. Își 
desfăcu braţele în lateral, un bărbat care nu avea nimic 
de ascuns. 

— Dacă ceea ce s-a spus aici e adevărat, atunci eu aş 
fi prima victimă. Folosesc Intelligenex de mai mult timp 
decât oricare dintre voi. Dar nu e adevărat. 

Un murmur aprobator izbucni printre cei nouă, 
Quinn mai avea o carte de jucat. Sau mai degrabă o 
bănuială. 

— Spune-mi, Collin, dacă nu e adevărat, atunci de 
ce-ai încetat să foloseşti Intelligenex? 

Collin ezită pentru o fracțiune de secundă, dar îşi 
reveni rapid. 

— N-am încetat, iau tratamentul în continuare. 

— Nu prea cred, ţi se vede în ochi. Şi-au pierdut 
strălucirea. La început am crezut că se datorează 
pensionării, dar apoi am văzut ochii strălucitori al 
tuturor utilizatorilor din încăpere. 

— Acum vrei să spui că ştii şi ce medicamente iau? | 
ridicol. 

— E destul de uşor să facem un test. Chiar vrei să 
ajungem acolo? 


Collin nu răspunse. 

— Cât fac cinci sute şaptezeci şi patru înmulțit cu trei 
sute paisprezece? Cine ştie să ridice mâna. 

« Senatorul Newnam ridică mâna după aproximativ 
zece secunde, urmat de senatoarea Bennett. Alții 
incepură să ridice mâinile zece secunde mai târziu. În 
cel mult cincizeci de secunde, toate cele nouă mâini erau 
sus, plus cea a lui Albert. 

— Collin, ştii rezultatul? 

Din nou, Collin rămase tăcut. 

— Deci e adevărat, comentă Albert, sfredelindu-l cu 
privirea. Cum ai putut să faci aşa ceva? 

— Nu contează, ce dacă e adevărat? îl înfruntă Collin. 
Nu schimbă cu nimic datele problemei, aţi fi făcut 
aceeaşi alegere pentru că rezultatele sunt miraculoase. 
Uite, Achilles, spre exemplu, făcând abstracție de călcâi, 
pentru ce-a rămas legendar? 

— Pentru alegerea lui, răspunse senatoarea Bennett. 

— Exact! fu de acord Collin. Achilles a ales să trăiască 
o viaţă scurtă şi plină de glorie mai degrabă decât o viață 
lungă în obscuritate. Personalitatea lui e arhetipul tuturor 
din această cameră. Nimeni n-ar fi ales altfel dacă ar fi 
ştiut adevărul. Potenţialul unei vieţi glorioase nu poate 
fi umbrit de şansa infimă de-a dobândi o anumită boală. 
V-am făcut geniali! 

— Poate, dar nu ne-ai oferit posibilitatea să alegem, 
comentă Marlboro Man. 

Collin clătină din cap. 

— Nu înţelegeţi? Niciodată n-aţi avut de ales, e în 
natura voastră. Intelligenex era destinul vostru. 

Albert ridică pistolul şi ţinti capul lui Collin. Fardan 
şi Nikrooz reacționară instant, scoțându-şi armele din 
tocurile de la subraţ pentru a le îndrepta spre Albert, 
care-i ignoră total. 

— Vreau adevărul, Collin, mârâi furios. Vreau absolut 
tot adevărul. 


Collin se încruntă și-o luă din loc înspre el. Dacă 
Albert şi Collin se scoteau unul pe celălalt din ecuaţie, 
doar Fardan şi Nikrooz mai rămâneau înarmaţi. Pe 
Quinn nu prea-l trăgea inima să-l salveze pe Albert, până 
la urmă şi el fusese complice în toată povestea, dar era 
avocatul lui şi unul dintre cei doi oameni de pe planetă 
care ştiau că e nevinovat. Plus că putea s-o dovedească, 
Avea nevoie de el. 

Nu există vreun secret de care să te poţi folosi 
atunci când tragi cu arma într-o încăpere. În aer liber, 
unde distanțele sunt mult mai mari şi intervin factorii 
meteorologici, trebuie să faci tot felul de ajustări ținând 
cont de vânt şi gravitație, dar în interior e trigonometrie 
simplă. Dacă ţeava armei e îndreptată direct spre o ţintă, 
ai toate şansele s-o nimerești. Cât de letală e lovitura 
depinde doar de distanța până la ţintă. Cu cât e mai 
mică, cu atât mai mari șansele letale. Collin și Albert se 
aflau la câţiva paşi depărtare unul de celălalt. Era greu să 
ratezi în asemenea condiţii, chiar dacă Collin îşi folosea 
arma ascunsă. Îi văzu mâna în timp ce-i aluneca pe sub 
mânecă, ceea ce însemna că nu era nevoie decât de-o 
mişcare a încheieturii şi-o apăsare a degetului pe trăgaci 
pentru a-i oferi lui Albert ultima surpriză a vieţii lui. Și 
din păcate, Quinn nu-l putea opri. N-avea cum să ajungă 
la el în timp util. Aşa că strigă cât putu de tare: 

— Semper Fi! pentru a-l alerta pe Albert, timp în care 
se roti în sensul acelor de ceasornic, apucând din mers 
piatra de lună de pe masă cu mâna dreaptă. 

Continuă mişcarea de rotație precum un aruncător de 
greutăți şi lansă piatra în direcția şemineului, folosindu 
se de toată forța din picioare, spate şi braţe. Piatra 
țâşni ca eliberată dintr-o catapultă imensă şi costumele 


negre uitară de Albert, îndreptându-și la unison armele 
spre el. Piatra se izbi în primul strat de sticlă curbată 
a şemineului, chiar deasupra capului lor. Se auzi un 
tmosnet infernal şi sticla se cutremură, mii de fisuri 
minuscule circulând cu viteza luminii pe toată suprafața 
ei. Vidul dintre cele două straturi de sticlă făcu implozie, 
impingând mii de cioburi în afară ca un şuvoi nimicitor 
de apă prin gura unui furtun gigantic. Undele de şoc se 
transmiseră sticlei deja crăpate ce explodă precum cel 
mai mare bec din lume, făcând să se cutremure pereţii. 
Quinn se aruncă la baza mesei în poziţie fetală, în timp 
ce un val de cioburi mătură toată camera. Îşi simţea 
tot spatele în flăcări, dar Fardan şi Nikrooz încasară 
grosul, răsuciți prin aer ca nişte sperietori de ciori din 
paie într-o tornadă. Hainele le erau complet zdrenţuite, 
pielea perforată în sute de locuri. Nu-şi putea da seama 
pe moment câte dintre tăieturi erau letale şi nici nu i se 
oferi şansa să afle. Albert trase două gloanţe și ambele 
costume negre se prăbuşiră la pământ, dar nu înainte ca 
fiecare dintre ei să apuce să mai apese o dată pe trăgaci 
intr-un ultim gest reflex nimicitor. Ambele gloanţe 
străpunseră peretele interior din sticlă al şemineului, 
crăpături lungi răspândindu-se de la cele două găuri pe 
toată suprafaţa lui ca o pânză de păianjen uriașă. Însă 
sticla rămase întreagă datorită filmului infraroșu aplicat 
pe partea interioară. 

Ignorând durerea tăieturilor de pe spate, Quinn 
se rostogoli în direcția celor două costume negre, 
ridicându-se în picioare dintr-o singură mișcare cu 
câte un Glock în fiecare mână. Pentru o fracțiune de 
secundă fu încântat de răsturnarea aceea neașteptată de 
situaţie, dar inima i se transformă în gheaţă atunci când 
văzu că Stephanie avea ţeava armei lui Collin la tâmplă. 
Neputincios, Albert lăsă mâna în care ţinea arma să-i 
alunece pe lângă corp. 

— Lasă armele jos înainte ca situația să scape complet 
de sub control, spuse Collin cu o mină gravă. 

Timpul păru să se dilate, înghețând fiecare imagine 
în parte. Quinn nu avu nevoie decât de o singură bătaie 
a inimii pentru a evalua scena din faţa lui. Unii dintre 
politicieni încasaseră câteva cioburi pe ici pe colo, dar 
trupurile masive ale costumelor negre acționaseră ca un 
fel de zid de protecţie. Aflându-se pe acelaşi perete cu 
şemineul, doar că în colţul opus, Stephanie era neatinsă. 
Însă acum avea un pistol la tâmplă. În ceea ce-l privea, 
nu putea ști cât de grave erau tăieturile de pe spate, 
Important era că avea control muscular complet şi nu se 
simţea slăbit datorită vreunei pierderi masive de sânge, 
Cel puţin, nu încă. 

Uciderea lui Stephanie nu l-ar fi ajutat cu absolut 
nimic pe Collin. Quinn știa asta, Collin o ştia la fel de 
bine. Quinn se îndreptă spre el fără să lase armele jos 
şi Collin schimbă tactica, înfăşurându-și brațul stâng în 
jurul gâtului lui Stephanie pentru a o trage în faţa lui pe 
post de scut uman. 

— Stai pe loc şi lasă armele jos ori îi zbor creierii! 

Quinn lăsă cele două pistoale să-i cadă din mâini şi se 
opri la aproximativ trei metri depărtare, considerând că 
aceea era limita dincolo de care frica ar fi putut declanșa 
o reacție iraţională. 

— Ce trebuie să fac ca s-o eliberezi? 

În timp ce Collin încerca să încropească în minte un 
scenariu viabil, Quinn își mută privirea la Stephanie. 

— Să strig viol? 

Imediat ce rosti cuvântul declanșator, se ghemui brusc 
pentru a se afla sub linia de foc şi plonjă în stânga. Collin 
apăsă o dată pe trăgaci, dar ţinti prea sus şi glonţul se 
înfipse în perete. Înainte să mai poată apăsa din nou pe 
trăgaci, Stephanie îl muşcă de mână în timp ce-şi lansă 


pumnul drept spre spate, izbindu-l cu toată puterea între 
picioare. Instinctiv, Collin îşi desfăşură brațul de pe gâtul 
ei pentru a-şi proteja bijuteriile. Stephanie o zbughi 
de lângă el, îndreptându-se în direcţia politicienilor, 
în timp ce Quinn se repezi la Collin pentru a-l lovi cu 
pumnul peste mâna în care ținea arma. Pistolul zbură 
cât colo şi Collin îi aruncă o privire furioasă. Ochii nu-i 
străluceau sub influența serului Intelligenex, ci cu o ură 
viscerală. Animat de furie şi frică, se lansă într-o serie 
de lovituri rapide ca pistoanele unui motor în acţiune 
executate cu o forță surprinzătoare, forțându-l pe Quinn 
să păşească în spate spre şemineu. Quinn pară şi absorbi 
loviturile, eschivându-se la un moment dat pentru a 
ajunge în spatele lui. Collin se întoarse cu o expresie 
mirată şi Quinn îi dădu un brânci cu toată puterea în 
direcția peretelui de sticlă deja crăpat. Collin se izbi în 
el cu spatele, sticla spulberându-se în jurul lui. Pentru o 
fracțiune de secundă, rămase acolo ca o molie enormă 
lipită de un parbriz, apoi partea superioară a peretelui 
din sticlă cedă şi regele castelului se prăbuşi în flăcări. 
Urletele lui umplură încăperea, apoi urmă mirosul 
ingrozitor al cărnii arse. Toată lumea rămase nemișcată 
ca şi când ar fi picat într-o transă morbidă până când 
urletele încetară. Apoi, ca prin farmec, flăcările se 
stinseră. 

Quinn privi peste umăr pentru a-l vedea pe Albert 
lângă panoul de control de pe perete, realizând că oprise 
alimentarea cu gaz a şemineului. Stătea nemişcat cu o 
expresie uluită pe față și pistolul pe lângă corp. Nu putea 
ghici ce urma să facă, aşa că din doi paşi ajunse lângă el 
şi întinse mâna după amortizorul încă fierbinte. Albert 
nu opuse rezistenţă, îngăduindu-i să-i ia arma din mână. 
Quinn nu era sigur dacă acela era un rezultat al șocului 
suferit ori pur şi simplu o mişcare tactică isteață. 

— Trebuie să luăm niște decizii, spuse Albert pe un 
ton hotărât. 


Expresia uluită îi dispăruse, ochii îi redeveniseră 
lucizi. Momentul de şoc trecuse. Semper Fi, se gândi 
Quinn cu o grimasă mentală. 

— Ce-am văzut şi-am auzit aici în seara asta nu 
schimbă cu nimic regulile, continuă Albert cu mai multă 
siguranţă. Încă mai trebuie să păstrăm secretul absolut 
şi anonimatul total. Poate acum mai mult ca niciodată. 
Toată lumea e de acord? 

Urmă un murmur de aprobare întrerupt de senatoarea 
Bennett. 

— Nu văd cum ar mai fi posibil. Am asistat la trei 
omucideri, cu siguranţă va exista o anchetă și vom fi 
nevoiți să spunem adevărul. 

— Ce rost ar avea toate astea, Olivia? întrebă Marlboro 
Man. Justiţia a fost deja deservită, cel puţin în cazul 
lui Collin. Şi cu atât de mulți membri ai Congresului 
implicaţi, plus o prezență executivă, totul devine o 
problemă de securitate naţională. Suntem obligați să 
păstrăm secretul absolut şi să mergem mai departe cu 
ancheta privată. Implicarea poliţiei n-ar face decât să 
trâmbiţeze faptul că am descoperit conspirația. 

Senatoarea Bennett privi în jur, observând expresiile 
aprobatoare ale colegilor săi. 

— Prea bine, mă supun majorităţii. Propun să plecăm 
de aici dimineaţa, la fel ca întotdeauna pentru a nu da 
de bănuit. Îşi întoarse privirea spre Albert. Domnule 
Difabio, crezi că eşti capabil să curăţi toată mizeria? 
Dacă putem conta pe tine cu asta, noi ne vom ocupa de 
imaginea de ansamblu. Pot să sper că domnul Altman 
va accepta să ne ajute în continuare? se întoarse apoi 
spre Quinn, confirmând ceea ce ştia deja de la Robert 
Brown. San Francisco face parte din circumscripția mea 


şi procurorul general e un prieten drag. Sunt la curent 
cu situația ta şi cu faptul că în trecut ai participat la 
operaţiuni secrete în favoarea siguranţei naționale. Știu 
4ă n-ai fost implicat în crimele de pe iaht şi după câte se 
pare, dovedirea nevinovăţiei tale se leagă de elucidarea 
situaţiei în care ne aflăm cu toții. Întrucât avem un scop 
comun, eşti de acord să colaborăm în mod neoficial? 

Quinn înclină tăcut din cap. 

— Primul lucru pe care trebuie să-l facem e să 
confirmăm că nimeni n-a văzut ori auzit nimic din tot 
ce s-a întâmplat, se grăbi Albert să adauge. Dacă e cazul, 
le voi reaminti importanţa celor trei reguli. După care 
trebuie să scăpăm de cadavre. Orice sugestie în legătură 
cu acest aspect e binevenită. 

— Ne aflăm într-o podgorie activă de dimensiuni 
considerabile, trebuie să existe o groapă unde se ard 
toate frunzele uscate şi resturile provenite din tunsul 
viilor, sugeră Quinn după câteva momente de gândire, 
apoi se aplecă să culeagă tableta lui Collin de pe podea. 
Ştii parola de deblocare? 

— Încearcă o mie nouăsute nouăzeci şi nouă, 
răspunse Albert. 

— O dată importantă? arcui Quinn o sprânceană. 

— Anul în care valoarea netă a averii lui Collin a 
trecut de la șapte cifre la opt. 

Quinn introduse numărul şi tableta se deblocă instant. 
Stephanie se apropie de el şi-i puse o mână pe braţ. 

— Ar trebui s-o chemăm pe Melanie, femeia care 
ne-a servit cafeaua în timpul primei noastre vizite şi să 
vedem dacă o putem transforma într-un aliat. 

— Cu ce ne-ar putea ajuta? îşi ridică Quinn privirea 
la ea. 

— În mod normal, ar trebui să ştie dacă mai există şi 
alte costume negre prin apropiere. Plus că ne poate ajuta 

la curăţenie, cu toate că nu ştiu dacă e o idee bună. De ce- 
ar trebui să facem curat, nu e perfect? Ai toate dovezile 
de care ai nevoie pentru a-ți dovedi nevinovăția. Mai 
ales cu ceea ce ştim deja despre implicarea lui Albert. 

Quinn îşi puse mâna peste a ei. Îi salvase din nou viaţa, 
femeia aceea pe care-o dorea cu o pasiune mistuitoare 
ce-i umplea sufletul cu un sentiment amar de vinovăţie. 

— În principiu ai dreptate, problema e că imaginea 
de ansamblu s-a schimbat, îi explică cu blândețe. 
Implicarea senatorilor m-a pus pe gânduri, conspirația 
e mult mai întunecată şi mai complexă decât ne-am 
imaginat vreodată. Trebuie să aflu tot adevărul şi pentru 
asta sunt nevoit să mă întorc la Teheran, acolo unde a 
început totul. 


25 


O Oră mai târziu, politicienii se întorseseră la 
capsulele lor, comportându-se ca şi când nu se întâmplase 
nimic. Stephanie şi Quinn erau în bibliotecă pentru o 
discuţie cu Albert. Quinn se alesese cu treizeci şi unu 
de cioburi în spate, din fericire niciunul prezentând 
un pericol real. Stephanie le extrăsese cu o pensetă, 
dezinfectând apoi tăieturile cu alcool medicinal. Probabil 
avea să fie nevoit să doarmă pe burtă pentru câteva zile, 
dar măcar era funcțional. 

— Cum stăm? îl întrebă pe Albert. 

— Şase oaspeţi au auzit ceva scandal, dar senatorul 
Newman şi cu mine am băgat frica în ei şi-au jurat că 
vor respecta cele trei reguli de bază. Melanie a confirmat 
că nu mai există alți paznici iranieni. Ne-am ocupat și 
de cadavre folosind metoda sugerată de tine. Melanie 
realizează atât precaritatea situaţiei în care se află, cât şi 
pericolul personal datorită implicării iraniene. E dornică 
să ajute cum poate. 

Quinn zâmbi în colțul gurii. 

— Pun pariu. Acum, dacă nu te deranjează prea tare, 
am nevoie de dovezile nevinovăţiei mele. 

— Asta nu te mai priveşte, am discutat deja cu 
senatoarea Bennett şi eşti acoperit. Atâta timp cât 
rezolvi treaba la Teheran şi ştergi toate urmele înainte ca 

iranienii să înceapă să apară pe aici, n-ai de ce să-ţi mai 
faci griji. 

Quinn îl studie cu atenţie. Părea sincer. Expresie 
relaxată, privire deschisă, fără linii tensionate în jurul 
gurii. 

— Mai e ceva despre care trebuie să vorbim, continuă 
Albert. Ceva foarte important. Făcu un semn spre masă, 
unde sticla de coniac în valoare de cinci mii de dolari 
rămăsese în mod miraculos intactă, împreună cu două 
dintre cele patru pahare. Pe unul dintre ele se aflau încă 
amprentele lui Collin, celălalt rămăsese neatins. 

— Cred că acum chiar am nevoie de ceva de băut, 
acceptă Quinn. Întinse mâna după sticlă, îi scoase dopul 
şi luă o înghițitură zdravănă, simțind arsura plăcută a 
alcoolului fin în stomac. 

— Înainte de orice, trebuie să înţelegi că am fost 
incredibil de încântat de potenţa serului Intelligenex, 
începu Albert. Am crezut că e cel mai bun lucru care mi 
s-a întâmplat vreodată, creierul meu a trecut de la șase 
cilindri la doisprezece. M-am regăsit în puterea minții 
mele, obişnuiam să-i tot ambalez motorul, metaforic 
vorbind, de parcă ar fi fost un Lamborghini. 

Albert întinse mâna după sticlă şi Quinn i-o întinse 
fără niciun cuvânt. Albert o duse la gură şi bău cu nesaţ, 
clătinând apoi din cap. 

— Ar fi trebuit să ştiu că era prea frumos ca să poată 
fi adevărat. Îşi ridică privirea la Quinn. Adevărul e mult 
mai grav decât ai avut vreodată impresia. 

Stephanie înghiţi în sec la acea revelaţie. 

— Cine se află în spatele serului Intelligenex? 
întrebă Quinn. Emad Mordizadeh, CEO-ul NIOC ori 
preşedintele companiei, Amir Iravanni? 

Albert se gândi pentru câteva clipe. 


— Nu ştiu sigur, dar aș fi înclinat să cred că Emad. În 
mod clar, pare să aibă personalitatea potrivită, în timp 
ce Amir e un fel de clonă a lui Collin. Un om de afaceri 
extrem de şarmant cu care Collin se știa de multă vreme. 

— De acord, şi eu cred că Emad e creierul. 

— E fost agent VAJA, unul dintre cei mai buni din 
ultimii zece ani. Tot de atâta timp îl cunoaşte şi pe 
Collin. Emad nu e deloc fermecător ca Amir şi Collin, 
dimpotrivă, dar are un fel de magnetism negativ. Şi e 
extrem de bine protejat. Nu ştiu cum plănuieșşti să ajungi 
la el, însă sunt sigur că nu va fi prea uşor. Şi dacă dai greş, 
sunt convins că ne va ucide pe toți. 

Quinn îşi îndreptă privirea la Stephanie. După 
ce văzuseră complexul sediului NIOC, înțelegea 
îngrijorarea lui Albert. CEO-ul NIOC lucra și trăia 
într-o fortăreață. 

— Omul stă într-un castel modern. O fortăreață, 
spuse Albert ca şi când i-ar fi citit gândurile. 

— Am văzut-o, cel puţin de la poartă. Când ai fost 
înăuntru cu Collin ai apucat să vezi ce tip de sisteme de 
securitate are pe acolo? 

— Nu chiar, clătină din cap Albert. Ne-a adus cu 
elicopterul. Când zbori şi priveşti în jos, îți dă senzația 
de cetate. Clădirea principală are o piramidă din 
sticlă deasupra şi în fiecare colț e un fel de turn pătrat. 
Amprenta văzută de sus e clasicul X al unui castel. 
Tipul e obsedat, din cauza asta a şi ales castele pentru 
avanposturile americane. 

— Petrecerea din Washington e tot într-un castel? 
întrebă Stephanie. 

— N-am fost niciodată acolo, dar am văzut o 
fotografie. E un conac vechi din calcar aşezat pe coama 
unui deal izolat. Ceva care l-ar face să zâmbească pe 
William Cuceritorul şi se pare că încântă și elita modernă 

a Washingtonului. Ceea ce mă aduce la tema principală 
a discuţiei noastre. 

Quinn se tot gândise la asta încă de când Collin făcuse 
greşeala să-i dezvăluie faptul că unii dintre clienți erau 
politicieni. Intuise că în acea conexiune se afla adevărul. 
După care Marlboro Man pomenise despre o prezență 
executivă. Preşedintele? Vicepreşedintele? Quinn se 
cutremură la implicaţiile acelor probabilități. 

— Are cumva legătură cu cea de-a zecea capsulă 
goală şi implică o prezență executivă? 

Albert îi aruncă o privire sumbră. 

— Corect. Înainte de-a deveni vicepreşedinte, Saul S. 
Price a fost senator din California. Şi e prieten cu Collin 
încă dinainte să intre în politică. Ca și Collin, Price e 
unul dintre primii utilizatori Intelligenex. 

— Şi încă mai foloseşte tratamentul? 

— Collin îi duce serul în mod personal şi-şi petrece 
noaptea în casa vicepreşedintelui de la Observatorul 
Naval. Acum înţelegi de ce nu poate ieşi la iveală 
povestea asta? E într-adevăr o chestiune de securitate 
națională. S-ar declanşa un scandal global major în 
cazul în care presa ar mirosi ceva. Membrii ambelor 
ramuri executive şi legislative ale guvernului utilizează 
un medicament care modifică mintea şi apoi cauzează 
demenţă. Scandalul Intelligenex ar depăşi cu mult 
Watergate şi Benghazi. 

— Deci Emad e la curent cu faptul că Price e utilizator 
Intelligenex, concluzionă Stephanie. Ceea ce înseamnă 
că şi preşedintele iranian ştie și Sayyadi poate influenţa 
Casa Albă. Despre asta e vorba de fapt. Asta protejau 
costumele negre, nu miliardele de dolari rezultate în 
urma vânzării unui produs ilegal, ci echilibrul global al 
puterii. 


— Exact, confirmă Albert cu intonaţția de avocat. 
Ştiam despre iranieni, desigur. Dar habar n-aveam 
despre demenţă. Însă mi-am dat seama că totul e adevărat 

simediat ce-ai adus vorba despre efectele secundare. 
O minte brici, ăsta e beneficiul paradoxal al serului 
Intelligenex, ceea ce-ar putea deveni o mare ironie dacă 
n-ar fi extrem de tragic. Albert mai luă o gură de coniac. 
Întotdeauna am crezut că la mijloc nu sunt decât banii, 
un potenţial de miliarde de dolari, aşa cred băieţii din 
Silicon Valley. Dar după cum a spus şi Stephanie, e vorba 
despre putere la nivel geopolitic. Vorbim despre influență 
în valoare de trilioane, şansa de-a schimba istoria ori 
de-a poziţiona armate şi-a modifica frontiere. Ăsta a fost 
planul de la bun început. M-am întrebat mereu de ce-au 
decis să înceapă cu Washingtonul, mai degrabă decât cu 
New Yorkul. Am presupus că vor să înveţe de pe o piaţă 
mai mică înainte de-a se extinde, dar acum înţeleg de ce. 

Quinn simţi o strângere de inimă la acea nouă 
revelaţie. 

— Stai puţin, dacă nouă senatori şi congresmani vin 
la petrecerile Intelligenex de pe coasta de vest, câți sunt 
implicaţi în cele din Washington? 

— Nu ştiu sigur, dar dacă nu-l ucizi pe Emad, mă 
tem că riscăm să rămânem fără guvern şi să intrăm în 
anarhie. 


Albert și Melanie căzură de acord să păstreze iluzia 
că marele Collin Acker era încă în viață. Quinn nu mai 
avea nicio îndoială că aveau să facă tot posibilul în sensul 
acela. Vieţile lor depindeau de acea iluzie. Cu tableta lui 
Collin la dispoziţie şi fiind atât de familiară cu stilul său 
după ce-l slujise timp de douăzeci de ani, Melanie era o 
sosie eficientă în lumea electronică. Albert, ca avocat şi 

consilier al lui Collin, se ocupa de telefoane. Nu trebuiau 
să întrețină acea iluzie decât timp de-o săptămână. 
Procesul lui Quinn era programat să înceapă la o zi după 
şi trebuia să-l elimine pe Emad Mordizadeh până atunci, 
Cum anume, n-avea nici cea mai mică idee. 

Pentru a ajuta la păstrarea iluziei, îşi petrecu restul 
nopții cu Stephanie, fiecare în capsula desemnată, 
nu înainte de-a arunca serul Intelligenex în vasul de 
toaletă. Quinn petrecu mult timp pe tableta lui Collin, 
studiindu-i emailul. Ultimul mesaj primit doar cu câteva 
ore mai devreme îi atrase atenţia. Expeditorul era cineva 
numit Arhanghelul_Negru? gmail.com. 

Informează-mă imediat ce poți cum a decurs 
recrutarea. 

Quinn se gândi puţin și apoi răspunse în locul lui 
Collin. 

Quinn a acceptat oferta, dar i-am pierdut pe Fardan 
şi Nikrooz. 


26 


QUINN nu putea decât să spere că emailul urma 
să le cumpere puțin timp. Presupunând că Arhanghelul 
Negru era Emad. Pe telefonul lui Collin nu descoperise 
apeluri de la ori către numere de telefon iraniene, ceea ce 
era dezamăgitor, dar având în vedere trecutul lui Emad 
de agent în cadrul VAJA, ştia că probabil folosea un releu 
de acoperire. 

Dimineaţa, Quinn şi Stephanie părăsiră castelul 
lui Collin tot cu numerele 204 și 205, întorcându-se 
la Aeroportul Internaţional San Francisco cu aceeaşi 
limuzină cu care veniseră. Îşi scoaseră documentele și 
telefoanele mobile din seiful pentru bagaje şi luară un 
taxi până în oraş. Plătiră o cameră la hotelul The Westin 
St. Francis din Union Square şi se apucară să planifice 
atacul de la fortăreața lui Emad. Nu mergea aşa cum 
s-ar fi aşteptat. Oricât ar fi încercat să se concentreze, 
gândurile lui Quinn se întorceau la Stephanie. Cedaseră 
unui moment de nebunie şi făcuseră... habar n-avea ce, 
sex ori dragoste într-un colț întunecat de cameră. După 
care Stephanie îl sărutase chiar înainte de întâlnirea 
finală cu Collin. Apoi îşi petrecuseră noaptea în capsule 
și dormiseră în limuzină pe drum spre aeroport. Însă 
seara aceea era diferită, ajunseseră la o răscruce de drum. 
Fie făceau dragoste de-a binelea într-un pat ca oamenii 
normali, fie se îndepărtau unul de celălalt. 

— Există destul de multe detalii despre el, chestii 
generale, comentă Stephanie. 

Îi studia dosarul lui Emad, în timp ce Quinn căuta tot 
ce putea găsi despre biroul lui din sediul NIOC. 

— Până acum n-am găsit decât o singură referire la 
obiceiurile personale. Se pare că Emad zboară în fiecare 
săptămână cu elicopterul în Azerbaidjan la Baku pentru 
a frecventa un club de stripteasse la modă numit, fii 
atent, Night Angels. Uită-te la asta, indică Stephanie spre 
ecranul laptopului. 

Quinn se aplecă peste umărul ei. Cumpăraseră două 
MacBook-uri pentru a uşura partea de documentare. 
La ordinele senatoarei Bennett, Albert virase două sute 
cincizeci de mii de dolari în contul lui Quinn pentru 
a oferi resurse nelimitate expediției de vânătoare şi le 
închiriase un avion particular mai mult pentru fuga 
din Iran decât pentru călătoria până acolo. Dacă Quinn 
nu era în sala de judecată peste exact şapte zile, risca 
să piardă cele zece milioane de dolari plătite pentru 
cauțiune. Cu o misiune atât de dificilă şi timp limitat, 
orele economisite datorită unui zbor privat puteau face 
diferența între succes şi eşec. Măsurile mult mai relaxate 
de securitate care veneau la pachet cu un zbor privat 
reprezentau o binecuvântare în sine. Dacă ar fi fost 
nevoit să decidă între încheierea cu succes a misiunii şi 
prezenţa în instanţă, nu era prea sigur în ce direcţie s-ar 
fi îndreptat, motiv pentru care era hotărât să nu permită 
să se ajungă la asta. Prin urmare, Emad mai avea cel mult 
o săptămână de trăit. Următoarea vizită la Night Angels 
avea să fie şi ultima. 

Informaţiile afişate pe ecranul lui Stephanie erau cel 
puțin incendiare. 

— În fiecare sâmbătă, la Night Angels are loc o licitaţie 
într-o încăpere care se numeşte Sala Curcubeu. Se pare 


că e deja destul de faimoasă. Şapte femei sunt selectate 
să participe în fiecare săptămână şi proprietarul clubului 
se jură că niciuna dintre ele nu e profesionistă. Un fel de 
American Idol, dar pentru striptease. Membrii publicului 
licitează în timp ce concurentele dansează şi câştigătorul 
se alege cu o întâlnire pentru acea seară, în timp ce 
studenta, pentru că marea majoritate a dansatoarelor 
asta pretind că ar fi, câştigă încasările pentru a-şi finanța 
cheltuielile de facultate. Fiecărei concurente îi e atribuită 
una dintre culorile curcubeului şi un costum compus 
din voaluri de acea culoare. Nu se utilizează nume, doar 
culori, dar licitatorul primește câte o biografie pentru 
fiecare dansatoare înainte de începerea evenimentului. 
Participarea la licitaţie costă echivalentul a cinci mii de 
dolari. Crezi că ar fi un loc bun pentru a ajunge la el? 

Quinn ridică din umeri. 

— La prima vedere, ar putea fi, dar prezenţa 
elicopterului ne cam limitează opțiunile. Şi asta nu e tot. 
În mod sigur, măsurile de securitate ale clubului sunt 
destul de stricte, plus costumele negre ale lui Emad, aşa 
că eliminarea lui în interiorul clubului ar fi riscantă şi 
pentru noi şi pentru cei prezenţi. Nu e imposibil, doar că 
ar trebui s-o plănuim foarte bine şi asta durează. N-avem 
timp de aşa ceva, într-o săptămână trebuie să fiu prezent 
la proces şi până atunci totul trebuie să fie rezolvat. Iau în 
considerare şi varianta asta, dar momentan o operaţiune 
la Night Angels rămâne o opţiune de ultimă instanţă. 

— Ai o alternativă mai bună? 

— Cred că trebuie să tratez operaţiunea asta ca pe o 
misiune de tip lunetist. 

— Ce înseamnă asta? O să-l împuști de la distanță? 

— Dacă-l împuşc? Cu siguranță. Cu o puşcă de 
lunetist? Posibil. De la kilometri distanță? În niciun caz. 
Ce-am vrut să spun e că-l voi aştepta într-o locaţie pe 
care o frecventează şi-l lichidez atunci când apare. 

— De ce nu la Night Angels? se încruntă Stephanie. 

— Pentru că arhitectura clădirii nu e potrivită. Quinn 
întoarse laptopul spre el şi extrase un print screen cu 
imaginea clubului de pe Google Earth. Distanţa dintre 
helipad şi uşă e mai mică de zece metri, așa că aş avea 
doar câteva secunde la dispoziţie şi curentul puternic 
produs de elicea elicopterului ar devia grav traiectoria 
glonțului. În plus, singura locaţie cu vizibilitate 
acceptabilă la acoperişul clubului e clădirea Ministerului 
Afacerilor Externe şi nu prea cred că mă pot plimba pe 
acolo cu o puşcă de lunetist în spate. 

— Şi atunci unde? 

— Probabil la birou. 

Stephanie îşi întoarse privirea la ecranul laptopului şi 
deschise un alt print screen cu sediul NIOC. 

— Nu mă pricep la toată chestia asta cu lunetistul, 
dar clădirea NIOC e cea mai înaltă din zonă, aşa că nu 
văd cum faci să-l lichidezi acolo. Alegi un loc mai jos şi-l 
aștepți până iese la plimbare pe marginea îngustă despre 
care ne povestea Collin? 

— Nu, nu mă pot baza pe asta, e posibil să nu apară 
deloc. O să escaladez clădirea şi-l aştept sus. 

Stephanie îi aruncă o privire sceptică. 

— Ştiu că te-am mai văzut făcând asta, dar tot nu 
înțeleg cum ai putea escalada un zgârie-nori. 

Quinn scoase o bucată împăturită de spandex pe care 
o cumpăraseră de la un magazin textil şi-o întinse pe jos. 
Îi oferi un marker lui Stephanie înainte de-a se culca cu 
fața în sus deasupra materialului. 

— Trasează-mi conturul cât de bine poţi, spuse cu 
o mică grimasă la înțepăturile ce-i erupseră pe pielea 
spatelui, reamintindu-şi că avea treizeci şi unu de 
plasturi lipiți peste tăieturi. 


Materialul era oarecum de aceeași culoare cu sticla 
albastră a sediului NIOC şi mai avea o a doua bucată de 
material care se asorta foarte bine cu baza clădirii. Plus 


% o maşină de cusut manuală. Planul era să încropească 
două costume de camuflaj, ambele cu glugă. Doar 
mâinile, labele picioarelor și fața urmau să rămână 
descoperite. Probabil avea să arate extrem de caraghios, 
dar nu partea estetică era importantă, ci acoperirea şi 
lejeritatea. 

— Din punct de vedere tehnic, urcarea nu va fi o 
mare provocare, explică Quinn în timp ce Stephanie 
mergea în patru labe pe lângă el, trasându-i contrurul 
corpului pe material. Colţurile clădirii au margini adânci 
între fiecare panou din sticlă, ceea ce poate echivala cu 
o scară pentru cineva cu puţină experiență. Dincolo de 
competențele de bază, tot ce ai nevoie ca să escaladezi 
sediul NIOC e rezistenţă fizică şi control psihologic. 

— Înţeleg rezistenţa fizică, dar control psihologic? 
comentă Stephanie, întinzând mâna după foarfecă. 

— Pentru controlul emoţiilor iraționale. În cazul de 
față, teama de-a cădea. 

— Crezi că frica de cădere e iraţională? 

— Dacă nu eşti beat şi încerci să alergi pe gheaţă, 
căderea e extrem de improbabilă. Când ai căzut ultima 
oară? 

— Nu-mi amintesc. 

— Exact. Dar dacă mergi pe marginea unei stânci, 
nu te-ai gândi decât la asta. Timp de milenii, doar cei 
extrem de precauți au supraviețuit suficient de mult timp 
pentru a se putea reproduce şi acum prudenţa extremă 
ni s-a infiltrat adânc în ADN. Asta creează un răspuns 
disproporționat la o provocare minoră. Imaginează-ţi 
că faci baie şi un şoarece cade cumva în cadă. Cum ai 
reacţiona? 


Q 
© 
U 


OPS FILES: 


INTELLIGENEX 


w 


-x mu. 


MONICA RAMIREZ 


304 


Stephanie strâmbă din nas. 

— Probabil aş țipa cât m-ar ține plămânii, aş sări 
imediat afară din cadă și-aş fugi unde-aş vedea cu ochii. 

— Exact, zâmbi Quinn. Sper că eşti conștientă de faptul 
că nu există o ameninţare reală. Rozătoarele şi insectele 
rareori rănesc oamenii şi cu toate astea reacţionăm la ele 
de parcă ar fi grenade. În munca mea m-am confruntat 
adesea cu pericole reale şi m-am condiţionat să-mi 
calibrez răspunsul psihologic în funcţie de gradul lor de 
dificultate. Am învățat să le evaluez înainte să reacţionez. 
Acum trag linie folosind o formulă simplă, dacă șansele 
letale se ridică la mai puţin de un procent, atunci nu mă 
mai deranjez să-mi fac probleme. Și şansele să fiu ucis în 
timp ce escaladez o clădire cu grad scăzut de dificultate 
sunt relativ mici. 

Expresia sceptică întipărită pe fața lui Stephanie îi 
transmise că mai avea ceva de muncă până s-o convingă. 

— În ceea ce priveşte partea de anduranţă fizică, nu e 
decât o combinaţie de atitudine şi rezistență. Poţi ignora 
durerea? Îți poţi controla masa musculară? Escaladarea 
sediului NIOC reprezintă echivalentul a două sute şi 
ceva de tracțiuni la bară. În închisoare făceam peste 
o mie pe zi, deci nu va fi o problemă şi din experiență 
ştiu că n-am cum să cad. Aşa că mă pot concentra pe 
amenințarea reală şi anume că e posibil să fiu văzut. 

— De unde ideea cu costumele de camuflaj, comentă 
Stephanie, părând ceva mai relaxată. Chiar şi cu ajutorul 
lor, tot n-o să devii invizibil. 

— Nu, dar o să mă ajute să mă pierd în peisaj. Sigur 
că trebuie să evit mișcări bruște şi zgomote care ar atrage 
atenţia, dar nici asta nu mă îngrijorează prea tare pentru 
că o să mă cațăr noaptea. Singura problemă e viteza. Sunt 
sigur că există gardieni care au trasee de patrulare prin 
zonă şi-ar dura prea mult timp să escaladez clădirea pe 


puterile mele, aşa că o să folosesc un tip de echipament 
care ar trebui să reducă timpul de cățărare la mai puţin 
de cincisprezece minute. 

« Stephanie zâmbi. Făceau progrese. Când se gândise 
pentru prima oară la posibilitatea de-a escalada sediul 
NIOC, Quinn îi trimisese un email unui amic alpinist 
extrem de inventiv şi cum echipamentul ajungea abia a 
doua zi dimineața, începu să explice în ce consta şi cum 
funcţiona, terminând cu restul planului pentru acea 
operaţiune. 

— Deci te ascunzi pe acoperiş, aștepți să apară Emad 
şi-l împușşti, concluzionă Stephanie. 

— Cam aşa lucrează lunetiştii. 

— Bun, cum cobori de acolo? 

— Depinde, poate în elicopter, poate cu o parașută, 
nu ştiu încă. 

— Poţi să te bazezi pe o paraşută de la înălțimea aia? 
întrebă Stephanie cu scepticismul unei persoane care 
făcea calcule în minte cu viteza luminii chiar şi fără 
Intelligenex. 

— Cred că mă descurc, la nevoie mă folosesc de 
curentul puternic din lateralul clădirii. 

Stephanie termină de cusut primul costum şi i-l 
întinse. Quinn îl trase pe el, atent să nu forțeze cusăturile. 

— Arată cam ciudat, dar cu puţin noroc n-o să mă 
vadă nimeni. 

— Sper din suflet să nu contezi pe noroc, se strâmbă 
Stephanie. Nu prea poţi spune că a fost anul tău norocos. 

În următoarele două ore confecționară şi cel de-al 
doilea costum de camuflaj, plus huse pentru arme şi 
uneltele necesare. Quinn verifică rezultatele în oglinda 
şifonierului. 

— Oare Peter Parker s-a simţit tot atât de ciudat la 
prima probă pentru costumul de Spiderman? Ţin minte 
că Noah a râs... 

Quinn îşi lăsă ideea neterminată, realizând că tocmai 
invitase o fantomă în camera lor de hotel. N-o putea 
privi. Ştia că dacă s-ar fi atins în acel moment, totul ar fi 
fost pierdut. Complicaţiile emoţionale puteau fi moartea 
oricărei operațiuni clandestine. Se simţea de parcă ar fi 
păşit afară pe puntea unui vapor în plină furtună. 

— Amândoi l-am iubit atât de mult, spuse Stephanie 
cu voce joasă după câteva momente ce părură o veşnicie, 
Tu de când te ştii, eu de mai puţin timp şi din toată inima, 
Nu-l vom uita niciodată. Cel mai important lucru, acum 
că nu mai e cu noi, e să nu uităm nici că în mod sigur 
și-ar dori să fim fericiți... chiar dacă asta implică să fim 
împreună. 

Quinn întoarse capul s-o privească, amintindu-și 
primele antrenamente de tip Mossad în tehnici de luptă. 
Nu anticipase niciodată loviturile fulgerătoare care-l 
ameţiseră şi dezorientaseră până în punctul în care se 
trezise întins cât era de lat pe tatami. Acum se simţea fix 
la fel. 

— Crezi că te-aş putea face fericită? rosti cuvintele 
înainte să le poată opri. 

— Habar n-am, dar ştiu că în momentul ăsta simt că 
nu mai pot trăi fără tine, îi răspunse Stephanie cu un mic 
tremur în voce. 

Se priviră în tăcere, învăluiți în auriul palid al 
amurgului, lumina muribundă strecurându-se în părul 
lui Stephanie cu sclipiri molatice şi oglindindu-i-se 
în ochii de un albastru aproape opac. Quinn îşi tinu 
respiraţia, intuind că urma un dar. 

— Dar n-am reușit încă să-l las complet în urmă pe 
Noah, îi confirmă ea. Și nu pot păşi în viitor până nu 
reuşesc s-o fac. Mi-aş dori din tot sufletul, dar nu pot. 
Am nevoie de timp. N-am mai trecut prin aşa ceva şi e 
destul de greu să estimez cam cât va dura. 


Quinn făcu o jumătate de pas înapoi. Stephanie făcu 
un pas înainte. 

— Au trecut şase luni de când a murit şi-am fost 
impreună timp de douăsprezece luni. Mi-aş dori să 
existe un algoritm cu ajutorul căruia să calculez timpul 
de care am nevoie, dar nu aşa funcţionează lucrurile şi 
gândul ăsta mă îngrozeşte pentru că ştiu că într-o zi voi 
fi pregătită să merg mai departe şi probabil tu nu vei mai 
fi acolo. 

Quinn habar n-avea ce i-ar putea răspunde. Având 
în vedere situația actuală, nu se prea putea încrede în 
sentimentele lui şi pe termen lung nu putea gândi mai 
departe de proces. Ce sens ar fi avut? Aşa că o luă în 
braţe fără niciun cuvânt şi-o duse în pat, unde o trase 
la pieptul lui. Îi luă mâna în a lui şi adormiră, amândoi 
simțindu-se surprinzător de mulțumiți. 


Când se trezi a doua zi de dimineaţă, își simţea mintea 
la fel de limpede precum aerul răcoros ce învăluie un 
câmp cu flori după o scurtă furtună de vară. Moment în 
care gândul îl izbi cu forța unui tren accelerat, trezindu-l 
rapid la realitate. 

— N-o să meargă. 

Stephanie se ridică într-un cot să-l privească. 

— Ce anume? 

— Planul meu. 

— De ce? 

— Pentru că tocmai mi-am dat seama ce face de fapt 
Emad şi nu-l pot ucide, trebuie să-l iau prizonier pentru 
a-l putea interoga. 

Stephanie se ridică în șezut, privindu-l cu o expresie 
îngrijorată. 

— Ce tot spui acolo, cum adică ţi-ai dat seama ce face 
cu adevărat? Credeam că e destul de clar. 

— Îţi aduci aminte discuţia cu Albert? Ajunsesem la 
concluzia că Intelligenex e o conspirație care se bazează 
mai mult pe influență decât pe profitul direct, chiar dacă 
abilitatea de a-l şantaja pe vicepreşedinte are totuși un 
potenţial de bilioane de dolari. 

— Sigur că-mi amintesc, o asemenea influență din 
partea iranienilor e o perspectivă înfricoșătoare. 

— Am greşit, adevăratul pericol e cu mult mai 
înspăimântător. 

Stephanie îl privi cu o expresie confuză. 

— Vicepreşedintele n-are nicio putere, îi explică 
Quinn. Preşedintele e executivul guvernului, 
vicepreşedintele nu hotărăşte nimic. 

— Deci până la urmă e vorba doar despre bani? 

— Nu. E tot un joc de putere, doar că am trecut cu 
vederea un detaliu critic. Care sunt cele două roluri 
ale vicepreşedintelui? În primul rând, e un fel de scut 
protector pentru Senat. În al doilea, preia puterea în 
cazul în care preşedintele moare. 

Stephanie se încruntă, realizarea oglindinu-i-se în 
ochi. 

— Emad vrea să-l asasineze pe preşedintele Statelor 
Unite. Vicepreşedintele Price devine preşedinte şi 
iranienii îl pot şantaja cu faptul că e dependent de un 
drog periculos şi ilegal. 

— Exact. 

— Dar cum să-l omoare pe Powell? Asasinarea 
preşedintelui Statelor Unite e probabil cea mai dificilă 
misiune din lume. 

— Nu mă îndoiesc că într-un mod cât de poate 
de ingenios, iranienii iau lecţii de la ruşi. De la 
Polonium-210 şi până la bombe în mașini ori sub scaune, 


orice e posibil. Singurul lucru de care putem fi siguri e 
că va fi imprevizibil şi aproape imposibil de anticipat 
dacă nu ştii la ce să te aștepți. Şi exact asta trebuie să 
«flu de la Emad, motiv pentru care am nevoie de el în 
viață. Problema e că uciderea și capturarea sunt două 
chestii total diferite, riscul creşte de zece ori şi asta doar 
pentru început. Evacuarea devine exponențial cu mult 
mai complicată. Nu e imposibil cu o planificare corectă, 
dar n-am nici timp, nici condiţiile necesare pentru aşa 
ceva. Nu-i cunosc rutina zilnică şi punctul zero e la 
etajul treizeci, aşa că nu voi şti cu ce măsuri de securitate 
mă confrunt până nu ajung acolo. După care urmează 
interogatoriul care va dura ceva timp şi probabil va fi 
destul de zgomotos. 

Stephanie se lungi lângă el cu fața în sus şi privirea 
fixată în tavan. 

— O să particip la licitaţie, spuse într-un târziu. 

— Poftim? 

— Licitaţia de la Night Angles. Nu pot garanta că 
Emad mă va alege pe mine, dar dacă reuşesc, şansele 
noastre devin ceva mai bune cu mine înăuntru. 

Quinn întoarse capul pe pernă şi-o privi cu o 
combinaţie de uimire, respect şi teamă. 

— Apreciez gestul şi curajul în sine, dar aşa ceva e 
exclus. 

— Da, da, ştiam că n-o să fii de acord, zâmbi Stephanie, 
întorcând capul pentru a-l privi cu o determinare ciudată 
în ochi. Fă-mi o favoare şi prefă-te pentru o secundă că 
nu sunt decât un operator Mossad, un alt coleg. Ce-ai 
face atunci? Trebuie să admiţi că e singura noastră şansă 
reală de reuşită. 

Bineînţeles că avea dreptate, realiză Quinn cu o 
strângere de inimă, ştiind că decizia fusese deja luată şi 
nu putea spune nimic pentru a o face să se răzgândească. 

Dumnezeule, de unde avea atât de mult curaj? Scenariul 
începu să-i ruleze prin minte. 

— Emad te va alege, n-am nici cea mai mică îndoială 
în legătură cu asta. Întrebarea e ce se întâmplă odată 
ce-o face? Vreau un plan clar care să-ți limiteze pe cât 
posibil toate riscurile. 

— O urgenţă medicală, zâmbi Stephanie cu viclenie. 
Odată ce rămân singură cu el, îl droghez cumva, cu ceva, 
habar n-am cum și cu ce, asta rămâne la latitudinea ta. 

Planul începu să se materializeze tot mai clar în 
mintea lui Quinn. 

— După care chemi salvarea. O să ai un telefon 
special şi apelul se va transfera automat la mine. Câteva 
minute mai târziu, apar împreună cu Reza la poartă 
într-o ambulanţă. După ce ne suni, trebuie să găseşti 
un paznic. Probabil va fi cel puţin unul prin apropiere, 
pregătit să te escorteze afară imediat ce şeful termină cu 
tine. Îi spui că Emad a avut un accident cerebral sau un 
atac de cord, chestii destul de obişnuite la vârstnici în 
timpul sexului și timpul de reacţie e esenţial pentru o 
recuperare completă. 

— Bun, spuse Stephanie pe un ton satisfăcut. Se pare 
că avem un plan clar. 

Indiferent cât de tare îl deranja ideea de-a o implica 
într-un mod atât de direct, Quinn fu nevoit s-o admită. 


Clubul Night Angels 


emaD nu era sigur ce-l mulțumea mai tare, 
faptul că elicopterul lui privat aterizase fix în fața 
clubului ori posibilitatea de a-şi folosi puterea de 
neegalat pentru a obține mult doritul trofeu săptămânal. 
Comerț, anticiparea succesului, prada. Noţiuni care 
aveau darul de a-l excita fără greş de fiecare dată. Apoi 
binemeritatele plăceri carnale. Aprecierea frumuseţii 
în forma sa finală. Proprietarul clubului, Orxan Rizagil 
îl întâmpină la intrare şi-i oferi un pahar cu șampanie 
Cristal, după care-l escortă spre loja privată de unde se 
putea bucura de spectacol. În fața lui, o scenă rotundă 
pictată în culorile curcubeului era înconjurată cu trei 
rânduri de scaune din piele de culoare vișinie aşezate la 
o distanţă suficient de mare pentru ca fetele să se poată 
plimba lejer printre licitatorii excitați. Treizeci şi cinci 
de scaune. Şapte fete. O luptă aprigă garantată având în 
vedere legile ofertei şi cererii. 

— Cum arată marfa săptămâna asta? întrebă după ce 
sorbi din şampania delicioasă. 

— Splendid, dar nu recomand decât primele şase 
fete, mai ales numărul trei, răspunse Orxan pe un ton 

confidenţial. Roşu e o fostă balerină la Teatrul Mariinsk, 
a fost nevoită să renunțe la dans din cauza sânilor. Prea 
mari, chicoti amuzat. Audiţia ei a fost una de vis, n-am 
mai văzut niciodată o fată care să se mişte atât de senzual 
cu voalurile. Şi are o energie... câştigătorul o să aibă parte 
de-o noapte pe cinste. 

Emad îşi umezi gâtul uscat cu încă o înghiţitură de 
Cristal. 

— Și numărul şapte? De ce spui că n-o recomanzi? 

— Nu sunt sigur că Violet e cea mai bună achiziție. Cu 
siguranţă e o concurentă de top, nu mă înțelege greşit, o 
femeie cu adevărat uimitoare. Dar e diferită, pare mult 
prea rezervată. Știu ce-și doresc clienţii mei și nu sunt 
sigur că o să facă faţă atunci când contează. Am lăsat-o 
ultima... din punctul meu de vedere e o achiziție cu un 
factor ridicat de risc. 

Emad ridică paharul într-un toast. 

— Îmi plac riscurile, prietene. 

Muzica techno se metamorfoză într-un ritm cu tente 
senzuale, în timp ce scena începu să strălucească precum 
răsăritul soarelui. Prima concurentă își făcu intrarea 
într-un cor de fluierături şi urlete înfierbântate. Din 
experienţele trecute, Emad ştia că de acolo totul mergea 
într-un crescendo permanent până când toate cele șapte 
dansatoare se înşirau într-un curcubeu excitant. Orxan 
avusese dreptate, primele șase fete erau splendide, subțiri 
şi voluptoase, drăgălașe şi focoase, marfă diversă de 
prima calitate pentru gustul şi buzunarul fiecărui client. 
Când apăru Roşu, Emad se trase nerăbdător pe marginea 
scaunului. Brunetă cu păr scurt şi ochi verzi migdalaţi, 
se mişca languros ca o pisică. Emad decise imediat că- 
şi dorea o noapte sălbatică cu acea felină frumoasă. 
Dar apoi apăru Violet, ultima concurentă şi Emad 
rămase vrăjit de ochii cu reflexe indigo, trupul perfect 


și atitudinea ei oarecum rezervată. Era spectaculoasă şi 
complet diferită față de toate fetele pe care le văzuse până 
atunci. În mod clar, nu se simțea la fel de confortabil pe 
“scenă precum restul concurentelor. Nu putea spune că 
era stângace, mai degrabă învăluită într-o aură inocentă. 
Şi exact inocenţa era motivul pentru care se aflau acolo 
toți acei bărbaţi plini de bani, altfel ar fi cumpărat 
prostituate de lux de prin alte cluburi. Mulțimea păru 
să-i ghicească gândurile pentru că izbucni într-un cor 
entuziast de urale. Violet tocmai devenise vedeta serii 
și Emad se gândi că poate ar trebui să cumpere două 
concurente în acea seară. Exact în acel moment, Violet 
îl fixă cu privirea şi-i făcu jucăuş cu ochiul. Emad simți 
cum se înfierbântă, sângele i-o luă la goană prin vene. 


Quinn urmări cu privirea elicopterul lui Emad în 
timp ce se ridica spre nori, cu Stephanie înăuntru. 
Încercă fără succes să ignore sentimentul de panică ce i 
se declanșă în stomac. 

— Ai şi tu un elicopter? gânguri Roşu lângă el. 

Nu era o întrebare deplasată, având în vedere suma 
imensă pe care-o plătise pentru o singură noapte. 

— Nu. Când am chef să zbor, folosesc avionul 
personal. Elicopterele mi se par mult prea incomode. 

Quinn văzu strălucirea banilor reflectându-se în 
ochii fostei balerine. 

— Şi mie-mi plac mai mult avioanele. 

Limuzina Mercedes trase la bordură în faţa clubului 
şi se suiră pe bancheta din spate. Roşu îşi puse picioarele 
lungi în poala lui, trasându-i conturul mușchilor 
pectorali cu unghiile ei roşii. 

— Eşti foarte frumoasă, dar mă tem că va trebui să te 
părăsesc în seara asta, îi zâmbi Quinn, împingându-i cu 
blândeţe picioarele jos din poală. În timp ce te schimbai, 
am primit un apel urgent şi trebuie să mă ocup deo 
afacere de ultim moment ce nu mai suportă amânare, 
Şoferul meu te va duce oriunde doreşti. Oriunde, dar nu 
înapoi la club. Am o reputaţie de protejat. 

Imaginea banilor dispăru din ochii balerinei, care 
puse botic. 

— Sper că-mi vei lăsa numărul tău de telefon, adăugă 
Quinn, sperând să evite o scenă. 

Roşu scoase un ruj din poşetă şi scană cu privirea 
interiorul limuzinei. 

— N-am nicio bucată de hârtie la mine. Îi oferi un 
zâmbet strălucitor care ar fi putut să scurtcircuiteze o 
escadrilă de avioane şi-şi scrise numărul de telefon pe 
tavan. Poţi să mă cauţi oricând, adăugă, sărutându-l 
senzual în colțul gurii. 

În mod sigur, fosta balerină avea să aibă propriul 
avion cât de curând. Nu era decât o chestiune de timp. 
Quinn deschise portiera şi se strecură afară, urmărind 
cu privirea limuzina până când dădu colțul străzii, 
pierzându-se din vedere. 


Avionul pus la dispoziţie de Albert ateriză pe pista 
pustie a unui aeroport privat şi rulă până în dreptul 
unei ambulanţe. Uşa se deschise şi Quinn cobori grăbit 
scările pentru a se urca în ambulanţă. 

— Dă-i bice, îi spuse lui Reza, ignorându-i expresia 
îngrijorată. Doar lumini, fără sirenă. 

Reza demară în trombă. Norii întunecaţi părură să 
respire uşuraţi, eliberând o perdea subţire de ploaie. 


— Cum a mers? întrebă Reza într-un târziu pe un ton 
tensionat. 


— Stephanie a ajuns acum zece minute la sediul 
MIOC, cel mai probabil ne sună cât de curând. 

— Ceva probleme la licitaţie? 

— Emad a licitat pentru fata în roşu, o fostă balerină 
setată pe făcut bani. M-a costat zece mii de dolari să i-o 
suflu de sub nas. După care a licitat pentru Stephanie 
şi-a intrat în război cu un armenian. Amândoi cu ego- 
uri cât casa şi hormoni ajunşi la paroxism. Până la urmă 
Emad a câştigat și armenianul a făcut mare show când a 
plecat cu un harem întreg acasă. 

Max parcă în faţa unui parc, la un kilometru depărtare 
de sediul NIOC. Quinn montă rapid puşca Winchester 
70 de calibrul 30-06 dotată cu o lunetă 8X Unertl. Nu 
se aştepta să aibă nevoie de ea pentru acea misiune, dar 
era bine să fie pregătit pentru o varietate largă de situaţii 
neprevăzute. 

— Nu opri ştergătoarele, îi ceru lui Reza în timp ce 
scană zona prin lunetă, căutând clădirea NIOC. Bun, 
elicopterul e acolo cu elicea oprită, spuse câteva secunde 
mai târziu. 

— Vezi vreo lumină în piramidă? 

— Foarte slabă, probabil n-a aprins decât luminile 
ambientale. 

— Şi ăsta e un semn bun? 

Reza începu să bată darabana cu degetele pe 
volan, emanând tensiune nervoasă pură. Quinn era 
familiarizat cu acea etapă a unei misiuni. Operatorii 
n-aveau probleme atâta timp cât erau activi, dar în faza 
de aşteptare sentimentul de anxietate îi putea copleşi 
chiar şi pe cei mai buni dintre ei. 

— Stai calm, o să-l drogheze imediat ce rămân 
singuri. Lumina ambientală e un pas în direcția corectă. 

Informaţia îl mulțumi pe Reza pentru aproximativ 
două minute. 

— Şi ce anume ar putea reprezenta un semn rău? 

— Practic, orice altă activitate în afara apelului pe 
care-l aşteptăm. 

— Ar trebui să ne mutăm la punctul B? făcu Reza 
referire la parcarea din fața complexului de apartamente 
aflat vizavi de poarta principală a sediului NIOC, de unde 
Quinn avea vizibilitate sporită atât spre piramida lui 
Emad, cât şi spre curte și implicit echipele de securitate. 

În schimb, acolo erau complet expuşi. O ambulanță 
nu se prea potrivea în peisaj. Quinn spera ca ploaia 
torențială să-i protejeze de o atenţie nedorită. În mod 
normal ar fi trebuit să respecte planul și să rămână pe 
loc pentru cel puţin trei minute, dar la naiba cu planul. 
Adevărul era că nu doar Reza avea nervii în pioneze. 

— Hai s-o facem. 

Reza se execută imediat şi cinci minute mai târziu 
parcă pe ultimul rând disponibil al parcării întunecate. 
Quinn privi în sus la torentul de apă şi se rugă în gând ca 
o umbrelă să fi fost singurul lucru pe care nu-l luase în 
considerare atunci când alcătuise planul misiunii. 

— Parchează mai în faţă, nu vreau să ni se strice 
machiajul. 

Amândoi erau deghizați cu peruci şi machiaj pentru 
a nu fi identificați de programul de recunoaștere facială. 
Duba NIOC furată era parcată la două străzi depărtare. 
Quinn voia s-o aibă la îndemână în cazul în care planul 
se ducea pe apa sâmbetii şi erau nevoiţi să improvizeze 
din mers ori să aplice planul secundar. 

— Sper să sune cât mai repede, oftă Reza. 

— O să sune, afirmă Quinn pe un ton hotărât. 

Trebuia să sune. Dar Stephanie nu sună în următoarele 
cinci minute. Încă zece minute trecură agonizant de lent, 
tot fără niciun semn. 


— De cât timp e acolo? întrebă Reza. 

— O jumătate de oră. 

— Povesteşte-mi din nou despre tranchilizantele pe 
cre i le-ai dat. 


Ştia deja toate detaliile, drogul era suficient de 
puternic încât să doboare un elefant, Quinn n-ar fi 
aprobat niciodată acea abordare în caz contrar. Însă 
Reza încerca să-şi mute gândurile la altceva pentru a nu 
îinnebuni de îngrijorare. 

— Microinjectorii montați în inel au o capacitate 
foarte limitată, doar o zecime dintr-un mililitru şi aveam 
nevoie de ceva care să funcționeze imediat. Aşa că am 
ales etorfina, cunoscută şi ca M99, un tranchilizant 
veterinar obişnuit cu potenţial letal la om datorită 
sensibilităţii noastre la opioide. O singură picătură 
poate ucide marea majoritate a oamenilor. O să-l pună 
jos pe Emad ca pe un câine turbat, după care Stephanie 
va administra antidotul, naltrexona depozitată în 
celălalt inel. Înainte să-şi revină complet, îl va adormi 
cu cloroform ca să-l ţină sub control până ajungem noi 
şi-l preluăm. Planul e mult prea complicat per ansamblu 
decât mi-ar plăcea mie, dar e solid şi din afară totul va 
părea o urgență medicală. Plus că-i va şterge memoria 
lui Emad pe termen scurt, ceea ce e de bine. 

— Nenorocitul merită tot ce-i mai rău, mârâi Reza. 
Dar nu pot să nu mă gândesc cu câtă uşurinţă l-a ucis 
pe Dariush. Eşti sigur că Stephanie e-n siguranță? Ce 
se întâmplă dacă sunt mai mulți tipi în cameră? Te-ai 
gândit că javra asta dezgustătoare poate avea un fix cu 
gărzile de corp care-i urmăresc performanţele sexuale în 
timp real? 

— Are şase doze de M99. Două în inel, două în 
medalion şi două în peria de păr. 


U 
— 
N 


OPS FILES: 


INTELLIGENEX 


318 


— Ok, dar în cazul în care e nevoită să le folosească pe 
mai mulți oameni, nu mai funcționează teoria urgențel 
medicale. 

— Stephanie gândeşte cu o iuţeală incredibilă şi e 
capabilă să improvizeze rapid. Dacă nu eram convins de 
asta nu-i permiteam să meargă mai departe cu planul ei, 
E o femeie incredibilă, ar fi trebuit s-o vezi când am fost 
atacați la hotel. Ne-a salvat viețile. Şi la castelul lui Acker 
a făcut-o din nou. 

Quinn vorbea mai mult pentru el decât pentru Reza, 
Adevărul era că nu fusese de acord cu planul lui Stephanie 
de la bun început. Dacă ar fi fost după el ar fi lăsat-o 
acasă în siguranţă, însă ea îi tot aruncase în față faptul că 
lucraseră ca doi parteneri egali de la bun început şi nu se 
îndurase s-o dezamăgească. La fel de adevărat era faptul 
că nu reuşise să găsească un alt plan mai bun, oricât de 
tare ar fi încercat. Nimic nu avea şanse la fel de mari de 
reuşită precum ideea lui Stephanie. Aşa că nu avusese 
argumente s-o contrazică. 

— Cât timp a trecut? întrebă din nou Reza. 

Era clar că făcea eforturi mari să-şi păstreze calmul, 
dar panica i se ghicea tot mai accentuat în voce. Quinn 
își cobori privirea la ceasul de la mână. Era două și 
jumătate noaptea, ceea ce însemna că Stephanie se afla 
în apartamentul lui Emad de aproape o oră. Cea mai grea 
parte în majoritatea misiunilor era potolirea demonilor 
interiori în momente de pauză şi aşteptarea într-un 
întuneric proverbial, dar acum era mai rău ca niciodată. 
Stephanie lucrând pe cont propriu era echivalentul unei 
echipe întregi dispărute în ceață. 

— Nu poate să-l drogheze până nu sunt singuri, o 
mulțime de lucruri ar putea cauza o întârziere temporară, 
încercă să-l liniştească pe Reza. O cină târzie, un apel 
telefonic neaşteptat, o afacere care necesită atenţie 
urgentă. 


— De unde ştim când trebuie să ne îngrijorăm cu 
adevărat? 

— Nu e vorba de îngrijorare, mai mult o chestiune 
de acţiune alternativă. Întrebarea corectă ar fi, când 
e momentul să trecem la planul secundar? În cazul 
ăsta, atunci când ajungem la concluzia clară că planul 
principal a fost compromis şi probabil Stephanie a fost 
identificată şi reținută, nu doar întârziată. 

— Şi cât durează până ajungem la concluzia asta? 

Quinn trecu mental prin scenarii alternative, 
cântărind fiecare detaliu în parte. 

— Fix acum. Mă duc după ea. 

Un lucru bun în ceea ce privea planul secundar era 
faptul că nu-l anula complet pe cel principal. În cazul în 
care Stephanie reușea totuşi să sune, Reza putea executa 
singur scenariul cu ambulanța. 

— Dacă sună Stephanie şi te întreabă vreun paznic 
de ce eşti singur, spune-i că au fost multe urgenţe în 
noaptea asta şi e criză de personal. 

Planul secundar includea folosirea card-ului de acces 
pe care-l găsiseră în buzunarul unuia dintre iranienii 
ucişi la castelul lui Collin, drept pentru care Quinn 
purta o perucă şi era fardat în aşa fel încât să semene 
cât mai mult cu fotografia lui. Nu se aștepta neapărat să 
aibă vreo interacțiune cu un alt paznic, dar era mai bine 
să fie pregătit. În caz că nu funcţiona, putea oricând să 
folosească Glock-ul din tocul de la subraţ. Își schimbă 
rapid uniforma de medic cu un costum negru, cămaşă 
albă şi cravată. Restul echipamentului fusese dinainte 
depozitat în duba NIOC. Reza îl privi cu o îngrijorare 
crescândă. 

— Nu pot să cred că vrei să escaladezi un zgârie-nori, 
mai ales pe ploaia asta. Dar mă bucur că ești suficient de 

nebun încât să încerci. Ce faci când şi dacă reuşeşti să 
ajungi în vârf? 

— Depinde de ce văd. O să rămânem permanent 
în contact pe dispozitivul de comunicaţie, așa că te ţin 
la curent. Tu fii pregătit s-o iei din loc imediat ce sună 
Stephanie. 

— Poţi conta pe mine, zâmbi Reza, încercând să pară 
mai puţin speriat decât era cu adevărat. 

— Ştiu că pot. Mă bazez pe tine, la fel şi Stephanie. 


la, 


Quinn coborî din maşină şi se îndreptă spre duba 
NIOC, atent să rămână în umbre. Câteva minute mai 
târziu, trase duba în fața porții destinate angajaţilor. 
Cardul de acces îşi făcu treaba şi accesul îi fu permis fără 
nicio problemă. Parcă pe un loc gol în apropierea clădirii. 
Identificase din timp colțul din sud-est al turnului drept 
cel mai potrivit loc pentru escaladare. Vântul sufla 
dinspre nord spre sud, deci pereții sudici erau oarecum 
protejaţi de ploaie şi partea din sud-est era cel mai puţin 
expusă ca vizibilitate dinspre apartamentele vecine şi 
clădirea de gardă aflată la poarta principală. Şi dinspre 
poziția lui Reza, desigur, ceea ce era mult mai bine 
pentru tensiunea lui arterială. Se hotărâse să folosească 
doar costumul negru în locul salopetelor de camuflaj 
cusute de Stephanie, din moment ce vremea părea că 
ţine cu el. În orice caz, salopetele fuseseră împachetate 
în rucsac pentru orice eventualitate, împreună cu o 
paraşută sportivă, corzi de alpinism şi un set de unelte 
profesioniste pentru spargerea încuietorilor. Vedetele 
serii erau un dispozitiv cu unde sonice de spargere 
a sticlei şi două ventuze sofisticate cu tot cu hamuri 
speciale pentru mâini, cu complimente de la prietenul 
alpinist. 


— Totul în regulă? întrebă cu voce joasă. 

— Da, linişte şi pace, îi răspunse vocea lui Reza în 
dispozitivul din ureche. 

« — Fii cu ochii pe piramidă şi clădirea de gardă. 
Anunţă-mă dacă ţi se pare ceva suspect. 

— Yep, tu fii atent pe unde calci. 

Quinn alergă spre colțul sud-estic şi se lipi cu spatele 
de perete. Îşi verifică din nou ceasul. 2:58 a.m. Îşi ridică 
privirea la clădire pentru o ultimă recunoaştere, părând 
o fantomă neagră scufundată în umbrele unei nopți 
furtunoase. Totul părea liniştit în jur, totul cu excepția 
urletului vântului, al ploii şi-a inimii pe care şi-o simţea 
în gât. Era cu mult mai îngrijorat pentru Stephanie decât 
işi permisese să-i arate lui Reza. Întinse mâinile deasupra 
capului şi aplică ventuzele pe peretele din sticlă. Fiecare 
era de dimensiunea unei farfurii mici. Un buton activat 
de degetul mare declanşa un jet de aer comprimat ce era 
apoi evacuat, permițând astfel ataşarea rapidă şi solidă, 
precum şi desprinderea de geam. Cu ajutorul lor urma 
să reducă timpul de ascensiune cu peste cincizeci la 
sută, dar trebuia să fie atent să-şi coordoneze degetele 
mari în aşa fel încât să nu facă genul acela de greşeală 
fatală pe care nu apuci s-o faci decât o singură dată. 
Ridică picioarele în aer, testând rezistența ventuzelor. 
Solidă. Dezlipi mâna dreaptă, rămânând agăţat doar 
în cea stângă şi împinse cu picioarele în perete pentru 
a aplica ventuza mai sus. Apoi făcu același lucru cu 
stânga. Iar şi iar, repetând continuu în gând o mantra 
aproape obsesivă. Rezistă, Stephanie, vin. Rezistă... Privi 
în sus, ploaia intrându-i în ochi. Undeva, cu treizeci de 
etaje mai sus, cea mai frumoasă și curajoasă femeie pe 
care-o cunoscuse vreodată era prizoniera monstrului 
care-i transformase viața într-un coşmar. Monstrul care 
retezase visele tatălui şi fratelui său. Gândul acela îl izbi cu 

un val de adrenalină și viteza de căţărare deveni aproape 
sălbatică. Stânga. Dreapta. Stânga. Dreapta. Douăzeci de 
metri. Patruzeci. Şaizeci. Urcase deja aproape douăzeci 
de etaje când începură fulgerele. Primul fu urmat de 
un tunet asurzitor. Sticla îi vibră sub mâini şi Quinn 
mulțumi în gând Cerului că era obişnuit cu zgomotul 
asurzitor al împușcăturilor. 

— Sunt ok, murmură pentru liniștea sufletească a lui 
Reza. 

Trebuia să fie, Stephanie se baza pe el. 

— Totul e liniştit pe aici, îi bâzâi vocea lui Reza în 
ureche. Nu ştiu dacă asta e de bine sau de rău, dar mă 
bucur că eşti pe drum spre Stephanie. N-am mai spus 
nimic până acum de frică să nu-ţi bruiez concentrarea. 

— Ai instinct bun, murmură Quinn. Vorbim în 
câteva minute când ajung sus. 

Ajunse pe acoperiş la paisprezece minute după ce 
picioarele îi părăsiseră pământul. Braţele şi muşchii 
deltoizi îl ardeau, dar nu la fel de tare precum inima. 
Terasa lui Emad se întindea la aproximativ trei metri 
adâncime de la marginea pe care tocmai se căţărase şi 
până la baza piramidei din sticlă. Elicopterul negru se 
afla în spatele lui, pe diagonală spre dreapta. Se îndepărtă 
de margine ca să nu devină o siluetă întunecată pe cerul 
nopţii şi să caute un loc unde să ascundă ventuzele. 
Teoretic nu voia să le folosească pentru coborîre, dar 
planificarea de urgenţă era la fel de importantă precum 
respiraţia. Îl salvase de multe ori de la un dezastru sigur. 
Acoperişul nu părea să dispună de sortimentul obişnuit 
de ţevi și unități de aer condiționat, aşa că înghesui cât 
de bine putu echipamentul într-un colţ al terasei, cu tot 
cu rucsac. Îşi ridică gulerul sacoului în încercarea de-a 
părea un paznic care patrulează perimetrul pe timp de 
ploaie. 


— Sunt pe acoperiş, îl informă pe Reza. 
— Vezi ceva? 


— Deocamdată nu mare lucru. 

« — Tot nu-mi vine să cred că ai escaladat toată chestia aia. 

Quinn scoase Glock-ul şi se lipi de peretele din sticlă 
al biroului lui Emad aflat în partea vestică a piramidei. 
Îşi apropie faţa de sticlă, încercând să zărească ceva 
înăuntru. Nimic. Următorul fulger îi confirmă 
suspiciunea. Geamul era opac. Se ridică pe vârfuri şi 
verifică geamurile triunghiulare uriașe. Fiecare avea o 
înălțime de aproximativ doi metri şi probabil cântărea 
cel puţin o sută de kilograme. Douăsprezece rânduri de 
geamuri se ridicau în întuneric, începând cu douăzeci 
şi trei de triunghiuri în primul rând şi terminând cu un 
singur triunghi pe ultimul rând de sus. Primul şi cel de-al 
doilea rând păreau opace. Se deplasă în jurul piramidei, 
căutând o cale de acces şi semne de viață. Făcu un circuit 
complet fără să descopere nici una nici alta. 

— Nu există nicio uşă normală. Am găsit câteva 
balamale pe ici colo, ceea ce înseamnă că geamurile 
respective se deschid înspre înafară ca o uşă. Fără clanţe 
pe dinafară, doar panouri electronice. 

— Deci nu poţi să intri? auzi vocea lui Reza în ureche. 

— Deocamdată o să escaladez piramida. Geamurile 
de pe primele două rânduri sunt opace, dar mă gândesc 
că poate am noroc cu cele de sus. Încep pe peretele din 
sud-est şi-o iau rotund, aşa că o să mă vezi în curând. 

— Mă uit după tine. 

— N-avem noroc, îl informă Quinn zece minute 
mai târziu. Toate panourile piramidei sunt opace, poate 
devin transparente doar pe timpul zilei. 

Rămase în vârf şi privi în direcția lui Reza. 

— Şi acum ce facem? îi auzi vocea în ureche. Stephanie 
e acolo de cel puţin două ore. 

— Nu ştiu. 

Quinn aproape se sperie de propriul răspuns. Își 
cântări opțiunile în minte şi se gândi la posibilitatea 
de-a sparge un panou din sticlă pentru a cobori în rapel, 
împușcând în toate direcţiile ca într-o misiune tipică de 
salvare a ostaticilor. Problema principală cu acel gen de 
abordare era că trebuia să ghicească fereastra potrivită şi 
că intra orbeşte, fără să ştie peste ce dă înăuntru. Dacă 
dădea greş, murea împreună cu Stephanie și conspirația 
împotriva preşedintelui Powell avea să continue 
nestingherită. 

— La ce te gândeşti? întrebă Max după un timp. 

— Că poate e timpul să-mi încerc norocul cu uşile, e 
posibil ca panourile electronice să nu fie biometrice. 

Ploaia se oprise şi norii începuseră să se îndepărteze. 
Quinn se îndreptă spre peretele din sud-est şi se opri 
în dreptul balamalelor care se zăreau la îmbinarea 
dintre două panouri din sticlă. Un motor electric de 
dimensiunea unei găleți activa axul ce deplasa uşa 
triunghiulară. Semăna cu motorul maşinii Tesla pe 
care-o închiriase pentru prima vizită la castelul lui 
Collin. Și în vreme ce motoarele electrice tindeau să fie 
silențioase, balamalele scoteau mereu zgomote ciudate. 
Îşi pregăti Glock-ul în mâna dreaptă şi-şi așeză palma 
stângă pe panoul electronic. Un LED roşu minuscul se 
aprinse. 

— Băga-mi-aş, înjură printre dinți. 

Schimbă mâinile, cu acelaşi rezultat. Panoul avea 
setări biometrice. 

— Încearcă şi celelalte uși, îi sugeră Reza. 

Quinn repetă operaţiunea la toate ușile şi nu găsi 
decât LED-uri roşii. 

— Nu merge. 


Scoase dispozitivul cu unde sonice din buzunar și-l 
cântări în mână. Se asemăna cu un spărgător de gheaţă şi 
livra o încărcătură de vibrații ultrasonice pentru a sparge 
stichă. Din păcate, zgomotul îl putea da de gol. Valurile de 
furie îl făcură să scrâşnească din dinți, mai ales datorită 
faptului că nu ştia ce se întâmplă cu Stephanie. 

— Nu pot risca să intru orbește, trebuie să aştept până 
reuşesc să văd ce se întâmplă înăuntru. 

— Probabil asta nu va fi posibil decât dimineaţa, 
comentă Reza. 

— Ai dreptate, se pare că ne paşte o aşteptare lungă. 

Quinn decise să aştepte în vârful piramidei, 
la aproximativ douăzeci şi doi de metri deasupra 
apartamentului lui Emad. Probabil urma să aibă 
probleme dacă panourile de sub el deveneau brusc 
transparente la lumina zilei, dar deja nu-i mai păsa de 
asta. Plus că urma să devină vizibil şi din afară. 

— O să mă schimb în salopeta de camuflaj, măcar așa 
am o şansă să nu fiu văzut de paznici când se luminează 
de ziuă. 

— Între timp, poate ar fi util să faci cunoştinţă cu 
elicopterul lui Emad, îi sugeră Reza. 

— Mulţumesc, amice. Eşti un geniu chiar şi fără 
Intelligenex. 

Elicopterul Ansat nu era cea mai tare jucărie din 
arsenalul disponibil, dar până la urmă nici Marine One 
nu era. Vopseaua neagră lucioasă îl transformase însă 
într-o jucărie elegantă, mai ales în lumina lunii pline. 
N-avea sens să aştepte înăuntru, din moment ce nu ştia 
dacă Emad urma să-l folosească în curând, dar îl putea 
verifica măcar pentru a vedea dacă era dotat cu vreun 
tip de armament. Poate avea noroc şi găsea ceva cu care 
putea deschide piramida. Se sui pe scaunul pilotului şi 
descoperi sub el un alt Glock 43. În rest nimic interesant, 

doar luxul tipic al aeronavelor private cu fotolii din piele 
neagră şi briz-briz-uri nichelate. Plus câteva sticle cu apă 
şi două pungi mari cu fistic. Nu era rău să poată ronțăi 
ceva cât timp aştepta. Quinn se îndreptă spre partea din 
spate a cabinei şi se așeză pe un fotoliu din piele pentru 
a testa potenţialele unghiuri de tragere. Acum că avea 
două arme, voia să vadă dacă putea acoperi simultan 
toate uşile. Ceva îl împunse în spate. Se răsuci şi simţi 
că-i sare inima din piept. 

— Am găsit telefonul lui Stephanie, îl informă pe 
Reza. Era băgat între pernele fotoliului în care a stat 
probabil la venire. 

— În mod intenționat sau accidental? 

— Habar n-am. Nu-mi dau seama ce motiv ar fi avut 
să-l ascundă. Poate i-a căzut din poşetă, poate i s-a spus 
să-l lase în urmă. În orice caz, acum ne putem explica 
tăcerea ei. 

— Bun, şi asta ce înseamnă mai exact? 

— Bună întrebare. 

— Probabil ar trebui să-l lași acolo pentru cazul în 
care n-a fost un accident. 

— Asta mă gândeam şi eu. Mă întorc la piramidă 
înainte să se lumineze de ziuă. 

Puse telefonul la loc şi se întoarse să plece, dar îi veni 
o idee. Extrase Glock-ul pilotului din buzunar și-l goli de 
gloanţe, după care-l puse la loc sub scaun. Acum nimic 
din interiorul elicopterului nu-i dădea vizita de gol, poate 
doar în cazul în care Emad era un zbir paranoic care-şi 
număra mereu pungile cu fistic şi sticlele cu apă. Părăsi 
elicopterul cu gândul că în acel punct nici măcar nu 
putea fi sigur că Stephanie era înăuntru în apartament. 


28 


îMBracatră doar în sutien şi chiloți, 
Stephanie privi în jos la corpul lui Emad şi se întrebă cu 
ce greşise. Până în acel moment, crezuse că jucase totul 
bine. De îndată ce ajunsese în dormitor cu un Emad 
excitat la maxim şi ameţit de la prea multă şampanie, 
îşi asumase alter-ego-ul Violet, dând comenzi cu voce 
fermă şi sexy în timp ce se unduia seducător pe muzică și- 
şi scotea hainele. Imediat ce Emad îşi aruncase propriile 
haine pe podea, lăsându-și garda jos total, Stephanie 
mimase mișcările îngerului lui Acker, înconjurându-l şi 
trasându-i un deget pe piele. Emad începuse să sufle pe 
nări ca un armăsar în călduri, moment în care îi apăsase 
inelul pe gât, declanșând injectorul. Emad căzuse la 
picioarele ei ca un bolovan şi în loc să adoarmă, începuse 
să se zbată ca un peşte pe uscat. Oare cu ce greşise? 
Răspunsul o lovi ca o palmă peste ochi. Antidotul! 
Fusese atât de concentrată să-l incapaciteze încât uitase 
cea de-a doua parte a procedurii. Dar mai întâi pregăti 
cloroformul pentru a-l putea ţine sub control. Se aşeză 
în genunchi lângă el şi se trezi că tremură la fel de tare 
precum Emad, aşa că închise ochii şi-şi imagină o plajă 
cu nisip alb, apă turcoaz şi palmieri unduindu-se lin în 
briza răcoroasă până când mâinile îi deveniră sigure. 
Avea nevoie de ceva pentru a turna cloroformul. Ochii îi 

picară pe una dintre şosetele lui Emad. Își ținu respirația 
în timp ce turnă jumătate din conținutul flaconului 
pe bumbacul negru şi i-l puse la nas. Voia să inhaleze 
anestezicul în timp ce-i administra antidotul. Îi presă 
celălalt inel pe gât şi spasmele încetară imediat. De 
fapt, acum părea de-a dreptul mort. Stephanie nu știa 
la ce să se aştepte. Dumnezeule, spera că nu-l ucisese 
pe nenorocit. Unicul motiv pentru care ceruse să treacă 
prin acea umilință îngrozitoare era conspirația împotriva 
preşedintelui Powell. Îşi puse urechea pe pieptul păros al 
lui Emad. Bătăile inimii păreau mult prea rapide pentru 
cineva care dormea, mai mult cha-cha decât vals, dar 
măcar erau constante. 

Ok, era momentul să sune la salvare. Ezită pentru 
un moment, apoi decise să-și lase hainele împrăștiate 
pe jos, amestecate cu cele ale lui Emad. Aparenţele erau 
cruciale. Şi unde naiba era telefonul ei? Ar fi trebuit să 
fie în buzunarul din spate al blugilor. Căută frenetic 
timp de un minut, răscolind hainele de pe jos, scanând 
dormitorul cu privirea, încercând apoi să meargă înapoi 
în gând pe firul amintirilor recente. Nu-şi amintea 
să-l fi văzut de când ajunsese în apartament. Poate-i 
fusese furat în club? Ce mai conta, oricum memorase 
numărul. Scoase telefonul lui Emad dintr-un buzunar 
al pantalonilor, dar nu reuşi să-l deblocheze. Ecranul 
cerea o parolă. La naiba! Căută un telefon fix, dar nu 
găsi nimic. Bun, în cel mai rău caz putea folosi telefonul 
unui paznic. Ar fi complicat puţin lucrurile, dar o putea 
scoate la capăt. Faptul că era doar în lenjerie intimă 
nu făcea decât să sublinieze natura urgenţei, oferind 
în același timp un punct de distragere a atenţiei. Se 
îndreptă spre lift şi apăsă un buton, dar nu se întâmplă 
nimic. Apăsă din nou de mai multe ori, tot fără niciun 
răspuns. Ascensorul era mort. Fără luminițe, fără 


sunetul vreunui motor. Cum era posibil? Îşi răspunse 
imediat singură la propria întrebare. Doar o precauţie 
de securitate în plus pe timpul nopţii pentru un om care 
conglucea un război geopolitic. Şi atunci ce putea face? 
Putea ieşi pe terasă pentru a încerca să-i atragă atenţia 
lui Quinn. Cu siguranţă el şi Reza ţineau piramida sub 
supraveghere. Însă nu reuşi să deschidă nicio uşă care 
dădea spre terasă. Și nici uşa de la birou. Totul părea 
blocat pe timpul nopţii. Emad nu se juca. 

Quinn o avertizase că operațiunile decurgeau rar 
conform planului, dar nu se așteptase la atât de multe 
probleme. Timpul pentru planul C ori D? Pierduse deja 
numărul. În orice caz, era momentul să facă suficient 
zgomot încât să aducă paznicii la ea în pas alergător. 
Găsi o oală mare în bucătărie și începu să izbească cu 
ea în uşa din metal a liftului. Zgomotul asurzitor îi forța 
nervii deja întinşi la maximum, dar nu se opri. Cel puţin 
nu mai trebuia să joace rolul de isterică atunci când 
venea cineva. Dar nu apăru nimeni. Părea imposibil ca 
paznicii să nu audă o asemenea hărmălaie. Apoi realiză. 
Se afla la etajul treizeci într-o clădire din piatră şi oțel, 
plus că afară era furtună. Planul E? Nu putea face nimic 
altceva decât să aştepte sosirea dimineţii. Ori să-l aştepte 
pe Quinn, care probabil era la fel de isteric ca ea. Nu, 
incorect. Quinn nu era deloc genul isteric indiferent 
ce se întâmpla. Dar în mod sigur avea să vină după ea. 
Spera doar să ajungă în timp util, înainte ca Emad să se 
trezească. Nici nu voia să se gândească ce s-ar fi putut 
întâmpla în caz contrar. 


Soarele proiectă câteva raze de lumină pe după 
orizontul îndepărtat. Păsările începură să ciripească şi 
Quinn făcu un circuit de terasă pentru a confirma dacă 

toate ferestrele erau încă opace. Erau. Ceea ce era o veste 
cât se poate de proastă. Devenea vizibil din afară mai 
repede decât putea zări ceva în apartamentul lui Emad. 
Din moment ce prezenţa lui schimba silueta piramidei 
proiectată pe cerul senin al dimineţii, se lungi de-a 
lungul panourilor, încercând să se plieze cât mai mult 
pe ele. Spera ca salopeta de camuflaj să-l ajute să se 
contopească cu albastrul geamurilor. 

— Reza, mă poţi vedea? 

— Nu. 

— Anunţă-mă dacă devin vizibil. 

Transformarea începu atunci când primele raze ale 
soarelui atinseră vârful piramidei ca o coroană aurie. 

— Triunghiurile care încadrează pereţii din nord-est 
şi sud-est au devenit transparente, îl informă pe Reza. 
Ok, acum urmează rândul următor, încă trei geamuri. Se 
pare că răspund la soare. 

Privi în jos în apartamentul lui Emad, care în mintea 
lui căpătase proporţii mitice. Enormul birou din aripa de 
est era decorat într-un stil care se putea numi modernism 
minimalist şic. Podele din granit, piele neagră, mese din 
lemn masiv lustruite şi un birou din sticlă în formă de 
semicerc. O chicinetă şi o baie. Luminile erau stinse şi nu 
zări pe nimeni. Desprinse ventuzele şi se lăsă să alunece 
pe rândul inferior de panouri fix în momentul în care 
geamurile de sub el deveniră transparente. Încăperile de 
locuit erau decorate în tonuri mai calde. Podele din lemn 
de culoarea mierii, mobilă albă cu decoraţii sculptate. 

— Jumătatea rezidenţială e vizibilă, împărțită în două 
jumătăţi. Eu mă aflu deasupra secţiunii din sud-vest. Văd 
o cameră imensă, o combinaţie de living cu o bucătărie 
dotată ca pentru un bucătar cu trei stele Michelin. Nicio 
lumină, niciun cadavru. 


— Înseamnă că Stephanie trebuie să fie în dormitor, 
răspunse Reza, repetând cuvintele care-i trecură prin 
minte lui Quinn. 

Se târî pe burtă până înconjură biroul gol şi-şi întinse 
gâtul ca să poată privi prin colțul geamului superior al 
dormitorului. 


— Ce vezi? întrebă Reza. 

— Nimic, unghiul nu e corect. Tot ce văd e partea de 
sus a ceea ce presupun că ar putea fi un dulap. Mai cobor 
un rând de panouri şi aştept ca geamurile de pe rândul 
pe care mă aflu acum să devină transparente. 

— Mă omori cu zile, gemu Reza. 

Brusc, geamurile deveniră transparente şi iat-o, 
privind drept spre el. Quinn simţi că explodează de 
fericire. Stephanie era acolo şi părea că e bine. Era 
întinsă pe patul alb al lui Emad. Îl zări şi-i zâmbi. Era 
în regulă. Imită un telefon cu mâna şi clătină din cap. 
Apoi arătă spre Emad şi-i făcu semn că-l injectase şi că 
dormea. Arătă spre părţile lui private şi clătină din cap 
cu un zâmbet victorios. Oh, nenorocitul nu apucase s-o 
atingă nici cu un deget. Quinn răsuflă uşurat. 

— Stephanie e ok, l-a drogat pe Emad, dar se pare că 
n-a putut suna. 

— Mulţumesc lui Allah, murmură Reza. 

Următorul set de ferestre deveni transparent, 
luminând şi mai mult camera. Emad se mişcă şi deschise 
ochii. Se ridică în şezut şi Quinn se lăsă să alunece pe 
următorul rând de panouri încă opace. Se trase cu 
grijă în braţe pentru a nu face niciun zgomot şi aruncă 
o privire înăuntru. Vorbeau. Stephanie îi zâmbea cu 
blândeţe, în timp ce Emad scutura din cap. Probabil 
credea că experimentează cea mai teribilă mahmureală 
a secolului. Se ridică din pat gol puşcă şi se îndreptă spre 
baie. Stephanie ridică privirea şi-o întâlni pe-a lui Quinn, 

apoi mimă o mișcare de înjunghiere. Quinn clătină din 
cap, făcându-i semn să plece. Stephanie arcui întrebător 
o sprânceană. Era sigur? Quinn încuviință din cap. 
Stephanie începu să se îmbrace şi Quinn se folosi de acel 
timp pentru a-l informa pe Reza ce se întâmplă. Odată 
îmbrăcată, Stephanie privi din nou în sus la el. Quinn îi 
făcu semn că telefonul ei era în elicopter, apoi îi indică 
baia. Stephanie înclină din cap. Înţelesese. Trimiterea lui 
Emad după telefon era o modalitate bună de a-l face să- 
şi tragă pantalonii pe el. Quinn se gândi să-l aştepte în 
elicopter, dar nu voia să plece de acolo până n-o vedea 
pe Stephanie ieşită pe ușă în siguranță. Apoi în minte i 
se înfiripă un plan mai bun, unul care n-o punea deloc 
în pericol. Emad ieși din baie, părând că se mişcă cu 
încetinitorul. Scoase o tabletă dintr-un seif îngropat 
într-un perete şi începu să tasteze în timp ce vorbea cu 
Stephanie. Un alt rând de panouri deveni transparent, al 
cincilea din cele zece rânduri. 

— Ce se întâmplă? întrebă Reza pe un ton nerăbdător. 

— Nu sunt sigur, Stephanie e îmbrăcată și așteaptă. 
Stai puţin... ok, tocmai a părăsit camera. 

Quinn se târî spre jumătatea nordică a piramidei 
pentru a vedea bucătăria. Stephanie era la masă. O 
femeie în uniformă de servitoare îi servea ceaiul. 
Emad își făcu apariţia în pijamale negre din mătase şi 
papuci căptuşiți cu blană. Ţinea o cană de cafea într-o 
mână și un telefon în cealaltă, pe care i-l întinse lui 
Stephanie. Se așeză la masă şi femeia le servi farfurii cu 
mâncare. Următoarea jumătate de oră trecu agonizant 
de lent. Soarele se ridică tot mai mult pe cer, încă trei 
rânduri de panouri devenind transparente. Camuflajul 
lui Quinn se apropia de sfârşit. Între timp, Emad îşi 
recăpătase minţile suficient de mult încât s-o studieze 
pe Stephanie. Quinn nu ştia dacă văzuse fotografiile 


de la închisoare. Noaptea trecută, la Night Angels cu 
machiaj și îmbrăcată în lenjerie din mătase nu păruse 
deloc matematiciana speriată. Dar acolo, în lumina zilei, 
“ansele s-o recunoască se înrăutățeau cu fiecare minut 
care trecea. Un costum negru intră în bucătărie. Un alt 
rând de panouri deveni transparent şi Quinn se lăsă să 
alunece pe cel de jos. Când privi din nou în bucătărie, 
Stephanie dispăruse. 

— Futu-i, înjură printre dinți. 

— Probleme? întrebă Reza, alarma evidentă în vocea 
lui. 

— Stephanie a dispărut. Cred că a fost escortată de un 
costum negru. 

— Emad e cu ea? 

— Nu cred, era în pijamale. Stai puţin. 

Se deplasă înapoi în jurul piramidei. Biroul era gol, 
dormitorul la fel. 

— Stai cu ochii pe poarta principală, vezi cine pleacă 
şi fii pregătit să-i urmezi. 

— Am înţeles, dar să ştii că o ambulanţă nu poate fi 
prea discretă. 

— Nu putem face nimic în privinţa asta. 

Emad reapăru în dormitor, de data asta îmbrăcat 
într-un costum de haine bleumarin cu cămaşă bleu şi 
cravată roşie. 

— Un Mercedes negru iese acum pe poarta principală, 
auzi vocea lui Reza în ureche. Ferestrele sunt opace, nu 
pot vedea cine e înăuntru. Îl urmez? 

— O singură maşină? 

— Da. 

— Atunci du-te. Cine altcineva ar putea fi duminică 
dimineaţa? 

Între timp, Quinn rămânea rapid fără locuri unde 
se putea ascunde. Terasa care înconjura piramida nu-i 

oferea nicio şansă. Turnurile din est și vest erau dotate 
cu luminatoare și păreau versiuni mai mici ale piramidei 
centrale. Nu se putea ascunde acolo. Turnul din nord 
avea o terasă pătrată cu o masă, umbrelă, patru scaune și 
o pereche de şezlonguri. Părea un loc potrivit să te bucuri 
de un brandy şi un trabuc bun în timp ce-ţi imaginezi 
că stăpâneşti universul. Helipadul cu elicopterul negru 
se afla pe turnul din sud. Nu exista niciun loc decent 
unde se putea ascunde nicăieri pe acoperiş. Avea doar o 
singură opțiune, se putea instala la bordul elicopterului şi 
ucidea instant pe oricine îi ieșea în cale. Nu era o alegere 
prea grea, având în vedere starea de spirit în care se afla. 
Plus că peste noapte terminase punga cu fistic şi-ar mai fi 
mers încă una. Se lăsă să alunece încet pe piramidă şi se 
târî spre colțul terasei de unde-şi recuperă rucsacul, apoi 
se îndreptă spre elicopter. 

Vocea lui Reza îi izbucni brusc în ureche, făcându-l 
să tresară: 

— Stephanie tocmai a coborât din Mercedes în 
faţa unui parc. E singură. Maşina se îndepărtează. O 
recuperez imediat ce mă asigur că suntem în siguranţă. 

Quinn răsuflă ușurat. Atâta timp cât Stephanie era în 
siguranţă, totul era în regulă. Putea avea grijă de el fără 
probleme. 

— Asta e cea mai bună veste de multă vreme. Vreau să 
vorbesc cu ea imediat ce-o recuperezi. 

Auzi ușa ambulanţei cum se deschise, apoi vocea lui 
Stephanie: 

— Sunt ok, sunt ok. Unde e Quinn? 

— Sunt încă aici, îi răspunse după ce Reza îi înmână 
dispozitivul de comunicaţie. Trebuie să aflu planul lui 
Emad pentru preşedinte. Povesteşte-ne ce s-a întâmplat 
azi-noapte, aproape am făcut un atac de cord amândoi 
așteptând să ne contactezi. 


— La început, totul a mers ca pe roate. M-a adus 
acasă şi eu am jucat-o pe piţipoanca semi-cretină 
impresionată de toți banii şi puterea lui. A pus muzică 

« clasică şi-a turnat şampanie în două pahare, după care 
m-a condus în dormitor. 

Telefonul lui Quinn îi vibră în buzunar. 

— Mă sună Robert Brown, o întrerupse pe Stephanie. 
Voi continuaţi să vorbiți. Mă întorc într-o clipă. 

Acceptă apelul şi duse telefonul la ureche. 

— Vreau să mă asigur că apari la proces, auzi vocea 
procurorului. Senatoarea Bennett m-a pus la curent cu 
ce se întâmplă, dar tot trebuie să apari la proces dacă vrei 
să-ți recuperezi banii. 

— Nu sunt decât bani. Ce fac aici are o valoare cu 
mult mai mare. 

— Zece milioane de dolari, dreptul tău prin naştere. 
Ne vedem poimâine dimineață la nouă la Curtea 
Supremă. 

— Fac tot ce pot. Cum merge cu Creasy? 

— E mulțumită de dovezile furnizate. S-a distrat pe 
cinste cu cele două gorile pe care le-ai lăsat la aeroport 
în SUV-ul Escalade. Se pare că erau urmăriți pentru alte 
crime. 

— Deci totul e ok? 

— Tu ai grijă să ajungi aici la timp, ne ocupăm noi 
de restul. Dar e foarte important să fii prezent, îl cunosc 
în mod personal pe judecător şi e nemilos cu inculpaţii 
care nu respectă ordinele de judecată. 

— Da, mami, răspunse Quinn înainte de-a întrerupe 
legătura. Brown vrea să se asigure că apar la tribunal. 

— Timpul e foarte scurt, comentă Stephanie. 

— Şi va deveni încă şi mai scurt. Cu excepția cazului 
în care Emad zboară undeva astăzi, acționez în seara 
asta imediat ce se retrage în dormitor. 

LUI NINA se aprinse în dormitorul lui Emad 
abia după miezul nopții. Aşteptarea fusese cruntă. 
Quinn se gândi că probabil nu avea să mai mănânce 
fistic pentru tot restul vieţii. Mai rămăseseră exact o sută 
saptezeci şi patru de minute până când trebuia s-o ia din 
loc spre aeroport ori risca să piardă cele zece milioane 
de dolari depuse pentru cauţiune. lar asta însemna 
că nu mai avea prea mult timp pentru a-l interoga pe 
Emad. Îi oferi douăzeci de minute pentru a adormi din 
momentul în care se stinseră luminile şi se deplasă pe 
rândul de panouri aflat chiar deasupra patului. Așteptase 
atât de mult acel moment. Cu exact două sute de nopți 
mai devreme, se bucurase alături de prieteni şi familie 
de aniversarea tatălui său înainte ca asasinii lui Emad să 
se strecoare la bordul iahtului pentru a-i ucide. Acum 
sosise momentul să-l confrunte pe cel care se aflase în 
spatele coşmarului prin care fusese nevoit să treacă încă 
de când se trezise într-o cameră de hotel în dimineaţa 
următoare. Puse dispozitivul cu unde sonice pe panoul 
din sticlă şi-l activă cu o apăsare de deget. Geamul se 
dezintegră sub el şi căzu în gol pe un covor din milioane 
de cioburi, aterizând deasupra lui Emad în timp ce ploaia 
de sticlă albastră cădea în jurul lor într-o ritmicitate 
aproape melodică. Emad urlă ca din gură de şarpe, dar 


lui Quinn nu-i păsa, ştiind deja de la Stephanie că nu-l 
auzea nimeni. Acel urlet avea să fie probabil primul 
dintre multe altele. Îi puse lama unui cuţit la gât şi-i 
“acoperi gura cu mâna cealaltă. 

— Quinn Altman, încântat de cunoştinţă. Dacă scoţi 
un singur sunet, îţi scot ochii. 

Probabil adevărul acelor cuvinte era oglindit în 
adâncul ochilor lui Quinn pentru că Emad rămase tăcut. 
Quinn se trase înapoi şi-şi scoase Glock-ul, apucând 
plapuma plină de cioburi cu mâna în care ţinea cuțitul 
pentru a o trage pe podea. 

— Întoarce-te pe burtă şi apucă-te de fund cu ambele 
mâini, ordonă cu voce joasă. 

Ştia prea bine că Emad murea de nerăbdare să spună 
ceva, dar fiind un bărbat obişnuit cu o anumită disciplină 
se execută fără niciun comentariu. O ușă se deschise în 
spatele lui şi două costume negre intrară în cameră, cu 
armele ţintite la gaura din acoperiş. 

— Sunteţi bine, domnule Mordizadeh? întrebă unul 
dintre ei. Alarma pentru acoperiș... 

Quinn apăsă pe trăgaci, punând un glonț în capul 
primului şi pivotând apoi o fracțiune de milimetru 
pentru a-l împuşca pe cel de-al doilea în stomac. Bărbatul 
îşi acoperi rana cu palma stângă, încercând să îndrepte 
arma spre el. Quinn îi puse două gloanţe între ochi din 
mers şi bărbatul se prăbuşi pe spate, agățând în cădere 
ușa care se închise ca o cortină peste actul final. 

— Aş fi putut să te informez despre alarma de pe 
acoperiş, dar n-am vrut să-mi scoţi ochii, spuse Emad 
din spatele lui pe un ton calm şi glacial. Lasă arma jos. 

Quinn întoarse capul peste umăr, privirea 
concentrându-i-se pe pistolul Glock 43 din mâna lui. 
Identic cu cel pe care-l avea el în mână. De unde naiba 
făcuse rost de el? Probabil de sub pernă, ceea ce nu prea 

conta. Important era că nu-l armase, Quinn nu auzise 
zgomotul specific de metal pe metal şi semiautomatele 
erau inutile fără un glonț pe ţeavă. Nu prea credea că 
Emad ar fi dormit în turnul lui de fildeş cu un Glock 
armat sub pernă. Glock-urile 43 nu erau dotate cu 
siguranțe manuale. Aşa că decise să riște. Îşi ridică încet 
mâna cu arma în lateral, fără să se răsucească spre el. 

— Îmi cer scuze, cred că am uitat să-l menţionez pe 
prietenul meu, spuse atunci când ajunse la nivelul taliei. 

Profitând de fracțiunea de secundă necesară pentru 
ca Emad să perceapă sensul cuvintelor, Quinn plonjă 
spre stânga, răsucindu-se în aer pentru a ateriza pe 
umărul stâng cu arma pregătită în poziţie de tragere. Îi 
mai rămăseseră trei gloanţe și le folosi pe toate. Nu-şi 
putea permite o repetare a situaţiei din SUV-ul Escalade, 
atunci când nu reuşise să interogheze niciun costum 
negru, ucigându-i pe amândoi. În mod normal, ar fi 
ţintit umărul unui subiect înarmat de care avea nevoie să 
rămână în viață, distrugerea nervilor transformându-i 
braţul cu arma în echivalentul funcţional al unei pungi 
cu carne. Dar nu putea risca să-l nimerească în cap ori 
inimă, nu cu viața preşedintelui american în joc. Primele 
două gloanţe ratară complet ţinta. Dar nu și cel de-al 
treilea, care-i ampută degetul de pe trăgaci, zburându-i 
Glock-ul din mână. Quinn se ridică în picioare, 
ignorându-l pe Emad care se prăbuşise în genunchi şi 
urla ca un câine muribund. Îl împinse cu un picior pe 
spate, legându-i mâinile și picioarele cu un calbu din 
plastic pe care-l avea deja pregătit în buzunar. Se întinse 
după Glock-ul lui şi-i scoase încărcătorul, descoperind 
cu surprindere că era gol. Ciudat. N-avea nici un sens 
până când îşi aminti faptul că Stephanie îşi petrecuse 
noaptea în patul lui Emad şi probabil golise gloanţele 
din încărcător. O femeie dată naibii, una pe măsura lui, 


chiar dacă probabil nu aveau să fie niciodată împreună. 
Controlă buzunarele costumelor negre şi găsi două 
telefoane mobile, pe care le puse în buzunar. ÎI târî pe 
« unul dintre ei spre uşa terasei şi-i puse palma dreaptă pe 
panoul electronic. Uşa se deschise cu un pufăit înfundat. 
Emad continua să urle pe fundal. Așeză cadavrul peste 
prag, zâmbind în sinea lui atunci când se gândi că era 
ceva aproape poetic în a transforma un rival într-un 
opritor de ușă. 

Se întoarse la Emad şi-l apucă de cablul ce-i imobiliza 
picioarele pentru a-l târî afară pe terasă ca un om al 
peşterii care căra carcasa animalului vânat. 

— E timpul să stăm puţin de vorbă. 

Îl târî până la marginea terasei, apoi îl roti şi-l împinse 
până când jumătatea superioară a corpului lui ieşi în 
afară. Se lăsă pe vine şi-i puse ambele mâini pe glezne 
ca şi când şi-ar fi dorit să-l ajute cu o serie de abdomene. 
Nenorocitul avea un abdomen destul de lucrat pentru 
că rămase rigid ca o scândură deasupra hăului de sub el. 
Quinn îl privi fix în ochii întunecați. 

— Cum te simţi de cealaltă parte a oglinzii? îl întrebă, 
amintindu-și povestea lui Collin. 

Emad nu spuse nimic. Nu schiță niciun gest. Avea o 
pereche serioasă de coaie, trebuia s-o admită. 

— Ne cunoaştem deja suficient de bine încât să 
trecem peste politețuri inutile şi să trecem direct la 
afaceri, nu-i aşa, Emad? Am o singură întrebare pentru 
tine. Eşti pregătit? 

— Doar o idee curios, dar nu pot promite nimic, 
răspunse Emad cu voce calmă şi fermă. Oamenii ca noi 
nu prea ştiu să facă diferenţa între rău şi bine. 

— O, ba da, zâmbi trist Quinn. Doar că alegem s-o 
trecem cu vederea. Sah-mat, Emad, cum plănuieşti să-l 
ucizi pe preşedintele Powell? 

Într-un mod cu totul şi cu totul incredibil, Emad 
izbucni în râs. 

— Poţi să-mi dai drumul, spuse când se mai potoli o 
idee. E clar că n-ai înţeles nimic. 

Privirea lui Quinn alunecă dincolo de umărul lui 
la luminile Teheranului de dedesubt. Era o noapte 
frumoasă, aerul răcoros, cerul senin, lună plină şi stele cu 
miile. O noapte perfectă pentru răzbunare. Se aşteptase 
ca Emad să dispună de abilități superioare de negociere. 
Dar aceea nu era o negociere obișnuită. Nu mai existau 
momente de gândire secundare, totul se termina dacă-i 
elibera gleznele. Fără niciun răspuns. Fără posibilitatea 
de-a mai repara ceva. 

Îl apucă din nou de cablu şi-l târî înapoi în dormitor, 
pe lângă cadavrele celor două costume negre, apoi în 
bucătăria imaculată. Se aplecă și se opinti din toate 
puterile pentru a-l lua pe sus, depunându-l cu faţa în 
jos pe aragazul imens cu şase plite electrice. Îl ancoră 
de ţevile din spatele aragazului cu ajutorul altui cablu 
din plastic, în aşa fel încât să nu se poată rostogoli într-o 
parte. 

— Ce faci? întrebă Emad cu o umbră vagă de teamă 
în voce. i-am spus să mă arunci de pe terasă. 

— Nu mă aflu aici să fac ce-mi spui tu, Emad, ci 
pentru a primi un răspuns la o întrebare. Ai detectoare 
de fum pe aici pe undeva? 

Quinn întinse mâna pentru a porni hota la viteză 
maximă. Emad se încruntă cu o expresie de profundă 
îngrijorare. Quinn privi în jos la omul care-i ucisese 
familia, realizând că sângele începuse să-i fiarbă în vene. 
Era doar un simplu om, unul care produsese atât de 
multă suferință şi era dornic de mai mult. 

— O să încep cu partea stângă, mă gândesc că va dura 
sub cinci minute s-o gătim complet. Probabil după zece 
minute o să-ți pot smulge brațul din articulaţie ca pe un 


copan de pui. Între timp, anunță-mă dacă te răzgândeşti 
şi vrei să-mi răspunzi la întrebare. 

Quinn întinse mâna pentru a aprinde prima plită. 

— Stai! ţipă Emad pe un ton îngrozit. Te implor, 
opreşte-te! Vreau să vorbim, îți răspund la orice, ai 
cuvântul meu de onoare! 

— Eşti sigur, Emad? se încruntă Quinn. 

— Da! Da, sunt sigur, promit să-ţi spun absolut tot ce 
vrei să ştii! 

Quinn îşi lăsă mâna să-i cadă pe lângă corp. 

— Te ascult. Cum plănuiești să-l ucizi pe preşedintele 
Powell? 

Emad clătină din cap, şiroaie de salivă curgându-i pe 
la colțurile gurii. 

— Ai înţeles greşit, Powell nu e ţinta noastră, e doar 
momeala pentru o pradă mult mai importantă. 

Quinn înclină capul într-o parte, sudiindu-l cu 
atenţie. 

— Explică-mi. Şi ai mare grijă cum o faci, prăjeala e 
doar la o răsucire de buton depărtare. 

Panica rămase oglindită în ochii lui Emad, dar îi 
susținu privirea cu determinare. 

— Am ajuns la vicepreşedintele Price ca prin el să 
putem ajunge la Powell. Planul e ca Price să-i recomande 
Intelligenex lui Powell, cum s-a şi întâmplat de altfel. Nu 
e de mirare, efectele sunt miraculoase, le-ai testat pe 
pielea ta. Powell a făcut primul tratament acum două 
seri şi-a primit o doză gratuită pe care s-o recomande la 
rândul lui unui prieten cu care urmează să se întâlnească 
la ambasada americană din Baku. 

— Cine? 

— Isaac Rosen, premierul israelian. 

— Fii mai explicit, Emad, încep să-mi pierd răbdarea. 

— Intelligenex a fost creat să devină o armă biologică 
cu ţinte specifice, practic o bombă inteligentă cu efect 

întârziat proiectată pentru a ataca o secvenţă din ADN- 
ul subiectului. O singură persoană de pe întreaga planetă. 
În rest, serul provoacă doar efectele secundare specifice 
utilizatorilor. Teoretic, dacă s-ar propaga precum gripa, 
ar putea circula în jurul globului fără a dăuna nimănui 
pe termen scurt până când nu infectează subiectul ţintă. 
Care e Rosen. Şi acum dă-mă jos de aici! 

În anii petrecuţi în cadrul Mossadului, Quinn 
învățase să privească aspectele operaţionale printr-o 
lentilă diplomatică. Şi acum era nevoit s-o aplice. Din 
punct de vedere diplomatic, acea situaţie era similară cu 
un arici care mergea pe sârmă într-o fabrică de baloane. 
Serviciul Secret nu putea interveni într-o întâlnire 
oficială dintre preşedintele american şi un şef de stat 
străin. Iar ceea ce Powell urma să facă echivala cu un act 
de război împotriva statului Israel prin faptul că el urma 
să fie curierul care livra serul ucigător. Cu cât se gândea 
mai mult, cu atât nu reușea să găsească o rezolvare 
echitabilă a acelei situații incendiare. Era imperativ ca 
secretul să rămână unul absolut, nimeni nu putea afla 
despre asta. Dacă presa dibuia cel mai mic detaliu, în 
douăzeci şi patru de ore s-ar fi ajuns la dezastru, inclusiv 
la potenţiale acțiuni militare. În niciun caz nu putea 
permite să se întâmple așa ceva. Însă prevenirea putea fi 
percepută drept o provocare ori, mai rău, ameninţare şi 
era nevoit să lucreze singur pentru a opri acel atac. 

— Mai ai de răspuns la câteva întrebări. Cum ai 
obținut ADN-ul premierului Rosen? 

— De la doctorul lui personal. I-am ucis un copil şi 
l-am şantajat cu viața celui de-al doilea. 

— Cine a creat serul? 

— Un grup de cercetători de top de la Institutul 
nostru de cercetare biomoleculară. 

— Şi unde pot să-i găsesc? Există vreun antidot? 


— Au fost executaţi cu toţii pentru asigurarea 
secretului înainte de-a crea un antidot. 


— Când are loc întâlnirea dintre Powell şi Rosen? 
« Emad ezită. Quinn întinse mâna spre aragaz. 

— Mâine dimineaţă! cedă Emad pe un ton tânguit. 

Quinn îl privi şocat. Probabil era deja prea târziu 
pentru a-l salva pe Rosen. Timpul era mult prea scurt 
pentru a-l putea avertiza. Îşi cântări rapid opţiunile. 
Contactarea Serviciului Secret nu era o metodă suficient 
de rapidă, nu din moment ce se înregistrau peste trei 
mii de ameninţări pe zi la adresa preşedintelui american 
şi a altor membri ai guvernului. Dacă alerta Mossadul, 
informaţia avea să stagneze cel puţin douăzeci şi patru 
de ore pe canalele oficiale până când putea fi verificată 
şi livrată în cel mai mare secret. Până se trezea cineva 
să-l creadă, Rosen ar fi fost deja infectat. Plus că nu 
putea risca să dezvăluie informaţii atât de sensibile 
într-un aparat birocratic cu mai multe tentacule decât o 
caracatiță. O mare parte din guvernul american era deja 
compromis prin utilizarea serului Intelligenex, inclusiv 
vicepreşedintele şi preşedintele, ceea ce putea echivala 
cu consecinţele unei tone de dinamită cu efect întârziat. 
Însă înainte de-a lua o decizie, trebuia să se asigure că 
Emad îi spusese adevărul. 

— Ce sensibilitate genetică are Rosen? 

— Ficatul, răspunse Emad fără şovăire. În cel mult 
trei luni de la primul tratament cu Intelligenex va fi 
răpus de ciroză. 

Quinn îl crezu pe cuvânt. În sfârşit obținuse 
informaţia după care venise şi pentru care-şi riscase 
libertatea şi viața lui Stephanie. Acum trebuia să decidă 
ce să facă cu ea pentru a evita un potenţial dezastru de 
proporţii inimaginabile. 

— Vrei să scapi de mine rapid şi fără alte probleme? 

Emad întoarse capul pentru a-l studia. 
— Da. 


— Cheamă-ţi pilotul. 

— Am mâinile legate. 

— Zi-mi mie cum s-o fac. 

— Îi trimiţi un mesaj de pe tabletă să fie gata în 
treizeci de minute. 

Asta însemna 1:40 dimineața. Quinn îi sună pe 
Stephanie şi pe Reza, chiar dacă nu le putea spune 
prin telefon ce aflase de la Emad. Fiecare serviciu de 
informații major din lume era conectat în reţelele 
mobile ale Teheranului. Actualizarea lui putea declanșa 
Armaghedonul. 

— Vestea bună e că am îndeplinit misiunea cu succes. 
Vestea proastă e că ne confruntăm cu o altă situație de 
urgenţă. Vreau să vă suiți cât mai rapid în avion şi să 
vă întoarceţi la Baku. Vă duceţi imediat la ambasada 
americană şi anunțați pușcașii marini că operatorul 
Mossad Quinn Altman ajunge cât de curând într-un 
elicopter. Le spuneţi că am informaţii critice şi urgente 
pentru securitatea națională a Statelor Unite. Folosiţi 
exact cuvintele astea. Spuneţi-le că elicopterul e civil, 
fără explozibil ori armament la bord. 

— Quinn, eşti ok? Unde-ai fost până acum? întrebă 
Stephanie pe un ton îngrijorat. 

— În Iad, oftă Quinn. Vorbim mai încolo. 

— Şi ce facem dacă pușcașii marini nu ne cred? 
întrebă Reza. 

—  Spuneţi-le să-l contacteze pe Moshe Cohen, 
directorul Mossadului. El o să garanteze pentru mine. 

Le dădu numărul de telefon al lui Cohen, apoi închise. 
Se întoarse în dormitor şi recuperă unul dintre Glock- 
urile costumelor negre de pe jos, apoi stinse luminile şi 
ascunse ambele cadavre în baia alăturată. De afară auzi 


elicea elicopterului trezindu-se la viață. Ridică privirea 
şi se inspectă în oglindă. Arăta groaznic, plin de tăieturi 
pe faţă şi pe mâini. Își scoase rapid salopeta de camuflaj 
aşi rămase doar în costumul negru de dedesubt, apoi îşi 
curăță tăieturile cât de bine putu. Trebuia să încerce 
să arate cât mai prezentabil, puşcaşii marini trăgeau în 
prima fază şi abia apoi puneau întrebările. Îşi aranjă 
cravata şi-şi făcu freza. Mai mult de atât n-avea ce face, 
dar spera că era suficient cât să evite un glonţ între ochi. 
Timpul să-şi ia rămas bun de la Emad. 

— O ultimă întrebare, spuse brusc atunci când intră 
în bucătărie, făcându-l să tresară vizibil. De ce n-ai 
încheiat studiul clinic al serului Intelligenex după ce 
Bionovo a fost băgat în faliment? 

O sfidare mocnită se aprinse în ochii lui Emad, în 
timp ce un zâmbet vag îi pluti pe buze. 

— Americani idioţi, scuipă cuvintele. Poate aveţi 
putere, dar cu siguranță n-o meritați. Evident, studiul 
clinic a continuat pentru următoarea etapă a planului. 

— Care e următoarea etapă? 

— Intelligenex fără efecte secundare pentru poporul 
iranian. 

Quinn se gândi pentru o clipă. Da, chiar avea sens. Cu 
toate astea, în cele din urmă studiul clinic fusese anulat. 

— Dar ai dat greş. Probabil aveai nevoie de 
inventivitatea americană. 

Zâmbetul lui Emad dispăru. 

— I-ai ucis pe Martha, John şi Noah Altman. Apoi pe 
Dariush Atlassi, Nima Esfahani şi soțul ei. Fără îndoială, 
ai ucis mulţi alții. Şi acum voi aprinde o lumânare în 
amintirea lor, câte una pentru fiecare dintre ei. 

Întinse mâna şi aprinse pe rând cele şase plite ale 
aragazului. Emad începu să ţipe aşa cum nu mai auzise 
pe nimeni niciodată. Quinn se întrebă dacă vibrația 

urletelor lui avea să spargă sticla piramidei. Se întoarse 
cu spatele şi se îndreptă spre uşă, dar se opri. Oricât de 
mult îl ura pe acel om și oricât și-ar fi dorit să se prăjească 
în flăcările Iadului, nu era genul care să facă asta. Nu 
aşa. Se întoarse dintr-o singură mişcare cu Glock-ul în 
mână şi-i puse trei gloanţe în cap. Urletele încetară ca 
prin farmec. 


la =, 


Îmbrăcat ca un paznic NIOC, Quinn nu-i dădu nimic 
de bănuit pilotului până când nu se instală pe scaunul 
copilotului, cu arma ţintită spre inima lui. 

— Ambasada Statelor Unite din Baku, îi spuse pe un 
ton glacial. Aterizezi în curtea interioară. 

Pilotul îl privi de parcă îi crescuse o trompă în 
mijlocul frunții. 

— Eşti nebun?! Nu pot să fac aşa ceva. Ambasada 
americană e doar la un bloc distanță de biroul primului 
ministru, spaţiul aerian e restricționat. O să fim doborâţi 
imediat. 

— Cum te cheamă? îl întrebă Quinn. 

— Saeed. 

— Ai făcut armata, Saeed? 

— Da. 

— Atunci improvizează şi fă în aşa fel încât să 
supraviețuim. Zboară rapid şi la altitudine mică. 

— Chiar dacă reuşim să ajungem până la ambasadă, 
tot vom fi doborâţi dacă încercăm să aterizăm înăuntru. 
Puşcașii marini nu se încurcă. 

— Tu fă-ţi treaba ta, de asta mă ocup eu. 

Saeed nu părea prea convins. 

— Şi dacă refuz? 

— Te împuşc în cap şi mă descurc eu cu elicopterul. 
Dar aş prefera să nu fiu nevoit să fac nici una, nici alta. 


Ceva străluci în ochii lui Saeed. Ar fi putut fi admiraţie. 
Ori poate chiar speranţă. 

— Şi Emad? 

« — E mort în bucătărie, nu cred că ni se poate alătura. 

Saeed oftă şi-şi întoarse privirea spre parbriz. 

— Timpul de zbor e de aproximativ o oră şi zece 
minute, spuse în timp ce se pregătea să preia comanda. 

— N-am nimic cu tine, Saeed. Du-mă unde vreau 
şi nu păţeşti absolut nimic. Dar dacă faci vreo mişcare 
greşită îți garantez că va fi ultima din viaţa ta. 

Saeed încuviință din cap în semn că a înţeles. 
Rămaseră tăcuţi pentru marea majoritate a călătoriei 
prin întunericul dens. Într-un târziu, Quinn își scoase 
telefonul din buzunar şi-o sună pe Stephanie. 

— Aţi ajuns? 

— Suntem la intrarea principală. 

— Nu v-au lăsat înăuntru? 

— Încă negociem prin interfon. 

— Eşti cetățean american, trebuie să-ţi dea voie 
înăuntru. 

— E două dimineaţa, Quinn, nu merge chiar atât de 
repede. 

— Spune-le că elicopterul e la zece minute depărtare. 
Să-l trezească pe ambasadorul Adam Ballard. Repetaţi 
mereu cuvintele informaţii critice şi urgente pentru 
securitatea națională a Statelor Unite. 

— Le-am spus toate astea și se pare că nu ne cred. 

— O să vă creadă atunci când vor auzi elicopterul. 

Saeed zbură spre sud peste apele Mării Caspice, atât 
de jos încât Quinn se gândi că ar fi putut scoate peştele 
din apă cu o plasă de pescuit. Apoi oraşul apăru sub 
ei de niciunde, elicopterul zburând îngrijorător de jos 
pe deasupra străzilor întortocheate şi înghesuite de 
parcă urma să aterizeze din minut în minut în mijlocul 

bulevardelor pustii. Ambasada americană ocupa o clădire 
de dimensiuni impresionante aflată pe Azadliiq Avenue, 
foarte aproape de parcul Zorge. Lumini roşii proiectate 
de la sol începură să se rotească în jurul elicopterului din 
toate direcţiile pe măsură ce se apropia de clădirea din 
cărămidă şi Quinn le recunoscu drept laserele pușcașilor 
marini. Saeed ateriză în mijlocul grădinii, opri elicea şi 
ridică mâinile în aer. 

— Ai făcut o treabă bună, îi spuse Quinn în timp ce 
pușcașii marini îi împresurau din toate părțile. Spune-le 
că n-ai nicio implicare în toate astea, pur şi simplu ţi-am 
pus pistolul la cap şi te-am forțat să mă aduci aici. Succes 
pe mai departe, data viitoare alege-ţi cu mai multă grijă 
angajatorul. 

Quinn cobori din elicopter cu mâinile în spatele 
capului. Doi pușcași marini îl încardară şi-l conduseră 
în faţa unui al treilea, care-l percheziţionă în timp ce 
restul îi ținteau capul cu pușştile M249. 

— Eşti complet dus cu pluta, trebuia să mă aştept că 
numai tu ai putea fi capabil de o asemenea nebunie, auzi 
o voce în spatele lui. 

Întoarse capul peste umăr şi-l descoperi pe Vaughn 
Graham, un agent CIA cu care colaborase în mai multe 
misiuni de-a lungul timpului, care-l privea cu un rânjet 
imens. 

` — Am informaţii confidenţiale doar pentru urechile 
ambasadorului Ballard. Informaţii de natură critică 
pentru siguranța Statelor Unite. 

Zâmbetul lui Vaughn dispăru subit. 

— Ce-ar fi să vorbeşti mai întâi cu şeful staţiei locale 
CIA şi după vedem noi cum facem, spuse după ce-l 
studie în tăcere timp de trei secunde. 

— Informaţiile pe care le deţin sunt extrem de 
inflamatorii din punct de vedere diplomatic şi extrem de 
sensibile. Cred că ar trebui să vorbesc direct cu Ballard. 


Vaughn făcu un semn și pușcaşii marini lăsară armele 
jos. 
— Vino cu mine. 


Quinn îl urmă în clădire şi pe nişte coridoare 
întortocheate până ajunseră într-o cameră fără ferestre 
izolată fonic cu o ușă care se închise ermetic în urma lor 
ca şi când ar fi păşit într-un seif. Vaughn îi făcu semn să 
se aşeze, în timp ce el rămase în picioare lângă ușă. Nu 
era o ocazie potrivită pentru o discuţie amicală ca între 
doi vechi prieteni, așa că rămaseră tăcuți. 

— Ceilalţi doi, bărbatul şi femeia care au anunţat 
sosirea mea sunt de partea noastră. 

— l-am instalat confortabil într-o altă cameră, îl 
informă Vaughn. Pilotul? 

— N-aş putea spune. M-a adus aici sub amenințarea 
pistolului. Șeful lui e implicat în conspirația pentru care 
mă aflu aici, dar din câte ştiu Saeed e un simplu angajat. 

— Bine de ştiut. 

Uşa se deschise şi ambasadorul Ballard păşi înăuntru, 
un bărbat în jur de şaizeci de ani cu păr cărunt şi ochi 
căprui închis îmbrăcat în blugi şi un tricou bleumarin. 
Vaughn înclină din cap şi părăsi încăperea. 

— Tocmai am stat de vorbă cu Moshe Cohen, care 
a garantat pentru tine, începu ambasadorul pe un ton 
o idee cam iritat. Ce se întâmplă atât de grav, domnule 
Altman, pentru ce tot spectacolul ăsta o idee cam prea 
dramatic pentru gustul meu? 

Quinn îşi drese vocea şi începu să povestească totul 
de la început. Când termină, liniştea mormântală din 
încăpere părea aproape opresivă. 

— Convoaiele prezidenţiale sosesc în aproximativ 
trei ore, spuse Ballard într-un târziu. Cum sugerezi să 
abordăm problema? 

Întrebările dispăruseră cu desăvârşire, la fel şi iritarea 
şi suspiciunea. 

— Cred că trebuie să staţi de vorbă cu preşedintele 
Powell pentru a-l informa de amploarea conspirației. 
Rămâne la latitudinea lui dacă alege să-l înştiințeze mai 
departe pe premierul Rosen. 

— Trebuie să-ți mulțumesc pentru tot ce-ai făcut, nici 
nu vreau să mă gândesc ce s-ar fi putut întâmpla în caz 
contrar, îi puse Ballard o mână pe umăr. Și-ţi mulţumesc 
pentru discreție, America îți rămâne datoare. 

Quinn înclină din cap. 

— Oricând, domnule ambasador. 

— Şi apropo de asta, mă voi ocupa personal ca toate 
acuzaţiile împotriva ta să fie anulate. Sunt convins că voi 
avea toată susținerea preşedintelui Powell. 


San Francisco, California 


QUINN părăsi aeroportul şi se îndreptară spre 
detectivul Creasy, care-l aştepta în fața intrării principale. 
= Îţi datorez scuze, îi spuse ea cu un zâmbet reținut. 
Am fost la un pas să înghit toată povestea pe nemestecate. 

— Dar n-ai făcut-o, ai avut dubii de la bun început. 

Creasy ridică din umeri. 

— Sincer, mă aşteptam la mai multe de la mine. Se 
pare că până la urmă ai rezolvat singur cazul ăsta, noi 
n-am făcut decât să-ți punem bețe în roate. 

— N-am rezolvat nimic timp de şase luni. Şi chiar şi 
după, a trebuit să recurg la metode extreme. 

— Acum știm cum au făcut-o, dar nu ştim de ce. Poţi 
să mă luminezi? 

— Curiozitate profesională? 

— Cam aşa ceva. 

— Îţi spun ce pot, restul sunt informaţii clasificate. Pe 
scurt, aveau un secret mare de păstrat. 

— Pe care nu mi-l poţi dezvălui, făcu Creasy o 
grimasă. 

— Mă tem că nu, îi confirmă Quinn. 

— Ce secret poate fi atât de important? 

— Genul care ucide. Şi acum te rog să mă scuzi, sunt 
ocupat să mă întorc la viața mea... ce-a mai rămas din ea. 

Înclină din cap şi se pierdu prin mulțime în direcţia 
limuzinei negre cu numere guvernamentale care-l 
aştepta cu motorul pornit. 

— Mulţumesc că ai acceptat propunerea de-a ne 
întâlni, spuse senatoarea Bennett după ce se sui pe 
bancheta din spate. 

— Plăcerea e de partea mea, chiar dacă mărturisesc 
că e una neașteptată, replică Quinn pe un ton prudent. 
Nu credeam că ne vom mai vedea vreodată. 

— Era inevitabil. Secretele sunt ca nişte pereți care 
încearcă să te țină afară, dar odată ce-ai intrat, nu mai e 
atât de uşor să ieși. Şi tu, Quinn, ai escaladat adevărate 
ziduri, ceea ce te pune într-o poziţie delicată într-o 
companie selectă. După cum ştii, sunt preşedintele 
Subcomisiei Senatului pentru securitatea naţională 
şi primesc în mod frecvent rapoarte ale Comitetului 
Naţional pentru Securitate. Preşedintele Powell mi-a 
povestit ce-ai făcut. 

— Ce face preşedintele? 

— E încă destul de zguduit de amploarea conspirației. 
Teoria e un lucru, dar când cineva construieşte o armă 
biologică personalizată e cu totul altceva. E de la sine 
înțeles că-ți este profund recunoscător pentru tot ce-ai 
făcut şi ar vrea să ştie dacă se poate baza pe ajutorul tău 
şi de acum înainte atunci când va fi nevoie. 

— În momentul ăsta am nevoie să-mi reconsider 
prioritățile, răspunse Quinn după câteva momente. S-au 
întâmplat prea multe şi încă nu-mi dau seama dacă-mi 
doresc să alerg prin lume vânând băieţi răi pentru tot 
restul vieţii. 

Senatoarea Bennett zâmbi şi-i puse o mână pe braţ. 

— Înţeleg perfect, nu e nicio grabă. Ținem legătura. 


Quinn înclină din cap şi cobori din maşină. Scoase 
telefonul mobil din buzunar pentru a căuta numărul lui 
Stephanie şi ezită pentru câteva fracțiuni de secundă 
înainte de-a efectua apelul. 

— Quinn, răspunse Stephanie aproape imediat. 

— Ai răspuns cam repede, te aşteptai să sun? 

— Nu eram sigură la ce să mă aştept. Când te-ai 
întors acasă? 

— Nu m-am întors, sunt doar în trecere. Mi-am 
petrecut mai toată viața pe drum în ultimii ani. Acasă e 
un termen relativ. N-am aparținut niciodată de nicăieri 
şi mereu am căutat chestia aia care să mă lege de ceva, 
gândindu-mă că trebuie să fie pe undeva şi că tot ce am 
de făcut e s-o găsesc. Dar cred că poate acasă am fost 
noi doi împreună. Tu şi cu mine, împreună împotriva 
tuturor. Cred că asta a reprezentat absolut totul. 

— Îmi pare rău că am fost nehotărâtă, ar fi trebuit să 
ştiu că eşti o persoană care rămâne pentru totdeauna. Şi 
probabil acum te-am pierdut. De ce nu stai? 

— Nu ştiu dacă pot, oraşul ăsta e un lăcaş al morţilor 
pentru mine. 

— Asta e doar o chestiune de percepţie, nu-i aşa? 
Închide ochii, Quinn. 

— Jocuri mentale? 

— Doar închide-ţi ochii. Încearcă. Poate aşa vei 
vedea exact ce se află chiar în fața ta, pentru că dacă te 
încăpăţânezi să tot priveşti în urmă, e posibil să-ți ratezi 
întreaga viaţă. 

— Trebuie să ştiu, Stephanie. 

— Ce anume, Quinn? 

— Vrei să fugi în lume cu mine? Avem zece milioane 
de dolari cu care putem face orice vrem. 

— Şi cariera ta la Mossad? 

— Nu e importantă. 

— Aşa pur şi simplu? 
— Aşa pur şi simplu. Mi-e teamă că vreau să-mi 
răspunzi pe loc, fără termeni de gândire. 

— Întoarce-te şi vezi ce-ţi răspund. 

Quinn tresări şi se întoarse. Stephanie se afla la zece 
metri depărtare, la fel de splendidă pe cât îşi amintea. 
Rămaseră nemişcaţi, privindu-se unul pe celălalt în 
lumina aurie a apusului, întrebări nerostite, răspunsuri 
tacite şi temeri îngheţate învârtindu-se în jurul lor într-o 
aură ameţitoare. Stephanie se apropie de el, oprindu- 
se atât de aproape încât îi putea simţi căldura trupului 
prin haine. Încotro? se oglindi întrebarea în adâncimile 
ochilor ei de culoarea cerului pe timp de furtună. Un 
simplu cuvânt, o întrebare devastatoare. Quinn făcu o 
jumătate de pas, lipindu-și trupul de al ei. 

— Oriunde, atâta timp cât suntem împreună, îi şopti 


pe buze. 


Seria GEMINI include: 


GEMINI - VOL. 1 
ROGUE - VOL. 2 


OPS FILES: INTELLIGENEX - VOIL. 3 


De același autor: 


Seria Alina Marinescu 


1. Asasin la feminin 4. Bariere de fum 
2. Identităţi secrete 5. Abis 
3. Balanța puterii 6. Recviem pentru un asasin 


Fantome care n-au existat niciodată. Soldații umbrelor. 
Detaşamente inexistente. Înainte, mereu înainte. Împotriva 
vântului. Împotriva tuturor şi a propriilor trupuri. 
Cameleoni. Dincolo de lege, dincolo de moralitate, s-au 
adaptat şi-au supraviețuit, indiferent de circumstanţe. 
Alina Marinescu și Alex Therein n-au încredere în 
nimeni, doar în ei înşişi. Au uitat cine sunt, mulându-se 
mai degrabă pe o multitudine de alias-uri false decât pe 
propriile identități. Antrenaţi pentru a deveni unii dintre 
cei mai periculoşi asasini din lume, Alina şi Alex sunt mai 
degrabă nişte fantome în lumea întunecată a spionajului. 
Contestabilitatea nu este necesară, din moment ce nu există 
nimic care să poată fi negat. Organizația Elite nici măcar 
nu există. Într-o existenţă în care încrederea este egală cu 
slăbiciunea şi onestitatea cu naivitatea, violența devine deja 
o rutină. Iubirea reprezintă o dilemă cu un potenţial letal şi 
nu toți cei implicaţi îi pot supravieţui. 


„Seria Alina Marinescu poate reprezenta oricând un 
scenariu de film legitim competitiv cu Mission Impossible, 
spre exemplu. Este foarte bine structurată, dialogată, 
situațiile sunt montate, gândite vizual, întâmpinând 
dorința cititorului de-a proiecta în fața sa fără un efort prea 


mare imaginea desprinsă de filă. 
CinefilleBookeeper 


Traficantul de umbre 


Trădare, loialitate, umbre, lumină. Viaţa lor nu se 
măsoară în alb și negru, doar în nuanţe de gri. Într-o lume 
a secretelor întunecate, mai există loc şi pentru iubire? 


Francez prin naştere, Laurence-Jacques Fournier nu 
s-a considerat niciodată ca aparținând unei anumite 
naționalități. Laurence e o pasăre rară şi liberă. Ca lider 
al unei rețele internaționale de hoți de elită fură bijuterii 
şi obiecte de artă, secrete politice şi industriale, proiecte 
militare secrete și armament. Toate extrem de profitabile 
pe piaţa neagră. Laurence şi-a stabilit cartierul general la 
Bruxelles pentru un motiv foarte bun: în calitate de sediu 
al Uniunii Europene şi NATO, Bruxelles este un mega- 
oraş european cu mentalitate de Babilon la scară redusă, 
o metropolă internaţională în care se intercalează un 
amalgam de limbi, culturi și tradiții. Pe lângă variatele stiluri 
arhitecturale, Bruxelles găzduieşte peste optzeci de muzee, 
numeroase atracții turistice, o viaţă de noapte trepidantă 
şi cel mai mare depozit de armament din Europa de Vest. 
Ceea ce devine extrem de interesant pentru Laurence și 
grupul său de hoți. Activităţile lor atrag însă atenţia unei 
organizații secrete şi puternice, probabil gardianul din 
umbră al UE. Nu ştie nimeni cui îi este subordonată, nu 
se ştie nici măcar dacă există cu adevărat. La un moment 
dat, Belgia şi Austria sugeraseră crearea unui Serviciu de 
Informaţii al Uniunii Europene după modelul CIA-ului, 
dar, ca de obicei, guvernele statelor membre nu ajunseseră 
la un acord comun în ceea ce priveşte schimbul de 
informații şi modul de colaborare. Aşa că, cel puţin în mod 
oficial, propunerea fusese respinsă. Şi totuşi... 


Seducţia apei 


Doctorița Nathalie Arnaud se află în drum spre casă, de 
la Paris la San Francisco. După ce s-a hrănit cu pâine cu 
gust rânced şi a studiat la lumina lămpilor cu ulei, fiind 
catalogată drept o femeie denaturată, a obţinut cu multă 
trudă diploma de doctor de la LEcole de Medicin. Pe 
vapor întâlneşte un Căpitan cu ochi verzi şi misterioşi, un 
bărbat iritant care-i provoacă simptome pe care nu ştie 
să le diagnosticheze. Imediat ce vaporul The Silhouette 
acostează în port, Nathalie realizează cu surprindere că 
nimic nu mai este așa cum îşi aminteşte. San Francisco s-a 
extins, Războiul Civil nu s-a oprit la graniţele lui, mătuşa 
ei, Catherine Larsson, conduce unul dintre bordelurile 
de lux ale oraşului, dispariția misterioasă a fratelui ei, 
Claude, pare conectată în mod direct cu dispariția şi mai 
misterioasă a aurului Uniunii, iar activitatea de medic pe 
frontul Războiului de Secesiune l-a distrus pe mentorul 
ei, Doctorul James Calhoun. În plus, Maiorul William 
Wolfe, omul cu puteri nelimitate asupra vieții ei, este cel 
care poate influența balanța în care se află viaţa fratelui 
ei, astfel încât Nathalie este din nou nevoită să lucreze pe 
ascuns în favoarea Uniunii. De data aceasta în calitate de 
doctor şi nu ca spion.Don Miguel Samuelle Cabrillo este 
un bărbat puternic şi influent care ascunde multe secrete 
întunecate. Misiunea lui Nathalie este să-l diagnosticheze 
și să-l vindece de o boală misterioasă, iar asta chiar 
împotriva voinţei lui. Forțată să facă față balurilor fastuoase 
şi intrigilor de război, pătrunde tot mai adânc în lumea 
lui plină de secrete. Ca una dintre primele femei doctor, 
Nathalie este obişnuită să întâmpine greutăţi în munca 
ei, dar după o primă întâlnire cu Don Miguel Samuelle 
Cabrillo îşi dă repede seama că această nouă misiune 
va fi probabil cea mai dificilă din toată viaţa ei. Însă este 
hotărâtă să descopere cauza misterioasă a bolii lui ciudate 
şi să descifreze taina dispariţiei aurului Uniunii. Oricât ar 
costa-o. Şi s-ar putea s-o coste chiar viața. 


Viaţă dublă la Veneţia 


Viziuni misterioase cu iz renascentist o atrag pe Kate 
Martin într-o Veneţie cuprinsă de frenezia carnavalului, 
unde pictorul Patrick Stone pare să-i iasă mereu în cale la 
momentul potrivit. Un colier foarte vechi devine paralela 
dintre viaţa lui Kate şi cea a Caterinei Benedetta, o tânără 
venețiană a cărei existenţă s-a transformat într-o dramă 
veritabilă a secolului şaisprezece. Din umbre pândeşte însă 
un personaj fără scrupule, un colecţionar de antichități 
care-şi doreşte colierul cu orice preț. Patrick şi Kate se 
trezesc angajaţi într-o luptă pe viață şi pe moarte, vânaţi 
cu înverşunare prin labirintul îngust de străzi şi canale 
venețiene. Viitorul devine incert şi este foarte posibil ca 
legătura invizibilă ce-i uneşte de peste cinci sute de ani să 
nu fie suficient de puternică pentru a-i salva. 


Fantoma de pe lac 


Ashley White, scriitoare de romane de dragoste, istorice 
ori contemporane, de spionaj ori cu iz fantasy, se instalează 
în noua ei cabană din orăşelul Spearmint Lake, statul 
Michigan, cu intenţia de-a termina la timp romanul la care 
lucrează. Dar nopțile îi sunt bântuite de un misterios sunet 
al apei ce provine dintr-o sursă invizibilă, iar cimitirul din 
apropiere este bântuit de fantoma lui Frank Stanton, un 
poliţist local ucis în urmă cu douăzeci şi cinci de ani. O 
crimă încă rămasă neelucidată. Misterele se înmulțesc cu 
rapiditate, la fel şi secretele întunecate şi prietenii noi 
care spun adevărul doar pe jumătate. Obsedată de o 
fantomă care cere tot mai insistent să i se facă dreptate 
şi un criminal a cărui mască începe să alunece, 
Ashley are toate motivele să se teamă că nu va reuși să 
supraviețuiască până la sfârşitul verii. 


